**ПРОТОКОЛ ОТ ДЕСЕТОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 18 юни 2020 година, начало 09:00 часа**

От общо 51 общински съветници присъстваха 49, отсъстваха Мирослав Славчев и Веселин Велчев. Заседанието беше открито и ръководено от Иво Пазарджиев – Председател на Общински съвет – Русе .

**Г-н Иво Пазарджиев**: Уважаеми колеги, моля общинските съветници и общинска администрация да заемат съответните места за сядане. Стартираме проверка на кворума. Господин Кутинчев, може ли за секунда да дойдете? Уважаеми колеги, имаме необходимия кворум да започне нашата работа. Откривам 10-тото редовно заседание на Общински съвет – Русе. Преди да започнем с дневния ред и разискванията на точките по дневния ред, на основание чл. 106 от Правилника за организацията и дейността на Общинския съвет, обявявам постъпилите питания и на основание чл. 109, ал. 1 връчвам екземпляр от писмените отговори. Питане с вх. №546 от 01.06.2020 г. от общинските съветници от Демократична България – Митко Кунчев, д-р Теодора Константинова и Деана Тонева. Питане с вх. №572 от 01.06.2020 г. от общинските съветници от Демократична България - Митко Кунчев, д-р Теодора Константинова и Деана Тонева. (коментар от зала не се чува) Двата отговора са тука, да. Питане с вх. №595 от 12.06.2020 г. от общинския съветник от групата на ГЕРБ Орлин Дяков. Питане с вх. №596 от 12.06.2020 г. от общинския съветник от групата на ГЕРБ Орлин Дяков. Заповядайте, господин Дяков. А, още едно има, господин Дяков. (коментар от зала не се чува) Не. Питане от общинския съветник от групата на ГЕРБ Иван Петров Иванов, заповядайте. Питане от общинския съветник от групата на ГЕРБ господин Стоян Христов, заповядайте. (коментар от зала не се чува) Питане от общинския съветник Елка Симеонова с писмен отговор, от Деян Недков от коалиция СДС и от господин Светлозар Симеонов. От предходната сесия останаха следните питания: отговор на питането с вх. №482 от 15 май на проф. Михаил Илиев от групата на ГЕРБ. Питане с вх. №487 от 15 май на Бедрос Пехливанян и питане с вх. №488 на Орлин Дяков, може би то Ви е връчено предния път. Да, просто старите питания не ги връчвам в момента. На основание чл. 98, ал. 1 от Правилника на Общинския съвет докладвам искане от общинския съветник Асен Даскалов а обявяване на очевидна фактическа грешка. Ще го прочета дословно, тъй като закона изисква тази форма, за да се запише в протокола – Господин Председател, след като се запознах с текста на Протокол № 9 от заседание на Общински съвет – Русе, проведено на 21.05.2020 г, открих несъответствие между текста на протокола и приетото Решение № 161 от 21.05.2020 г., изразяващо се в действителната воля на съвета. По точка № 21 от дневния ред на заседанието от 21.05.2020 г. Общински съвет – Русе е одобрил задание за проектиране на подробен устройствен план – план за застрояване на поземлен имот със съответен идентификатор, находящ се в местността „Папаз дере“, като с плана се определи зона за ниско жилищно застрояване. Планът за застрояване да предвиди ситуирането на нова жилищна сграда с височина до 10 метра, свободно разположена в имота на 5 метра от дъното му и с дълбочина на застрояването до 16 метра. Проектът да се изработи в съответствие с изискванията на Наредба №8 за обема и съдържанието на устройствените планове и на чл.108, ал. 2 от ЗУТ. Да се одобрят разискванията. Това е и съдържанието на Решение № 161/21.05.2020г. копие, от което прилагам в настоящото искане - „На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с входящ номер от Людмил Любенов Атанасов, Общински съвет – Русе реши:

1. Одобрява задание за проектиране на подробен устройствен план – план за застрояване на поземлен имот с идентификатор 63427.157.1397, находящ се в местността „Папаз дере“, като с плана се определи зона за ниско жилищно застрояване. Планът за застрояване да предвиди ситуирането на нова жилищна сграда с височина до 10 метра, свободно разположена в имота на 5 метра от дъното му и с дълбочина на застрояването до 16 метра. Проектът да се изработи с изискванията на Наредба №8 за обема и съдържанието на устройствените планове и на чл.108, ал. 2 от ЗУТ. Да се съобразят изискванията и условията дадени с писма със съответните номера от „ЕРП Север“.
2. Разрешава изработване  на подробен устройствен, на план за застрояване на поземлен имот с идентификатор 63427.157.1397, находящ се в местността „Папаз дере“, гр. Русе, в съответствие с одобреното в т.1 задание.“

Касае се за грешка при изписване на протокола в частта му, съдържаща Решение № 161/21.05.2020 г. Последната следва да бъде отстранена по реда на чл. 29 от ЗМСМА и чл. 97 от Правилника на Общинския съвет. Точката беше изчетена, както изисква закона, продължаваме с нашата работа. След гласуването и публикуването на дневния ред има постъпили следните предложения за включване в дневния ред като извънредни точки. Ще ги изчитам и ще ги подлагаме на гласуване, за да не ги четем втори път. Предложение с вх. № 623/16.06.2020 г. от кмета на Община Русе, относно „Даване на съгласие за кандидатстване пред Фонд „Социална закрила“ с проект „Целева програма за общините, насочена към подпомагане на децата и младежите, настанени в социални услуги, делегирана държавна дейност от резидентен тип и домове за деца, лишени от родителска грижа, които през учебната 2020/2021 г. ще бъдат от I-ви до XII-ти клас“, предлагам да бъде добавено като 2-ра точка в дневния ред. Моля за процедура на гласуване.

**КВОРУМ – 49. С 48 гласа „за”, 0 „против” и 1 „въздържали се” се прие предложението.**

**Г-н Иво Пазарджиев:** Следваща точка, която е внесена като извънредна е предложение с вх. № 627/16.06.2020 г. от кмета на Община Русе, относно „Решение за одобряване на Рамков договор за сътрудничество между Община Русе и Русенски университет „Ангел Кънчев“, предлагам да бъде добавено в дневния ред като 3-та точка. Моля за процедура на гласуване.

**КВОРУМ – 49. С 48 гласа „за”, 0 „против” и 1 „въздържали се” се прие предложението.**

**Г-н Иво Пазарджиев:** Следващо предложение с вх. № 631/16.06.2020 г. от Наталия Кръстева, председател на временна комисия за изменение и допълнение на Правилника на Общинския съвет, относно „Удължаване срока на действие на временна комисия“, предлагам да бъде добавено като 4-та точка в дневния ред. Моля за процедура на гласуване.

**КВОРУМ – 49. С 48 гласа „за”, 0 „против” и 1 „въздържали се” се прие предложението.**

**Г-н Иво Пазарджиев:** И последното предложение, което е внесено като извънредна точка е с вх. №646 от 17.06.2020 г. от общинските съветници: Иво Пазарджиев, Йовчо Смилов, Елеонора Николова, д-р Теодора Константинова, Дауд Ибрям и Веселин Велчев, относно „Приемане на Обръщение от Общински съвет – Русе до Министерски съвет на Република България“, да бъде добавено като 1-ва точка в дневния ред. Подлагам на гласуване това предложение.

**КВОРУМ – 47. С 46 гласа „за”, 0 „против” и 1 „въздържали се” се прие предложението.**

**Г-н Иво Пазарджиев:** Има ли други предложения за други точки в дневния ред или нещо да отпадне? Господин Симеонов, заповядайте.

**Г-н Светлозар Симеонов**: Уважаеми господин Кмет, уважаеми господин Председател, уважаеми колеги, нарочно гласувам „въздържал се“, както виждате на всички точки, които се вкарват допълнително. Понеже съм видял една тенденция, едни точки се изтеглят, други се вкарват в последния момент, които не са минали през комисиите. Не знам каква е причината, но на тази сесия се изтегли още една точка по Наредба №20 за местните данъци и такси. Дали е от некомпетентност, дали от недалновидност на управляващите, но когато искате нещо да се случва трябва да мислим с едни 5 крачки напред. Много добре знаете всички какви ръководители, какво се случва, когато вземаме решенията в последния момент. Затова е хубаво това не е точно критика, ами просто една отметка да светне така в главите на всички, които ръководят в момента общината да се мисли малко по-далновидно, нищо повече.

**Г-н Иво Пазарджиев:** Да, не беше изказване по дневния ред всъщност. Така, продължаваме, колеги. Има ли предложения по дневния ред, конкретни предложения по дневния ред? Да напомня за общинските съветници означава разместване на някоя точка, някоя точка да отпадне, а не за дейността на общинския съвет като цяло. Няма предложения. Гласуваме дневния ред като цяло.

**КВОРУМ – 49. С 48 гласа „за”, 0 „против” и 1 „въздържали се” се прие**

**ДНЕВЕН РЕД**

1. Приемане на Обръщение от Общински съвет – Русе до Министерски съвет на Република България
2. Даване на съгласие за кандидатстване пред Фонд „Социална закрила“ с проект „Целева програма за общините, насочена към подпомагане на децата и младежите, настанени в социални услуги, делегирана държавна дейност от резидентен тип и домове за деца, лишени от родителска грижа, които през учебната 2020/2021 г. ще бъдат от I-ви до XII-ти клас“
3. Решение за одобряване на Рамков договор за сътрудничество между Община Русе и Русенски университет „Ангел Кънчев“
4. Удължаване срока на действие на временна комисия
5. **К.л.159** Отчет за изпълнение на решенията на Общински съвет
6. **К.л.193** Одобряване на нова структура на дейност „Общинската администрация“ и промяна на численост в местните дейности в сила от 01.07.2020 г.
7. **К.л.179** Приемане Годишните финансови отчети и Годишните доклади за дейността за 2019 г. на общинските еднолични търговски дружества, определяне на дивидент и избор на регистрирани одитори
8. **К.л.180** Предоставяне безвъзмездно право на ползване за срок от 10 г. (десет години) на самостоятелен обект в сграда - частна общинска собственост с адрес: гр. Русе, ул. „Чипровци” № 14, бл. „Клисура“, вх.1, ет.1 на Сдружение „Национална асоциация на сляпо - глухите в България“
9. **К.л.181** Откриване процедура за продажба на недвижим имот – частна общинска собственост, с адрес: с. Сандрово, ЕКАТТЕ: 65348, Община Русе, ул. „Хан Крум“ №29, по реда на чл. 35, ал. 3 от ЗОС
10. **К.л.182** Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в местността „Под левента”, землище на гр. Русе
11. **К.л.183** Откриване процедура за продажба на недвижим имот – частна общинска собственост, с адрес: с. Сандрово, ЕКАТТЕ: 65348, Община Русе, ул. „Г. Бенковски“ №5, по реда на чл. 35, ал. 3 от ЗОС
12. **К.л.184** Изразяване на предварително съгласие за провеждане на процедура по промяна предназначението на част от поземлен имот с идентификатор 63427.314.84 по Кадастралната карта и кадастралните регистри /КККР/ на град Русе, с адрес град Русе, местност „Коев кладенец“
13. **К.л.185** Отдаване под наем на част от масивна едноетажна сграда – публична общинска собственост, разположена в ПИ №502.1055 по плана на с. Ново село, Община Русе
14. **К.л.186** Провеждане на публичен търг с явно наддаване за отдаване под наем на части от терени - публична общинска собственост, за разполагане на преместваеми обекти по чл. 56 от ЗУТ
15. **К.л.187** Освобождаване от плащане на месечни наемни вноски на наемателите на общински имоти за периода от 14.05.2020 г. до 31.05.2020 г. включително, чиято дейност е засегната от наложените временни противоепидемични мерки със заповеди на Министъра на здравеопазването на Република България през време на извънредната епидемична обстановка, обявена с РМС № 325 / 14.05.2020 г.
16. **К.л.189** Откриване на процедура по провеждане на публично оповестен присъствен конкурс за отдаване под наем, за срок от пет години, на терени – публична общинска собственост, за поставяне на преместваеми обекти – атракционни съоръжения - електромеханични люлки
17. **К.л.190** Одобряване на конкурсни условия за провеждане на публично оповестен конкурс за отдаване под наем на имоти – частна общинска собственост, за поставяне на преместваеми обекти – атракционни съоръжения - електромеханични люлки
18. **К.л.194** Предоставяне безвъзмездно в полза на политически партии за ползване на свободни нежилищни помещения – частна общинска собственост
19. **К.л.162** Даване на съгласие за участие на Община Русе като член в Сдружение „Дунавски Дигитален иновационен хъб“, подкрепа на кандидатстването му с проектно предложение по програма „Цифрова Европа“
20. **К.л.171** Отдаване под наем на горски територии, собственост на Община Русе, като специализирана фуражна база за изхранване на дивеча, в полза на ТП „Държавно горско стопанство - Сеслав“ – гр. Кубрат
21. **К.л.161** Приемане на Наредба за изменение и допълнение на Наредба № 14 за реда и условията за превоз на пътници и багаж с обществен транспорт на територията на Община Русе
22. **К.л.178** Корекция на Бюджета на Община Русе за 2020 г. и допълнение с вх.№ 584/05.06.2020 г.
23. **К.л.176** Поемане на краткосрочен дълг по Закона за общинския дълг чрез Фонд за органите на местното самоуправление в България – ФЛАГ ЕАД за осигуряване на финансови средства за изпълнение на Проект “Инвестиране в пътната безопасност и подобряване на свързаността на Община Русе и Окръг Гюргево с транспортна мрежа TEN-T“,акроним на проекта:ROAD SAFETY AND TEN-T CONNECTIVITY RUSE-GIURGIU, с код: ROBG-418 по Програма ИНТЕРРЕГ V-A Румъния – България 2014-2020
24. **К.л.177** Поемане на краткосрочен дълг по Закона за общинския дълг чрез Фонд за органите на местното самоуправление в България – ФЛАГ ЕАД за осигуряване на финансови средства за изпълнение на Проект “Реконструкция и представяне на значими културни забележителности с висок туристически потенциал в Еврорегион Русе – Гюргево“, с e-MS код ROBG-424 по Програма ИНТЕРРЕГ V-A Румъния – България 2014-2020
25. **К.л.163** Приемане на Общинска програма на мерките за закрила на деца с изявени дарби за 2020 г.
26. **К.л.188** Актуализиране на Общинска стратегия за развитие на социалните услуги в Община Русе 2016-2020 г., приемане на доклада за 2019 год. и Годишния план за развитие на социалните услуги в Община Русе – Планов период 2020 г. и прогноза за 2021 г., в изпълнение на Общинската стратегия за развитие на социалните услуги
27. **К.л.172** Приемане на Наредба за допълнение на Наредба №16 на Общински съвет - Русе, за определянето и администрирането на местните такси, цени на услуги и права на територията на Община Русе
28. **К.л.192** Приемане на Наредба за изменение и допълнение на Наредба № 2, на Общински съвет – Русе, за начални цени за отдаване под наем на общински обекти със стопанско административно предназначение
29. **К.л.173** Общо събрание на акционерите на „Университетска многопрофилна болница за активно лечение „Канев“ АД
30. **К.л.164** Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия –довеждащи водопровод и електропровод до имот с идентификатор 47336.10.331 в м. „Вехтите лозя“, землище на гр. Мартен
31. **К.л.165** Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – довеждащи водопровод и електропровод до имот с идентификатор 63427.299.42 в м. „Саръ баир“, землище на гр. Русе
32. **К.л.166** Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – водопроводно отклонение до имот с идентификатор 65348.20.53 в м. „Корията“, землище на с. Сандрово
33. **К.л.167** Даване на Разрешение за изработване на проект за подробен устройствен план – план за застрояване на поземлен имот с идентификатор 63427.169.741, находящ се в местността „Гълъбец“, гр. Русе
34. **К.л.168** Даване на Разрешение за изработване на проект за подробен устройствен план – план за застрояване на поземлен имот с идентификатор 63427.166.152, находящ се в местността „АСТАРДЖИЙКА“, гр. Русе
35. **К.л.169** Даване на Разрешение за изработване на проект за подробен устройствен план – план за застрояване на поземлен имот с идентификатор 65348.68.176, находящ се в местността „Люцерните“, с. Сандрово, община Русе
36. **К.л.170** Даване на Разрешение за изработване на проект за подробен устройствен план – план за застрояване на поземлен имот с идентификатор 63427.11.148, находящ се в кв. ДЗС, гр. Русе
37. **К.л.174** Даване на Разрешение за изработване на проект за подробен устройствен план – план за застрояване на поземлен имот с идентификатор 63427.153.2368, находящ се в местност „Караач“, гр. Русе
38. **К.л.175** Даване на Разрешение за изработване на проект за подробен устройствен план – план за застрояване на поземлен имот с идентификатор 63427.300.38, находящ се в местност „Саръ баир“, гр. Русе
39. **К.л.191** Приемане на решение по Сигнал с вх. № 259/27.02.2020г. до Комисията по етика
40. Питания
41. Питане от Станислав Бонев, представляващ сдружение „Русе пита“ – вх.№592/2020 г.
42. Изказване от Мариян Димитров – 486/2020 г.
43. Изказване от Мариян Димитров – 601/2020 г.

**Г-н Иво Пазарджиев:** Преди да започнем с ... Процедура за господин Галин Ганчев, заповядайте. И, моля, да се придържате към правилника, процедурен въпрос очаквам сега.

**Г-н Галин Ганчев:** Абсолютно мисля, че е процедура. В тази зала малката сме, не сме в Пленарна зала, всички са без маски. Според мене пандемията изобщо не е отминала, нито варианта да се заразим един друг, един да има всички сме готови. Тука има медици, не знам какво ще кажат по тоя въпрос. Затова предлагам, господин Председател, да кажете на всички колеги всички да бъде мс маски. Благодаря ви.

**Г-н Иво Пазарджиев:** Ами, Вие го казахте, господин Ганчев от микрофона. Към настоящият момент няма такова изискване вече съгласно заповедите на министъра на образованието, така че лично решение е на всеки ... (коментар от зала не се чува) на здравеопазването, благодаря за корекцията. Така, че лично решение е на всеки един. Колеги, моля за тишина. Започваме, преди да започнем с дневния ред има 2 заявени изказвания преди първа точка, първото е от кмета на Община Русе, следващото е от председателя на групата „Патриотите-ВМРО“ Асен Даскалов. Първо давам думата на кмета Пенчо Милков. Заповядайте, господин Кмете.

**Г-н Пенчо Милков**: Уважаеми русенци, уважаеми колеги общински съветници, уважаеми граждани, журналисти, вземам думата преди да започнем обсъждането на точките днес от дневния ред с обръщение към вас по 3 теми. Първо, искам да се обърна към всички наши съграждани и да им обърна внимание за следното – няколко месеца живота беше различен, живеехме в пандемия и всичко, което видях ме кара да мисля, че много тежко тя се отрази на дейците на културата и на културните институции в нашия град, в нашата община. Затова използвам правото си да се обръщам към вас, като приканвам всички свои съграждани и вас да ги подкрепим лично, като Драматичен театър „Сава Огнянов“, Държавната ни опера, Кукленият театър, художници, поети, писатели, имаме достатъчно в нашия град. Те започнаха своя културен живот, достатъчно ясно го популяризират. Сега вече от нас остава да отидем на театър, да отидем на опера. Общината направи всичко възможно и с Държавната опера, и с Духовия оркестър да започнат тези мероприятия на открито, за да бъдат на безопасно място. Но, когато министъра на здравеопазването разреши аз ви приканвам, влезте в галериите, влезте в театралните зали, в оперните зали, защото ситуацията в културните институции и ситуацията на културните дейци в града е тежка. Отделно на това за самите нас, след такава криза, персонално за всеки един и за обществото като цяло мисля, че това е начина да преодоляваме кризата и да бъдем единни. А именно, да протегнем ръка към дейците на културата в град Русе. Вторият въпрос, по който искам да взема отношение е изключително наболял вчера, днес и в следващите дни ще бъде, това са задръстванията по границата и няколко думи за наводненията. Ние сме град на границата на една велика река с един мост. И колкото често сме учили от училище и досега, и си го изтъкваме и се хвалим с това, толкова трябва да знаем, че често пъти нещата, които ни носят ползи са и предизвикателства за нас. Това се случи последните дни, когато Европа отвори своите граници, когато десетки хиляди камиони тръгнаха из Европа и когато всички български граници, включая и нашата изпитват затруднения. Община Русе като организация на работа още от пандемията очаквахме този момент, сме създали паркинги, маркировки, знаци, пунктове, храни, води, всичко има шофьорите да бъдат насочени към буферен паркинг и да не се блокира пътя към Мартен и Сандрово. Нашите съграждани от Мартен и Сандрово изстрадаха достатъчно много. И катастрофата, която стана, всички се убедиха, че реакцията на общината е най-бърза и най-ефективна, защото общината има механичните ръце, с които да действа, да сложи мантинели, да сложи знаци, да паркинги, да го направи, всички други институции говорят или пишат писма. И да, общината го направи. По отношение на наводнението, аз не приемам политизирането на въпроса, въпреки че мога да го направя и много граждани бяха казали, че ремонтите са некачествени, не е вярно това нещо в частта за наводненията. На бул. „Христо Ботев“ няма наводнения, там новия колектор беше направен. Вие знаете как беше пътя за Дружбите само преди 3-4 години. Но почистването на шахтите е друг въпрос, интензивността на валежа беше от такъв мащаб, че няма шахта, която да може да погълне водата наведнъж. Затова ние ще направим анализ, ще се търси отговорност и на фирмата, която е трябвало да почисти и шахтите, ако има данни, че това е станало причина. Отделно на това на бул. ‚България“ тия локви да не ги виждаме за първи път до Лукойл и на изхода за София? Години наред нищо не е направено. Общината започва проект по изготвяне на отводнителни шахти на тези места, за да не се създава опасност за движението, пак ние ще го направим, въпреки че пътя е държавен, заради нашите съграждани. Така, че солидаризирам се с недоволството на хората, но и ги приканвам да проявят разбиране по отношение на това, че границата ни дава много плюсове, но в определени моменти ни дава и големи предизвикателства. Третият въпрос е типичен за последните няколко сесии, а именно какво е финансовото състояние на общината във връзка с пандемията, защото министъра на здравеопазването, Народното събрание, Министерски съвет разхлабиха мерките и хората излязоха и сякаш всеки забрави какво беше допреди 3 месеца. В общината трудностите са големи, защото всеки един поиска от общината да не плати дължимото и всеки един протегна ръка точно към общината, защото държавните институции бяха затрупани и хората се обръщаха към нас. Тогава ги хранихме, тогава връщахме тротоарно право, връщахме наеми, освобождавахме пазари, наемодатели. Има ли частни собственици, които освободиха своите наематели във време на кризата ей така доброволно? Общината първа го направи и заведенията, които бяха на територията на общината, частните обекти и магазини получиха нашата подкрепя. Сега, обаче ситуацията е такава, че макар и да връщаме тренда в миналия месец аз ви докладвах, че 30% назад са нашите приходи. Мен не ме успокоява, че в други общини данъчните приходи са 70 на 100 назад. Нашите бяха 29 на 100 назад, което в милиони беше 4 милиона и половина. Към моментът месец по-късно, предвид възприетите от нас мерки и активността на хората, защото според мен те също са активни и фирмите, и гражданите ние изоставаме вече не на 29, на 24% от събираемостта и моята надежда е, че през годината ще успеем да се намали още тази сума. Но като цяло това ще доведе до отказ от извършване на дейности, които бяхме планирани през бюджетната година и това трябва да е ясно. Набелязани са мерки, не само събиране на данъци и такси, от нашите икономически дирекции и отдели за по-висока икономическа активност на общината, за да може да се осигурят средства през тази трудна година. Да не забравяме последната икономическа криза какво направи с бюджета на общината, от 120 милиона го срина на 76. И това са световни процеси. Затова ви приканвам с последното си изречение, при тези трудности, за които сам кмета или сам общинския съвет, дори единен няма как да се справи, да покажем на хората как да бъдат единни, монолитни и да посрещнем трудностите заедно, да посочваме пътя на хората, по който да вървят, да се справим с трудностите. Готов съм да отговарям и на въпроси по отношение на параметрите на икономическите зависимости за кризата в общината, на съветниците и на граждани, които са се обръщали към мен. Благодаря ви още един път и ползотворна работа днес.

**Г-н Иво Пазарджиев**: Благодаря на кмета на Община Русе. Думата за изказване извън точка от дневния ред има председателя на групата общински съветници Патриотите-ВМРО Асен Даскалов.

**Г-н Асен Даскалов**: Уважаеми господин Кмет на община, Уважаеми господин Председател, уважаеми колеги общински съветници, русенци, Общински съвет – Русе не е компетентен орган, който да контролира дали се спазват законовите правила в печатните и електронни медии, но това е колективен орган, който следва да осъществява правомощията си при спазване на принципите, посочени в нашия правилник, а именно: законност, публичност, отговорност и гражданско участие. Ние общинските съветници от ПАТРИОТИТЕ – ВМРО считаме, че тези принципи следва да бъдат спазвани от всички общински съветници, както по време на заседанията на съвета и неговите комисии, така и в публичните изяви на отделните му членове. В последните седмици станахме свидетели на редица публикации, коментиращи отделни представители на Община Русе и съдържащи лични нападки и внушения, включително досежно избрания от жителите на Община Русе кмет, председателя на Общинския съвет, който е избран за именно от нас общинските съветници и общински служител. Но, още по-притеснителното от морална и етична гледна точка е обстоятелството, че тези публикации, в които не е посочен техният автор, бяха споделени в социалните мрежи от представител на Общински съвет – Русе. Не малко хора биха се гордели да ги сравнят с Франсоа Льоклер дьо Трембли, по-известен като отец Жозеф, останал във френската и световната история като най-доверения човек на кардинал Ришельо. Други, сигурно не се притесняват да ги наричат червени, пембени или друг вид лелки или бабички. За верността на написаното в публикациите отговорност носят авторите, но за да демонстрираш и то като действащ общински съветник отговорно поведение пред избирателите считам, че всеки един от нас следва да спазва принципите, записани в нашия правилник, както и по никакъв начин не само да не отправя лични нападки и оскърбителни думи, но и да не разгласява данни, отнасящи се до личния живот или уронващи доброто име на гражданите, колегите в Общински съвет – Русе и представителите на общинска администрация. Ние – общинските съветници от ПАТРИОТИТЕ – ВМРО силно се надяваме ...

**Г-н Иво Пазарджиев**: Уважаеми колеги, моля за тишина. Господин Даскалов, продължете изказването си.

**Г-н Асен Даскалов**: ... силно се надяваме, че цтези случаи ще останат в историята и в бъдеще ще бъде съблюдаван моделът на поведение, записан в Правилника на Общински съвет - Русе, като съветниците от настоящия, а надяваме се и от бъдещите общински съвети ще спазват добрия тон, принципите, които трябва да следваме съгласно закона и нашия правилник и ще извършват правно допустими способи за политически действия единствено и само в полза на жителите на Община Русе. Благодаря ви.

**Г-н Иво Пазарджиев:** Благодаря на господин Даскалов. Започваме по ... (коментар от зала не се чува) Нямате право на лично обяснение, господин Симеонов, прочетете си правилника. (коментар от зала не се чува) Не сте споменат поименно. Ако някой се е разпознал това е негов проблем. (коментар от зала не се чува) Името ви не е споменато, господин Симеонов. (коментар от зала не се чува) Вие го прочетете. Общинският съветник има право на лично обяснение до 3 минути, когато в изказване на заседание е засегнат лично или поименно. Личното обяснение се прави след гласуването по съответната точка и евентуалните обяснения на отрицателен вот. Тука нямаме точка, така че няма как да ви дам думата. Започваме с 1-ва точка от дневния ред. (коментар от зала не се чува) Нямате право, господин Симеонов. (коментар от зала не се чува) Господин Симеонов, не сте председател на група, прочетете си правилника. Изказване от името на група се прави или от председателя на групата, или от посочено от него лице. Не съм забелязал господин Пехливанян да ви е посочил да се изказвате от името на група. (коментар от зала не се чува) Господин Бедрос Пехливанян посочи Светлозар Симеонов, така че давам му да се изкаже от името на група, заповядайте. И ще призова да си научите правилника, господин Симеонов.

**Г-н Светлозар Симеонов:** Уважаеми господин Кмет, уважаеми господин Председател, уважаеми господа, колеги, виждам вече и тенденция да се ограничава кой, какво, как да публикува, въпреки че никъде в закона не е указано, че трябва да ми указват някаква цензура какво си публикувам на личната страница на Фейсбук. Да, разпознах се, защото това са споделени неща на моята стена на Фейсбук. Ако някъде ми покажете, че аз някъде съм нарушил закона няма проблем. Но да излизате с другарски съд тука няма как да се получи. Малко да бъдем малко по-сериозни, за тези неща няма как постоянно да се хвалим колко сме велики, колко работа сме свършили. Хайде стига, това време отмина.

**Г-н Иво Пазарджиев**: Благодаря на г-н Симеонов. Започваме с 1-ва точка от дневния ред.

**1 Точка**

**Приемане на Обръщение от Общински съвет – Русе до Министерски съвет на Република България**

**Г-н Иво Пазарджиев:** Ще помоля госпожа Кръстева да води точката, аз ще докладвам.

**Г-жа Наталия Кръстева:** Заповядайте, господин Пазарджиев.

**Г-н Иво Пазарджиев:** Аз ще изчакам общинските съветници да се успокоят и ще започна да докладвам точката.

**Г-жа Наталия Кръстева:** Господин Тотев, ще Ви помоля не от място. Обръщаме за втори път внимание на общинските съветници. Моля, имаме и външни хора посетители да спазваме нормите на добро поведение.

**Г-н Иво Пазарджиев:** Уважаеми господин Кмет на Община Русе, уважаеми колеги общински съветници, уважаеми представители на медиите, скъпи съграждани, повода за внасяне на тази извънредна точка е именно Обръщение към Министерския съвет на Република България е така наболялата тема за ремонта на пътя Русе – Кубрат. Нещо, което за съжаление тази тема датира от близо вече 10 години. Притеснително за нас е, че през миналата седмица в една от русенските медии излезе информация, че за пореден път ремонта на пътя Русе – Кубрат се бави и отново се отлага. Едва ли има общински съветник, едва ли има общински съветник, който по време на предизборната си кампания, пътувайки към селата: Червена вода, Семерджиево. Ново село, Тетово, Хотанца, тези които ползват този път да не му е бил поставен именно този въпрос. И за съжаление гражданите не се интересуват от нищо друго, когато отидем там освен как да си решат проблема с този път, който на практика вече е почти непроходим. Считам, че действително този път не е част от общинската пътна мрежа, но ние не можем да останем глухи за проблемите и страданията именно на жителите на населени места, които са на територията на Община Русе. Ще си позволя да направя едно по-пространно изложение на точката, за да виждате, че е внесена като извънредна. Подобно обръщение е имало и през 2014 година, прието от Общински съвет – Русе тогава, а именно отново за пътя Русе – Кубрат, за обходния път на село Червена вода. За съжаление не са последвали никакви действия. През 2015 г. виждате приложена публикацията в сайта на БНТ 1, хората са направили подписка за ремонт на пътя Русе – Кубрат. В Арена Медиа виждаме през 2015 година отново, че вече по ОП „Региони в растеж“ ще се заложи проект за ремонт на пътя Русе – Червена вода – Тетово – Кубрат – Дулово, който е с дължина 53 км., това съобщава тогава министър Лиляна Павлова. През 2018-та вече се търси кой да ремонтира пътя Русе – Кубрат и гражданите чакат ли, чакат и си разбиват колите. И за съжаление хората, които пътуват от Кубрат към Русе използват други маршрути през Сливо поле и други населени места, тъй като положението за Беловец е тотално зле. Проведохме разговори с кмета на Кубрат г-н Алкин Неби, както и с председателя на Общински съвет – Кубрат Юсеин Юмеров и имам пълната им подкрепа. Те също ще предприемат действия подобно на нашите, тъй като до момента вече се е стигало до затваряне на пътя, до протести. Именно да се обърнем двете общини към министерския съвет с това обръщение, което сме предложили общинските съветници, които сме вносители на тази точка, да се обърнем към Министерския съвет на Република България с категорично настояване за предприемане на бързи и решителни действия след приключване на процедурата да започнат строителните работи и в рамките още на тази година тази пътна отсечка да бъде отремонтирана. Да, действително става въпрос за сериозен ремонт. Имате приложено писмото от Агенция пътна инфраструктура до кметовете на всички засегнати населени места. Вижда се, че става въпрос освен за ремонт на самия път, за ремонт на ЖП-надлези, за ремонт на отводнителни канали, което е добре, което трябва да се случи, защото хората го заслужават. И не само да се концентрират всички средства и усилия на правителството в инфраструктурните обекти в Южна България, а този инфраструктурен обект е изключително важен за нашите съграждани, за всички жители на Русе и на Кубрат, както и за бизнеса, тъй като по време на жътвата, уважаеми колеги там минават тежкотоварни камиони. Там минава техника, която превозва житото, което е изключително важно за всички нас. Така, че призовавам да подкрепим този проект за решение за Обръщение към Министерски съвет, който да бъде изпратен на Правителството с категоричното наше настояване. Благодаря за вниманието.

**Г-жа Наталия Кръстева**: Колеги, имате думата за изказвания. Йовчо Смилов вдигна първи ръка. Заповядайте, господин Смилов. След това Бедрос Пехливанян, след това г-н Станчев.

**Г-н Йовчо Смилов**: Уважаеми Председателстващ, уважаеми господин Кмет, уважаеми колеги общински съветници, аз като председател на комисията по Комунални дейности, транспорт и безопасност на движението приех веднага поканата, която ми беше отправена да разпиша лично това обръщение като искам към това да добавя, че този подпис е положен и като заместник-председател на нашата група общински съветници от „БСП за България“, политическа партия АБВ, Социалдемократи и Българската пролет. И с това заявявам, че нашата група общински съветници застава зад приемането на това обръщение и вземане на решение по този въпрос. Подкрепям това, което беше казано и това, което е написано, че повече от 6 години хората в този регион дадоха своята толерантност и се наслушаха на обещания. И имам една молба, нека този акт да не бъде политизиран, да не бъде някакъв знак към хората, че той е съставен от определени групи политически сили, определени политически партии. Аз призовавам всички вас като общински съветници да подкрепим това обръщение и да заявим чрез него нашата съпричастност към живущите в тези региони, също както беше прочетено преди по-малко и към бизнеса в Кубрат, и в Община Русе. Благодаря ви.

**Г-жа Наталия Кръстева:** Господин Пехливанян, заповядайте.

**Г-н Бедрос Пехливанян:** Уважаеми господин Председател, уважаеми господин Кмет, уважаеми колеги, искам ясно и категорично да заявя, че няма как ГЕРБ да не подкрепи ремонта на пътя Русе – Кубрат. Това просто е абсурдни предположение, че толкова инфраструктура, строителство, тези две думи са приоритет не само бяха и на Община Русе, но и на правителството. Само искам да уточня някои неща, които са в материала, с които ... На първо място, че няма финансиране, тук абсолютно не сме съгласни, защото това е отделено още в програмата 2014-2020 година. Така, че с този текст за това финансиране и малко по-нататък, което ще стане за конкретните процедури, които са в ход в момента просто ние няма как да влияем. Тъй като преди около 2 дена господин председателя ни каза за тази точка, пак казах, че аз го подкрепям. И вчера, позволете ми да ви дам малко по-подробна информация, която много набързо получих, тя няма да ви отегчи, за да разберете на какъв етап и на какъв стадий в момента е пътя Русе – Кубрат. С оглед значимостта на този проект, който преди малко ви казах, че е включен в програмата, ОП „Региони в растеж 2014-2020“ проекта е разделен на 2 обекта. ЛОТ 32, това е пътя от Русе до Кубрат с дължина 21 км., прогнозна стойност по СМР 19,5 милиона, прогнозна стойност за строителен надзор около 400 000. Това точно обхваща, което каза и г-н Пазарджиев, обходния път Червена вода. ЛОТ 33, това е втората част, път – 23, който е с дължина 25 км. Русе – Разград, с обща стойност на СМР 18 610 000, прогнозна стойност за строителния надзор също 400 000. В моментът те са в ход тези тръжни процедури, така че ние няма как по някакъв начин да влияем на нещо, което е стартирало, ние да кажем да побърза, да се ускори и т.н. Мисля, че през годините сме доказали, че това, което става в Русе, както ви казах с приоритет на всички тези неща, които нашите съграждани ги виждат и пробива на Кауфланд, и Кейова стена, че инфраструктурата и строителството са приоритет. Така, че няма как да сме против не само този път, не само за всичко, което гражданите и в тази област го искат, така че просто по така поставен материала с влияние от нас просто няма как да влияем на тези процеси. Благодаря ви.

**Г-жа Наталия Кръстева:** Господин Станимир Станчев, заповядайте.

**Г-н Станимир Станчев:** Уважаеми господин Кмет, уважаеми господин Председател, уважаеми колеги, предложението, обръщението няма разумен човек, който да не го подкрепи, това е факт. Както и нашата група се е подписала към материала, ние ще го подкрепим. Но искам да обърна нещо на колегите. Преди малко се изказа първо председателя, който е в управляващата коалиция на национално ниво, след това г-н Бедрос, който внесе пояснения. Република България, доколкото пише в Конституцията е парламентарна република, така че аз правя предложение обръщението, допълнение към материала, обръщението да е и до Народното събрание и групата депутати от нашия многомандатен район. Защото знаете, че все пак са водещи депутати в своите парламентарни групи, имаме и председател на комисията по регионално развитие. Благодаря ви за вниманието.

**Г-жа Наталия Кръстева:** Реплика за г-н Пазарджиев, след това заявка за изказване направи д-р Теодора Константинова.

**Г-н Иво Пазарджиев /реплика/:** Уважаеми господин Станчев, аз разбирам конструктивността на предложението Ви, но считам, че ремонта на пътя Русе – Кубрат не е от компетенциите на Народното събрание, тъй като то е законодателния орган и евентуално освен гласуването на бюджета, аз не виждам какво друго касателство би имало Народното събрание. Колкото до депутатите от русенски район, да те са хората, които трябва да лобират за Русе, но към тях би трябвало да включим и тези от Разград, тъй като Кубрат пък е в област Разград. Те наистина са хората, които би трябвало да лобират за Русе, за Разград, а пътищата в нашата област. Така, че според мен достатъчно е до Министерския съвет, но ако имате писмено предложение то да се гласува.

**Г-жа Наталия Кръстева:** Заповядайте, д-р Константинова.

**Д-р Теодора Константинова:** Благодаря, госпожо Председател, ставам за някои уточняващи точки. Първо, както други се изказаха искам да заявя, че моя подпис е от името на нашата група. Подкрепяме такова обръщение, категорично е необходимо да се направи по повод на това, че се забавя във времето ремонта на този път. И сме свидетели и почти при всеки от нас предполагам в приемните или онлайн приемни са се обръщали за подкрепа по отношение на ремонта. Мисля, че можем да повлияем. Много пъти сме свидетели на национално ниво, че отделни гилдии, населени места са успявали със своята настоятелност да придвижат редица въпроси и да променят хода на редица събития. Така, че още веднъж декларирам нашата подкрепа за това обръщение към Министерски съвет. Благодаря.

**Г-жа Наталия Кръстева:** Благодаря на д-р Константинова. Има ли други желаещи за изказвания? Не виждам. Колеги, процедура на гласуване.

**КВОРУМ – 47. С 36 гласа „за”, 0 „против” и 11 „въздържали се” се прие**

**РЕШЕНИЕ № 167**

На основание чл. 21, ал. 2 от Закона за местното самоуправление и местната администрация, Общински съвет – Русе реши:

1. Приема обръщение до Министерския съвет на Република България със следния текст:

**ОБРЪЩЕНИЕ:**

Общински съвет – Русе се обръща към Министерски съвет на Република България с категорично настояване за ускорено извършване на необходимите процедури и осигуряване на съфинансиране за ремонт на пътя Русе-Кубрат, който е включен в оперативна програма „Региони в растеж“ 2014-2020.

Отчаянието сред жителите, използващи посочената пътна отсечка е все по-голямо. Неизпълнените ангажименти от представители на политическите сили задълбочават недоверието към институциите и политическата класа. Жителите на най-засегнатите населени места са в готовност за протести и гражданско неподчинение. Неведнъж във времето пътят е бил затварян от тях по време на протести. Ремонтът на пътната отсечка е крайно необходим, тъй като към настоящия момент има места, които на практика са непроходими за по-ниски леки автомобили.

Припомняме, че с Решение №1151, прието с Протокол №41/11.09.2014 г. е прието обръщение от страна на Общински съвет – Русе, във връзка с посочената пътна отсечка, както и във връзка с изграждане на обходен път на село Червена вода.

Настояваме за поемане на ангажимент от страна на Министерски съвет, относно крайна дата на извършване на ремонта на пътя Русе-Кубрат, както и за проектиране и изграждане на обходен път на село Червена вода. Вярваме, че с помощта на Правителството е възможно ускоряване извършването на ремонта и същият да бъде реализиран още през лятото на 2020 г.

**Г-жа Наталия Кръстева:** Заповядайте, господин Председател.

**2 Точка**

**Даване на съгласие за кандидатстване пред Фонд „Социална закрила“ с проект „Целева програма за общините, насочена към подпомагане на децата и младежите, настанени в социални услуги, делегирана държавна дейност от резидентен тип и домове за деца, лишени от родителска грижа, които през учебната 2020/2021 г. ще бъдат от I-ви до XII-ти клас“**

**Г-н Иво Пазарджиев:** Господин Енчо Енчев, заместник-кмета ще докладва, заповядайте.

**Г-н Енчо Енчев:** Уважаеми господин Председател, уважаеми господин Кмете, уважаеми общински съветници, преди броени дни на 2 юни 2020 г. в Община Русе постъпи писмо с вх. №4808120 от Националното сдружение 47:00 ... и домове за деца лишени от родителска грижа, които през учебната 2020/2021 г. ще бъдат от I-ви до XII-ти клас“ по реда на чл. 27, ал. 1, т. 2 от Закона за социалното подпомагане. Общият бюджет на програмата е до 1 милион лева, като дейностите ще се реализират в периода от 1 юни 2020 до 15 ноември 2020 г. Срокът за кандидатстване е до 17 часа на 15 юли 2020 г., не се изисква съфинансиране от Община Русе. От периодът на получаване на писмото до настоящия момент Община Русе извърши проучване на доставчиците, които предоставят социални услуги, делегирана държавна дейност от резидентен тип – БЧК, Сдружение с нестопанска цел „Еквилибриум“ и Сдружение „Дете и пространство“. Представени са от тях мотивирани писма за закупуване на технически средства, включващи: компютърни конфигурации или преносими компютри, таблети, принтери или мултифункционални устройства. Представени са и конкретни списъци с учениците от социални услуги от резидентен тип, децата, за които се констатира необходимост от 3-те услуги са общо 20 деца. Необходимите средства за закупване на техническите средства не трябва да надвишават 500 лева на дете, което означава 10 000 лв. общо. Във връзка с кандидатстването по целевата програма е необходимо да се представи решение на Общински съвет за съгласие, относно кандидатстването на Община Русе с проектното предложение. Предстои подготвяне и внасяне на проектно предложение, окомплектовано с изискуемите документи, съгласно правилата на Фонд „Социална закрила“ в срок до 17 часа на 15.07.2020 г. В тази връзка ви моля да подкрепите предложеното ви решение. Благодаря.

**Г-н Иво Пазарджиев:** Благодаря на заместник-кмета. Има ли желаещи за изказвания и предложения по точката? Не виждам. Процедура на гласуване.

**Ръчно гласували:**

**Д-р Теодора Константинова – „за“.**

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 168**

На основание чл. 21, ал. 2, във връзка с ал. 1, т. 23 от ЗМСМА и чл.27, ал. 1, т. 2 от Закона за социално подпомагане, Общински съвет Русе реши:

1. Дава съгласие Община Русе да кандидатства с проектно предложение „Целева програма за общините, насочена към подпомагане на децата и младежите, настанени в социални услуги, делегирана държавна дейност от резидентен тип и домове за деца, лишени от родителска грижа, които през учебната 2020/ 2021 г. ще бъдат от I-ви до XII-ти клас“ пред Фонд „Социална закрила” към Министерство на труда и социалната политика.

2. Възлага на Кмета да подготви и внесе проектно предложение, окомплектовано с изискуемите документи съгласно правилата във Фонд „Социална закрила” в срок до 17:00 часа на 15.07.2020 г.

**3 Точка**

**Решение за одобряване на Рамков договор за сътрудничество между Община Русе и Русенски университет „Ангел Кънчев“**

**Г-н Иво Пазарджиев:** Господин Димитър Недев ще докладва вижда. Заповядайте, господин Недев.

**Г-н Димитър Недев:** Уважаеми общински съветници, мисля че е излишно да говоря за това какво представлява Русенският университет за град Русе, но въпреки това ще кажа няколко думи. Русенският университет „Ангел Кънчев“ е значима регионална и образователна, и научно изследователска институция за България, също и за Европейския съюз и трети страни. Университетът има своето призвание и признание при подготовка на кадри и тяхната реализация. Община Русе има възможност да осъществи партньорство с Русенски университет „Ангел Кънчев“ като подпише рамков договор за сътрудничество, който да създаде условия за обмен на информация, за техническо сътрудничество и взаимопомощ, за подпомагане, за развитие на човешкия ресурс в Община Русе, за превръщането на Община Русе в една по-модерна община и град Русе в едно по-привлекателно място за живеене. Сключването на договор с Русенски университет „Ангел Кънчев“ е необходимо предвид необходимостта да бъде създадена практическа рамка за развитие и по-тясно сътрудничество между университета и Община Русе в редица направления и проекти. Договорът урежда отговорностите и взаимоотношенията на страните с оглед тяхното бъдещо сътрудничество в областите на културния живот на град Русе, социалния живот, образование, опазване на околна среда, транспорт, строителство, природни ресурси. Рамковият договор се сключва за срок от 4 години, считано от датата на неговото подписване, която е факт от преди няколко дена. С оглед на всичко, което изложих до момента предлагам на общинските съветници на град Русе да одобрят подписания Рамков договор между Русенския университет и Община Русе, и подкрепят ... и като го подкрепят с неговото приемане.

**Г-н Иво Пазарджиев:** Благодаря на господин Недев. Има ли желаещи за изказвания и предложения по точката? Не виждам. Процедура на ... Професор Илиев, заповядайте.

**Проф. Михаил Илиев:** Уважаеми господин Председател на Общинския съвет, уважаеми господин Кмете, уважаеми колеги, журналисти, няма как да не подкрепя такова предложение, тъй като винаги съм смятал, че взаимоотношенията между Общината и Русенския университет трябва да са прекрасни и те са такива. Тука, обаче имам една критика, която е по-скоро към общинска администрация. Ясно ми е защо се прави това нещо, защото след няколко точки ще разглеждаме предложението за дигиталния хъб и съгласно чл. 61 от ЗМСМА се изискваше да се направи такова споразумение. Аз си представях, когато гласувах за този русенски дигитален хъб, зад който стоя 100% и ще гласувам „за“, че това нещо е уредено, тъй като знам, че има прекрасни взаимоотношения. Смятам, че тука е направен един пропуск, който сега ще компенсираме, но тъй като тези пропуски на общинска администрация станаха много, мога да кажа конкретно такива фрапиращи неща, които трябва да се вземат предвид, които наглед са дребни, но те в един момент ще обърнат колата. Обръщам внимание да се гледа прецизно на нещата и когато се предлагат такива точки, които са важни, значими, които ще подкрепя просто да се внимава какво се предлага. Благодаря ви.

**Г-н Иво Пазарджиев:** Благодаря на проф. Илиев. Професор Белоев има думата, заповядайте.

**Проф. Христо Белоев:** Уважаеми господин Кмете, господин Председател, колеги, граждани, няма как да не взема отношение по тази точка. Винаги е имало съвместни дейности между общината и университета, тъй като университета има доста широк профил, което предполага и голяма експертиза от учени в различни области, което безспорно трябва да бъде използвано разбира се. И досега е правено, сега се облича в един рамков договор. В продължение на няколко месеца бяха водени разговори по различни теми с кмета, със заместник-кметовете, с директори н дирекции в какви области може да се сътрудничи и какви задачи може да изпълнява университета. Разбира се това е само една рамка, а всяка една задача след това ще бъде възлагана с конкретни договори. Благодаря на господин Недев за рекламата, която направи на университета, тъй като не е редно аз да го правя. Университетът е ясно, че е една от най-значимите институции на Русе и на региона. Тъй като стана дума за Дигиталния хъб, проф. Илиев, да вметна само то няма нищо общо едното с другото, тъй като в предложението, което ние сме направили с решение на Академичния съвет до общината е само да се включи в сдружение, което ние тепърва предстои да правим. А проектите ще бъдат по Дигитална Европа 2021-2027 още не е дошло времето. В това сдружение ще влязат и други не само Община Русе, тъй като региона ще бъде голям на Северна България, но като му дойде времето по точката. Благодаря.

**Г-н Иво Пазарджиев:** Благодаря на проф. Белоев. Има ли други желаещи а изказвания и предложения по точката? Няма. Процедура на гласуване.

**Ръчно гласували:**

**Д-р Теодора Константинова – „за“.**

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 169**

На основание чл. 21, ал. 2, във връзка с чл. 21, ал. 1, т. 23, чл. 59 и чл. 61, ал. 1 от ЗМСМА, Общински съвет – Русе реши:

Одобрява подписания между Община Русе и Русенски университет „Ангел Кънчев“ Рамков договор за сътрудничество.

**4 Точка**

**Удължаване срока на действие на временна комисия**

**Г-н Иво Пазарджиев:** Заповядайте, госпожо Кръстева.

**Г-жа Наталия Кръстева:** Уважаеми господин Председател, колеги, уважаеми господин Кмет, в края на месец май създадохме временна комисия по промяна на Правилника за дейността на Общинския съвет. През юни месец членовете на комисията заседавахме 2 пъти, но тъй като гледаме доста обстойно всяка норма от нашия правилник, очевидно първоначално зададения срок от 1 месец няма да е достатъчен за работата на комисията. В предвид това, че в юли месец ни е последната сесия на общинския съвет преди ваканцията, а правилника е нормативен акт, който трябва да престои 1 месец на сайта на Общинския съвет, то молим за вашето съгласие срока да бъде удължен като ангажимента на временната комисия е през месец септември, когато бъде определена дата да внесем предложението, да го разгледаме, след което да прекратим нашата дейност. Благодаря.

**Г-н Иво Пазарджиев:** Благодаря на г-жа Кръстева. Има ли предложения и изказвания по точката? Не виждам. Процедура на гласуване.

**Ръчно гласували:**

**Д-р Теодора Константинова – „за“.**

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 170**

На основание чл.21, ал.1, т.1 от ЗМСМА, чл. 54, ал. 1 от Правилника за организацията и дейността на ОбС – Русе, неговите комисии и взаимодействието му с общинската администрация, Общински съвет - Русе реши:

1. Удължава срока на действие на временната комисия за изменение и допълнение на Правилника за организацията и дейността на Общински съвет – Русе, неговите комисии и взаимодействието му с общинската администрация до края на месец септември 2020г..
2. Задължава комисията на сесията, която ще бъде проведена през месец септември 2020г. да представи отчет пред Общински съвет – Русе, във връзка с резултатите от дейността си, както и проект за решение на общинския съвет за изменение и допълнение на Правилника за организацията и дейността на Общински съвет – Русе, неговите комисии и взаимодействието му с общинската администрация.

**5 Точка**

**К.л. 159 Отчет за изпълнение на решенията на Общински съвет**

**Г-н Иво Пазарджиев:** Господин Благовест Белчев виждам, че ще докладва. Заповядайте.

**Г-н Благовест Белчев:** Уважаеми господин Председател, уважаеми общински съветници, поддържам решението във вида, в който е внесено. По време на комисиите бележки не са правени. Благодаря ви.

**Г-н Иво Пазарджиев:** Благодаря на г-н Белчев. Има ли желаещи за изказвания и предложения? Да, Иван Кюркчиев, заповядайте. Кристиян Ивано след него.

**Г-н Иван Кюркчиев:** Уважаеми господин Пазарджиев, уважаеми господин Милков, уважаеми ...

**Г-н Иво Пазарджиев:** Господин Кюркчиев, само да помоля малко по-близо до микрофона за записа.

**Г-н Иван Кюркчиев:** Уважаеми господин Пазарджиев, уважаеми господин Милков, уважаеми госпожи и господа общински съветници, уважаеми представители на медиите, относно отчета за изпълнение на решенията на общинския съвет и приемане на Програмата на 60-то издание на „Мартенски музикални дни“ във връзка с примесения, заради тежката пандемия Ковид-19 на интернационалния фестивал „Мартенски музикални дни“ за 2025, 21-ва година Държавна опера - Русе прие тогава да осъществи операта „Мефистофел“, за която общинския съвет подпомогна, одобри и гласува бюджет 14 000 лв. Нашите ателиета на Операта вече направиха декорите и костюмите и приехме, че тази опера трябва да бъде направена след като се премества Фестивала за 2021 г. , въпреки че вече всичко е готово. Тъй като Фестивала „Мартенски музикални дни“ попадна в много тежка ситуация, както каза господин кмета, всички участници, които трябваше да дойдат на Фестивала не успяха да дойдат. За първи път в историята си Фестивала „Мартенски музикални дни“ не успя да се осъществи ...

**Г-н Иво Пазарджиев**: Господин Кюркчиев да се концентрираме по точката.

**Г-н Иван Кюркчиев**: Да, концентрирам се точно по точката. Би, било добре да знаем, тъй като за фестивала е работено какви са загубите. Става въпрос за предварително заявени хотели, предварително заявени самолетни билети, всичко свързано с цялата дейност и подготовка на този фестивал. Каква част от бюджета, който беше приет на общински съвет е ...

**Г-н Иво Пазарджиев**: Моля, за тишина в залата.

**Г-н Иван Кюркчиев:** ... останала и каква част ще бъде разпределена към други дейности на бюджета? Благодаря ви.

**Г-н Иво Пазарджиев:** Благодаря на господин Кюркчиев. Доктор Кристиян Иванов има думата.

**Д-р Кристиян Иванов:** Уважаеми господин Кмете, Председателю на Общинския съвет, уважаеми колеги, аз искам да обясня защо ще гласувам против приемане на отчета за изпълнение решенията на общинския съвет. Има две много важни сфери за Русе, това е екология и транспорт. И чета, изпълнение решения нула, частично изпълнение нула, в процес на изпълнение нула, неизпълнено нула, общо нула. Значи, това са много важни неща и ние като общински съветници сме призвани да съветваме. В комисията, в която участвам комунални услуги, транспорт и безопасност на движението никога не се е коментирало нещо във връзка с транспорта. Дотираме го всяка година, миналата година повече от 200 000 лева е ..., тази година е дотацията за транспорта, а никакви решения не са приети в тази връзка. Има и създадена комисия по екология, която още тогава заявявахме, че като се създаде подобна комисия няма да има никакви решения, което е и факт. Въпреки, че не са преставали заседанията на общинския съвет на комисиите няма никакво решение и имам чувството, че времето е спряло, зависнало във въздуха, без никаква дейност от страна на администрацията. Няма какво да съветваме като общински съветници при ... в процес на изпълнение нула и частично изпълнение нула. Поради тази причина не вярвам, че има разумен човек, който ще приеме степен на изпълнение нула. Благодаря ви.

**Г-н Иво Пазарджиев:** Реплика за г-н Неделчев. Господин Кунчев, изказване Наталия Кръстева има заявено, след нея вие. Господин Неделчев за реплика.

**Г-н Александър Неделчев /реплика/:** Уважаеми колеги, уважаеми господин Иванов, моя лекар, наистина многоуважаем от мен. Моята реплика е по повод това, че ние днеска обсъждаме и трябва да гласуваме приемане на отчет на кмета за изпълнение решенията на общинския съвет. Това, че там пише нула, означава, че общинския съвет не е приел решение по тази тема обособени. Те са приемани в рамките на бюджета примерно и тъй нататък, но конкретни решения по тема екология и транспорт самостоятелни не са приемани, затова пише нула. И по тази единствена причина, при само едно неизпълнено, поради Ковид решение да гласуваме против ми се струва нелогично. Благодаря.

**Г-н Иво Пазарджиев:** Благодаря на г-н Неделчев. Дуплика за ... Втора реплика има за г-н Рашев, след това дуплика на д-р Иванов.

**Г-н Пламен Рашев /реплика/:** Уважаеми господин Председател, уважаеми господин Кмет, уважаеми господин Иванов, факт е, че вашата група не беше съгласна с временната комисия за въздуха. Факт е, че вашия представител не участва редовно, поради здравословни причини. Факт е, че комисията няколко месеца, по-точно 3 месеца не работи, тъй като в нея участват широка гама, широк спектър от граждани и поради понятни причини не имаше заседание. Но в никакъв случай тази комисия не е спряла работа повече приети решения. Така, че в средата, на почивката ще имаме възможност тая комисия да си насрочим датата за следващото заседание вече. Така, че тези инсинуации, че не работи, че ето на, вие бяхте предрешили това нещо, че е само камуфлажно и ред други такива забележки повнимайвайте, защото ние бдим. Да, затова сте опозиция да бдите.

**Г-н Иво Пазарджиев:** Благодаря на г-н Рашев. Дуплика за д-р Иванов. Само преди това процедурно предложение от Асен Даскалов и д-р Иванов има думата за дуплика след процедурното предложение имате думата за дуплика.

**Г-н Асен Даскалов**: Уважаеми колеги, лично аз не виждам по тази точка да има нужда от дебати в такъв размер нали. Имаше изказване, реплики, дуплики, чуха се различни мнения от това на вносителите и в тази връзка предлагам прекратяване на дебатите. Господин Станчев, просто не мога да се изкажа.

**Г-н Иво Пазарджиев:** Колеги, моля, моля за сериозно отношение.

**Г-н Асен Даскалов:** Дайте по-сериозно, имаме още 30 и няколко точки, ако на всяка точка е по този начин ...

**Г-н Иво Пазарджиев:** Благодаря на господин Даскалов. Гласуваме процедурното предложение.

**Ръчно гласували:**

**Д-р Теодора Константинова – „за“;**

**Г-жа Елка Симеонова – „въздържал се“.**

**КВОРУМ – 47. С 28 гласа „за”, 5 „против” и 14 „въздържали се” се прие предложението.**

**Г-н Иво Пазарджиев:** Продължаваме с тези, които са заявили изказвания. Доктор Кристиян Иванов има думата за дуплика.

**Д-р Кристиян Иванов /дуплика/:** Аз, за да го кажа това нещо предварително проучих опита в областта на транспорта на една голяма немска община. Трябва да ви кажа, че нашата община е на светлинни години от това, което се прави в община на държава членка на Евросъюза и няма никакво развитие по отношение на транспорта. Там ежедневно се коментират проблемите по транспорта, там също има някаква дотация, но той се развива и става все по-независим от общината за разлика от Община Русе.

**Г-н Иво Пазарджиев:** Благодаря на д-р Иванов. Следващият заявил изказване е Наталия Кръстева, заповядайте.

**Г-жа Наталия Кръстева:** Уважаеми господин Кмет, уважаеми господин Председател, уважаеми колеги, очевидно още от началото на днешното заседание много нажежаваме залата с изказвания и с определени процедурни възможности по нашия правилник. Но, аз по същият начин, тъй като тази тема е доста чувствителна за мен ще засегна въпроса, че още на първата страница от отчета, именно това, което каза и д-р Кристиян Иванов в тази така важна секторна политика ние имаме взети нула решения. По-късно ще обясня и какво имам предвид на репликата, която направи г-н Неделчев. За широката общественост искам да заявя и да стане веднъж завинаги ясно, че на практика това означава, че общинска администрация за 7 месеца не е внесла за разглеждане нито едно предложение. Относно транспортът искам да обърна внимание, че все още не са доставени новите екологични транспортни средства, които са така чакани от гражданите, а така също за мен буди недоумение как в продължение на повече от месец електронните табла на спирките на обществения градски транспорт не работят. Това означава ли, че не е сключен договор за текущо обслужване? Това е много важен въпрос, колеги. На второ място, сегашната администрация нееднократно е заявявала, че основен приоритет и акцент ще бъде ясни, конкретни решения, ясна представа за подобряване качеството на атмосферния въздух на територията на град Русе. Нееднократно беше заявявано, че ще се затварят промишлени предприятия, които замърсяват, както и че ще се извоюва станция за измерване замърсяванията на въздуха. От предната сесия за всички ни стана ясно и дотук сме свидетели единствено, че няма никакви действия предприети от ваша страна, а така очакваната станция вместо Вас успя да се пребори кмета на значително по-малка община, а именно Бобовдол, това е недопустимо, колеги.

**Г-н Иво Пазарджиев:** Госпожо Кръстева, по отчета за изпълнението ...

**Г-жа Наталия Кръстева:** ... искам да поясня още веднъж, че обичайните опорни точки на управляващото мнозинство са, че прекратяване на дебатите, ето почнахме да ставаме свидетели на това, че ние само критикуваме и не даваме реални предложения. Нека да стане веднъж наясно, че в различните секторни политики правилното управление принадлежи на ....

**Г-н Иво Пазарджиев:** Времето Ви изтече, моля да прекратите изказването си.

**Г-жа Наталия Кръстева:** ... а всяко предложение направено от ГЕРБ бива бламирано. Благодаря.

**Г-н Иво Пазарджиев:** Благодаря на госпожа Кръстева. Реплика на Деница Иванова.

**Г-жа Деница Иванова /реплика/:** Уважаеми господин Председател, господин Кмет, госпожо Кръстева, както и към останалите колеги, които досега се изказваха от трибуна. Репликата ми ще бъде следната, преди всяко заседание получаваме извлечение, протокол от комисиите. Ами, контролен лист 159 няма дебат, няма тема, няма „въздържал се“, няма нищо. Защо, колеги? Предният път нали говорихме, че трябва да има, дебата да е в комисии. Ами, защо не ви виждам имената в комисии или просто виждаме трибуната и трябва да се изкажем. Така, че не мога да се съглася със становищата на г-жа Кръстева, че всичко предложено от ГЕРБ се отхвърля. Всичко аргументирано от ПП ГЕРБ подлежи на комуникация и на дебат, и на приемане.

**Г-н Иво Пазарджиев:** Реплика на Наталия Кръстева ли искате да правите? Няма как да бъде, господин Дяков реплика на реплика не може да се направи. Господин Неделчев втора реплика. Моля? (коментар от зала не се чува) Колеги, моля без диалози от място.

**Г-н Александър Неделчев /реплика/:** Уважаеми колеги, уважаема госпожо Кръстева, моята реплика е по повод на Вашите думи и във връзка с това, че на постоянните комисии, в които аз участвах поне по 3, 4 или 5 точки, да не ги изброявам сега кои са колегите от ГЕРБ гласуваха „въздържали се“ или „против“ без нито да зададат въпроси, нито да направят някакви предложения, нито да направят някакви бележки, ей тъй против. И сега, отново в тази зала почваме някакви дъвки да раздъвкваме какво било в таз община, какво било в онази община, имаме факта, че от над 150 ли колко бяха решения, които трябва да са изпълнени от кмета, всичките са изпълнени или в процес на изпълнение, единственото неизпълнено е, че не са проведени Мартенските музикални дни, щото има пандемия. Колко време ще дъвчем дъвката сега? И после защо казваме, че не сте конструктивни? Ами, не сте.

**Г-н Иво Пазарджиев:** Дуплика за госпожа Кръстева.

**Г-жа Наталия Кръстева /дуплика/:** Господин Неделчев, дъвката ще я дъвчем колкото е необходимо. Това, че моите колеги от политическа партия ГЕРБ по време на комисии не са изказвали становище, всеки общински съвет е избран от нашите граждани, дали ще вземе отношение или не, не е състоятелно към дебата в зала. Дали се водят протоколите, там по правилник, знаете, че са съкратени. Много често наши изказвания по време на комисии не са бивали правилно отразявани. И господин Неделчев, ако не можете да се справите с това управление дайте го на ГЕРБ, ние ще си го поемем.

**Г-н Иво Пазарджиев:** Преди господин Кунчев, господин Недев има думата от името на администрацията.

**Г-н Димитър Недев:** Искам да внеса малко пояснения, тъй като областна администрация беше засегната ...

**Г-н Иво Пазарджиев:** Колеги, моля за тишина в залата. Моля без разговори от място. Господин Недев, извинявайте. Администрацията не може да чува от разговорите в залата какво се говори на микрофона, така че ще помоля за тишина, който иска да говори нека да излезе извън залата. Заповядайте.

**Г-н Димитър Недев:** ... Тъй като областна администрация беше засегната, че нищо не работи аз искам само да припомня, че по програма „LIFE“ предстоят да бъдат доставени нови две станции за замерване на въздуха. Бобовдол, да имат, защото нямат автоматична станция и затова имат станция. Що трябва да коментираме това нямам представа. За транспорта, значи ние трябва да сключим договор за 300 000 лева, където не е ясно какво ще се свърши. Защо не работят? Знаете ли какво представлява един лед панел? Господин Мишо Илиев мисля, че знае. Ето, това представлява един лед панел с различни диодчета сложени, за да може да се вижда. При пазарна цена 20-40 евро доставка, на нас ни се иска 790 евро. Това нормално ли е?

**Г-н Иво Пазарджиев:** Благодаря на господин Недев. Господин Митко Кунчев има думата.

**Г-н Митко Кунчев:** Уважаеми господин Кмет, уважаеми господин Председател, уважаеми колеги общински съветници, нормално е да има дебат по отчета за изпълнение на решенията на Общинския съвет – Русе. Аз лично направих един анализ на този отчет като го съпоставих, което смятам, че е нормално с програмата за управление на кмета. Ние разгледахме тази програма през месец февруари и основната визия за развитие в тази програма е следната, превръщане на град Русе от догонващ в иновативен град, който се движи с мащабни стъпки в посока трансформирането му като Северната столица на България. Сега трябва да отнесем изпълнението какво сме свършили към тази основна визия. Според мене и според доста специалисти на макроуправление трансформация в едно общество, която не е съпроводена с трансформация в образованието никога не е трайна. Затова аз сикам да обърна внимание на решенията, които са вземати в областта на хуманитарните дейности 4 на брой, спрямо общия брой 141 решения. Това са почти 3% ...

**Г-н Иво Пазарджиев:** Господин Кунчев, само за секунда. Господин Искрен Илиев му правя официална забележка да спре да говори. Благодаря. И на останалите всички в залата, които говорят. Продължете, господин Кунчев.

**Г-н Митко Кунчев:** ... Като не знам в хуманитарните дейности колко от тези решения са точно в областта на образованието. Но, аз лично пожелавам на общинския съвет и на кмета следващия ... при следващия отчет да има много повече вземати важни, ефективни решения в областта на образованието, чрез които ние бихме подкрепили тази визия. Смятам, че всеки от нас мечтае и иска Русе да бъде Северната столица на България. Благодаря.

**Г-н Иво Пазарджиев:** Благодаря на господин Кунчев. Реплика ли, господин Ибрям? Какво желаете да направите, господин Ибрям? (коментар от зала не се чува) Имахме процедура за ... (коментар от зала не се чува) Реплика на Кунчев. Реплика ли желаете? (коментар от зала не се чува) Реплика, заповядайте, господин Ибрям.

**Г-н Дауд Ибрям /реплика**/: Уважаеми господин Кмете, уважаеми господин Председател на Общинския съвет, уважаеми колеги общински съветници, медии, гости, позволявам си да взема отношение по повод изказаното в залата с огромно неудовлетворение на това, което чух. И като председател на временната комисия, ако щете, помолих по време на комисиите и като разглеждахме включително отчета да не се използва тази точка за политически изказвания, инсинуации и т.н. С огромно уважение към целия общински съвет все пак успяхте, аз имам тук приятели във вашата група, включително и Вие господин Иванов, познавам Ви от 10 години, нямам съмнение в професионалния Ви опит. Имате сигурно виждания какво става в Германия, но аз съм живял там и знам какви са и навиците. Знам ...

**Г-н Иво Пазарджиев:** Господин Ибрям, моля да репликирате господин Кунчев.

**Г-н Дауд Ибрям**: ... Мога да ви ... Свършвам, господин Председател. Ние ще подновим заседанията следващата седмица на временната комисия, но това, което може би никога не съм казвал, аз съм почтен и въздържан човек, вие вашата група нямате право да говорите за екология. И това мога да ви го обясня и сега, но нямаме такова време.

**Г-н Иво Пазарджиев:** Благодаря ...

**Г-н Дауд Ибрям:** Има нормативни документи, ние по време на комисията най-вероятно тези факти ще ги изложим, но вместо да раздаваме маски за пандемията ...

**Г-н Иво Пазарджиев:** Господин Ибрям, благодаря ви ...

**Г-н Дауд Ибрям:** ... раздават противогази за това, което вие направихте за 10 години. Благодаря ви.

**Г-н Иво Пазарджиев:** Благодаря на г-н Ибрям. (коментар от зала не се чува) Няма как да направите реплика. (коментар от зала не се чува) Не, няма. Процедура на гласуване по точката.

**Ръчно гласували:**

**Д-р Теодора Константинова – „за“;**

**КВОРУМ – 45. С 26 гласа „за”, 3 „против” и 16 „въздържали се” се прие**

**РЕШЕНИЕ № 171**

На основание чл. 21, ал.1, т. 24 от Закона за местното самоуправление и местната администрация, Общински съвет – Русе реши:

1. Приема отчета на кмета за изпълнение решенията на Общински съвет – Русе за периода месец ноември 2019 г. до м. април 2020 г. включително, съгласно Приложение № 1.

**6 Точка**

**К.л.193 Одобряване на нова структура на дейност „Общинската администрация“ и промяна на численост в местните дейности в сила от 01.07.2020 г.**

**Г-н Иво Пазарджиев:** Господин кмета ще докладва, заповядайте. Моля за тишина в залата.

**Г-н Пенчо Милков:** Уважаеми господин Председател, уважаеми общински съветници, на вашето внимание е представена точка, която общинска администрация внася за нова структура на дейността общинска администрация. Аргументите ми не са съкращаване на хора или бройки, аргументите ни са по-добра организация и координация на процесите. След началото на нашата дейност и изминалите няколко месеца мога да обобщя едно, преди началото на бурното политизиране на въпроса след малко. Тук има достатъчно много на брой колеги от общинска администрация, които вие познавате може би по-добре и от мен и ви приканвам да им зададете един въпрос – Как се чувстват в общинска администрация, в която се работи спокойно? Хората са уважавани за техния професионализъм, всеки говори свободно с кмета, в общината е тихо, но активно се работи. Нито един човек не е унизен, нито един човек не е притискан, разплакан, няма политически уволнения. Тръгнали са си трима души, на които държах, трима души, които молих да останат, но причините, които те са ми изтъкнали в нашите частни разговори са били лични. Политически уволнения в Община Русе не е имало и няма да има в този мандат, за разлика от предния, когато след тази точка, ето сега ще ви кажа аз нещо политическо за разлика от ремонта на бул. „Христо Ботев“ са уволнени 80 човека. 80 човека, а аз смятам, че хората, с които работя трябва да се преборя за техните сърца и го обещах и го правя всеки един ден. Така, че не политизирайте това, не ги поставяйте между чука и наковалнята. Работим страхотно, подписвам документи, които те подготвят и им вярвам. Предложената структура до голяма степен е в резултат на работата на моя екип и заместниците, които реално участват в управлението. Заемат като личности ярки позиции в града вече и вярвам в тях също и начина, по който те ще организират процесите. Вие ще прецените как да подходите към точката, но помнете пак и още нещо, кмета на всяка община е едноличен орган, местен на изпълнителната власт, който се определя пряко от гражданите след спечелване на изборите, а администрацията по Закона за администрацията ѝ е отредена функцията да ме подпомага мен. И мое право е да я подредя. Тя не търпи съществени изменения, хора, които вие познавате от годините ще продължа да разчитам на тях, те познават процесите, защото аз им налагам нов тайминг на работа, нови принципи и те се справят с това. Работим спокойно и добре и пак приканвам да не политизирате излишно въпроса. Благодаря ви.

**Г-н Иво Пазарджиев:** Благодаря на кмета на Община Русе. Има изказване заявено от господин Пламен Цветков.

**Г-н Пламен Цветков:** Уважаеми господин Кмете, господин Председател, колеги, в своето изложение господин кмета съвсем накратко и ясно мисля, че обясни същността на предлаганата структура. Вярно, че той е избран пряко от избирателите и аз мисля, че трябва да му дадем шанса той да предложи структура, която ние да подкрепим. По време на комисии изразих някои съмнения, относно предложената структура, но считам, че във варианта, в който е предложена тя не се различава много от предишната. И предлагам да подкрепим тази структура, да му дадем възможност за това, което той си е избрал да управлява до края на своя мандат. Ако тази структура не е подходяща той ще си събере своите резултати. Искам да призова от трибуната, нищо, че съм излязъл по тази точка да бъдем малко по-експедитивни, защото с нашите дебати ви казвам, че ние омръзваме на нашите избиратели и се чудим защо след това те ни мразят. Ние само говорим, без да вземем нищо по същество. Нека да вървим по-строго по дневния ред, защото в момента сме на 2-ра точка от предварителния обявен дневен ред. Приканвам ви да подкрепим структурата без много разисквания, ако някой има някакво конкретно предложение би трябвало според мен, тъй като това е структура той да го е съгласувал с кмета и с общинска администрация предварително и сега само да го каже, за да може да го гласуваме. Благодаря ви за вниманието.

**Г-н Иво Пазарджиев:** Аз само ще направя едно разяснение, че има ..., че съгласно ЗМСМА нямаме право да предлагаме предложения по тази точка, единствено кмета може да предлага, има и трайна съдебна практика в тая посока. Има ли ... Да, господин Пехливанян за изказване, заповядайте.

**Г-н Бедрос Пехливанян:** Уважаеми господин Председател, уважаеми господин Милков, уважаеми колеги, поне стана ясно от последната сесия, че ако имаме някакви въпроси поне една част от тях бързо могат още може би на следващата оперативка да се решават, което е добре. И този въпрос, който остана от миналата сесия нали за структурата, която винаги е приемана 2-3 месеца след като даден кмет встъпи в длъжност мисля, че вече не стои на дневен ред. Но може би, поради това, че много така се е бързало според мене искам да направя следните констатации. Да, числеността се запазва, аз тук ще допълня това, което каза г-н Цветков, защото тук ще говоря не политически, а от гледна точка на човек, който се занимава макар и с малък бизнес. Така, че една ..., една структура аз я разгледам като една структура на една фирма мисля, че съм прав в това нещо. И тъй като още от началото на структурирането да започнем от заместник-кметовете, че стана така малко ясно, че ние малко абдикираме от европейското развитие, тъй като го съединихме с няколко други дирекции и отдели. Дотук, значи ние малко сме далеч от това, което беше акцент на предишната администрация със специален ресорен, който се занимава само с европроекти заместник-кмет. Тук бих казал още, че оптимизирането, тази дума значи при всички положения пренасочване на хора от една на друга дейност, защото всички трябва да си кажем, че света след март месец не е същия. Можете ли примерно да направите анализ колко обществени поръчки са правени 18-та, 19-та година примерно и сега, и колко ще бъдат? Значи, тук може би трябва да говорим за пренасочване на хора, а не за едно обикновено разместване с цел да освободим някой и т.н. Втори въпрос, за хуманитарните дейности наистина е много странно и наистина може би човек трябва да има така експертиза на вундеркинд в това отношение, че да се занимава с образование, култура, социални дейности, джаз, спорт, мисля че ... нали да не изпускам, може да изпускан и още някои дейности. А, здравеопазване, да и социални дейности. Така, не това е окей, добре. Мисълта ми е, че в тази структура, за която много правилно каза председателя на общинския съвет, че ние нямаме предложения да правим конкретни къде и какво, тук кмета си определя. Не е без значение да отбележим и това, което казах и на пресконференцията, и новите назначения, които може би от 10 случая 11 са на хора, които са ...

**Г-н Иво Пазарджиев:** Господин Пехливанян, изтече Ви времето.

**Г-н Бедрос Пехливанян:** ... пенсионна и т.н. Не, че няма млади хора, но може би просто се разчита на тези хора. Завършвам, това беше.

**Г-н Иво Пазарджиев:** Изказване имаме след господин кмета.

**Г-н Пенчо Милков**: Светът не е същия каза г-н Пехливанян. Надявам се да го отчитате в следващите месеци, защото света наистина не е същия. А, дали ще го анализираме, да ще го анализираме и знаете ли защо? Защото в Община Русе за първи път ще има звено, което ще извършва анализи и аналитична дейност. И това е проблем, който съм констатирал след като работих с тази администрация, че когато се наложи извършването на анализ тя спира да върши всичко, което текущо върши съответното звено и почва да анализира. Да, ще се извършват анализи и то непрекъснато и Община Русе ще има много силен сонар по отношение на нещата, които се случват в страната и в света. Изобщо не остава назад европейското развитие ни най-малко и ще ви кажа защо, защото година преди да се гласува тази структура, която ние променяме екипа, който е развивал европейското развитие го е развивал без да е структуриран по този начин. А в момента персоналният състав на хората се запазва. Въпросът е, че икономическото развитие пред нас след 10 години или 8 управление, вие трябва да разберете, че не може да бъде насочен като лъч само в Европейския съюз. И вие го разбирате това нещо и Община Русе като граничен град не може да си позволи да остане единствено и само фокусиран в икономическото развитие в тази насока. Трябва да се ползват всички насоки. В Община Русе вече идват и идваха, и ще идват поредица от посланици. Това кога е било? На държави не само от Европейския съюз, скоро очакваме на Ирландия ... (коментар от зала не се чува) Моля ви за тишина. Дали винаги са идвали ефекта не го виждам, кои са идвали и кога са идвали. Въпросът е следния, че икономическото развитие не е, не може да се съсредоточава само в една насока. Затова ние обединяваме капацитета, който те имат с желанието да гледат в посоки не само към Европа, а към целия свят. И това вече е казано тази част от екипа да го прави. Тука е мястото да отговоря на изключително грозните ви коментари по отношение възрастта на хората. И тука като ви казах повечето хора се умълчаха, защото почти всички сте по-възрастни от мен. Как може да говорите за възрастта на хората? Първо, че като общински съветник имате пълен достъп до информация, елате, вижте, изобщо не са назначавани само възрастни хора. Това е абсолютно манипулативно, ако го знаете, а ако не го знаете е грешно да се изказвате като председател на група без да сте си направили елементарно просто да ме попитате. Винаги ви отговарям на всеки въпрос. И винаги ще се задействам да ви помогна при всеки въпрос, веднага. Не сте ме попитал, не е вярно. А, второ възрастта на хората, как може такова нещо? Те хората за приказката за възрастните хора дето са ги избили я знаете, нали? И в моментът, когато извършваме пенсиониране на служители 15-16 човека в общината, поради нормалните процеси на развитие на това аз говоря с тях и знам какво усещат, 38 години да оставиш в Община Русе. Как може да говорим за възрастта, просто не го използвайте този аргумент. Не е вярно констатациите Ви за хуманитарната дейност. Какво означава вундеркинд? Може би ви се иска в Община Русе като един от другите големи градове да имаме 9 заместник-кмета, 9, аз искам да имам 4 и на вас са ви малко, не мога да го разбера това нещо. Отделите в хуманитарните дейности са същите, служителите са същите, началниците на отдели са същите и на вас ви се струват странни процесите, не ви разбирам. Може би наистина е важно да кажеш нещо на сесията, но ви приканвам да се подготвяте.

**Г-н Иво Пазарджиев:** Благодаря на кмета. Реплика за г-н Пехливанян.

**Г-н Бедрос Пехливанян /реплика/:** Господин Кмете, не вземайте само това, което казах за възрастта. Да, това цялото ми изказване, което беше повече от 3 минути аз само казах, че тези хора, които се назначават нови, да може би малка моя вметка трябваше да направя, че трябваше да бъдат съответно не само възрастта, но и със съответната експертиза. Така и онова, което пропуснах, за да се видят примерно целите и стратегията в една общинска структура какво предвижда примерно с повече ОП-тата, които много говорите за тях? Дали точно там ще има и по отношение на хората, и по отношение на средства и т.н. ще има акцент? Аз това не го виждам. Стратегията точно в тези общински предприятия, да не говорим за другите области за култура, спорт и образование.

**Г-н Пенчо Милков**: Господин Пехливанян, днеска се гласува ... Почва, тъй като говори до момента мислейки, че Вие имате априорно познание. Приорното познание е когато водя диалог с някого, приемам, че той познава определено ниво на информацията и не го запознавам. Сега ще почна без априорно познание за всички слушатели, зрители и за Вас, общинските предприятия не са елемент от общинска администрация и не подлежат днес на гласуване. А, дали Вие виждате, дали хората виждат някак си нещо да се променя в общинските предприятия, които са с хора, с механизация и реално вършат нещо, да всички го виждат. Защото общинските предприятия вече имат хора, имат механизация и работят, и това го правим, вие гласувахте бюджета. От 2 януари има работници в „Комунални дейности“, които пак да кажа минават по списък в детските градини и правят нещо, което директорките не са го виждали от момента, в който може би последно при г-жа Николова, не знам при г-н Йотов работил ли е „Ремонтстрой“, имало ли е „Комунални дейности“ работници. Но аз, когато бях съветник „Комунални дейности“ и доклада, който получих от директора на вашето предприятие „Комунални дейности“ знаете ли какъв беше, че трябва да му ремонтирам някак си покрива и знаете ли как с външна фирма. И какво направих, смених директора, ще ме питате защо и сложих такъв, който не ме пита кой ще му ремонтира покрива, назначихме му работници и вече ремонтира освен собствения си покрив и покривите и тоалетните на много детски градини. Ето ги общинските предприятия. А другото предприятие се подсилва с техника и коси, защото договора, пък който заварих за косенето и за който хората ми пишат е толкова осакатен, че няма накъде. Защото с тия милиони, които трябва да ги дадеш, сключен през 2018-та за косене, със собствените си работници и техника може да окосиш не само това, което по договор трябва да косиш, може да окосиш целия град плюс селата, факт. И ще чуете скоро, стойте до края да учете и за строителните материали, много интересна информация. Така, че съсредоточаваме се върху точката за администрацията, няма въпрос с предприятията, но ви обясних и за предприятията.

**Г-н Иво Пазарджиев:** Благодаря на кмета. Следващият записан за изказване е Евгени Игнатов, преди него за процедурно предложение г-н Пламен Рашев.

**Г-н Пламен Рашев:** Уважаеми господин Председател, уважаеми господин Кмет, процедурно ми е предложението за прекратяване на изказванията. Аргументи, аргументи, изслушахме председателя на основната опозиционна група, изслушахме много внимателно пресконференцията на опозиционната партия, определено разбрахме, че приоритет на кмета е да предложи структурата и да я защити, така че да оставим политиките, които отделните групи искат да покажат по другите точки. Нека да се съсредоточим към приключване. Моля да предложите на гласуване моята процедура.

**Г-н Иво Пазарджиев:** Подлагам на гласуване предложението ... (коментар от зала не се чува ) Колеги ... (коментар от зала не се чува) По кой член? (коментар от зала не се чува) Добре, момент сега да погледнем. Господин Станчев, ако обичате без коментар от място. Когато е постъпило така ... на един ..., който не е съгласен с него предложението се поставя веднага на гласуване без да се обсъжда. Давам думата на един общински съветник се дава думата. Господин Ганчев, заповядайте.

**Г-н Галин Ганчев:** Уважаеми колеги, затова сме общински съвет, за да чуваме мненията и да вземаме най-правилните решения. Два пъти вече по различни въпроси излиза предложение за прекратяване на дебатите, не мога да се съглася с това. Аз най-вероятно ще гласувам за тя структура, защото я приемам, но имах нещо като предложение и изведнъж ми се отнема тая възможност да го кажа, защото на някой му се иска в 12 часа да свършим и така всичко да замине. Против съм това предложение.

**Г-н Иво Пазарджиев:** Благодаря на г-н Ганчев. Подлагам на гласуване процедурното предложение на Пламен Рашев за прекратяване на дебатите по точката.

**Ръчно гласували:**

**Д-р Теодора Константинова – „за“;**

**КВОРУМ – 49. С 29 гласа „за”, 16 „против” и 4 „въздържали се” се прие предложението за прекратяване на дебатите.**

**Г-н Иво Пазарджиев:** По списъка, които са се записали: Евгени Игнатов, Орлин Дяков ... Заповядайте, г-н Станчев за обяснение на отрицателен вот. И последният записан е проф. Белоев.

**Г-н Станимир Станчев /обяснение на отрицателен вот/:** Уважаеми господин Председател на Общинския съвет, колеги, гласувах против прекратяването на точката, освен с мотивите, които г-н Ганчев изложи и в допълнение, че не са чути само едната опозиционна група, щото те не са една опозиционна група, а са две, поне аз знам за две. Така, че вие отнехте правото да имаме мнение от другата опозиционна група и именно от групата на СДС. Така, че, моля колегите с тези процедури, разбирам, че всички сте ангажирани, но мисля, че тука е мястото, където могат и би трябвало да се чуят всички становища. Престанете да ми отнемате възможността за становище по материалите. Благодаря ви.

**Г-н Иво Пазарджиев:** Благодаря на господин Станчев. Следващият заявил изказване е господин Евгени Игнатов, заповядайте за изказване

**Г-н Евгени Игнатов**: Уважаеми господин Председател, уважаеми господин Кмете, колеги, господин кмета се аргументира за хуманитарните дейности, аз ще си позволя да не съм напълно съгласен с неговите доводи, защото в предната структура имаше двама директори дирекции и мисля, че бяха ... мисля, че си свършиха много добре работата в съответните направления – Здравеопазване и социални дейности, както и Култура и образование. И това според мене е работещо. Вие казахте, че не искате да съкращавате, но с тази нова структура двама директори дирекции Вие се лишавате от тяхната експертиза мисля, че те добре работиха. Тука е и заместник-кметът по Хуманитарни дейности мисля, че и той ще изкаже същото си мнение, че с двама директори дирекции по-леко и по-добре се обхващат тези трудни дейности, които са много трудоемки, много средства се харчат в тези дейности и се нуждае от по-добра организация. С един заместник-директор и кмет ... и заместник-кмет по една и съща длъжност, което пише хуманитарни дейности мисля, че се припокриват. И един мой въпрос е към отдел „Образование“, който е с началник отдел „Образование, спорт, младежки дейности“, в предната структура е описано „Образование, младежки дейности и спорт“ дали е техническа грешка или правите нещо по-различно от това, което е в този отдел? Молбата ми е към този отдел да има възможност още един или двама човека да работят в направление спорт, младежки дейности, защото там работата като, че ли се неглижира. Особено в младежките дейности има Младежки дом, един човек не може да обхване и спорт, и младежки дейности, и това е доказано във времето в последните 4 години. Та, молбата ми е да подсилите този отдел с още поне един или двама специалисти, които действително ще ви помогнат в тази дейност, което е много важно.

**Г-н Иво Пазарджиев:** Реплика за г-н Неделчев.

**Г-н Александър Неделчев /реплика/:** Благодаря, господин Пазарджиев. Уважаеми колеги, уважаеми колега Игнатов, в предната администрация имаше двама директори на дирекция, сега ще бъде един, както беше в по-предните администрации един директор на Дирекция „Хуманитарни дейности“. Ако си спомняте колегата Минко Цочев, ако си спомняте Енчо Енчев беше директор, сегашния заместник-кмет на тази дирекция. А колкото до туй, че един човек трябвало да бъде „човек оркестър“, ами господин Григоров е тука жив и здрав да е, както един заместник-кмет трябва да е „човек оркестър“, тъй и един директор на дирекция трябва да е оркестър. Много са дейностите, много са функциите, няма да ги надребним да слагаме навсякъде директори дирекции с големи заплати. И второ, по повод изказването 8 години лично аз бях съветник от опозицията, често съм се изказвал, не съм си позволил нито един път да се изкажа по структурата, която кмета предлага и да му давам акъли и лични мнения, щото това е структура на администрация, за която отговаря той. И общинските предприятия колегата Пехливанян излезе, аз се учудвам как човек, който е лидер на групата, на управлявалото мнозинство 8 години в Русе не е научил, че общинските предприятия не са част от дейност общинска администрация. И ще говорим после за компетентност, експертизи, професионализъм, за какво говорим? Прав е колегата, който каза нека да бъдем малко по-обрани и концентрирани. И господин Председател, към Вас завърших, като процедура, за да не ставам пак, не знам в правилника прегледах го и никъде не пише, че след като се гласува процедура по прекратяване на изказванията се дава думата на някои хора от някакъв списък направен преди това. Това нещо в правилника го няма.

**Г-н Иво Пазарджиев:** Има, господин Неделчев, погледнете.

**Г-н Александър Неделчев:** Никъде не го пише, че се дава думата след процедура по прекратяване на изказванията, която е гласувано това на хора от някакъв предварително ... Ами, аз мога ..., ние сме 15 човека група да заявим всички 15 изказвания.

**Г-н Иво Пазарджиев:** Можете.

**Г-н Александър Неделчев:** Само и само, за да саботираме, нали, както вие се опитвате да правите? (коментар от зала не се чува)

**Г-н Иво Пазарджиев:** Благодаря на господин Неделчев. (коментар от зала не се чува) Само секунда, Евгени Игнатов иска за дуплика ли? (коментар от зала не се чува) Евгени Игнатов за дуплика, след него ще говори Енчо Енчев на въпросите поставени.

**Г-н Евгени Игнатов /дуплика/:** Господин Неделчев, много ясно, че ние сме общински съветници и аз мога само да съветвам, ако господин кмета се съобрази окей. Но мисля, че като общински съветници имаме право да изкажем мнение по структурата. И мисля, че моето изказване е конструктивно. Какво лошо да се увеличи в отдел „Образование“ с още един човек в областта на спорта и младежките дейности? Само ще бъде в полза, нищо повече. Това, че е право на кмета за структура, това се разбрахме. Не сме толкова да не кажа какви, че не разбираме за какво става реч.

**Г-н Иво Пазарджиев:** Да, благодаря на г-н Игнатов за дупликата. Господин Дяков ще се изкаже първо, тъй като той също има въпроси към г-н Енчев. Преди да започнете, г-н Дяков, само искам да напомня на съветниците съгласно чл. 76, ал. 4 от Правилника, председателя съставя списък на желаещите за изказване и определя реда на изказващите се в зависимост от поредността на заявките. Благодаря. Заповядайте, господин Дяков. (коментар от зала не се чува) Моля, да не се изказваме от място. Господин Дяков, заповядайте за изказване.

**Г-н Орлин Дяков**: Уважаеми господин Председател, господин Кмет, колеги, искам да започна, защото може би нямам право след изказването на кмета в началото на сесията да вземам думата, искам да му благодаря за призива. Вчера имахме представление, имаше около 130 човека в салона, хората бавно се връщат към нормалния си начин на живот, с което подкрепят и нашия нормален начин на живот, за което благодаря, господин Кмете. След репликата на Михаил Билалов, който участва в това представление „Благодарим ви за куража“ и избухнаха бурни аплодисменти в салона, така че още веднъж благодаря. Сега, колеги, не ни учете къде да се изказваме и да не се изказваме. Ако искаме ще се изказваме в комисия, ако искаме ще се изказваме на сесия. Бъдете така добри да оставите тая преценка на нас или казано просто това не е наша работа, където искаме там ще се изказваме. Значи, уважаеми колеги, ние сме на общинска сесия, не дъвчем дъвки, не саботираме нищо, моля да излезем от тая категория определения, защото хората ни гледат и колкото да искате да затворите устата на опозицията няма как да стане. Значи, за мене е абсолютно несериозно ...

**Г-н Иво Пазарджиев:** Господин Дяков, моля да се концентрираме по точката.

**Г-н Орлин Дяков:** За мене е абсолютно несериозно да се държим по този начин. Искам да попитам накратко след като толкова много дейности са събрани в ресор хуманитарни дейности кой всъщност ще управлява културата, с кого ние ще поддържаме диалог за развитието на културата? И накрая за съжаление, господин Милков, аз знам за едно политическо уволнение, познавам и човека. В смисъл, сега не мога да кажа името, щото ще го злепоставя. Думата не е уволнение, думата е освобождаване от длъжността и предлагане по-лошо, по-лошо назначение, което явно е неприемливо и това е практика. Значи, за мене, за мене това, това е политическо уволнение. Благодаря.

**Г-н Иво Пазарджиев:** Благодаря на господин Дяков.Реплика за Траян Тотев.

**Г-н Траян Тотев /реплика/:** Господин Дяков, много бързо забравихте предходната администрация как апелираше въпросите да бъдат изчиствани по комисии, много бързо се забрави този призив. Сега също, даже още по-голяма е публичността на комисиите, като те биват излъчвани, могат и те също да бъдат виждани от нашите съграждани ...

**Г-н Иво Пазарджиев:** Моля, моля, без реплики от място, проф. Илиев.

**Г-н Траян Тотев:** Структурата е материал, който е внесен по комисии и разглеждан.

**Г-н Иво Пазарджиев:** Благодаря на г-н Тотев. Господин Енчо Енчев ще отговори на въпросите, поставени от г-н Игнатов и от г-н Дяков. Заповядайте.

**Г-н Енчо Енчев:** Благодаря, господин Председателю. Уважаеми общински съветници, на никого не му е лесно. И на мен като заместник-кмет по хуманитарни дейности действително не ми е лесно, заради това на мен ми се иска да имаме ежедневен диалог и се старая да го осъществявам, както с ръководителите на отделните направления в моя ресор, така и с общинските съветници, които имат отношение към това и не само с тях. Така, че тук виждам много от вас, с които се виждам ежедневно, нали така, госпожо Муртезова? (коментар от зала не се чува) Така е, ежедневно се виждаме и коментираме, и координираме неща. Второ, за Евгени Игнатов на въпроса, това вече сме го направили, г-н Игнатов и го внасяме. В отдел „Образование“ предлагаме предвид ситуацията две допълнителни бройки, едната допълнително за спорт, а другата за младежки дейности. Това вече е заложено в структурата и Вие предполагам ще гласувате този въпрос. Що е отнася до това, което правим и по отношение с така нашите контакти с културните дейци, ами аз не знам, за няколко месеца ние имахме 3-4 срещи многократни обсъждания по различни въпроси и сега също. Във всички тези срещи аз съм държал винаги и г-н Дяков, на когото много разчитам, искам да кажа тук от тая трибуна, че аз го харесвам и като актьор, и като режисьор, но полагаме и ще трябва да полагаме взаимни усилия, за да работим с по-голямо довери и по-добре от тук нататък и в направление култура, и това го правим. Същото се отнася и а г-н Кюркчиев, във всички обществени съвети, във всички обсъждания лично и аз съм ги канил и колегите, които ги организират също. Така, че разчитам много на този диалог. С кого ще говорим в тази връзка? Ами ще говорят с Ива Чавдарова, която в момента ръководи процесите в отдел „Култура“ и с мене разбира се, защото по всички тия въпроси вие винаги сте добре дошли при мене и аз нито един път до този момент не съм отхвърлил, който и да е въпрос, който ние сме обсъждали до настоящия момент. И се стараем да си партнираме по един много добър начин. Така, че това е накратко.

**Г-н Иво Пазарджиев:** Дуплика? (коментар от зала не се чува) Той не е правил реплика господин Енчев. (коментар от зала не се чува) Е, не. Имаше друго изказване. (коментар от зала не се чува) Имаше друго изказване, г-н Дяков, дуплика се прави веднага след репликата. (коментар от зала не се чува) За да ползвате възможността за дуплика да говорите към г-н Енчев, така ли? (коментар от зала не се чува)

**Г-н Пенчо Милков**: Тъй като идвам от българския парламент и всичките процедурни хватки са ми добре познати. Енчо каза с кого да общувате, аз ще кажа кратко с мен също, както досега, както с директора на Държавната опера, винаги сте добре дошли, нямало е точка, по която да не съм се отзовал веднага от най-дребните за паркоместа до по-големите за представлението. И пак ви казвам, отношението никакво значение за мен няма това, че сте съветник в друга група, дали е опозиционна или не, никаква. За мен вие сте нашия театър, вие сте нашата опера и съответно никога не сте били, нали няма да има промяна. Той ви каза също, че нали в отделите ..., каза ви човек, който е работил толкова години за културата на Русе, почетен гражданин, така че не мисля, че ще има някаква промяна в отношението. Също работим прекрасно и с председателя на дружеството на художниците, с писателите, всички сте добре дошли. Благодаря ви.

**Г-н Иво Пазарджиев:** Господин Дяков за реплика.

**Г-н Орлин Дяков /реплика/:** Значи, колеги, да не бъркаме това, аз съм изключително благодарен, че делим политиката от пряката ни работа. И аз, и Иван, и Теменуга в Кукления театър, това е прекрасно. Това показва една по-висока интелигентност, за което казвам пак благодарен съм. Само, че тука не става въпрос за държавните структури, става въпрос за общинските. Тоест, аз попитах всички промени и всичко, което трябва да се случи в бюджетирането, ако искате на общинските културни структури, където според мене не стоят много добре нещата, с кого трябва да говорим и как трябва да го променяме. И накрая не знам дали бихте го приели като съвет, но наистина, ако решите, че тази администрация, на която вие абсолютно имате право и може да решите какво да направите, че има някакви пропуски в тази администрация се надявам, че след някакъв период от време това може да се промени. Нищо не съм забравил, господин Тотев, въпрос на политическо решение как да се държим и кога, какво да говорим.

**Г-н Иво Пазарджиев:** Втора реплика за Галин Ганчев. (коментар от зала не се чува) Не.

**Г- Галин Ганчев /реплика/:** Как каза, господин Милков процедурни хватки ще използвам само две неща да кажа. Тази структура я харесвам, аз нямам нищо против нея, това исках да кажа, обаче нямаше как да се изкажа. И сега, обаче имам един въпрос и смятам, че този въпрос е важен. За мене е важно защо изчезна кмета по европейските въпроси? Защо изчезна в тая структура? 14 милиарда евро влизат в страната, много ми се иска поне 100 000 000 лева да влязат в Русе от тези 14 милиарда. Това исках да кажа само допълнително към структурата. Абсолютно е прав кмета, кмета си я предлага, но структурата се приема, обсъжда се и се гласува на общински съвет. Затова имаме право да говорим, имаме право да обсъждаме нещата.

**Г-н Иво Пазарджиев:** Благодаря на г- Ганчев. Следващият записал изказване проф. Христо Белоев, заповядайте.

**Проф. Христо Белоев:** Господин Кмете, господин Председател, колеги, по структурата стана ясно и всички се изказаха, че кмета предлага и само той може да предложи. Ако предлагаме някакви други предложения той може да се съобрази, но и както Игнатов предложи една бройка еди къде си, стана ясно, че има такова, но тук няма как да стане днес, ако не е предвидено и не е предложено точно да стане, щото те са си направили сигурно о предварителните разчети. И дебатите, вече над 30 минути по тази точка, за която всички сме на мнение, че се предлага. От кого се предлага? Кметът с програмата, с която е участвал, с която е излязъл, с която е избран, с отговорността, която носи пред гражданите и оценката, която след това трябва да му дадат гражданите. И разбира се ние като общински съветници, решавайки въпросите за града, те въпросите са или добри решенията, или не са добри за гражданите. И нашата задача е наистина правилно да ги решаваме и то в посока всичко да бъде насочено към проблемите на гражданите и на Русе. А да търсим други, както имаше закачки е по темата разбира се, не по темата изказвания къде да се дебатира, как да се дебатира, в комисиите и в интернет пространството. Аз се запознах в интернет пространството от нещата, от становищата, от мненията, те бяха изказани. И тук може би малко по-голям конструктивизъм да има. Ако трябва за хватки или нещо друго да се прави считам, че не е мястото му тук, не по начина, по който някога се получава не така добре. А нашата задача на всички, дали ще са поддържащи, дали ще са опозиционни групи или какви ще бъдат, нашата задача е на кмета да му показваме реалната картина каква е и да му предлагаме. Той след 2 месеца може да реши да промени да промени структурата и пак да ни предложи и общинския съвет взема решение по нея, общинския съвет взема решение. Юристът ми каза преди малко попитах и аз мислех, че е 6, каза два. Така, че, нека да се доверим на това, което се предлага, да подкрепим структурата, нашата група ще я подкрепи. И да бъде коректив на кмета, да му показваме решения, които, ако той се съобрази разбира се ще ги предложи. Благодаря.

**Г-н Иво Пазарджиев:** Благодаря на проф. Белоев. Изчерпахме изказванията по точката. Подлагам на гласуване така предложения проект за решение на структура.

**Ръчно гласували:**

**Д-р Теодора Константинова – „за“;**

**КВОРУМ – 48. С 33 гласа „за”, 2 „против” и 13 „въздържали се” се прие**

**РЕШЕНИЕ № 172**

На основание чл. 21, ал. 1, т. 2 от ЗМСМА и чл. 122, ал. 2 от Закона за публичните финанси, Общински съвет - Русе реши:

1. Одобрява структура на дейност 122 „Общинската администрация”, считано от 01.07.2020 г., съгласно приложение №1.

2. Намалява числеността на служителите в местни дейности, считано от 01.07.2020 г., както следва:

Функция „Почивно дело, култура и религиозни дейности” , Дейност 701 „Почивно дело” от 4 на 3 бройки.

**Г-н Иво Пазарджиев:** Часът е точно 11:07, обявявам 15 минути почивка.

**Почивка 15 минути.**

**Г-н Иво Пазарджиев:** Колеги, стартираме проверка на кворума. След първата проверка на кворума нямаме кворум. Колеги, моля заемете местата си в залата. Почивката беше обявена 15 минути в 11:07, 15 минути минаха. Моля да заеме местата си в залата. Стартираме повторно проверка на кворума. По електронна система 27, д-р Константинова ръчно, 28 души има регистрирани в залата. Продължаваме нашата работа със следваща точка от дневния ред.

**7 Точка**

**К.л.179 Приемане Годишните финансови отчети и Годишните доклади за дейността за 2019 г. на общинските еднолични търговски дружества, определяне на дивидент и избор на регистрирани одитори**

**Г-н Иво Пазарджиев:** Точката ще се докладва от г-жа Златомира Стефанова заместник-кмета, заповядайте. Господин Игнатов и г-н Иван Григоров, моля за тишина в залата да започнем нашата работа. Благодаря.

**Г-жа Златомира Стефанова:** Благодаря и аз. Уважаеми господин Председател, уважаеми общински съветници, колеги от общинска администрация, контролен лист 179 касае проведената комисия за оценка на финансово-икономическите резултати на общинските еднолични търговски дружества за 2019-та, така наречената балансова комисия. Тя имаше задача да разгледа годишните финансови отчети и годишните доклади за дейността на общинските търговски дружества за 2019-та, да даде становище а приемането ѝ и да отреди дивидент върху печалбата. От осемте търговски дружества със 100% общинско участие в капитала единствено „Общински транспорт Русе“ ЕАД приключва финансовата година с отрицателен финансов резултат, останалите са с положителен финансов резултат. Комисията след извършения анализ на финансово-икономическото състояние и резултати на общинските еднолични търговски дружества предлага на общинския съвет да бъдат приети техните годишни финансови отчети и годишните доклади за дейността за 2019-та. Да определи дивидент 70% от печалбата за Община Русе на „Общински пазари“ ЕООД след данъчното ѝ облагане в размер на 103 570,84 лв. И бихме искали да оттеглим точка 2.2. – 15% отчисления за Община Русе от печалбата на годините финансови отчети за 2019 година за общинските търговски дружества – лечебни заведения след данъчното ѝ облагане. Относно точка 2.2., мотивите ни за оттегляне, след направеното предложение имаше инициирана среща от управителите на тъй наречените лечебни заведения и след тази направена среща администрацията взе това решение да оттегли точка 2.2. и да не се начисляват тези 15%, които сме предложили за 2019 година като ще работим заедно с лечебните заведения за по-подробни анализи и съвместно в управлението. Точка 2.3. остава, това е. Благодаря ви.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Процедурно за г-н Пехливанян.

**Г-н Бедрос Пехливанян**: Господин Председател, колеги и така, и така някои представители на дружествата са тук, аз давам едно процедурно предложение, не всичките, но може би някои от тях да бъдат изслушани, въпреки това, което преди малко заместник-кметицата Златомира Стефанова спомена. Така, че моето предложение процедурно е да изслушаме д-р Райчинов, д-р Дачев и д-р Матева. Благодаря ви.

**Г-н Иво Пазарджиев:** Благодаря на г-н Пехливанян. Предполагам заедно да го гласуваме, съвместно за тримата? (коментар от зала не се чува) Според мен съвместно. (коментар от зала не се чува) Добре, гласуваме процедурно предложение за изслушване на д-р Матева, д-р Райчинов и д-р Дачев ли казахте? (коментар от зала не се чува) Да.

**Ръчно гласували:**

**Д-р Теодора Константинова – „за“;**

**КВОРУМ – 42. С 41 гласа „за”, 0 „против” и 1 „въздържали се” се прие процедурното предложение.**

**Г-н Иво Пазарджиев:** Аз предлагам да изслушаме съветниците, които ще се изкажат преди това. Може да имат въпроси към въпросните управители на лечебни заведения, след което те да им отговорят на въпросите, с цел процесуална икономия. Така, че нека първо съветниците да се изкажат и най-накрая, ако има и въпроси и те да си направят изложенията. Има ли желаещи общински съветници за изказване? Доктор Кристиян Иванов, Галин Ганчев, първо д-р Иванов, Алисе Муртезова.

**Д-р Кристиян Иванов:** Уважаеми господин Председател на Общинския съвет, уважаеми колеги, имаше доста бурни дебати по отношение на тези дивиденти, които бяха предложени. След много справки с други общини с опит на други държави и специално в нас, никой не взема дивиденти от своите си дружества. Това са общински здравни заведения, по този начин ние не ги стимулираме да инвестират, да подобряват качеството на здравната услуга, а да извършват някакви по-други финансови, счетоводни дейности. Така, че ние бяхме категорично против вземането на дивидент, специално при функцията на нашата здравна система. Чуха се от колегите от ляво някои предложения, да отпаднат това да са търговски дружества. Това показва непознаване на нашата система. Нашата система е Бисмарк, ако не знаете. Не знам, ако искате да я трансформирате към Биварид или Сема ..., от което дори самите руснаци се отказаха. Това е друг въпрос. Ако искате да водим и такъв дебат, наистина това е дебат, който би продължил повече от 2 часа. В моментът ние сме се насочили към системата Бисмарк, към която са насочени повечето от новоразвиващите се страни, бившите Източна Европа, бившите страни от бившия Съветски съюз там, които се отделиха при съществуваща такава в повечето страни от Европейския съюз. Според тази система всички тези дружества са едни търговски субекти или дружества с идеална цел, като държавата или националните им здравни служби не могат да осъществяват контрол върху тези лечебни заведения. Тоест идеалната цел е всичко да бъде влагано в здравеопазването, в развитието на здравната структура, в здравните услуги на населението, така че аз не можах да разбера това предложение с каква цел е направено. Това се различава от всички системи известни в света. И съм много доволен, че е оттеглена тази точка, вероятно разбрахте несъстоятелността на това искане, за което може би трябва да сме благодарни. Но бихме искали да чуем и ръководителите на здравните заведения, които може би малко по-добре ще обяснят от мене, финансово-счетоводните аспекти на тези общински предприятия. Още повече, че през последните години никога не е бил вземан дивидент от тези здравни заведения. Може би преди 14-15 години в продължение на една или две години е отчисляван някакъв дивидент, който не е довел до никаква полза за общината, а само до определени загуби.

**Г-н Иво Пазарджиев:** Благодаря на д-р Кристиян Иванов. Следващият заявил изказване е господин Галин Ганчев.

**Г-н Галин Ганчев:** Уважаеми колеги, спомням си преди доста години, когато се изграждаше Съюза на демократичните сили 90-91 година ...

**Г-н Иво Пазарджиев:** Господин Ганчев, ще помоля по точката, да.

**Г-н Галин Ганчев:** Да, по точката е. Тогава поканихме водещи икономисти, трима ще спомена Красен Станчев, Венцислав Димитров и Владимир Каролев и те ни казаха един постулат, който казаха съобразявайте се с него – Колкото по-малко от държава, толкова по-добре. Тогава имахме следните търговски предприятия, не бяха само търговски дружества, те станаха ... по-нататък станаха търговски дружества. Общински автотранспорт спомняте си колко автобуси, съчленните ...

**Г-н Иво Пазарджиев:** Господин Ганчев, отклонявате се от точката.

**Г-н Галин Ганчев:** Истър, Изкуство, не, напротив ...

**Г-н Иво Пазарджиев:** Предупреждавам Ви, че ще Ви отнема думата, ако ...

**Г-н Галин Ганчев:** ... общински предприятия са това, нали за общинските търговски дружества говорим, давам само пример. Изкуство, Ученически столове, Агропродукт, Сплендид, който все още ... Общинските търговски дружества, които са в момента, задавам риторичен въпрос, ако са частни същите ли щяха да бъдат? Та те всичките тези търговски дружества във всичките тези години винаги бяха на загуба, с изключение на „Общински пазари“. Тази година а първи път се постараха и търговските дружества, които са в здравеопазването реализираха малка печалба и ние бяхме готови да въведем дивидент, някакъв процент дивидент. Категорично бих гласувал против, защото тази печалба е много по-добре да отиде в подобряване на състоянието на търговските ..., здравеопазването на сградите, закупуване на апаратура и всичко останало, което е необходимо, отколкото да идва като дивидент при положение, че са общински, след това да се търсят средства от общината, от общинския бюджет примерно за реализирането на тези подобрения като общински средства. Предложих в икономическа комисия, ако случайно се реши да има такъв дивидент, отчисление той да бъде диференциран. Не може да бъде 15% за всички търговки дружества. И завършвам с това, ако искаме да пълним хазната на общината, целта и спасението е силна и сериозна приватизация, а не да се чудим от къде да вземем пари от търговските дружества, които едвам-едвам завършват нормално финансовата година.

**Г-н Иво Пазарджиев:** Благодаря на г-н Ганчев. Реплика на г-н Иван Иванов.

**Г-н Иван Костадинов Иванов /реплика/:** Уважаеми господин Председателю, уважаеми колеги общински съветници, дами и господа, вече второ изказване по темата е по въпроса за нероден Петко. Ами, вие отчетете това, че сте спечелили, имали сте теза и кмета се е съобразил с вас. Вие отново говорите по дивиденти от търговските медицински дружества, което кмета е оттеглил. За какво провеждаме тоя дебат?

**Г-н Иво Пазарджиев:** Благодаря на г-н Иванов. Следващият заявил изказване е Алисе Муртезова, заповядайте.

**Г-жа Алисе Муртезова:** Уважаеми господин Председател, уважаеми колеги, да има дебат и ще ви кажа защо. Защото го предизвикахме, защото, когато поисках протокола от провелата се комисия за оценка, за финансово-икономическите резултати на общинските еднолични търговски дружества за 2019 година, там видях, че с такава лекота се е приел това предложение за 15%. И именно, заради това аз държа да има дебат и исках да бъдат изслушани, и предложих на г-н Бедрос Пехливанян управителите. Палитрата от медицински услуги в нашия град е многообразна и във времето всички политици и не политици са били достатъчно далновидни да внимават със здравеопазването в Русе. Благодарение именно на тази далновидност днес Русе е междуобластен медицински център. Русе е граничен град, здравеопазването е част от нашата национална сигурност и тук мисля, че няма спор. Призовавам ви занапред да продължите, изобщо всички да продължим да сме много внимателни със здравеопазването.

**Г-н Иво Пазарджиев:** Госпожо Муртезова ...

**Г-жа Алисе Муртезова:** Държа да направя ...

**Г-н Иво Пазарджиев:** ... само секунда, г-жо Муртезова. Господин Николаев, моля да си седнете на мястото и да не разваляте дисциплината в залата. Благодаря. Продължете изказването.

**Г-жа Алисе Муртезова:** Основният предмет на лечебните заведения е извършване на медицински дейности, а не търговски сделки. Поради, което тези медицински дейности са освободени от ДДС. Лечебните заведения се регистрират по реда на Търговския закон, но имат ограничени възможности за извършване на стопанска дейност, освен ако е пряко свързана с осъществяваните медицински дейности. Ако някой желае може да се запознае с извадка от Закона за лечебните заведения. Цените ма медицинските услуги са фиксирани, ние не можем да начисляваме данък добавена стойност или да си измисляме някакви цени, това също държа да го подчертая. И във време, в което целия свят се беше вперил в здравеопазването, с надежда, с очаквания, с критики и с всичко, което може да си помислите, когато целия бизнес, в целия свят купуваше и помагаше с какво ли не на лечебните заведения, изведнъж общинска администрация беше заявила желанието да получи 15% дивидент, защото били търговски дружества. Няма да се обяснявам в подробности с Центъра за психично здраве, с Белодробната болница, КОЦ, ДКЦ-1, Дентален център и т.н., нека това да го направят управителите. В крайна сметка ние ще приемем сега доклада.

**Г-н Иво Пазарджиев:** Да, времето изтече.

**Г-жа Алисе Муртезова:** Ами, от група? (коментар от зала не се чува)

**Г-н Иво Пазарджиев:** Госпожо Муртезова изтече Ви времето. Благодаря.

**Г-жа Алисе Муртезова:** Благодаря, че всички сте се вслушали в това, което говорихме.

**Г-н Иво Пазарджиев:** Реплика ли? Диана Ласонина за реплика ли сте? Да.

**Г-жа Диана Ласонина /реплика/**: Уважаеми председател, уважаеми господин Кмет, колеги, смятам, че дебат след като е оттеглена точката няма, може би е само във вашите глави. Води се един монолог, не знам с кого точно го водите, май със себе си, но е крайно време просто да минем нататък и ако ще изслушваме тия лекари най-накрая да им дадем думата. Благодаря и да минаваме нататък.

**Г-н Иво Пазарджиев:** Благодаря на госпожа Ласонина. Дуплика ли искате, госпожо Муртезова? (коментар от зала не се чува) Заповядайте за дуплика.

**Г-жа Алисе Муртезова /дуплика/:** Госпожо Ласонина, госпожо Иванова, защото преди това и г-жа Иванова тук ли е в залата не я виждам казаха, че всичко се обсъждало в комисиите и нямало нужда нали тук да се казват същите неща. Вие не знам дали четете извлеченията от протоколите, но искам да ви кажа, че за пореден път моите изказвания изобщо не са отразени адекватно, каквото аз съм искала и каквото аз съм казала. И нормално е да има дебати в залата, защото нали се сещате, че след това тези протоколи някой друг може да ги поиска, не само от сегашните общински съветници, а и някой от бъдещите. И тук нищо не е отразено какво сме обсъждали, какво сме говорили и какво сме искали от общинска администрация, пък да не говорим те изобщо не са вписани тук какво са ни отговорили на нашите въпроси.

**Г-н Иво Пазарджиев:** Благодаря на госпожа Муртезова. Следващият записан за изказване е г-н Пехливанян, заповядайте.

**Г-н Бедрос Пехливанян:** Господин Председател, господин Кмет, колеги, що за изказване беше това, че щом е оттеглена тази част за 15% да не говорим. Вие питате ли тия доктори, които са тука, вие питате ли другите доктори, които са в тези дружества 7 дена в каква информация бяха, както и ние включително? Ние сега разбираме това нещо. Значи, все пак е имало резултат от това, което тия доктори, тия управители просто направиха път до всички групи, за да разберем ние в Община Русе, че това нещо го няма никъде. Може ли някой от общинска администрация да ми обясни в кой общински, в коя община вземат дивидент? Мога да ви кажа вземат на две общини, вземат и дават между 7 и 10 пъти повече за апаратура и за техника. София 18 500 000 на година за всички си техни дружества. Във Варна между 3,5 милиона и между 4. А ние тука в година, в която колежката спомена толкова тежка изобщо за здравеопазването, когато знаете ли пенсионер съм видял в извлечението на даренията, пенсионер е дал 50 лв. на болница, ние да им вземаме от тях дивидент, просто безумие. Благодаря ви, че се вслушахте в това, което беше поне една седмица и в публичното ни пространство, наистина това е безпрецедентен случай. Искам да направя едно друго предложение процедурно, защото тук се говори за здравните заведения, защото акцента е наистина върху тях, но искам да обърна внимание и на единственото ни добре работещо дружество, което е „Общински пазари“. Никога в историята повече от 50% това дружество не е облагано, последните две години бяха с 50%, сега е 70%. В година, когато бизнеса, аз пак, господин Кмете, разглеждам „Общински пазари“ като фирма, като дружество, когато има нужда от реинвестиция, когато има нужда точно, точно тогава да се развива, ние му вземаме 70%, пак алогично. И последна скоба, господин Иванов, казахте по комисии и т.н., тоест нищо, тоест каквото е говорено по комисии, защо не сме говорили и по комисии и т.н. Искам да изкарате Вие протоколите на всички комисии, които минаха и да видите как са гласували на тази точка, всички общински съветници с изключение на ГЕРБ всички бяхте „за“ тези дивиденти, може би с малки изключения на по-разумно иначе мислещи хора.

**Г-н Иво Пазарджиев:** Благодаря на господин Пехливанян. Реплика за Пламен Рашев.

**Г-н Пламен Рашев /реплика/:** Кратка реплика е господин Председател и господин Кмете, граждани, нека, когато задаваме въпроса за какво сме дали като община на заведенията общинските, медицински търговски дружества и сравняваме със София, нека да бъдем достатъчно коректни и да кажем какво даде бюджета на общината в тези 3 и повече месеци. Средства над 3 милиона покрай всички ангажименти, свързани с пандемията, недобори, несъбрани такси, данъци над 3 милиона. Нека разглеждаме и бюджета като място, където всички щетения на нашите съграждани са насочени като необходимост общината да помага. В този смисъл да не сме майка само за медицинските заведения, а мащеха за общинския бюджет, който съсредоточва може би всички страдания, които нашата общност направи в тези няколко месеца и може би и продължава. Така, че разговорът, който е проведен между администрацията и медицинските заведения е бил достатъчно ползотворен, за да се оттегли тая точка 2.2. И да продължаваме отново на тая тема мисля, че се е направил и разумно разчета, че 40 000 лева, колкото представляват тези 15% не са ..., не заслужават да станат някаква ябълка на раздора между община, общински съвет, медицинските заведения. Ако искате да продължаваме, наистина нека да продължаваме, но нека и мнението на директорите, мениджърите на тия медицински заведения да изслушаме.

**Г-н Иво Пазарджиев:** Благодаря на г-н Рашев. Дуплика за г-н Пехливанян.

**Г-н Бедрос Пехливанян /дуплика/:** Много кратка дуплика, точно, г-н Рашев, ставаше дума за тези прословути 38-39 хиляди лева. До там ли щеше да стигне Община Русе с тези пари да си оправи бюджета?

**Г-н Иво Пазарджиев:** Благодаря на г-н Пехливанян. Следващо заявено изказване е от д-р Теодора Константинова.

**Д-р Теодора Константинова:** Благодаря, господин Председател, уважаеми господин Кмет, уважаеми колеги, разбирам огромното желание на някоя част от общинските съветници да се политизира всичко. Повечето от хората, които са тук са били и в предходните общински съвети и знаят много добре, че това, което ще кажа е абсолютно искрено и обективно отразява моето мислене и поведение като общински съветник. Недейте да политизирате всяка една тема. Оставете здравеопазването, културата, спорта, образованието, недейте спекулира с чувствата на хората и не политизирайте всичко. Не нагнетявайте излишно нашите взаимоотношения и взаимоотношенията ни с гражданите, в случая с колегите. Уважаеми колеги, съжалявам, че за пръв път не сте се обърнали към комисията по здравеопазване, която абсолютно винаги е била обърната с лице към вашите проблеми. Станимир Станчев, иска нещо да каже или да ми вземеш мястото, ако искаш да се изкажеш?

**Г-н Иво Пазарджиев:** Господин Станчев, правя бележка, моля Ви без изказвания от място.

**Д-р Теодора Константинова:** Както винаги досега се е случвало при много сериозни проблеми в здравните заведения, здравеопазването в града. Надявам се, че от тук нататък ще си припомните, че има комисия по здравеопазване, че има ресорни зам.-кметове и преминавайки по административната йерархия винаги ще бъдем обърнати с очи към вас. Може би избирателно сте се срещали с групи или сте се обръщали към определени групи, към кои групи не знам, към нашата не сте се обръщали, но поне към комисията по здравеопазване трябваше да се обърнете и да се срещнете може би първо с нея. Знам къде сте се срещали, знам с кого сте се срещали, няма да говоря по този въпрос смятам, че не е необходимо подчертавам дебело отново да се политизират такива теми. Но по въпросът, искам да предложа на всички представители на здравните заведения като един добър подход, добронамерен и консенсусен да се структурира комуникация между ръководителите на общинските здравни заведения със ресорния кмет, ресорния зам.-кмет ...

**Г-н Иво Пазарджиев:** Времето изтече.

**Д-р Теодора Константинова:** ... по икономика за планиране и разходване на средствата от печалбите на здравните заведения, а плановете за инвестиции да бъдат представени и пред съответните комисии в общинския съвет за подкрепа и одобрение. Благодаря за вниманието.

**Г-н Иво Пазарджиев:** Благодаря д-р Теодора Константинова. Следващо заявено изказване е от Деница Иванова.

**Г-жа Деница Иванова**: Уважаеми господин Председател, уважаеми господин Кмет, уважаеми колеги общински съветници, вземам отношение, защото пак искам да припомня предизборна кампания и какво значи в политиката последователност. Кметът Пенчо Милков преди 7 месеца поиска доверието на гражданите, получи го. Каза, че ще работи в диалог с гражданите и го направи. Има проблем, създаде се проблем, имаше дебат, тема ,диалог и няма нищо лошо в това община Русе да се управлява по по-различен начин чрез диалог. Господин Пехливанян, Вие казахте в изказването си, че той се е вслушал, ми това е новия начин, това е новия модел на управление на Община Русе. Така, че не виждам защо водим цялата тази тема и този дебат. Разберете, кметът неговата врата е отворена. Той е бил народен представител, общински съветник, знае какви са проблемите и чувствителните теми на българина, нека да не се заиграваме с една от най-чувствителните здравеопазване. И аз си мисля, че той е подходил изключително адекватно, след като е направил срещи, разговори, изгледал е прочел е. Има друг начин на управление Община Русе и тя е диалог. И, госпожо Муртезова, не ме разбрахте, аз казах, че в комисиите, в които съм била не е имало дебат, не, че не се ..., в моите комисии, нали, не сте ме разбрали какво съм казала. Така, че нека да погледнем с малко повече спокойствие върху ситуацията. Има проблем, кметът е готов да изслуша, администрацията също, нека да не правим политика на инат. Това е истината за мен, има диалог, това е истината. Благодаря.

**Г-н Иво Пазарджиев:** Благодаря на г-жа Иванова. Реплика за господин Дяков.

**Г-н Орлин Дяков /реплика/**: Значи, вижте тука щях да го премълча ... Уважаеми господин Председател, уважаеми господин Кмет, колеги, но още на точката за структурата на общината се говори за някакъв тука дом на ужасите, който 8 години ни врата се е отваряла, хора са ходили разплакани из коридорите, то е било обиди, то е било чудо, което въобще не отговаря на истината. Недейте, защото и вратата на Стоилов беше отворена, аз съм я минавал много пъти и съм виждал как граждани, граждани са се срещали с него и колко е бил комуникативен. Не създавайте моля ви впечатление, че сте дошли на празна поляна. За мене така как да кажа не е много достойно да се правим на първите и от нас да почва всичко.

**Г-н Иво Пазарджиев:** Благодаря на г-н Дяков. Дуплика за Деница Иванова.

**Г-жа Деница Иванова /дуплика**/: Господин Дяков, нямам претенцията да откривам топлата вода и си мисля, че никой няма претенцията да го прави. Просто новото управление се нарича спокойствие, това е разликата.

**Г-н Иво Пазарджиев:** Благодаря на Деница Иванова. Следващият заявил изказване е Асен Даскалов, заповядайте. Господин Даскалов, преди Вас процедурно предложение на Светлозар Симеонов.

**Г-н Светлозар Симеонов**: Уважаеми господин Кмет, уважаеми господин Председател, уважаеми колеги, чухме доста неща за болниците, за лечебните заведения. Аз предлагам „Общински пазари“ предприятието да не е дивидента 70%, а да го направим 50, това е моето предложение. Благодаря.

**Г-н Иво Пазарджиев:** Това не е процедурно предложение, г-н Симеонов, но въпреки това дайте ми го в писмен вид да го гласуваме накрая. Прочетете си правилника да видите процедурни предложения кои са, това е по същество. Господин Даскалов имате думата.

**Г-н Асен Даскалов**: Уважаеми господин Председател, уважаеми господин Кмет на община, уважаеми колеги, ще бъда много кратък. Искам да поздравя управителите и служителите на общинските търговски дружества за успешно приключилата финансова 2019 година. Общински пазари традиционно са добре, хубавото е, че и лечебните заведения излизат на печалба. Особено съм впечатлен от Центъра за психично здраве – Русе ЕООД, което генерира над 111 000 лева нетна печалба, с което доказва, че освен да извършват дейността, за която са създадени и да са в полза на обществото и пациентите. Чрез извършване на допустима работа като шиене на чаршафи, маски, доколкото знам, ръкоделия, те си докарват допълнителна печалба. Благодаря ви.

**Г-н Иво Пазарджиев:** Благодаря на г-н Даскалов. Следващо заявено изказване е от Орлин Дяков. Докато г-н Дяков отива към микрофона за г-н Симеонов ще напомня, че процедурните въпроси са уредени в чл. 82, ал. 2 от нашия правилник. Заповядайте, г-н Дяков.

**Г-н Орлин Дяков**: Значи, да оттеглиха ... Господин Председател, господин Кмет, колеги, да оттеглиха това предложение и това е правилно. Моят въпрос е що го предложиха? Не знаем ли за какво става болниците, не знаем ли, не виждаме ли как обикновени хора даряват, не виждаме ли как бизнеса дарява? Само фактът, че едно дружество е търговско не е основание да бъде сложен някакъв дивидент. Значи, това са специфични търговски дружества, не знам по каква логика на някой му дойде на ума да им иска 15%, това първо. И второ, на комисията предложих да има диференциация, изключвам болниците въобще от това, но нека, логично е, изключвайки болниците повтарям търговските дружества да имат печалба, това е абсолютно логично и е ясно. Но не мога да разбера по каква логика на този, който има повече ще вземем още повече, а на този, който има по-малко, ами ще му вземем по-малко. Значи, трябва да има един анализ на въпросните търговски дружества кой от какво има нужда, кой колко инвестира, за мене цифрите, които са нахвърлени тука са така малко ангро. Благодаря за вниманието.

**Г-н Иво Пазарджиев:** Благодаря на г-н Дяков. Следващо заявено изказване е от Станимир Станчев.

**Г-н Станимир Станчев**: Уважаеми господин Кмет, уважаеми господин Председател на общинския съвет, скъпи колеги, аз ще бъда по-кратък. Първо. Първо искам да поздравя, да се присъединя към колегата да поздравя управителите на търговските дружества за това, че при една добра година съумяха да докарат някои от тях дори за първи път с положителни резултати. Второ, искам, тъй като след мене ще чуем и управителите на търговски дружества да попитам г-н Кунчев дали при този дивидент от 70% ще му е проблем да си изпълни инвестиционната програма, тъй като знаем, че те са така доста амбициозно дружество, полагат доста усилия за добра среда на търговците и посетителите на пазарите. И сега за ДКЦ-тата аз мисля, че всички ние русенци, всички колеги общински съветници, цялата администрация, цялата общност трябва да го подкрепим. Те трябва постоянно да усещат нашата подкрепа, защото да 2019-та се справиха добре, но да не забравяме, че както каза г-н Пехливанян преди малко света вече не е същия, 2020-та не е същата. И точно тука ние трябва да ги подкрепим, правилно оттегли общинска администрация това предложение и ще помоля в така един дух да усетят нашата подкрепа и нашия позитивизъм и добрите намерения, и пожелания към тях. Пожелавам им да бъдат все така добри професионалисти и най-вече да бъдат хора, което те знам, че знаят, могат и умеят. Призовавам всички колеги, ако ми разрешите господин Председател на общинския съвет да ги аплодираме за труда, който положиха по време на пандемията. Благодаря ви.

**Г-н Иво Пазарджиев:** Благодаря на г-н Станчев за изказването. Тъй като той не направи процедурно предложение, но зададе въпрос към г-н Кунчев аз правя процедурно предложение за изслушване на г-н Кунчев. Така, че моля процедурно да гласуваме изслушването на Кунчо Кунчев, управителя на „Общински пазари“.

**Ръчно гласували:**

**Д-р Теодора Константинова – „за“;**

**КВОРУМ – 47. С 47 гласа „за”, 0 „против” и 0 „въздържали се” се прие процедурното предложение.**

**Г-н Иво Пазарджиев:** Сега, съгласно първото процедурно прието предложение от нас прието на г-н Пехливанян давам думата първо на д-р Райчинов, след това на д-р Дачев, след това на д-р Матева. Всъщност то нямаше въпроси към тях, ако трябва да сме точни, ако желаете да си направите изказване. Доктор Райчинов ще направи изказване виждам. Всъщност най-много дебати имаше по нещо, което всъщност няма да гласуваме. Имате 3 минути за изказване.

**Д-р Цветан Райчинов:** Уважаеми господин Кмет, уважаеми господин Председател, дами и господа съветници, ще се постарая да бъда съвсем кратък. Господин Кмете, съжалявам, че ще чуете за втори път някои неща. Просто искам да кажа първо благодаря за аплодисментите, тъй като наистина заведението, което аз ръководя наистина нито един лекар не е отсъствал от поста си и работеше през цялото извънредно положение напълно в разположение на своите пациенти. И едно уточнение ДКЦ-1 от самото си създаване досега винаги е завършвало всяка година с положителен резултат, ние не сме имали година с отчета на загуба.

**Г-н Иво Пазарджиев:** Госпожо Досева и господин Цветков, моля ви за тишина. Продължете, д-р Райчинов.

**Д-р Цветан Райчинов:** Не сме имали година с отчета на загуба, винаги сме били с положителен резултат, няма да е така тая година, казвам от сега. Мисля, че по обясними причини ще кажа защо. ДКЦ-1 от самото си създаване, малко история, заварихме една изключително стара сграда, почти разграбена. Болницата беше демонтирала всички рентгенови апарати, лабораторни апарати, включително бяха изкъртени мивките и ключовете, това заварихме. Сега, който е идвал в заведението има представа как изглежда. Включително 5-6 месеца, докато хората се ориентират в новата система лекарите плащаха от спестявания всички разходи на заведението като ток, вода и т.н., нямаха приходи, съвсем обяснимо. Дали сме търговци? Търговци сме по регистрация и дотука спира търговската дейност на дружеството. Съгласно законът ние нямам право на никакви сделки извън медицинската дейност, която както стана ясно няма ДДС, няма нищо, което да правим като търговци. Всеки търговец, производител има право да сложи на продукта на производството си или на услугата си цена, която включва печалба. Нашите цени са фиксирани, ние няма как да включим печалба и във фиксираните цени съгласно закона за здравното осигуряване и за бюджета на НЗОК е предвидено, че тези средства отиват само за издръжка и заплати на персонала. Така, че няма от къде да дойде печалба. От страничните дейности няма как да реализираме кой знае какви пари от наеми и други услуги, защото наемите всички джипита без едно са на фиксиран наем от 10% от общинския наем или те плащат 36 стотинки на квадрат, или ДКЦ-то получава някъде около 5-6 лева на кабинет месечно. Всичките ни допълнителни доходи от частни прегледи, в Русе те изобщо не са някакво число, града явно не е толкова богат не е София, не е Варна, всичките ни допълнителни доходи извън приходите от касата са около 3% годишно. Сами може да сметнете дали като сума това е значително. Така, че ние няма от къде да правим някакви печалби извън доходите на лекарите и всичко, което има в това ДКЦ се дължи изцяло на приходите на лекарите. Слава Богу, работят едни от най-добрите лекари в Русе, с добри доходи и всички те доброволно са се съгласили да инвестират, защото за разлика от частника ние инвестираме в общината. Никой от тях не инвестира в себе си, тоест няма да наследи нещо, да го продаде, да получи някакъв доход, когато приключи дейността си, не то остава за общината, тъй като сме 100% общинско дружество и на практика ние вкарваме пари в общината. Така, че решението, което предлагате да не се взема дивидент според мене е най-разумното, което можеше да се вземе.

**Г-н Иво Пазарджиев:** Времето ...

**Д-р Цветан Райчинов:** Само две думи искам да кажа защо ни е необходимо да имаме и налична сума. Просто при нас нещата седят така, на 25 трябва да платим осигуровки към различните институции, а на 28 получаваме заплати, така че ние винаги трябва да имаме един резерв от пари, за да не ни глобяват, че закъсняваме с осигуровките. Тази година, наистина положението е ужасно. Близо 2 месеца 5-6 души посещаваха заведението, средномесечно по предварителни изчисления още нямаме съвсем точни сме между 60 и 70 хиляди на месец по-ниско като приходи спрямо предходната година. Всички сте чули надявам се 200 000 000 по-малко е платила касата спрямо миналата година, ние сме с тези суми, които ви казах вътре в тия 200 000 000, въпреки компенсацията 85%. Така, че догодина печалба не може да се очаква, но мога да заявя предварително, че няма ДКЦ-1 да има неразплатени разходи, заплати, осигуровки, доставчици, ток, вода и т.н. Аз съм сигурен, че ще се справим. Благодаря на общината и на общинските съветници, на вас, че взехте това решение да ни облекчите.

**Г-н Иво Пазарджиев:** Благодаря на д-р Райчинов. Следващият, който е по списък е д-р Светослав Дачев, желаете ли? (коментар от зала не се чува) Да, д-р Дачев, заповядайте.

**Д-р Светослав Дачев:** Уважаеми господин Пазарджиев, господин Кмете, уважаеми общински съветници, съвсем накратко в рамките на 1 минута, 2-3 изречения само да акцентирам върху проблемите финансовите, които можем да имаме и които разрешаваме почти винаги в добър диалог с общината така, както стана и сега. Нямаше никакво време да реагираме между времето, когато научихме за предложението и днешна дата, затова може би д-р Константинова изказа някакво недоволство от това, че не сме стигнали до нея, но аз с нея говорих вчера. (коментар от зала не се чува) Да, учудване. Но ние всъщност контактувахме с общинска администрация, с всички наши приятели, които са във всяка една от групите. Познаваме много хора, вие също знаете много добре, че поне 30% от този състав са наши близки по някаква причина, различна от този форум. Значи, д-р Райчинов добре спомена, че приходите ни са фиксирани, ние можем да влияем само на около 5-6% от тези 2 500 000 приход на Тубдиспансера, които се явяват някаква наша инициатива, да пратим някъде на лаборатория, помощ на трудова медицина или някакъв друг договор с фармацевтична компания. Разходите са строго фиксирани, те се регламентират от Министерство на здравеопазването това, което е за лечение на туберкулозата и по линия на здравна каса регламентирани разходи. Заплатите при нас са едни от най-ниските, лекарите са с около 1700 лв., сестрите са с ... говоря основна заплата, сестрите са с около 980 лв. Добре върви дружеството досега, а вариациите в печалбата, която е основа на дивидента са много големи. Миналата година, годината преди 19-та бяхме на минус 19 000, преди това аз съм ги извадил тука в администрацията са, но не е интересно да ги цитирам, те варират между минус 19 и плюс 70 миналата година. За тая година все още е рано да правим прогнози. И накрая последното изречение е за ролята, която има нашата болница и може би в същия обем, без да отнемам правото д-р Нуша Матева да каже за Психиатрията. Лечението на туберкулоза е лечение, което е много продължително, получаваме по договор с министерството 58 лева на пролежан ден, харчим 112 лева на пролежан ден. А, тези пари ние не можем да ги променим, не можем да ги намалим, защото изискванията към нашите болници по стандарт са такива, за персонал, за апаратура, че само според заплатите и персонала имаме 68 лева на ден разход в този леглоден. Така, че всеки един ден ние подаряваме 40 лева на всеки един пациент с туберкулоза. Те бяха 52 миналата година и направиха 3400 леглодни. Същото се отнася за някои кампании, които имаме, инициативи, част от тях вие знаете. Може би някой не знае, че провеждаме относно туберкулоза, хронично обструктивна белодробна болест, астма и т.н. Общият подарък, социален, който идва от работещите, от тези 80 души по щат към нашето общество, към нашите съграждани е между 200 и 300 хиляди лева всяка година. Това за нас е много важно, горди сме, че можем да го правим. Наистина в добра комуникация работихме и с общинския съвет и с администрацията. И благодаря на администрацията, че даде това предложение, за да се успокоят така страстите. Благодаря ви за вниманието.

**Г-н Иво Пазарджиев:** Благодаря на д-р Дачев. Доктор Теменужка Матева има думата, добре е, че се задава към нас без санитари около себе си.

**Д-р Теменужка Матева:** Уважаеми господин Председател, уважаеми господин Кмет, дами и господа общински съветници, така ще започна своето изказване с това, че аз съм психиатър и мен ми е много трудно да се събера в 3 минути, но ще се опитам. Нали това е разрешеното време, господин Пазарджиев? Започвам първо с това, че психиатрията е грижа на държавата. Тя е грижа на държавата, защото нашите пациенти са такива. Вие сами всички знаете, че в България няма психични болести, в България има само нервни болести, защото нито един човек не казва боли ме душата, а всички казват не съм добре с нервите, а всъщност той не е човека добре с душата. Много от хората ходят по невролози, накрая идват при нас разбира се, но така или иначе стигмата към психиатрията е много сериозна и то поради една част от нашите пациенти, които са общо взето непредсказуеми. Тези хора ги водят при нас принудително. Така, че ние не усетихме много Ковид-19 мерките в месец март и парил, защото бяхме препълнени през цялото време. Усетихме ги като пари, които ние дадохме за дезинфектанти, маски, хората ни ходеха като олимпийци, направо като космонавти бяха персонала, защото при нас е карат хора отвсякъде. Всеки, който е с психично заболяване, в спешно състояние, агресивен, непредсказуем, с опити за убийство и т.н., аз не искам да плаша нито една част от аудиторията, но това се получава много често, ежедневно при нас. От към пациенти ние не сме страдали през цялото време, защото ние винаги имаме, колкото и да е неприятно. По отношение на 2019 г. много сме доволни от това, че успяха след дълги години Министерство на здравеопазването на ни вдигне издръжката повече от двойно, тоест 46 лв. на леглоден. Миналата година получихме 13 издръжки вместо 12 и от там идва нашата печалба. Ние сме много доволни, защото наистина Център за психично здраве никога не е могъл да покаже някаква печалба, която е по-значителна от 1000 или от 2000 лева, тъй като вие знаете при нас са много функциите и много сме бедни. Винаги сме били така някак си отстрани на другите специалности, които са престижни, а ние сме били в така една изолация. Така или иначе, когато става въпрос за психична болест ще кажа само няколко думи, това е биопсихоциално заболяване, боледува психиката, боледува психиката, боледува социума. Ние сме се постарали да лекуваме психиката, постарали сме се да лекуваме психиката, ние имаме много консултанти, ежедневни изследвания. И това, което е радост и чест за град Русе, за което ние се гордеем, че успяхме да постигнем това е нашата рехабилитация и ресоциализация с нашите 6 работилници, със 139 човека включени към рехабилитация. Тези хора, част от тях разбира се работят по програми от Бюрото по труда, те са назначени при нас. Работят, докато им изтече програмата, след това кандидатстваме за нови програми. Но ние сме горди, искам да ви кажа, че единствения, единствената мрежа такава изградена, която се признава в цяла България е в Русе. И ние се гордеем, че сме част от нещо, което се случва в нашия прекрасен град. Благодаря. Желая ви на всички психично здраве.

**Г-н Иво Пазарджиев:** Благодаря на д-р Матева. Има ли други желаещи за изказвания и предложения по точката? Господин Кунчев извинявам с, трябваше да изслушаме г-н Кунчев. Всъщност отличника от търговските дружества. Заповядайте.

**Г-н Кунчо Кунчев:** Уважаеми господин Председател на Общински съвет, уважаеми господин Кмет на Община Русе, дами и господа общински съветници, съвсем накратко. Общински пазари, целта на дейността на Общински пазари е да генерира постоянно все повече и повече приходи за Община Русе. Именно затова ние всяка година реконструираме, разширяваме, модернизираме пазарите, за да имаме повече наематели и повече приходи. Предложението от 70% или 50%, имаме свободен финансов ресурс, който можем да платим този дивидент и данък дивидент включително към него. Единствената разлика е, че през последните 10 години сме имали винаги свободни парични средства, с които да посрещаме неблагоприятни условия в търговията, примерно, както беше сега с коронавируса. Те може да са предизвикани и от лоши климатични условия за нашите производители или примерно търговска конюнктура и конкуренция. В ход е половината от инвестиционната ни програма вече, като за другата половина може да преценим евентуално, ако се наложи да я отложим с месец, месец и половина, което пак ще успеем да си я изпълним. Благодаря.

**Г-н Иво Пазарджиев:** Благодаря на г-н Кунчев. Има ли желаещи за изказвания и предложения по точката други? Не виждам. Първо подлагам на гласуване предложението на Светлозар Симеонов дивидента на Общински пазари ЕООД да не е 70%, а да стане 50%. Процедура на гласуване.

**Ръчно гласували:**

**Д-р Теодора Константинова – „въздържала се“;**

**КВОРУМ – 48. С 19 гласа „за”, 17 „против” и 12 „въздържали се” не се прие предложението.**

**Г-н Иво Пазарджиев:** Гласуваме основното предложение с оттеглената точка от администрацията го гласуваме. Процедура на гласуване, моля.

**Ръчно гласували:**

**Д-р Теодора Константинова – „за“;**

**КВОРУМ – 47. С 44 гласа „за”, 0 „против” и 3 „въздържали се” се прие**

**РЕШЕНИЕ № 173**

На основание чл. 21, ал. 2, във връзка с чл. 21, ал. 1, т. 23 от ЗМСМА; чл. 137, ал. 1, т. 3 и чл. 146, ал. 1 и ал. 3 и чл. 147, ал. 2 от Търговския закон и чл. 10, ал. 1, т. 3 и т. 6 и чл. 13, т. 5 и т. 6 от Наредба №9 на Общински съвет – Русе, Общинският съвет реши:

1. Приема Годишните финансови отчети и Годишните доклади за дейността за 2019 г. на общинските еднолични търговски дружества: „Общински пазари” ЕООД; „Диагностично консултативен център 1–Русе” ЕООД; „Медицински център 1– Русе” ЕООД; „Център по дентална медицина 1–Русе” ЕООД; „Център за психично здраве –Русе” ЕООД; „Комплексен онкологичен център–Русе” ЕООД, „Специализирана болница за активно лечение за пневмо-фтизиатрични заболявания д-р Димитър Граматиков–Русе” ЕООД и „Общински транспорт Русе“ ЕАД.
2. Определя дивидент:
   1. 70% отчисление за Община Русе от печалбата по Годишния финансов отчет за финансовата 2019 г. на „Общински пазари” ЕООД, след данъчното й облагане, в размер на 103 570,84 лева.
   2. Дивидентът да се внесе по сметка на Община Русе, съгласно изискванията на Търговския закон.
3. Избира проверители – регистрирани одитори за заверка на Годишните финансови отчети на общинските търговски дружества за 2020 г., както следва:
   1. Димитър Петров Йорданов–диплом №0123/29.10.1992 г. за „Общински пазари” ЕООД.
   2. Дияна Георгиева Пенчева – диплом №0380/1997 г. за „Специализирана болница за активно лечение за пневмо-фтизиатрични заболявания д-р Димитър Граматиков – Русе” ЕООД.
   3. Стефанка Тодорова Николова – диплом №0041/22.01.2001г. за „Диагностично консултативен център 1 – Русе” ЕООД и „Комплексен онкологичен център – Русе” ЕООД.
   4. „ЕКСПЕРТ М ОДИТ“ ООД – рег. №041 за „Общински транспорт Русе“ ЕАД.

**Г-н Иво Пазарджиев:** Госпожа Кръстева иска думата от името на група.

**Г-жа Наталия Кръстева:** Имам право по правилник. Уважаеми, господин Милков, тъй като нееднократно чух от залата ..., моля само г-н Пазарджиев все още да не ми засичате време, за да уточним процедурата. Тъй като още в началото след прочитането на декларацията от колегата Асен Даскалов, казахте че групата на ГЕРБ е изчерпала тази възможност аз искам да обърна внимание, че на основание чл. 76, ал. 7 от правилника веднъж на заседателя, на заседание председателя господин Пазарджиев, дава думата на ръководителите на групи общински съветници или на техните заместници, тоест в нашия случай на г-н Пехливанян или на мен, ако я поискат извън въпроси от дневния ред, изказванията са до 3 минути. Такова право имат и съветниците, които не членуват в група. Изказването или личното обяснение, или пък ... не знам дали трябваше да давате думата на г-н Светльо Симеонов беше по друг ред. Сега, моля, да ми засечете времето. Уважаеми господин Милков, уважаеми колеги, на лице са множество проблеми, които групата на ГЕРБ е констатирала или е поставяла на дневен ред с питания на сегашната и миналата сесия, голяма част от тях по сигнали на граждани. Един от най-сериозните от тях ...

**Г-н Иво Пазарджиев:** Госпожо Кръстева, само изказване от името на група извън точка от дневния ред ли правите?

**Г-жа Наталия Кръстева:** Да, чл. 76, ал. 7.

**Г-н Иво Пазарджиев:** Госпожо Кръстева, Светлозар Симеонов направи изказване от името на група, г-н Пехливанян го посочи да се изкаже от името на група по точка извън дневния ред. Вие искате ...

**Г-жа Наталия Кръстева:** Господин Пазарджиев ...

**Г-н Иво Пазарджиев:** Вие искате да се изкажете втори път от името на група извън точка от дневния ред, така ли?

**Г-жа Наталия Кръстева:** Точката, по която се изказвам е извън дневния ред. Поясних по правилник кой член и коя алинея ...

**Г-н Иво Пазарджиев:** Четем тогава, член ...

**Г-жа Наталия Кръстева:** Аз я прочетох преди малко.

**Г-н Иво Пазарджиев:** Не. Член 76, алинея 5 четем – Председателя дава дума на ръководителите на групи общински съветници, а при тяхно отсъствие на заместниците им или на определен от тях съветник, когато я поискат в рамките на дискусиите по въпроси от дневния ред. И алинея 6, на която се позовавате – Изказванията ...

**Г-жа Наталия Кръстева**: На алинея 7 си позовах изказването си ... , чл. 76, ал. 7.

**Г-н Иво Пазарджиев**: Добре. Дали сме я веднъж на ...

**Г-жа Наталия Кръстева**: Нямате такова право да я давате, господин Пазарджиев.

**Г-н Иво Пазарджиев**: ... Веднъж на заседание председателя дава думата на ръководителите общински съветници или на техни заместници ...

**Г-жа Наталия Кръстева**: Не е използван, преди малко го зачетох, тъй като това право да иска изказване по точка извън дневния ред има само председателя или заместник-председателя на група, господин Иванов. Посочено лице тук липсва в тази норма. Моля извадете си правилниците и прочетете. В случай, че ...

**Г-н Иво Пазарджиев:** Добре, госпожо Кръстева, направете си изказването.

**Г-жа Наталия Кръстева:** Благодаря, в противен случай ще трябва да си го оповестя в медиите, ако не бъда допусната.

**Г-н Иво Пазарджиев:** Най-вероятно ще го направите въпреки това.

**Г-жа Наталия Кръстева:** Моля, колеги да спазваме добрия тон. Не съм нагрубила никого, така че бъдете етични и вие. Вече 3 месец Община Русе, прощавайте, харчи двойно пари, повече пари за електроенергия. На миналата сесия при питането на Светльо Симеонов колегата ясен отговор от общината не беше чут, защо общината продължава да заплаща тази значително по-голяма хигиена. Наред с всичко това последните няколко дни сме свидетели на ежедневните валежи от дъжда, администрацията не е виновна за това, които обаче ясно показаха един от основните проблеми на Русе през последните месеци, а именно чистотата и по-точно липсата на обществена хигиена, за която има ангажимент Община Русе. Наред с всичко това русенци станаха свидетели на улици кални, затлачени шахти, наводнения, като в същото време бяха обвинени лично от страницата на г-н Милков, че сами са затлачили шахтите като цитирам – „Констатирани са и умишлени действия от граждани и фирми, които изхвърлят отпадъци от окосена трева и други материали върху отводнителните съоръжения по главните пътни артерии“. Господин Милков, смятате ли, че е редно да обвинявате гражданите в умишлени дейности, когато собствената Ви къща не е подредена? Изтекла ли е обществената поръчка за чистотата и кога? Защо обявената нова бе изтеглена? Кой чисти града в момента и на какво основание? И ако е на база анекс, каквито слухове се чуват това законно ли е? Защо допълнителното споразумение за почистване на шахтите е сключено на 1 юни, когато заваляха дъждовете ли се сетихте, че тези шахти трябва да бъдат чистени? Ако Вие, господин Милков, не може да се справите с чистотата и с отговорностите Ви като кмет и не знаете, че всичко това трябва да се случва законосъобразно и последователно, то по-добре следващата година, тъй като виждам, че и Вашата група управляващо мнозинство се отегчават и Вие, ако попаднете в листите за народните представители и бъдете избрани за такива върнете се в парламента, където като опозиционен депутат много по-добре се справяхте.

**Г-н Иво Пазарджиев:** Продължаваме по дневния ред.

**8 Точка**

**К.л. 180 Предоставяне безвъзмездно право на ползване за срок от 10 г. (десет години) на самостоятелен обект в сграда - частна общинска собственост с адрес: гр. Русе, ул. „Чипровци” № 14, бл. „Клисура“, вх.1, ет.1 на Сдружение „Национална асоциация на сляпо-глухите в България“**

**Г-н Иво Пазарджиев:** Госпожа Златомира Стефанова ще докладва, заповядайте.

**Г-жа Златомира Стефанова:** Уважаеми господин Председател, уважаеми господин Кмет и общински съветници, в Община Русе е постъпило писмо подадено от председателя на „Национална асоциация на сляпо-глухите в България“, а което желае да бъде продължен договора за безвъзмездно право на ползване. Общинска администрация предложи отначало срок от 5 години, в комисията по общинска собственост беше направено предложение от общинските съветници да бъде за срок от 10 години и съответно предлагаме на вашето внимание решението да бъде за срок от 10 години за сградата, която се намира на ул. „Чипровци“ 14, бл. „Клисура“, която те си ползват отдавна.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**Д-р Теодора Константинова – „за“;**

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 174**

На основание чл. 21, ал. 1, т. 8 и чл. 21, ал. 2 от Закона за местното самоуправление и местната администрация; чл. 8, ал.1 и ал.9 от Закона за общинската собственост; чл. 39, ал. 4 от Закона за общинската собственост; чл. 44, ал. 4 от Наредба № 1 на Общински съвет – Русе за общинската собственост, Общински съвет - Русе реши:

1. Допълва годишната програма за управление и разпореждане с имотите-общинска собственост за 2020 г., с имот представляващ самостоятелен обект в сграда с идентификатор 63427.5.510.3.2 по КККР на гр. Русе, Община Русе, Област Русе с площ 30,72 кв.м., с адрес на имота: гр. Русе, кв. „Родина“, ул. „Чипровци“ № 14, бл. „Клисура“, вх. 1, ет. 1, намиращ се в сграда №3, разположена в поземлен имот с идентификатор 63427.5.510, с предназначение на самостоятелния обект: Друг вид самостоятелен обект в сграда, брой нива на обекта: 1 (едно), с прилежащи части: с 0,560 % идеални части от сградата, предмет на АЧОС № 7441/22.05.2015 г., вписан под № 39, том 17, н.д. 3250, д.в.р. №6397, вх. № 6507/27.05.2015 г. в Службата по вписванията - гр. Русе към Агенцията по вписванията, за учредяване безвъзмездно право на ползване.

2. Дава съгласие за учредяване безвъзмездно право на ползване върху недвижим имот - частна общинска собственост, представляващ самостоятелен обект в сграда с идентификатор 63427.5.510.3.2 по КККР на гр. Русе, Община Русе, Област Русе с площ 30,72 кв.м., с адрес на имота: гр. Русе, кв. „Родина“, ул. „Чипровци“ № 14, бл. „Клисура“, вх. 1, ет. 1, намиращ се в сграда №3, разположена в поземлен имот с идентификатор 63427.5.510, с предназначение на самостоятелния обект: Друг вид самостоятелен обект в сграда, брой нива на обекта: 1 (едно), с прилежащи части: с 0,560 % идеални части от сградата, предмет на АЧОС № 7441/22.05.2015 г., вписан под № 39, том 17, н.д. 3250, д.в.р. №6397, вх. № 6507/27.05.2015 г. в Службата по вписванията - гр. Русе към Агенцията по вписванията, на Сдружение „Национална асоциация на сляпо-глухите в България“, ЕИК: 115173977, за срок от 10 (десет) години, считано от 23.07.2020 г., при спазване законодателството за държавните помощи.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**9 Точка**

**К.л. 181 Откриване процедура за продажба на недвижим имот – частна общинска собственост, с адрес: с. Сандрово, ЕКАТТЕ: 65348, Община Русе, ул. „Хан Крум“ №29, по реда на чл. 35, ал. 3 от ЗОС**

**Г-н Иво Пазарджиев:** Госпожа Стефанова има думата, заповядайте.

**Г-жа Златомира Стефанова:** Уважаеми общински съветници, 181 контролен лист касае продажбата на имот, който се намира в с. Сандрово и е по специални ред по Закона за общинската собственост, който дава възможност при законно построена сграда да се закупи общинската земя без търг или конкурс. Комисия общинска собственост е изразила положително становище, както и кмета на населеното място по продажбата на имота. Благодаря.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Господин Иван Петров Иванов, заповядайте.

**Г-н Иван Петров Иванов**: Уважаеми господин Председател, уважаеми господин Кмете, уважаеми колеги, видно от документацията, която ни е представена въпросния имот се е сдобил с акт за частна общинска собственост на 24 април тази година. В доста от следващите контролни листи, които са ни предоставени за подобен род процедури имотите са прясно сдобити с подобен род документи за общинска собственост. Затова питането ми е свързано с това каква ще е визията на общината, свързана с тези имоти, които току-що са се сдобили с актове за общинска собственост? И още нещо искам да допълня, преди малко видях, че изтече един кратък коментар на встъпителното слово на г-н Милков на днескашната ни сесия. Там в края на този анализ е записано, че общината с ускорени темпове ще пристъпи към развиващи икономически мерки за общината. Като представител на частния бизнес първо ще бъда благодарен да разбера какви са тези мерки, които предвиждате и второ ще се изразя малко жаргонно като представител на частния бизнес знам, че там, където има яко бачкане спокойствие няма. Затова леко се притесних от определението, че новото управление на общината се нарича спокойствие. Благодаря ви.

**Г-н Иво Пазарджиев:** Благодаря на г-н Иванов. Има ли други желаещи за изказвания по точката? Няма. Процедура на гласуване, моля.

**Ръчно гласували:**

**Д-р Теодора Константинова – „за“;**

**КВОРУМ – 43. С 42 гласа „за”, 0 „против” и 1 „въздържали се” се прие**

**РЕШЕНИЕ № 175**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 35, ал. 3, чл.8, ал. 1 и ал. 9, чл. 41, ал. 2 от Закона за общинската собственост, чл. 31, ал. 1 от Наредба №1 за общинската собственост на Общински съвет – Русе, Заявление вх. №94Й-3102-1/09.04.2020 г. и извлечение от Протокол №5/19.05.2020 г. на Комисията по общинска собственост, Общинският съвет реши:

1.Допълва годишната програма за управление и разпореждане с имоти общинска собственост за 2020 г. с продажба на недвижим имот – частна общинска собственост, представляващ застроен урегулиран поземлен имот (УПИ) IV-257 в кв. 56, съгласно Застроителния и регулационен план на с. Сандрово, ЕКАТТЕ: 65348, Община Русе, с площ от 775 кв.м., отреден за жилищно застрояване, с адрес: с. Сандрово, Община Русе, ул. „Хан Крум“ №29, предмет на АЧОС №9732/16.04.2020 г., вписан под №22, том 10, н.д. 1953, ДВР 3581, вх. рег. №3663 от 24.04.2020 г. по описа на Службата по вписвания – Русе, с прогнозен приход от продажбата в размер на 13 367,00 лева.

2. Дава съгласие за продажба на недвижим имот – частна общинска собственост, представляващ застроен урегулиран поземлен имот (УПИ) IV-257 в кв. 56, съгласно Застроителния и регулационен план на с. Сандрово, ЕКАТТЕ: 65348, Община Русе, с площ от 775 кв.м., отреден за жилищно застрояване, с адрес: с. Сандрово, Община Русе, ул. „Хан Крум“ №29, предмет на АЧОС №9732/16.04.2020 г., вписан под №22, том 10, н.д. 1953, ДВР 3581, вх. рег. №3663 от 24.04.2020 г. по описа на Службата по вписвания – Русе, на ЙОСИФ НИКОЛОВ ЙОСИФОВ и СЕВДАЛИНА ИВАНОВА ЙОСИФОВА на цена от 13 367,00 лева, без включени дължими данъци и такси. Последните са за сметка на купувачите.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**10 Точка**

**К.л.182** **Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в местността „Под левента”, землище на гр. Русе**

**Г-н Иво Пазарджиев:** Госпожа Златомира Стефанова има думата.

**Г-жа Златомира Стефанова:** Уважаеми общински съветници, това е стандартна процедура по продажба на земеделска земя, намираща се в местността „Под Левента“ в землището на град Русе чрез публичен търг с явно наддаване. Комисията по общинска собственост е изразила положително становище по продажбата на имота.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**Д-р Теодора Константинова – „за“;**

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 176**

На основание чл. 21, ал. 2, във връзка с чл. 21, ал. 1, т. 8 от ЗМСМА; чл. 8, ал. 1 и ал. 9, чл. 35, ал. 1 и чл. 41, ал. 2 от ЗОС; чл. 26, ал. 1, т. 1 и чл. 30 от Наредба № 1 за общинската собственост на Общински съвет – Русе; Протокол № 5/19.05.2020 г. на Комисията по общинска собственост и Заявление с вх. № ОИ-10-11/11.02.2020 г., Общински съвет реши:

1. Допълва годишната програма за управление и разпореждане с имотите - общинска собственост през 2020 г. с продажба на поземлен имот с идентификатор 63427.156.142 по кадастралната карта и кадастралните регистри на гр. Русе, с площ 748 кв. м., трайно предназначение на територията: земеделска, начин на трайно ползване: за земеделски труд и отдих (съгласно § 4 от ПЗР на ЗСПЗЗ), категория на земята: четвърта, находящ се в землището на гр. Русе, местност „Под левента“, предмет на АЧОС № 9725/23.03.2020 г., вписан в СВп-Русе под № 127, том 8, вх. рег. № 3077/25.03.2020 г., с прогнозен приход от продажбата в размер на 53 238,00 лв. (петдесет и три хиляди двеста тридесет и осем лева), без дължими данъци и такси, които са за сметка на участника, спечелил търга.

2. Дава съгласие за откриване на процедура за провеждане на публичен търг с явно наддаване за продажба на поземлен имот с идентификатор 63427.156.142 по кадастралната карта и кадастралните регистри на гр. Русе, с площ 748 кв. м., трайно предназначение на територията: земеделска, начин на трайно ползване: за земеделски труд и отдих (съгласно § 4 от ПЗР на ЗСПЗЗ), категория на земята: четвърта, находящ се в землището на гр. Русе, местност „Под левента“, предмет на АЧОС № 9725/23.03.2020 г., вписан в СВп-Русе под № 127, том 8, вх. рег. № 3077/25.03.2020 г., с начална тръжна продажна цена 53 238,00 лв. (петдесет и три хиляди двеста тридесет и осем лева) без дължими данъци и такси.

Дължимите данъци и такси са за сметка на спечелилия търга участник – купувач.

**11 Точка**

**К.л.183 Откриване процедура за продажба на недвижим имот – частна общинска собственост, с адрес: с. Сандрово, ЕКАТТЕ: 65348, Община Русе, ул. „Г. Бенковски“ №5, по реда на чл. 35, ал. 3 от ЗОС**

**Г-н Иво Пазарджиев:** Заповядайте, госпожо Стефанова да докладвате.

**Г-жа Златомира Стефанова:** Уважаеми общински съветници, продажбата на имота, който се намира в с. Сандрово е по специалния ред по Закона за общинската собственост, който дава възможност при законно построената сграда да се закупи общинската земя бе търг или конкурс. Имаме положително становище от комисия общинска собственост, както и на кмета на населеното място. Благодаря.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**Д-р Теодора Константинова – „за“;**

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 177**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 35, ал. 3, чл.8, ал. 1 и ал. 9, чл. 41, ал. 2 от Закона за общинската собственост, чл. 31, ал. 1 от Наредба №1 за общинската собственост на Общински съвет – Русе, Заявление вх. №ОИ-01-1/13.02.2020 г. и извлечение от Протокол №5/19.05.2020 г. на Комисията по общинска собственост, Общинският съвет реши:

1.Допълва годишната програма за управление и разпореждане с имоти общинска собственост за 2020 г. с продажба на недвижим имот – частна общинска собственост, представляващ застроен урегулиран поземлен имот (УПИ) VII-55 в кв.5, съгласно Застроителния и регулационен план на с. Сандрово, ЕКАТТЕ: 65348, Община Русе, с площ от 1 152 кв.м., отреден за жилищно застрояване, с адрес: с. Сандрово, Община Русе, ул. „Г. Бенковски“ №5, предмет на АЧОС №9730/07.04.2020 г., вписан под №94, том 9, н.д. 1815, ДВР 3374, вх.рег.№3442 от 13.04.2020 г. по описа на Службата по вписвания – Русе, с прогнозен приход от продажбата в размер на 19 200,00 лева.

2. Дава съгласие за продажба на недвижим имот – частна общинска собственост, представляващ застроен урегулиран поземлен имот (УПИ) VII-55 в кв.5, съгласно Застроителния и регулационен план на с. Сандрово, ЕКАТТЕ: 65348, Община Русе, с площ от 1 152 кв.м., отреден за жилищно застрояване, с адрес: с. Сандрово, Община Русе, ул. „Г. Бенковски“ №5, предмет на АЧОС №9730/07.04.2020 г., вписан под №94, том 9, н.д. 1815, ДВР 3374, вх.рег.№3442 от 13.04.2020 г. по описа на Службата по вписвания – Русе, на ВЕНЕТКА АНГЕЛОВА ТОДОРОВА на цена от 19 200,00 лева, без включени дължими данъци и такси. Последните са за сметка на купувача.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**12 Точка**

**К.л. 184 Изразяване на предварително съгласие за провеждане на процедура по промяна предназначението на част от поземлен имот с идентификатор 63427.314.84 по Кадастралната карта и кадастралните регистри /КККР/ на град Русе, с адрес град Русе, местност „Коев кладенец“**

**Г-н Иво Пазарджиев:** Заповядайте, госпожо Стефанова.

**Г-жа Златомира Стефанова:** Уважаеми общински съветници, контролен лист 184 касае постъпило искане от две фирми Долис 2008 ЕООД и ЕТ Валери Великов – Вайс, относно провеждане на процедура по промяна предназначението на част от имот в местността „Коев кладенец“. Всъщност целта на тази промяна е да могат те да изградят път, който да имат достъп до имотите си. Комисия общинска собственост е изразила положително становище по промяната на предназначението на част от поземления имот, той е описан в предложението, което сме ви представили. Благодаря.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Господин Иван Петров Иванов, заповядайте.

**Г-н Иван Петров Иванов**: Уважаеми господин Председател, уважаеми господин Кмете, уважаеми колеги, от документацията, която ни е представена по тази точка не става ясно в какво точно ще бъде преобразувана тази територия и ..., тоест какъв ще ѝ бъде бъдещия статут на новоучредената територия. И следващият ми въпрос е за чия сметка ще бъде изграден този път и дали ще бъде асфалтиран? Благодаря.

**Г-н Иво Пазарджиев:** Благодаря на г-н Иванов. Има ли други желаещи за изказвания по точката?Не виждам. Процедура на гласуване, моля. (коментар от зала не се чува) Ами, никой не става да отговори, какво да направим? (коментар от зала не се чува) Ами не се отговаря, сега не мога насила да накарам някой да отговори. Прекратете гласуването, моля. Госпожа Стефанова да отговори, след това ще гласуваме.

**Г-жа Златомира Стефанова**: Да, извинявам се, трябваше просто да се посъветваме с г-жа Маркова. Значи, в самото предложение имаме договор за дарение, тоест пътя ще бъде изграден за тяхна сметка и след това ще бъде дарен на Община Русе.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**Д-р Теодора Константинова – „за“;**

**КВОРУМ – 44. С 36 гласа „за”, 0 „против” и 8 „въздържали се” се прие**

**РЕШЕНИЕ № 178**

На основание чл. 21, ал. 1, т. 8, и чл. 21, ал. 2 от ЗМСМА, при съответно приложение на чл. 29, ал. 4 от Закона за опазване на земеделските земи /ЗОЗЗ/ и чл. 30, ал. 3 от Правилника за прилагане на Закона за опазване на земеделските земи /ППЗОЗЗ/, Общински съвет – Русе реши:

Дава предварително съгласие за провеждане на процедура по промяна предназначението на част от поземлен имот с идентификатор 63427.314.84 по Кадастралната карта и кадастралните регистри /КККР/ на град Русе, с адрес на поземления имот: град Русе, местност „Коев кладенец“, целият с площ от 2 292 кв.м., трайно предназначение на територията: Земеделска, начин на трайно ползване: За селскостопански, горски, ведомствен път, предмет на Акт №9740/12.05.2020 г. за публична общинска собственост, вписан под №131, том 11, вх. рег. №4212/19.05.2020 г. в Служба по вписванията – град Русе към Агенция по вписванията, необходима за осигуряване на транспортен достъп до поземлени имоти с идентификатори 63427.310.126 и 63427.310.127 по КККР на град Русе.

**13 Точка**

**К.л. 185 Отдаване под наем на част от масивна едноетажна сграда – публична общинска собственост, разположена в ПИ №502.1055 по плана на с. Ново село, Община Русе**

**Г-н Иво Пазарджиев:** Заповядайте, госпожо Стефанова, да докладвате.

**Г-жа Златомира Стефанова:** Уважаеми общински съветници, контролен лист 185 касае свободни имоти публична общинска собственост, които да се отдадат под наем за срок от 10 години след решение на общинския съвет. Предлагаме провеждане на публичен търг с явно наддаване на част от сграда публична общинска собственост с площ 19,81 кв.м., която се намира в Ново село „Трети март“ 22. Визираното помещение е било отдавано под наем като Бърза закуска, като към настоящия момент не е обект на наемно правоотношение. Кметът на Ново село е дал положително становище за отдаване на помещението. Благодаря ви.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**Д-р Теодора Константинова – „за“;**

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 179**

На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 11, ал. 1 и 2 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1, т. 4, чл. 3, чл. 4, чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване, за отдаване под наем за срок от пет години на помещение, за производство и продажба на тестени изделия, представляващо част с площ 19,81 кв. м от масивна едноетажна сграда №52235.502.1055.1, с предназначение сграда на транспорта, със застроена площ на цялата сграда 57,00 кв. м, ситуирана в ПИ №502.1055 по кадастралния план на с. Ново село, Община Русе, с административен адрес: Община Русе, с. Ново село, ЕКАТТЕ 52235, ул. „Трети март“ №22, предмет на Акт за публична общинска собственост (АПОС) №8139/ 05.01.2017 г., с начална месечна тръжна наемна цена 75,00 лв (седемдесет и пет лева) без включен ДДС.

**14 Точка**

**К.л.186 Провеждане на публичен търг с явно наддаване за отдаване под наем на части от терени - публична общинска собственост, за разполагане на преместваеми обекти по чл. 56 от ЗУТ**

**Г-н Иво Пазарджиев:** Госпожа Стефанова ще докладва, заповядайте.

**Г-жа Златомира Стефанова:** Уважаеми общински съветници, имоти публична общинска собственост се отдават под наем до 10 години след решение на общинския съвет. Това предложение касае провеждане на публичен търг с явно наддаване на публична общинска собственост за поставяне на павилион за търговска дейност от 7,75 кв.м. в жк. „Дружба 3“. Той е вписан в общата схема за поставяне на преместваеми обекти по чл. 56 от ЗУТ на територията на град Русе за срок от 5 години и до настоящия момент терена е ползван за същото предназначение.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**Д-р Теодора Константинова – „за“;**

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 180**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1, т. 2 и ал. 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1, ал. 2, чл. 3 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване за отдаване под наем за срок от пет години на част от терен - публична общинска собственост, за поставяне на преместваем обект – павилион за търговска дейност, с площ от 7,75 кв. м, в гр. Русе, ж.к. „Дружба-3“, кв. 593, ул. „Даме Груев”, пред бл. №10, т.5006 от Общата схема за поставяне на преместваеми обекти по чл. 56 от ЗУТ на територията на гр. Русе, с начална тръжна месечна наемна цена – 49,00 лв. (Четиридесет и девет лева) без включен ДДС.

**15 Точка**

**К.л.187 Освобождаване от плащане на месечни наемни вноски на наемателите на общински имоти за периода от 14.05.2020 г. до 31.05.2020 г. включително, чиято дейност е засегната от наложените временни противоепидемични мерки със заповеди на Министъра на здравеопазването на Република България през време на извънредната епидемична обстановка, обявена с РМС № 325 / 14.05.2020 г.**

**Г-н Иво Пазарджиев:** Госпожа Стефанова ще докладва, заповядайте.

**Г-жа Златомира Стефанова:** Уважаеми общински съветници, това предложение касае основно заведенията за хранене и развлечения като ресторанти, кафе-сладкарници и питейни заведения, които бяха ограничени със заповедта на министъра за извършване на цялостната си дейност. Забраняват се посещения в закрити търговски площи ... Забранени бяха посещенията в закрити търговски площи за периода от 14 до 31 май включително, наематели на имоти общинска собственост с предназначение на сходното, което изброих по-горе не могат да ползват цялата наета площ. В тази връзка Община Русе предлага като допълнителна икономическа мярка с оглед облекчаване на стопанската инициатива за периода от 14 до 31 май да не се начисляват наемни вноски на наемателите на общински имоти с предназначение заведения за хранене, развлечение, ресторанти. Бих искала да ви информирам за следното, че за периода от 14 до 31 май предложението ще засегне заплащащите наем на 22 договора с уговорено предназначение заведения за хранене и развлечения. Общата сумата на опростените наеми за цитирания периода е 7494 лева и 15 стотинки.

**Г-н Иво Пазарджиев:** Благодаря на г-жа Стефанова. Има ли желаещи за изказвания? Елка Симеонова, заповядайте.

**Г-жа Елка Симеонова**: Уважаеми господин Председател, уважаеми господин Кмет, направеното предложение ще бъде подкрепено от мен и от нашата група, тъй като групата на ГЕРБ винаги е в подкрепа на бизнеса. Изказваме своето задоволство от намаляването на наема на заведенията и искам да отбележа и да благодаря, че това предложение е внесено в началото на пандемията през месец март от групата на ГЕРБ, в отворено писмо до кмета, в една от мерките и сега то вече е факт.

**Г-н Иво Пазарджиев:** Благодаря на г-жа Симеонова. Има ли желаещи за изказвания и предложения по точката? Не. Не виждам. Процедура на гласуване, моля.

**Ръчно гласували:**

**Д-р Теодора Константинова – „за“;**

**Г-н Иван Петров Иванов – „за“**

**КВОРУМ – 44. С 43 гласа „за”, 0 „против” и 1 „въздържали се” се прие**

**РЕШЕНИЕ № 181**

На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация, във връзка с обявената с Решение № 325 на Министерски съвет от 14.05.2020 г. извънредна епидемична обстановка и въведените временни рестриктивни противоепидемични мерки със заповеди с номера РД-01-263 / 14.05.2020 г., РД-01-268 / 15.05.2020 г., РД-01-270 / 19.05.2020 г., РД-01-272 / 20.05.2020 г. и РД-01-277 / 26.05.2020 г. на МЗ, Общински съвет – Русе реши:

Дава съгласие да не се начисляват и да не се заплащат наемните вноски за периода от 14.05.2020 г. до 31.05.2020 г. включително, за отдадените под наем обекти – общинска собственост, с уговорено в договорите за наем предназначение - заведения за хранене и развлечения – ресторанти, заведения за бързо обслужване, питейни заведения и кафе-сладкарници, при които дейността на наемателите – физически и юридически лица е ограничена от въведената със посочените заповеди на МЗ временна противоепидемична мярка – забрана за посещения в закрити търговски площи към изброените по-горе заведения за хранене и развлечения.

**16 Точка**

**К.л.189 Откриване на процедура по провеждане на публично оповестен присъствен конкурс за отдаване под наем, за срок от пет години, на терени – публична общинска собственост, за поставяне на преместваеми обекти – атракционни съоръжения - електромеханични люлки**

**Г-н Иво Пазарджиев:** Госпожа Златомира Стефанова има думата.

**Г-жа Златомира Стефанова:** Уважаеми общински съветници, контролен лист 189 е свързан с контролен лист 190. Ще докладвам 180-ти контролен лист, но за да не повтарям същото за 190-ти след това ..., предложението е за откриване на процедура по провеждане на публично оповестен конкурс и одобряване на конкурсни условия за отдаване под наем на части, терени общинска собственост. Първият контролен лист 189 касае 6 позиции, които са публична общинска собственост, а лист 190 касае частна, затова сме ги разделили на 2. Предложението е за 6 позиции в този контролен лист за разполагане на преместваеми обекти електромеханични люлки. Конкурсните условия включват наемна цена и финансов ангажимент към Община Русе под формата на дарения, като даренията ще бъдат използвани при организиране на културни, спортни мероприятия. Новоприетите позиции са индивидуализирани със съответен номер като елементи на общата схема за разполагане на преместваеми обекти по чл. 56 от ЗУТ. В материалите сте получили извадка от общата схема вече с нанесените позиции.

**Г-н Иво Пазарджиев:** Благодаря на г-жа Стефанова. Доктор Константинова има думата.

**Д-р Теодора Константинова:** Благодаря, господин Председател, на комисиите, в които участвам помолих да бъде онагледено със снимков материал да бъдат онагледени местата, на които ще бъдат разположени. Никой не е длъжен извън гилдията на инженери, строители да могат да разчитат скиците, които са дадени. Смятам, че е крайно време това да се случва, многократно апелираме за това и аз не съм съгласна на базата само на тези схеми, които в никакъв случай аз не мога да разчета. Защото, ако ви дам един атлас по хирургия или анатомия, по същия начин ще го гледате строителните инженери и други инженери, и архитекти. Още повече, че, когато преди разглеждахме тези точки, в които да бъдат разположени електромеханичните люлки на предишна сесия се постави въпроса, тъй като беше под въпрос това дали по „Липник“ са подходящи местата. Втората точка в Парка на младежта къде е? И отново сме свидетели на това, че ние не можем обективно да вземем решение. Къде по „Липник“, на кое място? И аз смятам, че е крайно време да се обърне внимание, имаме възможност тези схеми да бъдат прикрепени към материалите, но да има снимков материал. Онагледено да бъде, не може ние да рискуваме примерно спокойствието на преминаващите граждани или пък живота и здравето на децата, или пък на преминаващи коли да ги заплашват, ако не знаем къде са разположени тези електромеханични люлки. Ясно е, че бъде тази фирма, която ги произвежда, тя ще спечели най-вероятно този конкурс, защото други надали ще има. И смятам, че е редно тази точка да бъде оттеглена, докато всеки от нас види на екран къде се намират тези точки.

**Г-н Иво Пазарджиев:** Госпожа Златомира Стефанова иска думата, заповядайте.

**Г-жа Златомира Стефанова:** Уважаема доктор Константинова и уважаеми съветници, в предната сесия бяхме направили изключително добър материал с позициите и снимки на всяко едно от местата, бяхме направили като Пауър пойнт презентация и мисля, че всички тогава се запознахте и тези позиции вече са гласувани. Относно разполагането на позициите имаше обяснение предния път, сега ще дам допълнително към д-р Константинова специално. Позициите са одобрени от главния архитект като тя е съобразила до тях да има електричество и също така да бъдат в близост до детски площадки и места, където имат достъп децата. Така, че няма нищо страшно в позициите на „Липник“, там арх. Бучуковска е избрала 3 позиции, едната е в близост до кино „Здравец“, другите 2 са в близост до „Империал“, като са близо до ... наистина до детски площадки. А в паркът двете позиции, едната е в близост до заведението „Баба Яга“, а другата е в близост до заведение „Кенор“. Това бяха Вашите въпроси, но наистина бяхме направили така достатъчно добър снимков материал на всяко едно от местата. Имаше също в комисиите един въпрос, относно „Борисова“, че са 2 позиции, те също са направени в близост до детски площадки и не са една до друга, те всъщност са в междублоковите пространства. Относно това кой ще спечели, аз мисля, че общинска администрация, както беше обещал и предния път не сме направили ограничение във вида на люлките, височина, широчина. Ние сме казали, че ..., отделили сме позициите, всяка една позиция е отделна, тоест всеки един може да кандидатства за електромеханична люлка в отделна позиция. Единственото, което сме написали в конкурсните условия е електромеханична люлка на 4 квадратни метра, което е стандарт, съгласуван с главния архитект. Направили сме конкурс, а не търг, тъй като предложението основното на фирмата, която беше задала искането към Община Русе беше с цел дарение 10%, които ние няма как да вземем, тъй като нямаме право да искаме финансовите им отчети. Затова правим конкурс с цена 300 лв. на година на люлка, както виждате в решението и всеки има право да се яви и да предложи по-добри условия и по-добра цена към община Русе. Благодаря ви.

**Г-н Иво Пазарджиев:** Благодаря на г-жа Стефанова. Следващият заявил изказване е г-жа Даневска, заповядайте.

**Г-жа Йорданка Даневска:** Уважаеми господин Председател на Общинския съвет, уважаеми господин Кмете, колеги, първия въпрос, който ми възниква като чета материала е защо конкурс, а не търг? Всички знаем, че съгласно Наредба 1 търга е процедура, при която водеща е цената, при него спечелилия участник се определя въз основа на най-високата предложена цена. Така, както е направено предложението в материала конкурс за наемна цена и финансовия ангажимент общо излиза, че спечелилия ще плаща по 153 лв. месечно. При търг, при който се определи примерно 10% стъпка на наддаване, при 2 стъпки този наем се постига. Другият въпрос, който си задавам е 300 лв. не са ли много малко за подпомагане на мероприятия? От тези люлки на годишна база ще се вземе 1800 лв. И другият въпрос е има ли точно кои мероприятия ще се подпомага или просто без конкретика? Един спортен празник в детска градина се финансира между 500 и 600 лв. Мероприятията на Русе чета в пресата са между 2000 и 2500 лв. Например за Запази духа на Русе, Дунав Лимес и т.н., да не говорим за по-големите мероприятия като карнавал, празника на града около 20 000 лв. Само за озвучаване на едно мероприятие са нужни между 250 и 500 лв., което означава, че спечелилия може би ще подпомогне едно озвучаване. За мен е крайно ниска тази финансова ангажираност, затова предлагам сумата за финансовия ангажимент да стане 500 лв. и в интерес на прозрачността, с която декларира кмета, че ще управлява предлагам договора да бъде внесен за обсъждане на следващата сесия и за одобряване на от общинските съветници. Благодаря за вниманието.

**Г-н Иво Пазарджиев:** Реплика за г-н Неделчев, след него г-жа Стефанова ще вземе отношение също.

**Г-н Александър Неделчев /реплика/:** Благодаря, господин Пазарджиев. Колежке, Даневска, дали правилно чух, Вашата сметка годишна колко беше за един обект? (коментар от зала не се чува)

**Г-н Иво Пазарджиев:** Колеги, моля да не влизаме в диалогов режим. Господин Неделчев, продължете си репликата.

**Г-н Александър Неделчев:** Да, защото аз това, което казахте разбрах, че смятате на годишна база, а то е наемна цена. Начална, пак ще кажа начална конкурсна наемна цена, не по-малко от ... Колко ще стигне ще покаже конкурса. Аз не виждам какъв е проблема за 4 кв.м. 128 лева ма месец за 4 кв.м. Кое Ви се вижда ниско и с какво го сравнявате? Такива люлки къде на друго място сте видели, на такава площ, че смятате, че тази цена е ниска, че да го оттегляме, че да го отлагаме? Значи, веднъж го обсъждахме като точки нови за поставяне на такива съоръжения, тогава правихме дебат. Сега наново влизаме в някакъв дебат. Общината ще получи от това отдаване на тези неотдавани досега площи едни прилични суми всеки месец, които ще може да разходва за нещо добро за нашия град. Дайте да не пречим и да не бавим.

**Г-н Иво Пазарджиев:** Благодаря на г-н Неделчев. Дуплика ..., да заповядайте за дуплика.

**Г-жа Йорданка Даневска /дуплика/:** Не съм казала да се оттегли материала. И казах, предложих финансовия ангажимент да стане 500 лв., а не 300, това съм казала, не ми преиначавайте думите, господин Неделчев.

**Г-н Иво Пазарджиев:** Благодаря на г-жа Даневска. Госпожа Стефанова иска да внесе някакво разяснение по точката, след нея е г-жа Муртезова. Господин Неделчев, моля без реплики от място. Заповядайте, госпожо Стефанова.

**Г-жа Златомира Стефанова:** Уважаема госпожо Даневска и уважаеми съветници, искам да внеса малко разяснения наистина. Благодарим на г-жа Даневска за предложението, но всъщност предложението от 300 лв. действително ние поставяме тази начална цена, тъй като всеки, който има дете и което се вози, моето дете се вози на такива люлки нали не на този тип люлка, щото не съм я виждала, но в парка, ако знаете колко, какво всъщност изкарва една такава люлка смятаме, че съвсем разумно е предложението от 300 лв. Отделно много често децата се качват и без да заплащат, нали играят по тези люлки. Така, че сме сметнали, че една такава люлка съвсем разумно е да предложим 300 лв. Няма как да направим търг, защото в търг не можем да пискаме да поставим това условие за дарение. Това е предложението на администрацията и смятаме, че е съвсем разумно.

**Г-н Иво Пазарджиев:** Благодаря на г-жа Стефанова. Госпожа Муртезова има думата. Заповядайте.

**Г-жа Алисе Муртезова**: Госпожо Стефанова, на двете комисии, на които аз присъствах Вие обещахте, че днес ще има снимков материал, защото той е наличен и както Вие казахте преди това го бяхте предоставили.

**Г-н Иво Пазарджиев:** Госпожо Муртезова, моля Ви на микрофона само.

**Г-жа Алисе Муртезова:** Да, защото тя е с гръб г-жа Стефанова от мен. Добре. И абсолютно съм за предложението на д-р Константинова, защото ние много настоявахме тези снимки отново да ги видим. Отделно от това аз не разбирам какви ще бъдат габаритите на тези люлки. Ние ще поставяме ли някакъв, някакви изисквания? И ако има проектодоговор кога ще бъде разгледан, защото в решението има само едно изречение какво ще включва, ако сключим ние договор за наем за горепосочените позиции. Също така искам някой да ми отговори, Вие или може би Ваш колега какъв ще бъде фундамента на тези люлки, наясно ли сте и дали това ще се води строителство или Вие, както сте казали преместваем обект? Защото аз съм виждала такива електромеханични люлки, които са с доста големи фундаменти и абсолютно ние сме притеснени, защото това ще бъде в пешеходна зона. И нормално е да сме притеснени, защото това може да пречи на движението. И след това хората като ни виждат нас по улицата общинските съветници питат, ама вие защо гласувате ей така без дори да знаете какво ще се слага там. Благодаря.

**Г-н Иво Пазарджиев:** Благодаря на г-жа Муртезова. Няма да ѝ отговори г-жа Стефанова, лично кмета пожела да ѝ отговори. Заповядайте, господин Кмете.

**Г-н Пенчо Милков:** Уважаема госпожо Муртезова, уважаеми колеги, строителство няма да има, защото днес не гласуваме отстъпено право на строеж, а отдаване под наем. Ако някой, който спечели, който може да е който и да е, това го изяснихме и предния път. Защото минималистични са условията в търга, единствено, за да можем да дадем възможност да се предоставят и суми допълнително като дарение искаме ..., това е над наема, над пазарния наем за тия точки. Всички тук твърдите, че сте „за“ общината да реализира по-високи доходи. Помислете, ако е само пазарния наем ще са тези суми, които е минималната пазарна цена, щото иначе не можем да ... Ако вземаме и над него е нещо хубаво. П отношение на цвета, големината и вече дали са кончета, лебеди или други теми, всеки участник е свободен да се включи в това и да ни изненада. По отношение на договорът, нека да изясним няколко въпроса. Колко пъти за 8 години вие гледахте в общински съвет договори за милиони левове? За милиони, че искате за клатушките договора? Елате, ще ви го дам. Искате за слончетата и за лебедите договора, смешно е хора, смешно. При положение, че за 17-18 милиона договори всички са щастливи и не ги погледнаха и ме питате после за тревата и шахтите, ами да, защото един човек е разделил чистенето на шахтите от косенето на тревата в главата си, после в договорите, ама аз ги наследявам. И, когато искате образците от договорите е разумно, ще ви дам за тези клатушки проекта за договор, въпреки че администрацията е изпълнител на тия решение и има възможност да сключи договор, който защитава максимално интересите. Може би искате и договорите за настанените в общинските жилища? Заповядайте да видите и тях, заповядайте, имате право, всеки общински съветник, пише ви го на картите. Но, моля ви, да имате еднакъв аршин с това, което сте правили досега иначе е пак политически го възприемам. Единствено и само като поставена политическа задача, както го казахте преди малко, което за някои може би ще е кратковременен политически ефект и реализация в някакви депутатски избори, които вижда за себе си някой. Обаче, искам да ви кажа, че преди да сме политици ние сме хора и загубваме постепенно човешкото в себе си. Благодаря ви.

**Г-н Иво Пазарджиев:** Благодаря на господин кмета. Има ли други желаещи за изказвания и предложения по точката? Не виждам. Процедура на гласуване. Не, извинявайте колеги, има внесено предложение от Йорданка Даневска по тази точка, ще го зачета дословно – Предлагам договорът за конкурса да се предостави на общинските съветници в следващата сесия за обсъждане и одобрение. Втора точка, сумата за финансов ангажимент да стане 500 лева. Подлагам на гласуване това предложение. (коментар от зала не се чува) Няма внасяно друго предложение.

**Ръчно гласували:**

**Д-р Кристиян Иванов – „за“;**

**Д-р Теодора Константинова – „въздържала се“;**

**КВОРУМ – 46. С 19 гласа „за”, 20 „против” и 7 „въздържали се” не се прие предложението.**

**Г-н Иво Пазарджиев:** Гласуваме предложението като цяло, внесеното в първоначалния му вид от общинска администрация.

**Ръчно гласували:**

**Г-н Иван Петров Иванов – „против“;**

**Д-р Теодора Константинова – „въздържала се“;**

**КВОРУМ – 47. С 27 гласа „за”, 9 „против” и 11 „въздържали се” се прие**

**РЕШЕНИЕ № 182**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 14, ал. 2 и 7 от ЗОС, чл. 56, ал. 1, т. 1 и 2,и ал. 5 от ЗУТ, във връзка с чл. 11, ал. 1 и ал. 2, чл. 49, ал. 1, т. 1, чл. 49, ал. 2, и чл. 61, ал. 2, т. 3 от Наредба №1 за общинската собственост на Общински съвет - Русе, във връзка с чл. 1, т. 1, чл. 2, ал. 1, т. 40, чл. 2, ал. 2, чл. 2, ал. 6, т. 6.2, и чл. 5 от Наредба № 2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

I. Дава съгласие да се проведе публично оповестен присъствен конкурс за отдаване под наем, за срок от пет години, на част от терен – публична общинска собственост за поставяне на преместваем обект – атракционно съоръжение - електромеханична люлка, с площ 4,00 кв. м, в гр. Русе, “Парк на младежта“, ПИ 63427.1.25, детска площадка до заведение за хранене и развлечение „Баба Яга“, т. 1721 от Общата схема за поставяне на преместваеми обекти по чл. 56 от ЗУТ на територията на гр. Русе, при следните конкурсни условия:

1. Начална конкурсна месечна наемна цена – не по – ниска от 128,00 лв. (Сто двадесет и осем лева) без включен ДДС, съобразявайки чл. 2, ал. 6, т. 6.2 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение. Максимален брой точки за критерия – 55;

2. Финансов ангажимент за подпомагане на мероприятия организирани от Община Русе в размер не по-малко от 300 лв. годишно за всяка година от срока на действие на договора. Предложените парични средства да бъдат предоставяни в полза на Община Русе, едностранно от наемателя по банкова сметка на Община Русе, при условия уговорени в договора за наем. Максимален брой точки за критерия – 45;

II. Дава съгласие да се проведе публично оповестен присъствен конкурс за отдаване под наем, за срок от пет години, на част от терен – публична общинска собственост за поставяне на преместваем обект – атракционно съоръжение - електромеханична люлка, с площ 4,00 кв. м, в гр. Русе, “Парк на младежта“, ПИ 63427.1.30, т. 1722 от Общата схема за поставяне на преместваеми обекти по чл. 56 от ЗУТ на територията на гр. Русе, при следните конкурсни условия:

1. Начална конкурсна месечна наемна цена – не по – ниска от 128,00 лв. (Сто двадесет и осем лева) без включен ДДС, съобразявайки чл. 2, ал. 6, т. 6.2 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение. Максимален брой точки за критерия – 55;

2. Финансов ангажимент за подпомагане на мероприятия организирани от Община Русе в размер не по-малко от 300 лв. годишно за всяка година от срока на действие на договора. Предложените парични средства да бъдат предоставяни в полза на Община Русе, едностранно от наемателя по банкова сметка на Община Русе, при условия уговорени в договора за наем. Максимален брой точки за критерия – 45;

III. Дава съгласие да се проведе публично оповестен присъствен конкурс за отдаване под наем, за срок от пет години, на част от терен – публична общинска собственост за поставяне на преместваем обект – атракционно съоръжение - електромеханична люлка, с площ 4,00 кв. м, в гр. Русе, ж. к. „Здравец“, по бул. „Липник“, ПИ 63427.7.424, т. 1714 от Общата схема за поставяне на преместваеми обекти по чл. 56 от ЗУТ на територията на гр. Русе, при следните конкурсни условия:

1. Начална конкурсна месечна наемна цена – не по – ниска от 128,00 лв. (Сто двадесет и осем лева) без включен ДДС, съобразявайки чл. 2, ал. 6, т. 6.2 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение. Максимален брой точки за критерия – 55;

2. Финансов ангажимент за подпомагане на мероприятия организирани от Община Русе в размер не по-малко от 300 лв. годишно за всяка година от срока на действие на договора. Предложените парични средства да бъдат предоставяни в полза на Община Русе, едностранно от наемателя по банкова сметка на Община Русе, при условия уговорени в договора за наем. Максимален брой точки за критерия – 45;

IV. Дава съгласие да се проведе публично оповестен присъствен конкурс за отдаване под наем, за срок от пет години, на част от терен – публична общинска собственост за поставяне на преместваем обект – атракционно съоръжение - електромеханична люлка, с площ 4,00 кв. м, в гр. Русе, ж. к. „Здравец“, по бул. „Липник“, ПИ 63427.7.424, т. 1715 от Общата схема за поставяне на преместваеми обекти по чл. 56 от ЗУТ на територията на гр. Русе, при следните конкурсни условия:

1. Начална конкурсна месечна наемна цена – не по – ниска от 128,00 лв. (Сто двадесет и осем лева) без включен ДДС, съобразявайки чл. 2, ал. 6, т. 6.2 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение. Максимален брой точки за критерия – 55;

2. Финансов ангажимент за подпомагане на мероприятия организирани от Община Русе в размер не по-малко от 300 лв. годишно за всяка година от срока на действие на договора. Предложените парични средства да бъдат предоставяни в полза на Община Русе, едностранно от наемателя по банкова сметка на Община Русе, при условия уговорени в договора за наем. Максимален брой точки за критерия – 45;

V. Дава съгласие да се проведе публично оповестен присъствен конкурс за отдаване под наем, за срок от пет години, на част от терен – публична общинска собственост за поставяне на преместваем обект – атракционно съоръжение - електромеханична люлка, с площ 4,00 кв. м, в гр. Русе, пл. „Васил Левски“, ПИ 63427.2.377, т. 1719 от Общата схема за поставяне на преместваеми обекти по чл. 56 от ЗУТ на територията на гр. Русе, при следните конкурсни условия:

1. Начална конкурсна месечна наемна цена – не по – ниска от 128,00 лв. (Сто двадесет и осем лева) без включен ДДС, съобразявайки чл. 2, ал. 6, т. 6.2 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение. Максимален брой точки за критерия – 55;

2. Финансов ангажимент за подпомагане на мероприятия организирани от Община Русе в размер не по-малко от 300 лв. годишно за всяка година от срока на действие на договора. Предложените парични средства да бъдат предоставяни в полза на Община Русе, едностранно от наемателя по банкова сметка на Община Русе, при условия уговорени в договора за наем. Максимален брой точки за критерия – 45;

VI. Дава съгласие да се проведе публично оповестен присъствен конкурс за отдаване под наем, за срок от пет години, на част от терен – публична общинска собственост за поставяне на преместваем обект – атракционно съоръжение - електромеханична люлка, с площ 4,00 кв. м, в гр. Русе, детска площадка в „Парк на възрожденците“, ПИ 63427.2.5778, т. 1720 от Общата схема за поставяне на преместваеми обекти по чл. 56 от ЗУТ на територията на гр. Русе, при следните конкурсни условия:

1. Начална конкурсна месечна наемна цена – не по – ниска от 128,00 лв. (Сто двадесет и осем лева) без включен ДДС, съобразявайки чл. 2, ал. 6, т. 6.2 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение. Максимален брой точки за критерия – 55;

2. Финансов ангажимент за подпомагане на мероприятия организирани от Община Русе в размер не по-малко от 300 лв. годишно за всяка година от срока на действие на договора. Предложените парични средства да бъдат предоставяни в полза на Община Русе, едностранно от наемателя по банкова сметка на Община Русе, при условия уговорени в договора за наем. Максимален брой точки за критерия – 45.

VII. Определените в т. I, II, III, IV, V и VI състезателни конкурсни критерии да бъдат пресмятани по следните начини съобразно конкретните предложения на кандидатите:

1. Брой точки за размера на предложената конкурсна месечна наемна цена

офериран размер на конкурсната месечна наемна цена

Х1 = х 55

максимално офериран размер на конкурсната месечна наемна цена

2. Финансов ангажимент към мероприятия организирани от Община Русе

оферирана сума за финансов ангажимент

Х2 = х 45

максимална оферирана сума за финансов ангажимент

VIII. Определя оценка и класиране на офертите както следва:

Оценяването на офертите на всички допуснати в конкурса кандидати се определя от получения общ бал, представляващ сбор от бала за всеки критерий по следната формула:

Х = Х1 + Х2, където:

Х – Общ бал. Максимален общ бал = 100 точки;

Х1 – Брой точки за размера на предложената конкурсна месечна наемна цена;

Х2 - Брой точки за офериран финансов ангажимент.

Класирането на офертите се извършва на базата на получения общ бал.

Класирането се осъществява по възходящ ред на получения общ бал, като на първо място се класира офертата с най – висок общ бал. За нуждите на конкурсните процедури, всички дробни числа, които могат да се получат при прилагане на формулите по т. VII да се закръглят до втория знак след десетичната запетая.

При равен брой точки, класиран по-напред е кандидатът, предложил по – висок размер на конкурсната месечна наемна цена.

При сключване на договор за наем за всяка от горепосочените позиции, наемателят се задължава да спазва през срока на договора действащите правила за безопасна експлоатация на атракционните съоръжения, в т.ч. за поддръжка, за периодичен контрол за изправността на съоръжението и съставяни в тази връзка книжа съобразно действащата нормативна уредба.

Решението подлежи на оспорване чрез Общински съвет-Русе пред Административен съд-Русе в 14-дневен срок от оповестяването му.

**Г-н Иво Пазарджиев:** Обяснение на отрицателен вот за проф. Илиев, заповядайте.

**Проф. Михаил Илиев /обяснение на отрицателен вот/:** Уважаеми господин Председател, уважаеми господин Кмете, уважаеми колеги, гласувах против. За мене не е удачен варианта изграждане на детски съоръжения по бул. „Липник“. Знаем какво е натоварено, колко е натоварено платното, не знам как са дадени, понеже нямахме и възможност да видим на снимка къде точно е района. Само видях, че е точно до булеварда, а там трафика е жесток. Смятам, че това не е добро решение и затова гласувах против. Благодаря ви.

**Г-н Иво Пазарджиев:** Благодаря на проф. Илиев. Часът е 13:07, обявявам 1 час почивка.

**Обедна почивка.**

**Г-н Иво Пазарджиев:** Проверка на кворума.37 общински съветници са се регистрирали, д-р Константинова устройството ѝ не работи, г-жа Тонева. Кой номер Ви е устройството, госпожо Данева? 25, да. Елисавета Досева и Йовчо Смилов също гласуват ръчно. Преди да започнем със следващата точка от дневния ред, има заявено изказване от името на група по точка извън дневния ред от името на БСП Лява България. Господин Иван Иванов, заповядайте, Местна коалиция БСП, АБВ. Колеги, моля за тишина. Господин Иванов имате думата.

**Г-н Иван Костадинов Иванов:** Благодаря ви, уважаеми господин Председателю. Уважаеми господин Кмете, уважаеми колеги общински съветници, дами и господа, повод за настоящото изказване е поведението на представителите на ГЕРБ на настоящата сесия, не само на днешната сесия, агресивното ви поведение към кмета. Вярно е, че ГЕРБ загуби тежко кметски избори в Русе. Вярно е, че това беше някакво изключение като правило дете се печелеше във всичките големи градове и разбираме, че това ви тежи. Но това 60 на 35 процента е даже унизително. От това би трябвало да последват изводи, свързани с политическото ви поведение. Всяко изказване на представител на ГЕРБ от тая трибуна започва с декларацията за конструктивност, последвано от картечни откоси и залпове по кмета. Какво ... И то още от времето, когато беше кмет на два петъка служба, както казва народа. Какво според нас предизвиква вашата агресивност? Нашата оценка е, че ставате агресивни от промените, които започнаха и които ще следват. Бяхте свикнали всички обществени поръчки да се дават на или приближени до вас политически фирми, или фирми, които си плащат, или които правят и едното и другото. Сега на всички вече в Русе е ясно, че обществените поръчки ще се печелят от тоя, който дава най-добри условия за общината и това е в интерес на общината и на русенци. Давахте на ваши хора типично общински дейности като например озеленяването, с което ликвидирахте общинска фирма, която повече от 100 години работеше и поддържаше зелените площи в Русе. В резултат на това от общинския бюджет почнаха да се харчат почти 2 пъти повече пари за същите площи, за същия обем работа. Това ще е променя, това не е в интерес на русенци. Ваши хора снабдяваха общинските предприятия с материали на многократно завишени цени. Чий интерес е това? Не е в интерес на русенци и русенския бюджет. Ето това ще се промени. И напълно разбираме вашите тревоги, но искаме да ви кажем, че вашата агресивност няма да ни уплаши, тя още по-малко ще уплаши кмета на общината и това няма да се промени. Промените ще продължат, защото те са в интерес на русенските ..., на русенци. Русенци поискаха промените и те ще гои получат. И понеже разбрахме за засиления интерес на г-жа Кръстева към листите на политическите партии за настоящите парламентарни избори, от името на Местна коалиция „БСП за България“ искаме да ѝ пожелаем успех във вреждането в тясното чело на листата на ПП ГЕРБ. И това го правим от цялото си сърце и съвсем искрено. Благодаря ви.

**Г-н Иво Пазарджиев:** Благодаря на г-н Иванов. Продължаваме по дневния ред. Госпожо Кръстева, моля за тишина.

**17 Точка**

**К.л.190 Одобряване на конкурсни условия за провеждане на публично оповестен конкурс за отдаване под наем на имоти – частна общинска собственост, за поставяне на преместваеми обекти – атракционни съоръжения - електромеханични люлки**

**Г-н Иво Пазарджиев:** Госпожа Златомира Стефанова ще докладва, заповядайте.

**Г-жа Златомира Стефанова:** Уважаеми общински съветници, както обясних на предния контролен лист 189, двете точки са свързани. Това са 4 от позициите от 10-те новоприети позиции, разделили сме ги, тъй като са частна общинска собственост.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. Процедура на гласуване, моля. По електронна система 27 гласа „за”, 7 „против” и 8 „въздържали се”, д-р Константинова „въздържала се“ ръчно. (коментар от зала не се чува) Ако, обичте от микрофона.

**Г-н Светлозар Симеонов.** На основание чл. 95, ал. 2 от правилника да направим прегласуване.

**Г-н Иво Пазарджиев**: Благодаря на г-н Симеонов. Обявявам прегласуване на точката.

**Ръчно гласували:**

**Г-жа Елисавета Досева – „за“;**

**Д-р Теодора Константинова – „въздържала се“.**

**КВОРУМ – 45. С 24 гласа „за”, 9 „против” и 12 „въздържали се” не се прие предложението.**

**18 Точка**

**К.л. 194 Предоставяне безвъзмездно в полза на политически партии за ползване на свободни нежилищни помещения – частна общинска собственост**

**Г-н Иво Пазарджиев:** Госпожа Стефанова ще докладва.

**Г-жа Златомира Стефанова:** Уважаеми общински съветници, контролен лист 194 касае предложение за безвъзмездно предоставяне на свободни нежилищни помещения на 7 политически партии, които са частна общинска собственост със срок до края на мандата на Народното събрание. По комисиите обяснихме, че това предложение касае 7 политически партии, тъй като до момента те са подали заявление до общинска администрация, но сме говорили с всички партии и когато получим предложения ще внесем на следващия общински съвет и останалите. Благодаря.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**Г-жа Елисавета Досева – „за“;**

**Д-р Теодора Константинова – „за“.**

**КВОРУМ – 44. С 43 гласа „за”, 0 „против” и 1 „въздържали се” се прие**

**РЕШЕНИЕ № 183**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 31, ал. 1, ал. 2 и ал. 3, от Закона за политическите партии, чл. 14, ал. 4 от Закона за общинската собственост, чл. 15, ал. 1 от Наредба №1 за общинската собственост на Общински съвет – Русе, съобразно резултатите от проведени на 26 март 2017 г. избори за народни представители в действащото в момента Четиридесет и четвъртото Народно събрание на Република България, обективирани в Решение №4670-НС/30.03.2017 г. на Централната избирателна комисия, Общински съвет - Русе реши:

I. Дава съгласие да се предостави безвъзмездно на политическа партия „ГЕРБ“, БУЛСТАТ: 175248466, със седалище и адрес на управление гр. София, район „Триадица“, НДК, Административна сграда, етаж 17, за нуждите на Общинското ръководство на партията със срок до края на мандата на действащото Четиридесет и четвърто Народно събрание на Република България, имоти – частна общинска собственост за клубове, както следва:

1. Самостоятелен обект в сграда с идентификатор 63427.2.546.1.7 по Кадастралната карта и кадастралните регистри на гр. Русе, намиращ се в сграда с идентификатор 63427.2.546.1, разположена в поземлен имот с идентификатор 63427.2.546 по Кадастралната карта и кадастралните регистри на гр. Русе, с площ от 134,32 кв.м., с предназначение: За делова и административна дейност, брой нива на обекта: 1, с административен адрес гр. Русе, ул. „Отец Паисий“ №4, ет. 1, предмет на АОС №904/04.11.1996 г.;

2. Помещение на втори етаж в масивна двуетажна сграда, отредена за здравен дом, построена в УПИ IV-246 – за Здравен дом в кв. 53 по плана на с. Сандрово, ЕКАТТЕ: 65348, Община Русе, между улиците „Хан Крум“ и „Хан Аспарух“, с площ от 27 кв.м., предмет на АЧОС №3826/05.03.2002 г.;

3. Преместваем обект по чл. 56 от Закона за устройство на територията (ЗУТ), с площ от 22 кв.м., на един етаж, разположен в поземлен имот 502.676 по Кадастралния план на с. Семерджиево, ЕКАТТЕ: 66158, Община Русе, находяща се в с. Семерджиево, по ул. „Ястребовско шосе“.

II. Дава съгласие да се предостави безвъзмездно на политическа партия „Българска социалистическа партия“, БУЛСТАТ: 000702014, със седалище и адрес на управление гр. София, район „Възраждане“, ул. „Позитано“ №20, за нуждите на Общинското ръководство на партията, със срок до края на мандата на действащото Четиридесет и четвърто Народно събрание на Република България, имоти – частна общинска собственост за клубове, както следва:

1. Самостоятелен обект в сграда с идентификатор 63427.2.2601.3.26 по Кадастралната карта и кадастралните регистри на гр. Русе, намиращ се в сграда с идентификатор 63427.2.2601.3, разположена в поземлен имот с идентификатор 63427.2.2601 по Кадастралната карта и кадастралните регистри на гр. Русе, с площ от 83,16 кв.м., с предназначение: За културна и обществена дейност, брой нива на обекта: 1, с административен адрес гр. Русе, ул. „Борисова“ №81, бл. „Яворов“, вх. 2, ет. 0, предмет на АЧОС №9161/13.05.2019 г.;

2. Самостоятелен обект в сграда с идентификатор 63427.2.1440.1.9 по Кадастралната карта и кадастралните регистри на гр. Русе, намиращ се в сграда с идентификатор 63427.2.1440.1, разположена в поземлен имот с идентификатор 63427.2.1440 по Кадастралната карта и кадастралните регистри на гр. Русе, с площ от 341,25 кв.м., с предназначение: За делова и административна дейност, брой нива на обекта: 1, с административен адрес гр. Русе, ул. „Църковна независимост“ №18, ет. 9, предмет на АЧОС №1153/17.02.1997 г.;

3. Помещение с площ от 35 кв.м., представляващо част от самостоятелен обект в сграда с идентификатор 63427.7.268.1.12 по Кадастралната карта и кадастралните регистри на гр. Русе, намиращ се в сграда с идентификатор 63427.7.268.1, разположена в поземлен имот с идентификатор 63427.7.268 по Кадастралната карта и кадастралните регистри на гр. Русе, целият с площ от 188,01 кв.м., с предназначение: За делова и административна дейност, брой нива на обекта: 1, с административен адрес гр. Русе, ж.к. „Изток“, ул. „Котовск“ №2, ет. 5, предмет на АЧОС №7474/06.08.2015 г.;

4. Обект – частна общинска собственост, представляващ павилион по чл. 56 от ЗУТ, с площ от 123,42 кв.м., намиращ се в гр. Русе, ж.к. „Дружба 3“, до блок 12.

III. Дава съгласие да се предостави безвъзмездно на политическа партия „Движение за права и свободи“, БУЛСТАТ: 000707470, със седалище и адрес на управление гр. София, район „Възраждане“, бул. „Александър Стамболийски“ №45 А, за нуждите на Общинското ръководство на партията, със срок до края на мандата на действащото Четиридесет и четвърто Народно събрание на Република България, имоти – частна общинска собственост за клубове, както следва:

1. Самостоятелен обект в сграда с идентификатор 63427.2.2601.16.29 по Кадастралната карта и кадастралните регистри на гр. Русе, намиращ се в сграда с идентификатор 63427.2.2601.16, разположена в поземлен имот с идентификатор 63427.2.2601 по Кадастралната карта и кадастралните регистри на гр. Русе, с площ от 100,96 кв.м., с предназначение: За делова и административна дейност, брой нива на обекта: 1, с административен адрес гр. Русе, ул. „Борисова“ №99, бл. „Йордан Йовков“, ет. 0, предмет на АЧОС №6949/18.04.2013 г.;

2. Самостоятелен обект в сграда с идентификатор 63427.4.2084.2.8 по Кадастралната карта и кадастралните регистри на гр. Русе, намиращ се в сграда с идентификатор 63427.4.2084.2, разположена в поземлен имот с идентификатор 63427.4.2084 по Кадастралната карта и кадастралните регистри на гр. Русе, с площ от 47,76 кв.м., с предназначение: Друг вид самостоятелен обект в сграда, брой нива на обекта: 1, с административен адрес гр. Русе, кв. „Дружба 2“, ул. „Йосиф Цанков“ №45-47, ет. 2, обект „Д“, предмет на АЧОС №7292/02.07.2014 г.;

3. Помещение с площ от 20 кв.м., представляващо част от самостоятелен обект в сграда с идентификатор 63427.7.268.1.12 по Кадастралната карта и кадастралните регистри на гр. Русе, намиращ се в сграда с идентификатор 63427.7.268.1, разположена в поземлен имот с идентификатор 63427.7.268 по Кадастралната карта и кадастралните регистри на гр. Русе, целият с площ от 188,01 кв.м., с предназначение: За делова и административна дейност, брой нива на обекта: 1, с административен адрес гр. Русе, ж.к. „Изток“, ул. „Котовск“ №2, ет. 5, предмет на АЧОС №7474/06.08.2015 г.;

4. Обект – частна общинска собственост, представляващ павилион по чл. 56 от ЗУТ, с площ от 97,44 кв.м., намиращ се в с. Семерджиево, ЕКАТТЕ: 66158, Община Русе, ул. „Ястребовско шосе“ №12.

IV. Дава съгласие да се предостави безвъзмездно на политическа партия „ВМРО – Българско национално движение“, БУЛСТАТ: 130451348, със седалище и адрес на управление гр. София, район „Възраждане“, ул. „Пиротска“ №5, със срок до края на мандата на действащото Четиридесет и четвърто Народно събрание на Република България, имоти –частна общинска собственост за клубове, както следва:

1. Самостоятелен обект в сграда с идентификатор 63427.2.675.1.1 по Кадастралната карта и кадастралните регистри на гр. Русе, намиращ се в сграда с идентификатор 63427.2.675.1, разположена в поземлен имот с идентификатор 63427.2.675 по Кадастралната карта и кадастралните регистри на гр. Русе, с площ от 64,46 кв.м., с предназначение: За офис, брой нива на обекта: 1, с административен адрес гр. Русе, ул. „Пирот“ №5, ет. 1, предмет на АЧОС №6665/19.03.2012 г.;

2. Част с площ от 69,54 кв.м. от самостоятелен обект в сграда с идентификатор 63427.2.675.1.10 по Кадастралната карта и кадастралните регистри на гр. Русе, целият с площ от 187,00 кв.м., намиращ се в сграда с идентификатор 63427.2.675.1, разположена в поземлен имот с идентификатор 63427.2.675 по Кадастралната карта и кадастралните регистри на гр. Русе, с предназначение: Ателие за творческа дейност, брой нива на обекта: 1, с административен адрес гр. Русе, ул. „Пирот“ №5, ет. 4, предмет на АЧОС №6665/19.03.2012 г.

V. Дава съгласие да се предостави безвъзмездно на политическа партия „АБВ Алтернатива за българско възраждане“, БУЛСТАТ: 176734649, със седалище и адрес на управление гр. София, ул. „Врабча“ №23, ет. 2, за нуждите на Общинското ръководство на партията, със срок до края на мандата на действащото Четиридесет и четвърто Народно събрание на Република България, за клуб самостоятелен обект в сграда с идентификатор 63427.2.765.1.20 по Кадастралната карта и кадастралните регистри на гр. Русе, намиращ се в сграда с идентификатор 63427.2.765.1, разположена в поземлен имот с идентификатор 63427.2.765 по Кадастралната карта и кадастралните регистри на гр. Русе, с площ от 85,39 кв.м., с предназначение: За офис, брой нива на обекта: 1, с административен адрес гр. Русе, ул. „Княжеска“ №15, ет. 1, обект 3, предмет на АЧОС №6799/25.10.2012 г.

VI. Дава съгласие да се предостави безвъзмездно на политическа партия „Възраждане“, БУЛСТАТ: 176845471, със седалище и адрес на управление гр. София, бул. „Христо Ботев“ №111, за нуждите на Общинското ръководство на партията, със срок до края на мандата на действащото Четиридесет и четвърто Народно събрание на Република България, за клуб самостоятелен обект в сграда с идентификатор 63427.2.765.1.22 по Кадастралната карта и кадастралните регистри на гр. Русе, намиращ се в сграда с идентификатор 63427.2.765.1, разположена в поземлен имот с идентификатор 63427.2.765 по Кадастралната карта и кадастралните регистри на гр. Русе, с площ от 57,18 кв.м., с предназначение: За офис, брой нива на обекта: 1, с административен адрес гр. Русе, ул. „Княжеска“ №15, ет. 2, обект 8, предмет на АЧОС №6799/25.10.2012 г.

VII. Дава съгласие да се предостави безвъзмездно на политическа партия „Национален фронт за спасение на България“, БУЛСТАТ: 176129116, със седалище и адрес на управление гр. София, бул. „Шипченски проход“ №63, завод „Електроника“%, сграда 2, етаж 3, за нуждите на Общинското ръководство на партията, със срок до края на мандата на действащото Четиридесет и четвърто Народно събрание на Република България, за клуб самостоятелен обект в сграда с идентификатор 63427.2.819.1.4 по Кадастралната карта и кадастралните регистри на гр. Русе, намиращ се в сграда с идентификатор 63427.2.819.1, разположена в поземлен имот с идентификатор 63427.2.819 по Кадастралната карта и кадастралните регистри на гр. Русе, с площ от 40,50 кв.м., с предназначение: За търговска дейност, брой нива на обекта: 1, с административен адрес гр. Русе, ул. „Княжеска“ №33, ет. 0, предмет на АЧОС №3927/30.09.2002 г.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**19 Точка**

**К.л.162 Даване на съгласие за участие на Община Русе като член в Сдружение „Дунавски Дигитален иновационен хъб“, подкрепа на кандидатстването му с проектно предложение по програма „Цифрова Европа“**

**Г-н Иво Пазарджиев:** Госпожа Стефанова ще докладва, заповядайте.

**Г-жа Златомира Стефанова:** Уважаеми общински съветници, контролен лист 162 касае даване на съгласие на Община Русе да бъде член в Сдружение „Дунавски Дигитален иновационен хъб“. Русенският университет „Ангел Кънчев“ отправи предложение към общината за включване като член на сдружението. То ще включва широко представителство на стопански, нестопански и образователния сектор и ще осъществява дейността си в обществена полза за насърчаване и подпомагане развитието и сътрудничеството между всички фирми, учебни заведения, държавни институции в областта на информационните и комуникационни технологии. На този етап не се изисква Община Русе да инвестира средства в дейности на Дунавския Дигитален иновационен хъб, освен в случаите, ако е одобрено проектно предложение, при което ще ви представим отделно, отделно предложение за решение към общинския съвет. Благодаря ви.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Професор Илиев, заповядайте. (коментар от зала не се чува) Проф. Илиев се притесни, че сте му началник, заповядайте първи да се изкажете.

**Проф. Михаил Илиев**: Уважаеми господин Председател, уважаеми господин Кмете, уважаеми колеги, идеята за участие в сдружение Дунавски иновационен хъб е много добра и тя заслужава адмирации. И ще я подкрепим вероятно единодушно. Тя е напълно в унисон с тенденцията на цифровизация на целия обществен живот и затова я намирам за много полезна. Тя ще отвори врати за кандидатстване в сериозни, значими програми, каквато е Цифрова Европа, която тепърва ѝ се готви гайда за 21-ва – 26-та, 27-ма година и вероятно ще даде възможности. Искам да кажа, че като член на Русенския университет мога да декларирам, че университета има капацитет и може да участва в значими проекти, тъй като работи по центрове за върхови постижения, центрове за компетентност, програми иновационни, комуникационни технологии. Тоест в лицето на университетът ще има един сериозен партньор. Това, което ме притесняваше тая заран, когато коментирахме въпроса за работната ..., за договора да, извинявайте, беше това, че съгласно чл. 61 от Закона за местното самоуправление се казваше, че трябва да има предварително сдружение, съгласие. Вероятно такова нещо ще се иска, тъй като в този Дигитален хъб ще участват и други партньори. Вероятно общината трябва да направи подобни договори и с другите партньори, тъй като в един момент това нещо може да се окаже пречка за участие в сериозни научни проекти. Аз ще гласувам убедено „за“ и смятам, че трябва да се направи. Лошото е, че просто от някои такива дребни недоглеждания изтърваме някои неща. Аз честно казано ви казах, че смятах, че има такова сдружение, такъв договор за партньорство, а се оказа, че няма, което тая заран успяхме да компенсираме. Благодаря за вниманието.

**Г-н Иво Пазарджиев:** Благодаря на проф. Илиев. Професор Белоев има думата, заповядайте.

**Проф. Христо Белоев:** Господин Кмете, господин Председател, уважаеми колеги, това е по предложение на Академичния съвет на Русенския университет и касае да дадем съгласие общината да участва в сдружението. Инициатори са Русенският университет, заедно ще участват още общините: Силистра, Разград и Видин заедно с 2 големи фирми в тази област. Като не е необходимо да има друг вид договор или договор между общината и с другите партньори, а просто само решение да се участва в сдружението, за да може след това в учредителното събрание на сдружението да се вземат съответните решения за неговото учредяване и за дейност. Тъй като тази програма още не е стартирала, тя е Дигитална Европа, по подобен път са тръгнали и Община Бургас. Те вече имат такова сдружение създадено преди повече от половин година. Това е една сериозна заявка за този бъдещ период 21-ва – 27-ма, както споменах и по-рано и има доста голяма сума и ресурс именно в дигитализацията и в цифровизацията. Заемайки един голям регион Дунавския за България поне такава е структурата за 3 хъба и това, което днеска правим с вземането на решението е една сериозна заявка, а именно единия да бъде позициониран в Русе и ние за целия Дунавски регион да имаме тая дейност. По-ранното учредяване на сдружението е със силите и ресурса на Русенския университет да си инициираме няколко малки проекта, които сдружението да прави без да се изисква никакъв друг ресурс от общината, за да може да има и история това сдружение, което е една добра предпоставка след това за участието в проекта, който е вече дългосрочен, там са до 27-ма година. И това, че за договор още веднъж се спомена, това че не е имало договор, не означава, че не е работил университета с общината. Напротив, даже сега в този общински съвет имаме много малко общински съветници от университета, никога не е имало толкова малко, само с проф. Илиев сме, а друг път повечко сме били. Но дейностите винаги университета е откликвал и се е отзовавал. И сега се радваме, че се предлагат нови дейности. Преди, преди няма година ние взехме решение тук за участие в Регионален иновационен център. Те няколко пъти, по конкурентност програмата, на няколко пъти отлагаха процедурата, сега за трети път ще стартира. И всички вие знаете в кръглата зала една камера, която е предоставена от наша катедра, където е проф. Илиев катедрата те се занимават с телекомуникации, имаме няколко такива модерни. Не само, че се излъчват заседанията на комисиите, ами те стоят и в сайта на общинския съвет и може всеки да влезе и когато си иска да гледа, и да види какво е станало на заседанието на съответната комисия. Така, че декларирам още веднъж готовността на университета със своя потенциал и сили да участва в различни проекти, стига да ни бъдат те възлагани. Благодаря.

**Г-н Иво Пазарджиев:** Благодаря на проф. Белоев. Има ли други желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**Г-жа Елисавета Досева – „за“;**

**Д-р Теодора Константинова – „за“.**

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 184**

На основание чл. 21, ал. 2, във връзка с чл. 21, ал. 1, т. 15 от Закона за местното самоуправление и местната администрация, Общински съвет - Русе реши:

1. Дава съгласие Община Русе да участва като член в сдружение по смисъла на ЗЮЛНЦ – Сдружение „Дунавски Дигитален иновационен хъб“ във връзка с кандидатстване с проектно предложение по Програма „Цифрова Европа“, като Община Русе не поема финансови или имуществени ангажименти във връзка с участието си в сдружението.
2. Определя кмета на Община Русе за представител на Община Русе в сдружението.

**20 Точка**

**К.л. 171 Отдаване под наем на горски територии, собственост на Община Русе, като специализирана фуражна база за изхранване на дивеча, в полза на ТП „Държавно горско стопанство - Сеслав“ – гр. Кубрат**

**Г-н Иво Пазарджиев:** Господин Недев има думата.

**Г-н Димитър Недев:** От името на общинска администрация предлагам на вашето внимание контролен лист 171 Отдаване под наем на горски територии, собственост на Община Русе, като специализирана фуражна база за изхранване на дивеча, в полза на „Държавно горско стопанство - Сеслав“ – Кубрат. Предлагам предложението да бъде прието във вида, в който е внесено.

**Г-н Иво Пазарджиев:** Благодаря на господин Недев. Има ли желаещи за изказване? Господин Галин Ганчев, заповядайте.

**Г-н Галин Ганчев**: Аз вземам отношение, тъй като в началото на този мандат на общинския съвет бях избран за представител на Националното сдружение за горите и старая се да вляза в нещата. И в тази връзка искам да кажа, че ние приемаме този материал, сигурно ще го подкрепим, г-н Недев, той е добър. Трябва да се направи, защото тези насаждения ,които са горска територия наша на Русе трябва да бъдат използвани. Там има дивеч, който трябва да бъде изхранва. Имаме само една забележка и желание, ако има възможност да се промени, тъй като договора се сключва за 11 месеца от 1 октомври, нашето предложение е ... може да бъде сключен за 2, за 5 години, нашето предложение е да бъде сключен за по-дълъг период, като се спазят разбира се законодателните изисквания в тази връзка. Затова предлагаме един нов текст – Дава съгласие да бъдат отдадени под наем като дивечови ниви за осигуряване изхранването на дивеча за срок от 5 години, считано от 01.10.2020, като се спазят законовите изисквания. Благодаря ви.

**Г-н Иво Пазарджиев:** Благодаря на г-н Ганчев. Има ли други желаещи за изказвания и предложения по точката? Господин Недев, ще вземете ли отношение.

Г-н Димитър Недев: Значи, периодът, който ние включваме е след 1 ноември 2020 г. Периодът не може да бъде по-голям от 11 месеца и затова е направено така предложението.

**Г-н Иво Пазарджиев:** (коментар от зала не се чува) Господин Ганчев, моля не от място, ако желаете станете направете реплика, без изказвания от място. Имаме предложение от г-н Ганчев, което беше изказано съображение, че е незаконосъобразно, но ще го изчета - Дава съгласие да бъдат отдадени под наем като дивечови ниви за осигуряване изхранването на дивеча за срок от 5 години, считано от 01.10.2020, като се спазят законовите изисквания. Подлагам на гласуване предложението. (коментар от зала не се чува) Проверете го предварително, господин Ганчев, сега ли искате ... (коментар от зала не се чува) Господин Ганчев не съм Ви дал думата. С **8 гласа „за”, 21 „против” и 3 „въздържали се”, д-р Константинова „против“, Деана Тонева „против“, Елисавета Досева „против“. С 8 гласа „за”, 24 „против” и 3 „въздържали се” предложението не се приема**

**КВОРУМ – 45. С 8 гласа „за”, 24 „против” и 3 „въздържали се” не се прие предложението.**

**Г-н Иво Пазарджиев:** Гласуваме основното предложение, внесено от общинска администрация.

**Ръчно гласували:**

**д-р Теодора Константинова - „за“;**

**г-жа Елисавета Досева - „за“;**

**г-н Иван Григоров – „за“;**

**г-н Орлин Дяков – „въздържал се“.**

**КВОРУМ – 48. С 34 гласа „за”, 1 „против” и 13 „въздържали се” се прие**

**РЕШЕНИЕ № 185**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 34, ал. 1, т. 2, чл. 37, ал. 1, т. 2 от Закона за лова и опазване на дивеча, чл. 49, ал. 3 от Правилника за прилагане на Закона за лова и опазване на дивеча, чл. 42, чл. 43, ал. 1 и ал. 3, т. 2, чл. 173, ал. 1 и чл. 174, ал. 1, т. 1 от Закона за горите и чл. 90, ал. 1 от Наредба № 1, на Общински съвет – Русе, за общинската собственост, Общински съвет - Русе реши:

Определя долупосочените имоти – собственост на Община Русе, с начин на трайно ползване – друг вид трайно насаждение, определени като дивечови ниви съобразно действащия горскостопански план, находящи се в землището на с. Тетово, Община Русе, за площи за специализирана фуражна база за изхранване на дивеча и дава съгласие същите да бъдат отдадени под наем като дивечови ниви за осигуряване изхранването на дивеча, за срок от 11 месеца, считано от 01.11.2020 г., в полза на ТП „Държавно горско стопанство - Сеслав“ – гр. Кубрат, БУЛСТАТ 2016168050052, срещу заплащане на наемна цена от 61,00 лв. на декар, определена с Решение № 153, прието с протокол № 9 / 21.05.2020 год. на Общински съвет – Русе, за целия срок на наемното отношение, както следва:

|  |  |  |  |  |
| --- | --- | --- | --- | --- |
| **ПИ с идентификатор по КК на с. Тетово, Община Русе** | **Стар имот**  **№** | **Вид подотдел** | **Вид собственост** | **Площ в декари** |
| 72357.459.128 | 0.128 | Дивечова нива | Общинска частна | 31,916 |
| 72357.459.129 | 0.129 | Дивечова нива | Общинска частна | 7,594 |
| 72357.459.130 | 0.130 | Дивечова нива | Общинска частна | 12,077 |
| 72357.459.134 | 0.134 | Дивечова нива | Общинска частна | 5,137 |
| 72357.459.155 | 0.155 | Дивечова нива | Общинска частна | 48,443 |
| 72357.459.163 | 0.163 | Дивечова нива | Общинска частна | 12,273 |
| 72357.459.172 | 0.172 | Дивечова нива | Общинска частна | 15,746 |

**21 Точка**

**К.л.161 Приемане на Наредба за изменение и допълнение на Наредба № 14 за реда и условията за превоз на пътници и багаж с обществен транспорт на територията на Община Русе**

**Г-н Иво Пазарджиев:** Господин Димитър Недев ще докладва, заповядайте.

**Г-н Димитър Недев:** Уважаеми дами и господа общински съветници, тази тема я дискутирахме още по време на приемането на бюджета, затова ще бъда кратък. Предложението на общинска администрация е за Промяна Наредба №14 в условията за превоз на пътници и багаж в обществения транспорт на територията на Община Русе, касаещо студенти, ученици, докторанти и досегашното доплащане от 13 лева и 46 стотинки на карта да бъде 15 лева и 46 стотинки на карта. Тоест Община Русе ще финансира с още 2 лева пътуванията на учащите. По време на комисиите постъпиха 2 предложения, едното предложение, а което благодаря на г-н Кунчев е абсолютно прав. Това е една техническа грешка или недоглеждане, където се предложи думата цифра да се замени с число, което ние приемаме. И другото предложение от г-н Галин Ганчев, който предложи да бъде променен срока и да се счита ..., считано от 1 септември. Нашето предложение беше след приемане и законоустановения срок, който е необходимо да изчака предложението ни да влезе в сила.

**Г-н Иво Пазарджиев:** Благодаря на г-н Недев. Има ли желаещи за изказвания и предложения? Елка Симеонова, заповядайте.

**Г-жа Елка Симеонова:** Уважаеми господин Председател, господин Кмет, колеги, моето изказване е провокирано от цифрата 26 400 лв., която общината трябва да отдели, за да дотира тази социална придобивка, което няма нищо лошо. Подкрепям това ,което колегата Ганчев е казал, че е целесъобразно това да се случи от 1 септември, защото във време на дистанционно обучение абсолютно безпредметно да се харчат пари, не е целесъобразно да се дават пари, за да се достига до учебните заведения, ако няма такива. И всъщност не взех думата, за да повторя това, което той е казал, а да вметна, не знаем какво ще се случи в началото на учебната година. Твърде е възможно да продължи тази тенденция на дистанционно обучение, евентуално да се има предвид и това, когато се определя срока за отпускане на по-евтини карти на учащите. Благодаря.

**Г-н Иво Пазарджиев:** Благодаря на г-жа Симеонова. Проф. Илиев има думата.

**Проф. Михаил Илиев:** Уважаеми господин Председател, уважаеми господин Кмете, уважаеми колеги, аз споделям и подкрепям идеята да намаляваме картите на учениците. Само, че имам някакви резерви, тъй като смятам, че това е в някаква степен несправедливо решение, което ...

**Г-н Иво Пазарджиев:** Господин Пехливанян, моля за тишина, проф. Илиев говори.

**Проф. Михаил Илиев:** ... смятам за несправедливо. И според мене справедливото решение изисква всички, които имат права на намаление на таксите, които по Наредба 14 са регламентирани в чл. 19, 20, също биха могли да ползват някакво намаление с оглед на сложната ситуация, в която изпаднахме. Говоря по-конкретно за пенсионерите и не знам доколко са ви правилни сметките, това, което видях тука за ..., планирани средства 872 000 лв. в бюджета, разхода към 1-то 3-месечие е 189, тоест около 225, 2-то 3-месечеие със сигурност ще е по-малък, защото пандемията ще окаже влияние, 3-тото също е съмнително, защото учениците най-вероятно не знам кога ще почнат или как ще се движи учебния процес. Което значи, че ние ше направим една икономия, която бихме могли да дадем за компенсиране таксите, не таксите, а картите на пенсионерите. Във връзка с това правя предложение и го внасям, ще го дам в писмен вариант на председателя. Така съгласно ..., ще пропусна нещата – Съгласно чл. 19, ал. 1 и съгласно чл. 20 от Наредба 14 с цел увеличаване атрактивността на услугата обществени превози на пътници чрез предоставяне на по-ниски цени на абонаментни карти за пътуване предлагам допълнително намаление в размер на 2 лева на абонаментните карти за лицата с право на допълнително намаление на цената на месечната карта по чл. 19, ал. 1 и чл. 20 от Наредба 14, считано до 31.12.2020 г. Благодаря ви, това е моето предложение.

**Г-н Иво Пазарджиев:** Благодаря на проф. Илиев. Реплика за Пламен Рашев. Докато г-н Рашев отива до микрофона само ще припомня на общинските съветници, че когато се прави предложение по наредба, следва да има финансова обосновка. Аз такава не виждам ... (коментар от зала не се чува) Господин Рашев, заповядайте за реплика.

**Г-н Пламен Рашев /реплика/**: Господин Председател, господин Кмете, обикновено инженерите, още повече професорите са точни хора и би трябвало пунктуално и по комисии това нещо да бъде предложено. А, сега така на прима виста, без конкретно някой да е направил разчети, без администрацията да е вникнала съответно с финансовия си отдел и да направи допълнително разяснения ... Учудваме, професори, Русенски университет, ей така набързо. Това е по-склонно към драматичния състав, към по хората на изкуството, но точно пък точните науки.

**Г-н Иво Пазарджиев:** Дуплика за проф. Илиев, заповядайте.

**Проф. Михаил Илиев /дуплика/:** Уважаеми господин Председател, уважаеми господин Кмете, уважаеми г-н Рашев, тези сметки ...

**Г-н Иво Пазарджиев:** Господин Станчев, моля за сериозно отношение, проф. Илиев говори.

**Проф. Михаил Илиев:** ... които са дадени тука аз гледам и горе-долу смятам, щото съм инженер и съм технократ. Сумата, която е освен за първото 3-месечие 22% от планираната, за второто 3-месечие по-малко от 20%, а третото също ще бъде по-малко от 20%. Направете едни елементарни сметки, не професорски, бакалски и ще видите, че има възможност да се влезе в тази сума 872 000 лв. като компенсираме тези карти, за които се говори. Аз казвам до 31 декември с оглед на сложната ситуация, в която изпадна цялата страна. Пенсионерите не са в по-добро състояние, отколкото учениците. Учениците вероятно след 15 септември не е ясно как ще станат нещата смятам, че би могло да се направи някакъв компромис. В противен случай това решение не е справедливо, колеги. Това е принципа на „Разделяй и владей“. Даваме на едните, пък на другите не даваме. Конфронтираме едните срещу другите и става сложно. Това е моето предложение.

**Г-н Иво Пазарджиев:** Благодаря на проф. Илиев. Господин Недев иска думата. Заповядайте, господин Недев.

**Г-н Димитър Недев:** Искам да внеса малко пояснение. Към настоящият момент възрастните хора или пенсионерите пътуват на цена 10,50 в тролейбусите и 12 лева в автобусите. Не виждам защо коментираме предложението. Тоест ние се мъчим да изравним младите хора, които искаме да останат в град Русе и да се развиват, да стигнат картите и сумите, които се плащат от пенсионерите.

**Г-н Иво Пазарджиев:** Благодаря на г-н Недев. Има ли други желаещи за изказвания и предложения по точката? Не виждам. Първо подлагам на гласуване предложението на проф. Илиев, ще го зачета – В параграф 1, чл. 19, ал. 1 се заменя числото 12,30 лева с числото 14,30 лева. Параграф 2 чл. 20 се заменя числото 16,50 с числото 18,50 лева. Процедура на гласуване по предложението.

**Ръчно гласували:**

**д-р Теодора Константинова - „въздържала се“;**

**г-жа Елисавета Досева - „против“;**

**г-жа Деана Тонева – „въздържала се“;**

**г-н Иван Григоров – „за“;**

**КВОРУМ – 47. С 19 гласа „за”, 11 „против” и 17 „въздържали се” не се прие предложението.**

**Г-н Иво Пазарджиев:** Гласуваме внесеното предложение от общинска администрация в първоначалния му вид.

**Ръчно гласували:**

**д-р Теодора Константинова - „за“;**

**г-жа Елисавета Досева - „за“;**

**г-н Иван Григоров – „за“;**

**КВОРУМ – 47. С 33 гласа „за”, 0 „против” и 14 „въздържали се” се прие**

**РЕШЕНИЕ № 186**

На основание чл.21, ал.2, във връзка с чл.21, ал.1, т.23 от Закона за местното самоуправление и местната администрация и чл. 79 АПК, Общински съвет - Русе реши:

Приема Наредба за изменение и допълнение на Наредба №14 за реда и условията за превоз на пътници и багаж с обществен транспорт на територията на Община Русе, със следното съдържание:

§ 1. В чл.18, ал.1 се заменя числото: „13,46 лв.“ с числото „15,46 лв.“

**22 Точка**

**К.л.178 Корекция на Бюджета на Община Русе за 2020 г. и допълнение с вх.№ 584/05.06.2020 г.**

**Г-н Иво Пазарджиев:** Госпожа Емилия Пенева ще докладва, заповядайте.

**Г-жа Емилия Пенева:** Уважаеми дами и господа общински съветници, предложението за корекция на бюджета в по-голямата си част представлява промяна в Инвестиционната програма на Община Русе за 2020 година. Направихме едно допълнение към корекцията на бюджета, което също е разглеждано на всички комисии на Общинския съвет. То беше повлияно от възникнали необходимости, включително и открита техническа грешка, която съответно ще изправим след ваше решение. В точка 3 става въпрос сме допуснали една техническа грешка за санитарен контейнер, който е разглеждан на предходната сесия и по комисии, и на самата сесия, но липсва в диспозитива на предложението, тоест няма го в решението на предходна ваша сесия. Затова изправяме тази техническа грешка.

**Г-н Иво Пазарджиев:** Благодаря на г-жа Пенева. Има ли желаещи за изказвания и предложения по точката? Доктор Кристиян Илиев, заповядайте, Кристиян Иванов.

**Д-р Кристиян Иванов:** Уважаеми господин Кмете, председател на общинския съвет, колеги, значи аз буквално тази сутрин видях нещо в допълнението към предложението. Там се говори за месомелачка, за машина за дезинфекция и за електрическо котлони с 6 плочи. Не знам какви, може би аз нещо не съм разбрал или е някаква по друга машина, но кат пуснах интернет най-скъпата машина излизаше до 3500 лв., а пък в искането за отпускане от бюджета е 19 000 лв. Не мога да си обясня от къде идва тази толкова голяма разлика. Не знам златни плочи ли са това или може би не е упомената в материала, както трябва? Тя е огромна разлика и в тези времена, когато държавите цепят стотинката на две ми се струва, че трябва тука да се уточнят тези работи. Другото, което е за машината за дезинфекция, не знам дали е минавала през комисии, но ако има искане за такава машина, която да дезинфекцира улиците е абсолютно безсмислено. Защото от асфалта и от плочките никой не е хванал коронавирус. Може би трябва малко по друг вида машина да се купи, ако искаме да вършим реална работа, а не да ходят и да пръскат ... Аз между другото видях няколко такива човека с машини от терасата, слязох, казах им какво точно да направят, те пръскат тревата, дърветата, улиците, това е абсолютно безсмислено. Някакво уточнение за тая машина, много е голяма разликата ...

**Г-н Иво Пазарджиев:** Да, благодаря на д-р Иванов. Господин Енчо Енчев има думата.

**Г-н Енчо Енчев:** Доктор Иванов, става въпрос за професионални машини за Детска млечна кухня. Така, че колегите от отдела, тука е и госпожа Пейкова са направили проучване и на база на това проучване, на база необходимостите са заложени тези неща. Говорим за професионални такива машини.

**Г-н Иво Пазарджиев:** Благодаря на г-н Енчев. Господин кмета виждам, че иска думата. Заповядайте.

**Г-н Пенчо Милков:** Аз уважавам труда, който сте свършил. Това, че се отпускат тези средства не означава, че трябва да се изхарчат всичките. Проучването, което сте направил представете го на колегите и съответно да видят. Благодаря ви.

**Г-н Иво Пазарджиев:** Благодаря на кмета. Господин Недев, искате ли думата?

**Г-н Димитър Недев:** Аз само искам да поясня, че закупуването на техника за дезинфекция е дори една от препоръките, което е със заповед на министъра на околната среда и водите, с писмо пратено до всички дирекции на околната среда и водите. И това е препоръката да се заделят голяма част от отчисленията за закупуване именно на такава ..., такъв тип техника с превантивна цел.

**Г-н Иво Пазарджиев:** Благодаря на г-н Недев. Следващият заявил изказване е г-жа Кръстева. Заповядайте, госпожо Кръстева.

**Г-жа Наталия Кръстева:** Уважаеми колеги общински съветници, господин Председател, господин Кмет, ще се помъча да съм конструктивна в изказването си и да направя едно работещо предложение. Но всеки, който детайлно е разглеждал въпросната корекция, която се предлага в момента и детайлно се е запознал с нея би трябвало да е забелязал, поне на мен адски неприятно впечатление ми направи, че планираните средства за капиталовите разходи за ремонта на къщата на Стефан Симеонов са пренасочени за реконструкция на ул. „Потсдам“. Колеги, искам да обърна внимание, че тая къща е изключително емблематична за нашия град и аз считам, че ремонта е неотложен и належащ, тъй като къщата се руши. Считам, че няма и никакво време за отлагане на ремонт на тая къща. В преписката е записано, че за ремонта ѝ ще се търси финансиране от приоритетна ос 6 „Регионален туризъм“. Това бъдещо несигурно събитие, колеги ще е закъсняло и ненавременно при евентуално разрушаване на тази къща. Къщата е символ на Русе, а в краткото време за изказване, което имам по правилник няма дори да ми стигне да опиша нейната значимост. В точка 5 от предложението впечатление прави, че заложения в Инвестиционната програма за 2020 г. обект Изграждане на 2 броя площадки при бл. Ясен в кв. Здравец-Изток е заменен с изграждане на 2 броя площадки пред бл. Перущица в кв. Възраждане. Тук искам да напомня, че в предходното управление всяка година се обновяваха по 20 площадки, сега тази година са предвидени едва 2. Очевидно общинска администрация няма последователност в нейните решения. С мен, уважаеми господин Милков, се свързаха майки, живущи в кв. Здравец-Изток, които бяха изключително разтревожени, че тази площадка мести своето местонахождение от квартал Здравец в квартал Възраждане. Тази площадка щеше да бъде изградена по тяхна инициатива, а сега според мен по неясни причини тя няма да бъде изпълнена. Тук е мястото и ще Ви помоля да обясните на тези майки, които в момента ни гледат на екраните, нима те са недостойни и нима не заслужават или заслужават по-малко от други, които може би имат привилегията да са ваши съседи? И тук правя процедурно, моля ви г-н Рашев, не ме репликирайте от място. И тук правя процедурно приложение, предложение за разделно гласуване на материала.

**Г-н Иво Пазарджиев:** Благодаря на г-жа Кръстева. Първо гласуваме процедурното ѝ предложение, след това продължаваме с изказванията на господин кмета и на д-р Константинова. Процедура на гласуване.

**Ръчно гласували:**

**д-р Теодора Константинова - „за“;**

**г-жа Елисавета Досева - „против“;**

**г-н Иван Григоров – „за“;**

**г-н Пламен Цветков – „въздържал се“**

**КВОРУМ – 47. С 22 гласа „за”, 13 „против” и 12 „въздържали се” не се прие процедурното предложението.**

**Г-н Иво Пазарджиев:** Господин кмета има думата. Заповядайте, господин Кмете.

**Г-н Пенчо Милков:** Уважаеми колеги, преди два дни при мен на разговор беше една жена, която ще се пенсионира, ще напусне общинска администрация 38 години е служител в тази къща, 38 години. И разговорът беше много интересен, аз много обичам да говоря с моите служители. Знаете ли кога последно е влизал ремонт в Семизовата къща, в Симеоновата къща, знаете ли кога? 95-та година, така че забелязала е колегата, че се нуждае от ремонт. Ами тя се нуждае тая къща от ремонт всяка година. Още повече, когато си имал възможност да създаваш бюджета на общината, бил си заместник-кмет, вижте не се посвенявате абсолютно на нищо. Днеска бяха лекарите тук, след малко младите майки, преди това и старите къщи. Всяко нещо ви е опорна точка, всяко нещо, абсолютно нищо няма свято. И нямаше до момента бюджет, в който да е включен ремонт и за Клуба на дейците ма културата и там, ако сте ходили трябваше да забележите, че тавана пада и е унизително. А жената плачеше, че с нея ще си отиде и къщата. Няма да си отиде къщата и затова отделихме пари. А забелязали ли сте, че когато е строен центъра на Русе, когато е било прах и кокошки и хората са си казали, че това ще бъде музей на открито. Ами всички тия стари къщи, не е само една. Общият устройствен план от сградите паметници на културата, започнали сме всяка една сграда да ги анализираме в какво състояние са, чия собственост са и общината да започне да отделя средства за своите сгради и да се обръща към държавата и частните собственици да поддържат тяхните. Защото ето това са големите ни наследства, не дребнотемието ни днес. По отношение на майките, в предложението в случая е надделяло също предложение, което е имало от хора за мястото. При отпускането на средствата парите не са били отпускани за конкретно място. В бюджетът има определен брой площадки. Ще цитирам по памет предходния кмет в една от срещите ни при предаването на властта, който каза, че от малко над 200 площадки са санирани вече 200. А в предложението за бюджет, което бяхте провеждали вие в бюджетната си и тука и г-жа Пенева трябва да каже, че бюджетната процедура не се провежда през ноември и декември месец, тя се подготвя, има си закон как се подготвя бюджета, имаше такъв брой на площадки и фитнес игрища. А мястото е базирано най-вероятно, нямам никакво отношение към мястото е базирано най-вероятно също на активност на граждани, които са подали заявление. Така, че пак ви казвам били гледали майките, преди малко били гледали пенсионерите, оказа се, че фактически тяхната сума е по-ниска на пътуването и ви го казаха. Няма нищо свято, няма група, която да не се използва днеска, за да постигате евтини политически цели.

**Г-н Иво Пазарджиев:** Господин Григоров, ще помоля да си изключите телефона. Моля Ви засега, за следващата сесия и за по-следващата, благодаря. Професор Илиев, искате думата ли? Секунда само ... Професор Илиев по каква процедура искате думата? (коментар от зала не се чува) Реплика на Наталия Кръстева.

**Г-жа Наталия Кръстева /реплика/:** Уважаеми господин Милков, Вие в момента ръководите тая администрация и Ви моля, когато назовавате, че някой е бил заместник-кмет и ако някой от общинските съветници не знае как е така разпределението в администрацията да е ясно, че ресора, на който аз съм била заместник-кмет не се е занимавал нито със строителство, нито с обществени поръчки и не хвърляйте така в пространството, че едва ли не аз съм била запозната с всичко. Аз съм отговаряла, както Вашите заместник-кметове за ресора, който са ръководили. Тук искам да кажа, че Симеоновата къща ето, очевидно пак говорите Семизова къща ... Доктор Константинова тук чак още ми е интересно как не е станала, процедурите вървяха 3 години, 3 години в тези средства и в проекта за бюджета бяха заложени пари за СМР, за строителен надзор и за авторски надзор. Не заблуждавайте хората. Аз съм отговорна в ресора, който съм ръководила.

**Г-н Иво Пазарджиев:** Следващи заявени изказвания ..., г-жа Магдалина Илиева искаше думата. Следващи заявени изказвания са на ... Извинявам се, Реплика на кмета ли искате? (коментар от зала не се чува) Втора реплика за г-н Пехливанян, заповядайте.

**Г-н Бедрос Пехливанян /реплика/** : Господин Председател, господин Кмет, колеги, правя втората реплика по точка 5, която е за корекцията на бюджета, кратко, точно и ясно. Просто колежката питаше как при положение, че в Инвестиционната програма е залегнало нещо, а това нещо е искането на поне 1, 2, 3 години искане на хора за конкретните места за блок Ясен в квартал Изток и в Дружба. Как едно нещо се заменя, при положение, че е влязло в такава програма с друго място, кратък, обикновен въпрос.

**Г-н Иво Пазарджиев:** Благодаря на г-н Пехливанян. Госпожа Магдалина Илиева има думата, след нея д-р Константинова и Йорданка Даневска.

**Г-жа Магдалина Илиева:** Подред да отговоря по постъпилите въпроси по промените в бюджета, относно детските площадки ние все още имаме и в момента сключваме договор за изпълнение на детски площадки, които по бюджет са 5 броя. Правим 6-та с остатъка от неизпълнена от миналата година още една площадка пред блок 403, което се вижда от предложената промяна в бюджета. Относно, фитнес-стрийт площадките, през периода, в който нямахме на живо приемни, аз съм имала 3 приемни по телефона, вярно е някои граждани също съм приемала в разрез с правилата, признавам. Един от тях, който на живо дойде поиска тази площадка, защото в местото,. Където той предложи да бъде тази фитнес площадка има изградена вече детска площадка от предното ръководство и съществува алея, която може да ги свържем тоест на удобно място. Другите 2 запитвания бяха по телефона, вече в приемната, която се осъществи по телефона. И искам да направя едно уточнение, ако се погледне внимателно това което са предоставили колегите като предложение за изменение, относно Симеоновата къща средствата остават в бюджета за нея, само се променя партида ли как се казва. Те са били предвидени като целева субсидия към капиталовата програма и се прехвърлят като такава към обект „Потсдам“, понеже той със сигурност ще бъде изпълнен в тази година, за да не загубим целевите средства. А от „Потсдам“ тази сума същата се казва, тук са го казали компенсирана промяна, същата сума си остава отново в бюджет за Семизова, извинявам се отново за Симеоновата къща като просто се променя характера на финансирането, това е. И да напомня, че имаме намерение да участваме по проект за изпълнението на този обект, защото предвидените средства аз знам, че са напълно недостатъчни за един истински ремонт на тази къща.

**Г-н Иво Пазарджиев:** Благодаря на г-жа Илиева. Доктор Константинова има думата.

**Д-р Теодора Константинова:** Благодаря, господин Председател. Уважаеми господин Кмет, уважаеми колеги, ще започна с това, че нямах намерение да се изказвам по точка 1, но вече смятам, че е мой морален дълг да кажа няколко думи. Морален, защото това е наистина едно архитектурно бижу, родна къща на моята майка и на благотворителя и дарител на Русе моя прадядо. Тя не е моя собственост, на общината е, приемна на общината. В тази къща са отсядали изключително видни личности след като тя стана приемна на общината. Чуждестранни гости, наши български, видни личности. И смятам, че твърде дълго време наистина остана без да бъдат полагани грижи за нея. Господин Милков каза, че не е правен ремонт от 97-ма година, сигурна съм, че е проверил и това е истина, но .. което е много жалко. Това е една представителна сграда, едно бижу наистина архитектурно и би трябвало да се полагат много повече грижи и много повече усилия, за да имаме отново като една приемна, достойна приемна на нашата община. Истина е, обаче още нещо, че това, за което каза г-жа Кръстева е факт, че ние в общинския съвет сме гласували такива средства. И задавала съм в лични разговори и посещения какво предстои, дори група художници реставратори се интересуваха вече да се включат, които са единствени лицензирани в Русе и казаха, че предстои покривната конструкция да бъде ремонтирана, възстановена или както се казва. Но, сега с учудване видях, нямаше да се изказвам, за да не помисли някой, че имам, така сантиментална стойност ще има моето изказване, но смятам, че поне това трябва да се направи, за да не се руши къщата. Това ,което е предвидено да се свърши и да се случи, защото нямаме сигурността, че кандидатствайки по тази програма и кога ще се случи въобще и ако бъдем одобрени. Апелирам към това да запазваме нашите културни архитектурни ценности. Имам следните въпроси, единия от въпросите ми беше именно със стрий-фитнес площадките по съшия начин, по който го зададе г-жа Кръстева, няма да го повтарям. И другият въпрос, който всъщност зададох и на моята комисия и помолих експерт да ни обясни по точка 1.2. какво е предвидено в основния ремонт на осветлението по ул. „Кирил Старцев“ за тези 30 000 лева и какво би включило предложението за текущ ремонт на съществуващото осветление по ул. „Кирил Старцев“ от „Комунални дейности“? Еднакъв ли ще бъде ефекта при единия и при другия вариант? Еднакво качествено ли ще бъде? И ще има ли смисъл от текущия ремонт повече, отколкото от основен ремонт?

**Г-н Иво Пазарджиев:** Благодаря на д-р Константинова. Госпожа Илиева иска да отговори явно, след нея г-жа Даневска.

**Г-жа Магдалина Илиева:** Господа съветници, госпожо д-р Константинова, относно „Кирил Старцев“ след като е приет бюджета за тази година просто съществува промяна в положението в момента с осветлението на тази улица. Енерго Про по негов проект обект с разрешение за строеж е довело захранване до тази улица за улично осветление от най-близкия трафопост за тяхна сметка. Отделно от това са но дарени осветителни тела за монтаж, готови за монтаж от ОП „Комунални дейности“. ОП „Комунални дейности“ са изработили стълбовете за това и затова смятаме, че за съвсем скромната сума от 2-3 хиляди лева за сметка на Комунални дейности, тоест толкова ще им струва най-вероятно максимум да изградят осветлението с материалите, които са получили. И заради това смятам, че е абсолютно безпредметно, по-добре тази сума да се използва, както видяхте за училището „Васил Левски“.

**Г-н Иво Пазарджиев:** Благодаря на г-жа Илиева. Госпожа Даневска има думата.

**Г-жа Йорданка Даневска:** Уважаеми господин Председателю на Общинския съвет, уважаеми господин Кмете, колеги, моето питане пак е по точка 1.1. Разбирам, че трябва да се направи ул. „Потсдам“, но на предната сесия насочихме милион и 900 хиляди за реконструкцията на ул. „Потсдам“. Тогава запитах, а кога ще почнат да се правят малките улички, тротоарите, междублоковите пространства, тогава не ми се отговори. Моят въпрос отново е такъв, дано този път да ми се отговори на въпроса. Благодаря.

**Г-н Иво Пазарджиев:** Благодаря на г-жа Даневска. Госпожа Илиева виждам, че ще отговори, заповядайте.

**Г-жа Магдалина Илиева:** Госпожо Даневска, ние всъщност не сме спирали да го правим това. Даже имаме нужда от още собствени сили, за да продължаваме с двойно по-бързи темпове да го правим. Господин Недев всъщност то е в неговия ресор, но понеже и аз контактувам с шефа на ОП „Комунални дейности“ и нали, ако имахме още един такъв, може би щеше да бъде още по-добре. Не сме спирали да го правим това. Където имаме възможност просто запълваме дупки. Започна се и основно преасфалтиране, в смисъл на 100% по цялата ширина на пътя на много от улиците. Има график за това, който е доста дълъг списъка на улиците, които имат нужда от такъв ремонт. Той може да бъде видян в ОП „Комунални дейности“, шефа на предприятието го следва, съблюдава, понякога го разместваме, когато някъде се появят големи проблеми и пречи на движението състоянието на улиците. Така, че не сме спирали това ми е отговора.

**Г-н Иво Пазарджиев:** Благодаря на г-жа Илиева. Реплика ли? Заповядайте за реплика. Госпожа Даневска за реплика.

**Г-жа Йорданка Даневска /реплика/:** А, когато ...

**Г-н Иво Пазарджиев:** Госпожо Даневска на микрофона, моля ви.

**Г-жа Йорданка Даневска:** А, когато имаме снимки, материали с дупки по улиците към Вас ли да ги отправяме или ... (коментар от зала не се чува)

**Г-н Иво Пазарджиев:** Моля, без диалози от зала. Госпожо Даневска, продължете репликата ви.

**Г-жа Йорданка Даневска:** Благодаря.

**Г-н Иво Пазарджиев:** Припомням, че репликата е възражение на казаното току-що, а не въпроси. Има ли други желаещи за изказвания и предложения по точката? Не виждам. Процедура на гласуване, моля. Гласуваме материала заедно с внесеното допълнение.

**Ръчно гласували:**

**д-р Теодора Константинова - „въздържала се“;**

**г-жа Елисавета Досева - „за“;**

**г-н Иван Григоров – „въздържал се“;**

**г-н Цветков – „за“**

**КВОРУМ – 47. С 26 гласа „за”, 4 „против” и 17 „въздържали се” се прие ….**

**Г-н Иво Пазарджиев:** Да, заповядайте, г-н Дяков за процедура.

**Г-н Орлин Дяков:** Колеги, аз мисля, че така не се разбра това, което се случи Симеоновата къща, затова моля за прегласуване.

**Г-н Иво Пазарджиев:** Процедура на прегласуване, моля. Основното предложение гласуваме заедно с корекцията към него.

**Ръчно гласували:**

**д-р Теодора Константинова - „въздържала се“;**

**г-жа Елисавета Досева - „за“;**

**г-н Иван Григоров – „въздържал се“;**

**КВОРУМ – 48. С 27 гласа „за”, 3 „против” и 18 „въздържали се” се прие**

**РЕШЕНИЕ № 187**

На основание чл.21, ал.2 във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинският съвет – Русе реши:

**I. Приходи – държавни дейности**

§3619 „Други неданъчни приходи – ОУ „Ангел Кънчев“ +556лв.

**Всичко приходи местна дейност: +556лв.**

**Всичко приходи по бюджета: +556лв.**

**II. Разходи – държавни дейности**

ФУНКЦИЯ „Образование“

Дейност 322 „Неспециализирани училища, без професионални гимназии”

§1015 „Материали” ОУ „Ангел Кънчев“ +556лв.

**Всичко за дейност: +556лв.**

**Всичко за функция: +556лв.**

ФУНКЦИЯ „ Здравеопазване”

Дейност 431 „Детски ясли, детски кухни и яслени групи в детска градина”

§5100 „Основен ремонт”

Обект „Детски площадки в Детска ясла №1 и Детска ясла №4 в гр. Русе” -100 000лв.

Обект „Детски площадки в Детска ясла №1 и Детска ясла №15 в гр. Русе” +100 000лв.

§5203 „Придобиване на машини и съоръжения”

Обект „Пекарна електрическа с 3 фурни и комплект тави” 1бр. -19 960лв.

/било 19 960лв.; става: 0лв./

Обект „Електрически котлони на стойка с 6 плочи” 1 бр. +18 640лв.

Обект „Електрическа месомелачка” 1бр. +1 320лв.

**Всичко за дейност: 0лв.**

**Всичко за функция: 0лв.**

ФУНКЦИЯ „ Социално осигуряване, подпомагане и грижи”

Дейност 541 „Домове за възрастни хора с увреждания“

§5206 „Изграждане на инфраструктурни обекти“ +20 000лв.

Обект „Изграждане на два нови корпуса за потребители в Дом за пълнолетни лица с деменция „Приста“ – проектиране“ +20 000лв.

§1030 „Текущ ремонт“ -20 000лв.

Дом „Приста“ -20 000лв.

**Всичко за дейност: 0лв.**

**Всичко за функция: 0лв.**

**Всичко разходи държавна дейност: +556лв.**

**III. Разходи – местни дейности**

ФУНКЦИЯ „Жилищно строителство, благоустройство, комунално стопанство и опазване на околната среда“

Дейност 619 „Други дейности по жилищното строителство, благоустройството и регионалното развитие“

§5203 „Придобиване на машини и съоръжения” +1 400лв.

Обект „Жилищен контейнер /фургон/” 1 бр. -10 000лв.

Обект „Санитарен контейнер” 1бр. за ОП „Паркстрой-Русе” +11 400лв.

§5206 „Изграждане на инфраструктурни обекти”

Обект „Обновяване на 20 бр. детски площадки АН и СМР в гр. Русе“ +12лв.

Обект „Обновяване на 19 бр. детски площадки АН и СМР в гр. Русе“ -26 972лв.

Обект „Изграждане на детска площадка при бл. 403, жк „Чародейка“ +26 972лв.

**Всичко за дейност: +1 412 лв.**

Дейност 629 „Други дейности по опазване на околната среда“

§5203 „Придобиване на машини и съоръжения”

Обект „Моторна метла – нова“ 1 бр. ОП „Паркстрой-Русе” -1 400лв.

/било:1400лв.; става: 0лв./

Обект „Електрическа машина за дезинфекция и миене при високо

налягане, с допълнително оборудване за пясъкоструене” 1 бр. +2 640лв.

/за ОП „Паркстрой-Русе”

**Всичко за дейност: +1 240лв.**

**Всичко за функция: +2 652лв.**

ФУНКЦИЯ „Култура, спорт, почивни дейности и религиозно дело“

Дейност 714 „Спортни бази за спорт за всички“

§5100 „Основен ремонт“

Обект „Основен ремонт на спортни игрища, гр. Русе–проект + АН и СМР“ 2 бр. -12лв.

**Всичко за дейност: -12 лв.**

**Всичко за функция: -12лв.**

ФУНКЦИЯ „Разходи некласифицирани в другите функции”

Дейност 998 „Резерв”

§0098 „Резерв за непредвидени и неотложни разходи“ -2 640лв.

**Всичко за дейност: -2 640лв.**

**Всичко за функция: -2 640лв.**

**Всичко разходи местни дейности: 0лв.**

**IV. Корекции в Инвестиционната програма за 2020г. с целеви средства:**

|  |  |  |  |  |  |
| --- | --- | --- | --- | --- | --- |
| Наименование на обекта | Финансиране с целеви средства /било/ | Финансиране с целеви средства /става/ | Финансиране със собствени средства /било/ | Финансиране със собствени средства /става/ | Корекция „+“/“-„ |
| 1 | 2 | 3 | 4 | 5 | 6 |
| Дейност 604 „Осветление на улици и площади“  §5206 „Изграждане на инфраструктурни обекти”  **Обект** „Осветление по ул. „Кирил Старцев“ гр. Русе“ | 30 000 | 0 |  |  | -30 000 |
| Дейност 606 „Изграждане, ремонт и поддържане на уличната мрежа“  §5100 „Основен ремонт“  **Обект** „Реконструкция на ул. „Потсдам“ и свързването и с  пътен възел бул. „България“ – бул. „Липник“, гр. Русе“ | 0 | 172 200 | 3 481 545 | 3 309 345 | +172 200  -172 200 |
| Дейност 619 „Други дейности по жилищното строителство, благоустройството и регионалното развитие“  §5100 „Основен ремонт“  **Обект** „Сграда на ул. „Иван Вазов“ №15, град Русе /Къщата на Стефан Симеонов/- СМР, СН и АН“ | 172 200 | 0 | 0 | 172 200 | -172 200  +172 200 |
| Дейност 714 „Спортни бази за спорт за всички“  §5206 „Изграждане на инфраструктурни обекти”  **Обект** „Изграждане на 2 броя площадки при бл. „Ясен“, кв. Здравец Изток и бл. 45, кв. „Дружба 3“ за стрийт фитнес – проекти, АН и СМР“  **Обект** „Изграждане на 2 броя площадки – пред бл. „Перущица“, кв. „Възраждане“ и бл. 45, кв. „Дружба 3“ за стрийт фитнес – проекти, АН и СМР“ | 30 250  0 | 0  30 250 |  |  | -30 250  +30 250 |
| Дейност 322 „Неспециализирани училища, без професионални гимназии” – дофинансиране  §5206 „Изграждане на инфраструктурни обекти”  **Обект** „Спортна зала в СУ „Васил Левски“, находящ се в УПИ I – Училище, кв. 848 в жк. „Дружба 1“, ул. „Гео Милев“ №1, гр. Русе“ 1-ви етап | 42 246 | 72 246 | 657 754 | 657 754 | +30 000  0 |

**Всичко разходи по бюджета: +556лв.**

**23 Точка**

**К.л.176 Поемане на краткосрочен дълг по Закона за общинския дълг чрез Фонд за органите на местното самоуправление в България – ФЛАГ ЕАД за осигуряване на финансови средства за изпълнение на Проект “Инвестиране в пътната безопасност и подобряване на свързаността на Община Русе и Окръг Гюргево с транспортна мрежа TEN-T“, акроним на проекта:ROAD SAFETY AND TEN-T CONNECTIVITY RUSE-GIURGIU, с код: ROBG-418 по Програма ИНТЕРРЕГ V-A Румъния – България 2014-2020**

**Г-н Иво Пазарджиев:** Госпожа Емилия Пенева виждам, че ще докладва, заповядайте.

**Г-жа Емилия Пенева:** Уважаеми дами и господа общински съветници, пред вас е предложението за поемане на краткосрочен дълг във връзка с проект по трансгранично сътрудничество. Целта на проекта съответно е реконструкция и рехабилитация на бул. „Трети март“ и мост на пътен възел Сарая. Предложението е за краткосрочен мостови кредит, който съответно главницата ще бъде ...

**Г-н Иво Пазарджиев:** Професор Белоев, д-р Борисов, моля ви за тишина. Благодаря ви.

**Г-жа Емилия Пенева:** ... покриването на главницата ще бъде осъществено след верифициране на сумите и съответно възстановяването на изразходените средства от управляващия орган. Фонд ФЛАГ е специална организация, която е създадена в помощ на всички общини в Република България. Фондът, работим с фонда от 2012 година, изпълнявали сме чрез тях и техния партньор Уникредит Булбанк съответно множество проекти, които са инвестиционни, големи проекти. Последният кредит, който община Русе съответно се възползва от възможностите на Фонд ФЛАГ това е пак за трансгранично сътрудничество проекта, кредита беше за 2 000 000 лева за Кейова стена и същия съответно вече е възстановен на фонда. Цената на кредита съответно получихме като добър партньор на фонда 1,2 надбавка, а цената на кредита беше определена за последния кредит на 2,2%.

**Г-н Иво Пазарджиев:** Благодаря, госпожа Пенева. Има ли желаещи за изказвания и предложения по точката? Не виждам. Процедура на гласуване, моля. По електронна система 45 „за“, 0 „против“, 0 „въздържали се“, Елисавета Досева ръчно „за“, д-р Константинова ръчно „за“, Иван Григоров ръчно „за“. (коментар от зала не се чува) Моля? Кой номер е устройството на Деян Недков? 10 устройство. Моля 10-то устройство да ми ..., г-н Кутинчев да ми предоставите 10-то устройство. Ще поискам прегласуване на точката, тъй като видимо г-н Недков не е в залата, а с неговото устройство е гласувано. Благодаря, г-н Кутинчев. Подлагам на прегласуване настоящата точка. Колеги, моля за тишина в залата.

**Ръчно гласували:**

**д-р Теодора Константинова - „за“;**

**г-жа Елисавета Досева - „за“;**

**г-н Иван Григоров – „за“;**

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 188**

На основание чл.21, ал.2, във връзка с чл.21, ал.1, т.10 от ЗМСМА и във връзка с чл.17, ал.1 от Закона за общинския дълг, Общински съвет – Русе реши:

1. Община Русе да сключи договор за кредит с „Фонд за органите на местното самоуправление в България - ФЛАГ” ЕАД, по силата на който да поеме краткосрочен общински дълг с цел реализацията на проект: „Инвестиране в пътната безопасност и подобряване на свързаността на Община Русе и Окръг Гюргево с транспортна мрежа TEN-T“, финансиран от Програма за трансгранично сътрудничество ИНТЕРРЕГ V-A Румъния – България 2014-2020, приоритетна ос 1-Добре свързан регион, Специфична цел 1.1 Подобряване на планирането, развитието и координацията на трансграничните транспортни системи за по-добро свързване към транспортна мрежа TEN-T“:

* **Максимален размер на дълга** – 4 880 000 лв. (словом: Четири милиона осемстотин и осемдесет хиляди лева)
* **Валута на дълга** – лева
* **Вид на дълга** – краткосрочен дълг, поет с договор за общински заем
* **Условия за погасяване**:
* Срок на погасяване – до 12 месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване
* Източници за погасяване на главницата – чрез плащанията от Управляващия орган съгласно Договор за безвъзмездна финансова помощ № 92979/13.08.2018 г. и/или от собствени бюджетни средства.
* **Максимален лихвен процент** – шестмесечен EURIBOR плюс максимална надбавка от 4.083 %
* **Други такси, наказателни лихви, неустойки и разноски** – съгласно ценовата политика на Фонд ФЛАГ и Управляващата банка
* **Начин на обезпечение на кредита**:
* Учредяване на залог върху вземанията на Община Русе по Договор за безвъзмездна помощ № 92 979/13.08.2018 г. , сключен с Управляващия орган на Програма ИНТЕРРЕГ V-A Румъния – България 2014-2020, постъпващи по банкова сметка, вземанията за наличностите по която, настоящи и бъдещи, също са обект на особен залог;
* Учредяване на залог върху постъпленията по сметката на Община Русе, по която постъпват средствата по проект „Инвестиране в пътната безопасност и подобряване на свързаността на Община Русе и Окръг Гюргево с транспортна мрежа TEN-T“, финансиран от Програма за трансгранично сътрудничество ИНТЕРРЕГ V-A Румъния – България 2014-2020, по Договор за безвъзмездна помощ № 92 979/13.08.2018 г.;
* Учредяване на залог върху настоящи и бъдещи парични вземания, представляващи настоящи и бъдещи приходи на община Русе, по чл. 45, ал. 1, т. 1, букви от „а“ до „ж“ от Закон за публичните финанси и бюджетните взаимоотношения на община Русе по чл. 52, ал. 1, т. 1, букви „а“ и „б“ от Закона за публичните финанси, включително и тези, постъпващи по банкова сметка, вземанията за наличностите по която, настоящи и бъдещи, също са обект на особен залог;

1. Възлага и делегира права на Кмета на Община Русе да подготви искането за кредит, да го подаде в офиса на ФОМСБ – ФЛАГ ЕАД, да подпише договора за кредит и договорите за залог, както и да извърши всички останали необходими правни и фактически действия за изпълнение на решението по т. 1.

**24 Точка**

**К.л.177** **Поемане на краткосрочен дълг по Закона за общинския дълг чрез Фонд за органите на местното самоуправление в България – ФЛАГ ЕАД за осигуряване на финансови средства за изпълнение на Проект “Реконструкция и представяне на значими културни забележителности с висок туристически потенциал в Еврорегион Русе – Гюргево“, с e-MS код ROBG-424 по Програма ИНТЕРРЕГ V-A Румъния – България 2014-2020**

**Г-н Иво Пазарджиев:** Следваща точка 25-та, контролен лист 163 Приемане на Общинска програма на мерките за закрила на деца с изявени дарби за 2020 г. Господин Енчо Енчев ще докладва. Заповядайте, г-н Енчев. (коментар от зала не се чува) Благодаря ви колеги, грешката е моя. Следваща точка е 24-та, контролен лист 177 Поемане на краткосрочен дълг по Закона за общинския дълг чрез Фонд за органите на местното самоуправление в България – ФЛАГ ЕАД за осигуряване на финансови средства за изпълнение на Проект “Реконструкция и представяне на значими културни забележителности с висок туристически потенциал в Еврорегион Русе – Гюргево по Програма ИНТЕРРЕГ Румъния – България 2014-2020. Госпожа Пенева ще докладва, заповядайте.

**Г-жа Емилия Пенева**: Аналогичен е случая, става въпрос за проект, който съответно ще бъде ремонт на сградата и околното пространство на Пантеона. Отново говорим за трансграничен проект, сумата е по-малка за 804 000 лв. защото и самия проект е по-малък и изисква по-малко оборотни средства.

**Г-н Иво Пазарджиев:** Благодаря на г-жа Пенева. Има ли желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**д-р Теодора Константинова - „за“;**

**г-жа Елисавета Досева - „за“;**

**г-н Иван Григоров – „за“;**

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 189**

На основание чл.21, ал.2, във връзка с чл.21, ал.1, т.10 от ЗМСМА и във връзка с чл.17, ал.1 от Закона за общинския дълг, Общински съвет – Русе реши:

1. Община Русе да сключи договор за кредит с „Фонд за органите на местното самоуправление в България - ФЛАГ” ЕАД, по силата на който да поеме краткосрочен общински дълг с цел реализацията на проект: „Реконструкция и представяне на значими културни забележителности с висок туристически потенциал в Еврорегион Русе – Гюргево ”, финансиран от Програма за трансгранично сътрудничество ИНТЕРРЕГ V-A Румъния – България 2014-2020, при следните основни параметри:

* **Максимален размер на дълга** – 804 000лв. (словом: Осемстотин и четири хиляди лева. 00)
* **Валута на дълга** – лева
* **Вид на дълга** – краткосрочен дълг, поет с договор за общински заем
* **Условия за погасяване**:
* Срок на погасяване – до 12 месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване
* Източници за погасяване на главницата – чрез плащанията от Управляващия орган съгласно Договор за безвъзмездна финансова помощ № 83552 / 20.07.2018 г. и/или от собствени бюджетни средства.
* **Максимален лихвен процент** – шестмесечен EURIBOR плюс максимална надбавка от 4.083 %
* **Други такси, наказателни лихви, неустойки и разноски** – съгласно ценовата политика на Фонд ФЛАГ и Управляващата банка
* **Начин на обезпечение на кредита**:
* Учредяване на залог върху вземанията на Община Русе по Договор за безвъзмездна помощ № 83552 / 20.07.2018 г. , сключен с Управляващия орган на Програма ИНТЕРРЕГ V-A Румъния – България 2014-2020, постъпващи по банкова сметка, вземанията за наличностите по която, настоящи и бъдещи, също са обект на особен залог;
* Учредяване на залог върху постъпленията по сметката на Община Русе, по която постъпват средствата по проект "Реконструкция и представяне на значими културни забележителности с висок туристически потенциал в Еврорегион Русе – Гюргево“, по Договор за безвъзмездна помощ № 83552 / 20.07.2018 г.;
* Учредяване на залог върху настоящи и бъдещи парични вземания, представляващи настоящи и бъдещи приходи на община Русе, по чл. 45, ал. 1, т. 1, букви от „а“ до „ж“ от Закон за публичните финанси и бюджетните взаимоотношения на община Русе по чл. 52, ал. 1, т. 1, букви „а“ и „б“ от Закона за публичните финанси, включително и тези, постъпващи по банкова сметка, вземанията за наличностите по която, настоящи и бъдещи, също са обект на особен залог;

1. Възлага и делегира права на Кмета на Община Русе да подготви искането за кредит, да го подаде в офиса на ФОМСБ – ФЛАГ ЕАД, да подпише договора за кредит и договорите за залог, както и да извърши всички останали необходими правни и фактически действия за изпълнение на решението по т. 1.

**25 Точка**

**К.л.163 Приемане на Общинска програма на мерките за закрила на деца с изявени дарби за 2020 г.**

**Г-н Иво Пазарджиев:** Господин Енчо Енчев ще докладва.

**Г-н Енчо Енчев:** Уважаеми общински съветници, общинска администрация поддържа направеното предложение за приемане на Общинска програма на мерките за закрила на деца с изявени дарби за 2020 г. Реализацията на програмата е в подкрепа на общинската политика за подпомагане на деца с изявени дарби, които са доказали своите възможности в конкурентна среда в областта на науката, изкуството и спорта. Програмата предвижда насърчаване на творческите, научните и спортните заложби, потребности на децата. Подбраните конкурси, олимпиади и състезания се провеждат през календарната 2020 година. Еднократното финансово подпомагане е в размер до 180 лв. за ученик от общинско или държавно училище в дневна форма на обучение, класиран индивидуално до навършване на 18 годишна възраст на 1-во, 2-ро или 3-то място на международен, национален, регионален или общински конкурс, олимпиада или състезание. Стипендиите се предоставят за 12 месеца в размер на 135 лв. Необходимите средства за тези мерки са осигурени в общинския бюджет за 2020 година и са в размер на 20 000 лв. Постоянните комисии, които разгледаха материала го приеха, като на 2 от комисиите г-жа Георгиева направи предложение, което обсъждаме и което по принцип приемаме, така че предполагам, че тя ще си направи предложението.

**Г-н Иво Пазарджиев:** Благодаря на г-н Енчев. Госпожа Росица Георгиева, след нея Косю Станев, Евгени Игнатов.

**Г-жа Росица Георгиева:** Уважаеми господин Кмет, уважаеми господин Председател, уважаеми колеги общински съветници, тази програма и мерките, които се прилагат по отношение на даровитите деца са наистина нещо, което стимулира тяхното развитие. Аз имам конкретно предложение, което през годините сме установили, че трябва да бъде включено в така наречената общинска програма. Ще ви кажа точно къде е нашето предложение, то касае раздел 2 – Средства от общинския бюджет в размер на 20 000 лв. и текста, който предлагаме групата общински съветници от Патриотите – ВМРО е следния, на страница ..., извинявам се 4, където е приложение Общинска програма на мерките закрила на децата, последния абзац текста е следния – „Ученикът има право да получи една стипендия по реда на наредбата и на едно еднократно финансово подпомагане от мерките от раздел 2 на общинската програма, но те трябва да са в различни области: наука, изкуство, спорт и от различни състезания“. И тука вече е нашето предложение и да са изпълнение следните условия – в конкурса, състезанието или олимпиадата в областта на: науката, изкуството и спорта да са участвали не по-малко от 6 участници. И второто условие, постигнатия резултат в конкурса, състезанието или олимпиадата в областта на науката, тука вече конкретизираме областта за присъдено 1-во място да е постигнат 35% от максималния резултат, определен за съответната възрастова група, 2-ро място да е постигнат 60% от максималния резултат, определен за съответната възрастова група и 3-то място да е постигнат 55% от максималния резултат, определен за съответната възрастова група. Защо правим това предложение? Тъй като Регионалното управление на образованието дава служебната бележка по отношение на постигнатия резултат и място, и ни се е случвало в определено състезание в различните области да участват 3 деца или в областта на науката да участват 6 деца, но резултата, който детето е постигнало да е 5 точки. Според мен трябва да имаме по-високи критерии, става въпрос за даровити деца, затова ние предлагаме з 1-то място то да е 65% от максималния резултат, определен за възрастова група. Говоря за наука, защото в спорта не можем да го определим, там можеш да покриеш и да счупиш рекордите и да станеш олимпийски шампион, както и в сферата на изкуството. Но по отношение на науката състезанията, свързани с природните науки, на които се явяват е добре да има този резултат. Не е добре дете с 5 точки, класирано на 3-то място да получава тази стипендия. Благодаря.

**Г-н Иво Пазарджиев:** Благодаря на г-жа Георгиева. Имаме ли писмено предложение, г-жо Георгиева? Благодаря. Изведнъж много хора заявиха изказване. Господин Косю Станев е следващия, Евгени Игнатов, проф. Илиев, Екатерина Иванова. Друг има ли, който не съм записал? Орлин Дяков.

**Г-н Косю Станев:** Уважаеми господин Председател, господин Кмете, колеги, аз ще бъда много кратък. Нещо имам чувството, че съществуваме в паралелни реалности, като че ли до преди 8 месеца живяхме в някакъв рай, а сега някаква тъмна сила разруши града ни. И аз имам снимки на дупки от 2014-та на кого да ги дам? Аз харесвам тази програма. Детайлът, който предложи началничката на образованието е много хубав и много точен мисля, че можем да се съобразим. Но аз имам, понеже ни гледат по телевизията още едно предложение, тия 20 000 лв. да станат 2 000 000. Като ще се грижим за младите хора, да се грижим за талантливите млади хора и затова предлагам от 20 000 да станат на 2 000 000, моля да се запише.

**Г-н Иво Пазарджиев:** Господин Косю Станев няма го писмено, така че разбирам го като едно добро пожелание от негова страна. Продължаваме със следващия заявил изказване г-н Евгени Игнатов.

**Г-н Евгени Игнатов:** Уважаеми господин Председател, уважаеми господин Кмет, колеги, да последното изказване беше много така в патос и може да се помисли върху двата милиона, ако има възможност кмета да отдели и г-жа Пенева с този ресурс, който разполага. Аз искам да благодаря на заместник-кмета, в комисията зададох един въпрос и те ми предоставиха тази папка изчерпателно. Благодаря ви много за извършената работа. Въпросът ми беше как са разпределени средствата в трите направления: спорт, наука и изкуство, и се оказа, че не са равномерно представени. А говорим за даровити деца и би трябвало в следващата програма така да бъдат застъпени конкурсните условия, че сравнително да има баланс в разпределение на средствата. А в този случай за 2019-та спорт са около 54%, наука 40% и изкуство само 6%. В стойности са 7400, 5400 и 1000, общата сума е 13 800, така че тавана до 20 000 има достатъчно възможности да работи върху тази насока. Така, че хубаво е след националната програма да се приеме и общинската програма за даровити деца, това са за напето бъдеще. Така, че просто акцента при разпределение на самата програма да се акцентира малко повече и в третото направление, което изостава това е изкуство. Благодаря ви много.

**Г-н Иво Пазарджиев:** Благодаря на г-н Игнатов. Следващият заявил изказване е проф. Михаил Илиев, заповядайте.

**Проф. Михаил Илиев:** Уважаеми господин Председател, уважаеми господин Кмете, уважаеми колеги, аз и на двете комисии, в които участвам направих изказване и казах, че тази програма трябва да се развие ... Това, което ще гласуваме го подкрепям напълно и ще гласувам за него с удоволствие, тъй като талантливите, даровитите деца са тези, които движат, младежи и деца движат прогреса в целия свят. Проблемът, обаче е в това, че тази категория деца с оглед на техните възможности най-лесно се реализират в други градове, на други места и работата с тези деца оказва пряко влияние върху демографския проблем, който е много сериозен за нашия град и нашия регион. Същото се отнася и за пазара на труда. Най-кадърните ни деца, имам предвид и студенти, и младежи за съжаление и спортисти, за съжаление по обясними причини изтичат. Ние това едва ли ще можем да го преустановим, но бихме могли да направим една по-сериозна програма, която да обвърже администрация, бизнес, образователни структури, неправителствен сектор в единодействие и единомислие да можем да работим и по някакъв начин малко от малко да се постараем да задържаме тези талантливи деца при нас. Аз, когато се готвих за изказването погледнах някои градове и видях, че примерно Община Бургас има програма „Бургаски деца“, има програма „Изявени студенти“, има програми, които са изпълнение с някакво съдържание. Далеч съм от мисълта, че ние като направим тези програми ще решим въпроса с демографията и с пазара на труда, но трябва да се постараем, защото нещата наистина са много сложни. Аз се занимавам със студенти и виждам как най-добрите за съжаление една година са в Русе, втората са в София, третата са вече някъде другаде. Вярно, че причините са финансови, но ако се постараем в тази посока бихме могли да постигнем макар и някакъв минимален резултат. С оглед на това предлагам наистина да се захванем по-сериозно и да разработим наистина такава програма, има кадърни деца, те са обхванати в различни форми в центровете, които имаме, но за съжаление ние не ги обгрижваме достатъчно, в резултат, на което децата масово изтичат на друго място. Благодаря ви.

**Г-н Иво Пазарджиев:** Реплика за г-н Рашев, заповядайте.

**Г-н Пламен Рашев /реплика/:** Кратко, ясно, това е възможно за дисертация, която можете да разработите в Русенски университет. Аз си предлагам услугите да участвам доброволно в един такъв екип и наистина е похвално и само може да мечтаем за тези 2 000 000 и за някои 3 000 000, и т.н. Но, това, което Вие казвате изключително, научно обосновано, един университет като русенския напълно възможно да направи усилията. Благодаря.

**Г-н Иво Пазарджиев:** Благодаря на г-н Рашев. Дуплика ли желаете, професоре? Ако не е дуплика, няма да Ви дам думата, проф. Илиев. Дуплика, заповядайте.

**Проф. Михаил Илиев:** Бургаската община, която не е чак толкова богата ...

**Г-н Иво Пазарджиев:** Проф. Илиев, дуплика на г-н Рашев трябва да направите.

**Проф. Михаил Илиев:** На г-н Рашев. Това не е предмет на малка дисертация, на голяма докторска дисертация, доктор на науките. Но, наистина по-сериозните градове залагат сериозни средства. Аз само ще кажа, че ...

**Г-н Иво Пазарджиев:** Съсредоточете се да направите ...

**Проф. Михаил Илиев:** ... 150 000 лева е това, което дава община на бургаските деца. А, не знам ...

**Г-н Иво Пазарджиев:** Отклонявате се от предмета, обаче, проф. Илиев.

**Проф. Михаил Илиев:** Благодаря ви.

**Г-н Иво Пазарджиев:** И аз ви благодаря. Следващият заявил изказване е г-жа Екатерина Иванова. Заповядайте, г-жо Иванова.

**Г-жа Екатерина Иванова**: Уважаеми господин Председател, уважаеми господин Кмет, разбира се, че тази програма трябва да бъде подкрепена и трябва да бъде приета. На мен, обаче много ми се иска като цяло да бъде променена визията за финансиране и подкрепа на тези деца. Аз разгледах програмата за деца с изявени дарби през 2019 година и видях, че тя е същата, както е представената за 2020-та. Списъкът на конкурси, олимпиади и състезания на общинско ниво е същия. Сигурно няма други подбрани, които са с доказани високи критерии при излъчване на победителите, които мотивират децата за високи творчески постижения. Като за разлика през 2018 година има посочени и други национални и международни конкурси. Аз мисля, че надарените деца трябва да бъдат стимул, а не трамплин от нашия град и те да останат в нашия град. Считам, че е необходимо не само да посочим на кой конкурс да се явят, за да получат стипендия, а да помогнем за развитието на таланта, да се създават много ясни правила за насърчаване, подкрепа на деца с изявени дарби, освен програмата разбира се, както каза и проф. Илиев общинската програма „Бургаски деца“, защо пък ние да нямаме общинска програма „Русенски деца“ и да го подпомагаме максимално. Благодаря.

**Г-н Иво Пазарджиев:** Благодаря на г-жа Иванова. Реплика за Траян Тотев, после Росица Георгиева за реплика.

**Г-н Траян Тотев /реплика/:** Изключително ми е интересно, когато колегите от ГЕРБ оплюват предходните неща, които са се случили през 2019 година. Благодаря.

**Г-н Иво Пазарджиев:** Госпожа Росица Георгиева за втора реплика, след това имате право за дуплика. Заповядайте, г-жо Георгиева.

**Г-жа Росица Георгиева /реплика/:** Колеги, моята реплика е само конструктивна. Има консултативна комисия към кмета, в която има представители на изкуството, спорта, науката, различни специалисти. Като мога да дам за пример, че Ученическа спортна школа е представена с нейния директор, както и г-жа Дуканова. Прави се един преглед на състезанията, конкурсите и олимпиадите, които русенци традиционно участват. Наистина, ако се появи такова, г-н Евгени Игнатов е участвал в тази консултативна комисия, той знае, че се разглежда за конкретния период и се вкарва това предложение. Тъй като и разполагаме с 20 000, дано Косю Станев да е прав и да е пророк в собствения си град да имаме 2 000 000, можем да разтворим ножицата. Но, когато ..., аз затова е и нашето предложение, когато на определено състезание или конкурс се е явило едно до две деца, значи там или не е достатъчно популярен, или за децата не е въпрос на респект да ... Затова включването му тук ще доведе до това, едно дете да се е явило и ние го награждаваме като талантливо. Това ... А, аз ще помоля общинска администрация, г-н Енчев, да предоставите списъка на специалистите, които са в консултативния съвет към кмета и вие знаете, че по програмата има точка, в която е казано, че при специфичен случай нали те си дават становището, за да могат колегите ... Те не са длъжни да познават всички, които участват в тези консултативни комисии, за да знаят на каква професионална експертиза се опира общинска администрация при определянето.

**Г-н Иво Пазарджиев:** Благодаря на г-жа Георгиева. Дуплика за г-жа Иванова.

**Г-жа Екатерина Иванова /дуплика/:** Господин Тотев, аз не исках в никакъв случай да кажа, че програмата е лоша, нито миналогодишната, нито тазгодишната. Аз просто исках да кажа тя да бъде още повече доразвита и още по-добра. Благодаря.

**Г-н Иво Пазарджиев:** Благодаря на г-жа Иванова. Следващо заявено изказване е от Орлин Дяков. Заповядайте, г-н Дяков.

**Г-н Орлин Дяков:** Господин Председател, господин Кмет, колеги, тука не плюем, тука критикуваме. Радвам се на това предложение на Косю, прекрасен е, само че след него аз не знам кое говорите сериозно и кое не, и малко се обърквам какво става тука. Моят въпрос е конкретен, предвид ситуацията голяма част от тези събития, които са обявени в програмата няма да се случат. Мен ме интересува дали от тези 20 000 лева ще има някакви пари, които ще останат и ако има такива какво сте предвидили да направите с тях? Благодаря.

**Г-н Иво Пазарджиев:** Благодаря на г-н Дяков. Господин Кунчев за изказване ли? Заповядайте.

**Г-н Митко Кунчев**: Уважаеми колеги, колко от вас с работили с изявени ученици в Станцията на млади техници или в ЦУТН? Колко от вас са в ЦУТН ученици? (коментар от зала не се чува) Аз съм ...

**Г-н Иво Пазарджиев:** Моля без реплики от място.

**Г-н Митко Кунчев:** Аз съм работил 8 години имам златна значка от ТНТМ с ученици и на моя сайт, ако видите там съм печелил републикански състезания. Големият дебат трябва да бъде не точно по тази програма, тъй като тук ние виждаме края на работата с тези ученици. Хубаво е да се награждават учениците, аз ако мога така да ги наградя и да се снимам с тях също бих искал да го правя това нещо, даже по-често. Големият дебат трябва да бъде за системата за работата с даровити деца в Русе. Като се започне от това как се откриват те, как се работи с тях, как се работи на ниво училище, как се работи на ниво общински групи, каква е работата през лятото, каква е работата с университета, системата, която съществуваше преди 20 години, по-скоро 30 всъщност. Страхотна система, Русе беше лидер в това отношение, затова имаше най-високи успехи. Тая система беше разбита преди 30 години, може би наш дълг е да я възстановим. Благодаря ви.

**Г-н Иво Пазарджиев:** Благодаря на г-н Кунчев. Господин Енчо Енчев.

**Г-н Енчо Енчев:** Действително съм много доволен от състоялия се диалог, защото става въпрос за нашите, за русенските деца. Няколко неща само държа да кажа. На г-н Евгени Игнатов, ей Богу 30 години и повече се занимавам в общи линии с тая работа, съотношението всяка година на призьорите в отделните направление е различно, Евгени. Тази година е така, ще проследим следващата как е, всяка година е различна. С проф. Илиев, вече уточнихме, че действително е необходимо да направим програма за подкрепа и за оставане в Русе, и Русенския университет. Това постоянно го говорим, поне аз съм го говорил тази година 5 пъти пред директорите на училищата и на всички срещи с Младежкия парламент, които осъществявахме. Преди 2 дни беше срещата с ръководството на Младежкият парламент в моя кабинет и трябва да ви кажа, че от старото ръководство на Младежкия парламент няколко от децата, лидери невероятни се записаха в Русенския университет, проф. Белоев. Така, че това е много радостно, това са лидери, които останаха тук при нас и с гордост подчертаха това нещо. Другото, което така малко ме притеснява, ами това предложение един месец стоя на сайта на общината, нали това е смисъла, от там насетне стоейки един месец на сайта на общината да дойдат всички интересни предложения за допълнения, за изменения. Искате ли да кажа колко предложения дойдоха? Нула. Благодаря за вниманието.

**Г-н Иво Пазарджиев:** Благодаря на г-н Енчев. Има ли други желаещи за изказвания и ... (коментар от зала не се чува)

**Г-н Енчо Енчев:** Сега, какво ще стане? В моментът ние, някой от колегите знае, както Евгени спортен клуб, ние набираме информация колко от събитията, които не успяха да се случат до този момент ще се случат нататък до края на годината. Да и получаваме потвърждение от голяма част от хората, че действително ще се проведат състезания, олимпиади и т.н., може би не всички. Пък, иначе тази програма и финансирането е част от бюджета. Парите остават в бюджета. Друг е въпросът, че вече следващата година бих бил и аз доволен, ако ние увеличим сумата от 20 на 25 000 лева примерно го казва ми срещнем подкрепа.

**Г-н Иво Пазарджиев:** Благодаря на господин Енчев. (коментар от зала не се чува) Дуплика няма как. (коментар от зала не се чува) Реплика на Енчо Енчев може да направите, заповядайте.

**Г-н Орлин Дяков /реплика/:** Аз това имах предвид, ако останат пари да ги запазим и затова очаквах такъв отговор. За следващият бюджет за догодина, за да могат тези суми, които всички знаем, че не са чак толкова много, тъй като аз съм бил близо един мандат в комисията, която раздаваше тези награди и знам, че не са чак толкова много. Може догодина да увеличим сумата с остатъка и да дадем повече пари на нашите талантливи деца. Благодаря.

**Г-н Иво Пазарджиев:** Благодаря на г-н Дяков. Господин Бедрос Пехливанян има думата за изказване, заповядайте.

**Г-н Бедрос Пехливанян:** Господин Председател, господин Кмет, коелги, нямаше как да стана след дупликата на Катя, ... на г-н Тотев. Видяхте ли разликата между два вида изказвания, между два вида предложения? На г-жа Георгиева, която направи изключително полезно ... Това говорим за представители от една група, изключително полезно предложение, което всички разбраха смисъла в него и наистина има смисъл. Да, господин Владов. А това, което той каза за предишните периоди, преди известно време имаше награждаване на едни да не казвам какви по поводи, от два участника търсиха трети, защото трябваше да има трета награда.

**Г-н Иво Пазарджиев:** Благодаря на г-н Пехливанян. Има ли други желаещи за изказвания и предложения по точката? Не виждам. Ще помоля господин Деян Недков да дойде да си вземе устройството, тъй като, докато отсъстваше от залата нещо се случи с неговото устройство и отчете гласуване, господин Недков. (коментар от зала не се чува) Ами, надяваме се да не се случват повече такива грешки. Така, предложението на Росица Георгиев общинска администрация ... (коментар от зала не се чува) Да, имам заявление, че се приема. Така, че подлагам на гласуване внесеното предложение от общинска администрация заедно с корекцията на Росица Георгиева, гласуваме общо двете предложения. Моля, за процедура на гласуване.

**Ръчно гласували:**

**г-н Дауд Ибрям – „за“;**

**д-р Теодора Константинова - „за“;**

**г-жа Елисавета Досева - „за“;**

**г-н Иван Григоров – „за“;**

**КВОРУМ – 48. С 47 гласа „за”, 1 „против” и 0 „въздържали се” се прие**

**РЕШЕНИЕ № 190**

На основание чл. 21, ал. 1, т. 12 и ал. 2, във връзка с чл. 17, ал. 1, т. 3 от ЗМСМА, чл. 65 от АПК и във вр. с чл. 12, ал. 2 от Наредбата за условията и реда за осъществяване на закрила на деца с изявени дарби, приета с ПМС №298/17.12.2003 г. (посл. изм. с ДВ бр.30 от 31.03.2020 г.) Общински съвет – Русе реши**:**

Приема Общинска програма на мерките за закрила на деца с изявени дарби за 2020 г., съгласно Приложение.

**26 Точка**

**К.л.188 Актуализиране на Общинска стратегия за развитие на социалните услуги в Община Русе 2016-2020 г., приемане на доклада за 2019 год. и Годишния план за развитие на социалните услуги в Община Русе – Планов период 2020 г. и прогноза за 2021 г., в изпълнение на Общинската стратегия за развитие на социалните услуги**

**Г-н Иво Пазарджиев:** Господин Енчо Енчев ще докладва, заповядайте.

**Г-н Енчо Енчев:** Уважаеми господин Председател, уважаеми господин Кмете, уважаеми общински съветници, общинска администрация поддържа направеното предложение, относно актуализиране на Общинска стратегия за развитие на социалните услуги в Община Русе, приемане на доклада за 2019-та и Годишния план за развитие на социалните услуги в Община Русе – Планов период 2020 г. и прогноза за 2021 г., в изпълнение на Общинската стратегия за развитие на социалните услуги. Настоящите документи са съгласувани с Дирекция „Социално подпомагане“ и с обществения съвет. Документите бяха внесени на всички постоянни комисии към общинския съвет и бяха подкрепени. Така, че благодаря, призовавам ви да подкрепите направеното предложение.

**Г-н Иво Пазарджиев:** Благодаря на г-н Енчев. Има ли желаещи за изказвания и предложения по точката? Госпожа Муртезова, заповядайте.

**Г-жа Алисе Муртезова:** Както господин Енчев каза ...

**Г-н Иво Пазарджиев:** Госпожо Муртезова, изчакайте да им мине смешното на първия ред и да започнем по-сериозно.

**Г-жа Алисе Муртезова:** Добре. По същество, колеги, изцяло подкрепяме разбира се материала. Имам само един въпрос, Общинската стратегия за развитие на социалните услуги обикновено се приема до 30 април, каква беше причината да се приеме по-късно? Само това ми е въпроса, иначе изцяло я подкрепям. Благодаря.

**Г-н Иво Пазарджиев:** Благодаря на г-жа Муртезова. Господин Енчев виждам, че ще отговори на въпроса. Заповядайте.

**Г-н Енчо Енчев:** Отговорът е в едно изречение, извънредното положение.

**Г-н Иво Пазарджиев:** Благодаря на г-н Енчев. Има ли други желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**г-н Дауд Ибрям – „за“;**

**д-р Теодора Константинова - „за“;**

**г-жа Елисавета Досева - „за“;**

**г-жа Наталия Кръстева – „за“;**

**г-н Иван Григоров – „за“;**

**КВОРУМ – 48. С 46 гласа „за”, 0 „против” и 2 „въздържали се” се прие**

**РЕШЕНИЕ № 191**

На основание чл. 21, ал. 2, във връзка с чл. 21, ал. 1, т. 12 от ЗМСМА, чл. 19, ал. 2 от Закона за социално подпомагане, чл. 36б, ал. 3 т. 7 и ал. 4 от Правилника за прилагане на Закона за социално подпомагане, Общински съвет – Русе реши:

1. Актуализира Общинската стратегия за развитие на социалните услуги в Община Русе (2016-2020 г.), като приема Проекта за изменение и допълнение на общинската стратегия за развитие на социалните услуги в Община Русе - Приложение №1.

2. Приема Доклад по изпълнението на заложените дейности в годишния план за развитие на социалните услуги 2019 г. на Община Русе - Приложение №2

3. Приема годишен план за развитие на социалните услуги в Община Русе планов период 2020 г. и прогноза за 2021 г., в изпълнение на Общинска стратегия за развитие на социалните услуги (2016–2020) - Приложение №3.

**Г-н Иво Пазарджиев:** Господин Рашев ще води следващите точки, заповядайте.

**27 Точка**

**К.л.172 Приемане на Наредба за допълнение на Наредба №16 на Общински съвет - Русе, за определянето и администрирането на местните такси, цени на услуги и права на територията на Община Русе**

**Г-н Пламен Рашев:** Група общински съветници, кой ще докладва? Заповядайте, Биляна Кирова.

**Г-жа Биляна Кирова:** Уважаеми господин Председател, уважаеми господин Кмет, колеги, представям на вашето внимание Наредба за допълнение на Наредба №16 на Общинския съвет. Както знаете през 2016 година е приета месечна цена за услуга за периода 1 юни до 14 септември за децата, които са придобили удостоверение за завършена подготвителна група и на които им предстои наесен да започната в 1-ви клас. Тази цена на услуга е в размер на 100 лева. Ковид-19 доведе със себе си много непредвидени последици, с които се борим в момента и ще продължим да се борим и в следващите месеци. Това е и причината да внесем настоящото предложение. Считаме, че тази сума от 100 лева е непосилна за доста хора, които в периода от обявяване на извънредното положение до момента са останали без работа или са били принудени да използват неплатен отпуск, за да гледат децата си вкъщи, тъй като детските градини не са работили. С оглед на това техните семейни бюджети са се намалили драстично и считаме, че този ..., тази група граждани следва да бъде подпомогната. Нашето предложение е за лицата, за семействата чийто доход за месеците: март, април и май 2020 година е паднал под линията на бедност, определена с постановление на Министерски съвет, което е 363 лв. за тази година да заплащат месечна цена за услугата за посочения период 1 юни – 14 септември в размер на 100 лева. Считам в хода на дебатите, за което благодаря много на колегите, които внесоха наистина предложения, нямаше само изказвания от типа не ми харесва, защото не ми харесва. Считам, в дебатите установих, че липсват някои елементи в самото предложение, затова сега в писмен вид ще представя на господин председателя корекцията на предложението, като в предложението да бъде допълнено, че дохода на член от семейството трябва да бъде за месеците: март, април и май. Благодаря.

**Г-н Пламен Рашев:** Колеги, изказвания, както и мнението на администрацията. Заповядайте, след това г-н Станчев.

**Г-жа Екатерина Иванова:** Уважаеми господин Председател, уважаеми господин Милков, колеги, при така направеното предложение възникват редица въпроси по отношение на законосъобразността и целесъобразността на предложената промяна на Наредба 16 на Общински съвет – Русе. А, именно, първо ако бъде прието решението и гласуваме изменението в предложения вариант, то не е ясно какъв ще е механизма, по който ще бъдат установявани кои са семействата с доход на член от семейството по-нисък от линията за бедност. Това е един много съществен въпрос, тъй като касае реалното приложение и изпълнение на бъдещия параграф 28 на Наредбата. Тук не мога да подмина факта, че администрацията на детските градини няма никакво законово обосновано право да иска информация, касаеща размера на доходите на семействата. Ако предположим, че общинските съветници направили предложението са имали предвид това обстоятелство да се удостоверява с подадена от родителите декларация ,тук възниква следващия въпрос, как ще бъде проверявана истинността на същата? Вносителите не сочат механизъм за такава проверка. Изправени сме пред хипотеза, че само на базата на една декларация, подадена от родителите цената на ползваната услуга ще бъде намалена на 50%, като естествено това ще е за сметка на общинския бюджет, който ще поеме още една тежест, събирайки намалени такси по едни изключително неясни критерии, истинността, на които не може да бъде проверена. Следващият въпрос, който следва да бъде обсъден е дали предложението не съдържа в себе си дискриминационен елемент съгласно чл. 4 от Закона за защита от дискриминация. Как бихме отговорили на въпроса защо за едни деца има преференциални условия за ползване на услугата по чл. 59 от Наредба 16, а за други не? И защо предоставянето на преференции се обуславя от имущественото състояние на родителите? Това по смисъла на Закона за защита от дискриминация би било форма на дискриминация на признак имуществено състояние. Ако предложението беше свързано с някаква мярка за период съвпадащ с действието на обявеното от правителството извънредно положение по време, на което много от родителите бяха лишени от възможността да полагат труд, респективно и да реализират доходи, то би било целесъобразно и би имало характера на мярка за социална защита на уязвима група родители. Голяма част от родителите вече се върнаха на работа, респективно те вече реализират доходи, а другата част имат възможност да се възползват от множеството мерки, предложени в национален мащаб. Затова аз няма да подкрепя това предложение в този му вид. Благодаря.

**Г-н Пламен Рашев:** Благодаря. Реплики? Господин Пазарджиев.

**Г-н Иво Пазарджиев /реплика/:** Уважаема госпожо Иванова, правя реплика на Вашето изказване. Записах си няколко от акцентите ви. Не може детските градини според Вас да искат удостоверение за доходите и няма как да проверяват декларациите. Ами никой не е искал такова нещо и нямаме никакво такова нещо в проекта за решение. Решенията на Общинския съвет се изпълняват от кмета. След като ние приемем нашето решение най-вероятно кмета ще издаде заповед и той ще уреди реда как да се изпълнява това наше решение. Недейте да искате в една правна норма да има едва ли някакъв елемент на съчинение, на сбит преразказ как ще се случва живота от тук нататък. Им си кмет на общината, той трябва да издаде съответните заповеди, за да се изпълни нашето решение по възможно най-законосъобразния начин. И по отношение на това, което казвате за дискриминацията, аз Ви препоръчвам да прочетете малко съдебна практика по отношение на този въпросния член от Закона за защита от дискриминация, който цитирахте, тъй като считам, че тук въобще няма дискриминационен елемент в това предложение. Защо едни деца можело да се възползват, а други не можело? Ами, г-жо Иванова, те едни хора могат да получават социални помощи, други не могат. Социална услуга, социален ... въпрос на политика е това. Благодаря ви.

**Г-н Пламен Рашев:** Втора реплика, Диана Ласонина.

**Г-жа Диана Ласонина /реплика/:** Уважаеми господин Председател, уважаеми господин Кмет, ние като част от лява коалиция мислим за бедните семейства и искаме да ги подпомогнем и облекчим. Това е една малка крачка към задържането на младите семейства и младите деца в нашия град, нали към това се стремим всички ние. Да, за конкретна група от хора е естествено, няма как да обхванем абсолютно всички. И затова имаме точно, конкретно предложение естествено. Но, добрите дела се оценяват и вече получихме отзиви от много родители, че са ни благодарни за това, че сме откликнали на техните молби. И да, заслужават спокойно да посрещнат тези деца първи клас които в момента са в едно по неравностойно положение в сравнение с всички останали, които имат доста по-добри доходи. Ами, другият ми въпрос е кога да им помогнем, ако не сега след пандемията? Кога да стане това? Как да ги облекчим? Дайте предложения тогава, щото всеки може да каже не това не е добро, обаче насреща не получаваме нищо като добро предложение от вас. Благодаря.

**Г-н Пламен Рашев:** Благодаря. Господин Станчев, заповядайте.

**Г-н Станимир Станчев:** Уважаеми господин Председател, уважаеми господин Кмет, колеги, тъй като зададох един въпрос, който мисля, че сега трябва да получим отговор на комисиите, на всички комисии го зададох. Нямаме становище първо от общинска администрация и бях уверен, че на сесията ще получим становище от общинска администрация. Може би трябваше да го чуйме първо и след това да направим, ако има уточняващи въпроси. И второ, на една от комисиите на г-н Даскалов мисля, че имаше предложение да нямат задължение към Община Русе мисля, че беше. Не чух становище дали го приемат вносителите, щото тогава заявиха, че го приемат. Защото ние като десни хора, както мислим за разхода, така мислим и за прихода. Идеята на колегите е добра в смисъла една силна община е редно да помага на всички уязвими групи, няма лошо. Само, че тогава казах го и на комисии, казвам го и сега мислим, че не е добре, нашето становище е, че материала е недобре окомплектован и формулиран. Благодаря ви за вниманието.

**Г-н Пламен Рашев:** Господин Станчев, благодаря. Реплика за г-н Даскалов.

**Г-н Асен Даскалов /реплика/:** Уважаеми колеги, господин Станчев, аз наистина го предложих това, но след обсъждане на въпроса с Искрен Илиев, установихме, че има трайна съдебна практика, която не дава това право. За съжаление, включително и нашия съвет си е патил и са му отменяни наредби. (коментар от зала не се чува) Да, приеха го, обаче за съжаление, ако го приемем рискуваме да бъде отменено.

**Г-н Пламен Рашев:** Да, благодаря. Господин Илиев, заповядайте.

**Проф. Михаил Илиев:** Уважаеми господин Председател, уважаеми господин Кмете, уважаеми колеги, преди малко бях обвинен от кмета Пенчо Милков, че се заигравам с пенсионерите и се впускам в популизъм. Не това не е популизъм, това е борба за справедливост. И тука също съм възмутен от това. Защо тръгваме да подпомагаме само 4-та група? Какво правим с децата от 1-ва, 2-ра и 3-та група и с тези родители, които имат под 363, там има ли някакъв механизъм или нещо? И тогава, когато правим компромис за едните, а не правим за другите веднага сме обвинени в дискриминация, което за мене не приемливо. Затова гласувах против и предложих като ще правим нещо да го правим за всички, съобразно разчетите и възможностите финансовите. Тука също се впускаме в неща, затова аз предлагам, тъй като се оказа, консултирах се с някои директори на детски градини, че децата, които са в 1-ва, 2-ра и 3-та група ще плащат пак за пълна посещаемост по-големи суми от децата в 4-та група. Тогава предлагам да отпадне таксата за децата от 1-ва, 2-ра и 3-та група за тези родители, чиито имат доход под 363 лв. И тогава бих могъл да приема, че тръгваме да подпомагаме наистина хората, които страдаха от това, като разбира се това пак да бъде до 15 септември, както беше предложено. Иначе не разбирам защо ще подпомогнем тез, а другите ... (коментар от зала не се чува) Не, сега, аз чета това, което е написано тука ... 100 лева е услугата, която правим за туй, намаляваме я наполовина, става 50 лева. Другите деца плащат хранодена 50 лева плюс такса 10 или 20 лева, 2,50 на ден, 22 дена ... Да. Приемам всичко, но не приемам защо децата, които посещават едно и също нещо целия месец, едните плащат повече, другите плащат по-малко. Ето това е нещото, което ... и го предложих на комисията по това да се направи нещо така, че да се изравнят условията за 1-ва, 2-ра, 3-та и 4-та група. Не знам защо не се предложи това и не се възприе. Затова аз също ще гласувам против такова предложение.Правя предложение да отпадне таксата за 1-ва, 2-ра и 3-та група, да остане само хранодена пак до 15 септември.

**Г-н Пламен Рашев:** Благодаря. Реплика, първа реплика Деница Иванова ... (коментар от зала не се чува) Ако обичате аз сега трябва да въдворявам тишина. Ако обичате тишина.

**Г-жа Деница Иванова /реплика/:** Реплика, първа реплика. Проф. Илиев, цитирам „ ... Не приемам едно и също нещо и някой е дискриминиран“. Ами по тая логика почти всички наредби и закони има по някой дискриминиран. Аз съм от тия дискриминираните майки дето не са получавали детски, щото не отговарям на определени критерии, нали така? Правим ли разлика, обаче между такса и услуга? Благодаря.

**Г-н Пламен Рашев:** Втора реплика, заповядайте, г-жа Ласонина. (коментар от зала не се чува) Значи, имате втора реплика, господин Професоре.

**Г-жа Диана Ласонина /реплика/:** Професор Илиев, ами Вие явно въобще не сте запознат, защото не става въобще за децата в 4-та група. Става въпрос, че в 3-та и 4-та група като задължителни не се плаща такса, те са задължителни. В 1-ва и 2-ра се плаща по 10 лв. на месец ... (коментар от зала не се чува) Отделно хранодена, да, ако трябва и това ще обясним, нали? Така, че, ако сметнете, както Вие казвате 50 лв. прави хранодена, еми с какво е дискриминационно нашето предложение от 50% намаление на 100 лв.? Хайде обяснете ми, нали имате претенции, че ... (коментар от зала не се чува) Хайде кажете, обяснете каква е дискриминационната процедура.

**Г-н Пламен Рашев:** Благодаря, ако нямате повече ... Заповядайте, за дуплика имате ли желание, господин Илиев? Заповядайте, господин професоре.

**Проф. Михаил Илиев /дуплика/:** Значи или си говорим на чужди езици и не се разбираме, или аз не мога нещо да се изразя, както трябва. Ако едно дете посещава 22 дена, плаща в 1-ва група 22 по 2,50 плюс 10 лв. такса. Станаха колко? 22, 60 и няколко. Едно дете от 4-та група, което вече е услуга, съгласен съм, услуга от 100 лв. я правим 50 лева, но това дете също посещава 22 дена и се храни 22 дена и родителите също имат 262 лева доход, каква е разликата между тези 2 деца? Е, това не разбирам. Затова казах, че ако така правим, трябва така да направим, че да е еднакво за всички, ей това ми беше идеята. Иначе аз подкрепям предложението, но трябва да бъде за всички еднакво.

**Г-н Пламен Рашев:** Да, разбрахме ви. Заповядайте, Росица Георгиева за изказване. Ако, обичате наистина артистите сте невъздържани и режисьори, и там ..., но наистина пречите на работата, за което отново гледам към вас.

**Г-жа Росица Георгиева:** Уважаеми господин Кмет, уважаеми господин Председател, господин водещ, господин Кмет ние с Вас бяхме общински съветници, аз съм автора на това предложение от 2016-та. Аз, заставам тук пред всички и казвам, да бяха общински съветници колеги, които не са и това наистина е образователна услуга, цена за образователна услуга. Защото тези деца след 31 май съгласно Наредба №8 до 7 дни от приключването на учебната година за тях те получават удостоверения за училищна готовност и не са вече деца на детската градина, стават ученици още от 5 юни се записват съгласно класирането. Водихме дълги разговори тогава, аз знам, господин Милков, много Ви подкрепям, ако може това да го направим таксите в градините да бъдат безплатни, но впредвид това, че тези деца наистина стоят до последния ден, до 14 септември и на 15-ти слагат раниците и отиват на училище решихме да се предложи тази образователна услуга. Много добре се прие, има го и в други градове като Варна и Бургас. И винаги е имало родители, които са социално слаби, ние искаме да ги подкрепяме и затова с решение 916 от 19.07.2018 направихме промяна, ако детето боледува тези 100 лева се прави преоценка и се връща за времето, за което е. Така, обаче, айде сега на това предложение, аз говорих много с колегите, съгласна съм, подкрепяме ви, трябва сега да ги подкрепим. И ви подсказах какво за мен наистина е справедливо. Соломоново справедливо е, параграф 28 да добие следната редакция, който предлагате – „За периода от 1 юни 2020-та до 31 август 2020-та, защото съгласете се, че не могат да ходят до 15, че дори и до 14 септември. Тези градини трябва да се поддържат, освежават, почистват и т.н. А и има персонал, който също трябва да излезе в отпуск, това е един непрекъснат процес, все едно сме в ТЕЦ-а. Родителите с доход на член от семейството, вземам всичко, което сте дали като постановка до 363 лева заплащат таксите, които са заплащали до 31 май. И точка по въпроса. (коментар от зала не се чува) Да, за тези 3 месеца ще си плащат всичко, което са плащали до 31 май. Няма да са ощетени, няма да има различни стандарти, няма на едни да помагаме, на други не. Това е моето предложение, надявам се да ме подкрепите.   
 **Г-н Пламен Рашев:** Реплика господин Пазарджиев. Втора реплика не виждам.

**Г-н Иво Пазарджиев /реплика/:** Аз към моята приятелка Росица Георгиева имам един въпрос. Всъщност към предложението ѝ, значи да го направим до 31 август с оглед на това градините да могат да се ремонтират, да се направи всичко? Обаче другите деца, които няма да ползват тая услуга да е по-евтино, те ще отидат на ..., ще отидат от 31 август до 14 септември нали и там ще бъдат. Тоест майсторите с валяците ще обикалят около тия деца, но тия другите, които не искаме да им намалим цената ще ги изгоним по някакъв начин. Господин Григоров, явно не ме слушате, слушайте внимателно и ...

**Г-н Пламен Рашев:** Ако обичате нека да се изслушваме, да бъде колегиални**.**

**Г-н Иво Пазарджиев:** ... и ... (коментар от зала не се чува) Така.

**Г-н Пламен Рашев:** Продължавайте, господин Пазарджиев.

**Г-н Иво Пазарджиев:** ... Аз ще изчакам г-н Григоров да си направи репликите от място, няма проблем.

**Г-н Пламен Рашев:** Така всички чакаме, не само Вие. Господин Григоров, ако обичате недейте да репликирате, за пореден път ...

**Г-н Иво Пазарджиев:** ... И всъщност има абсолютен резон в тази година нещата да са малко по-различни. Родителите в една голяма част от тях, аз познавам много такива родители и сме говорили с Росица Георгиева, които наистина използваха си всички възможни отпуски на майката, на бащата, на бабата, на дядото и няма кой да им гледа децата. Така, че в тази година наистина има логика да се направи една отстъпка, включително от страна на детските градини и децата да ходят там до 14 септември и на 15 да сложат раниците и да отидат на училище.

**Г-н Пламен Рашев:** Господин Ганчев, реплика ли е? (коментар от зала не се чува) По-нататък. Дуплика, заповядайте, заповядайте, Росица Георгиева.

**Г-жа Росица Георгиева /дуплика/:** Уважаеми господин Председател, както аз с гордост казвам моя председател, аз си го избрах, предложих, извинявайте, всички вие го избрахте. Напълно съм съгласна с Вас, че тези другите деца от 1-ва до 3-та група са в детската градина, да, така е. Те са деца на детската градина, но обема, който се освобождава от децата в 4-та група никак не е малък. И ние можем да дадем справка, общинска администрация за броя на децата. Поне една група, ако не ходи, но една група говоря като 4-та група, защото в една детската градина като „Снежанка“ има две 4-ти групи, три 4-ти групи, така нататък, това е един обем, който освобождава. Да, точно, прав сте местим ги от помещение в помещение и майсторите ги заобикалят. Обаче, ако те са там до 14 септември, няма къде да ги изместим, всички помещения са пълни, това е първо. Второ, съгласна съм родителите трябва да ги подкрепим, просто за тази година няма да има такса образователна услуга, всичко каквото са плащали до 31 май ще си го плащат до 31 август. И тогава справедливостта ще е за всички, не виждам някой да е ощетен.

**Г-н Пламен Рашев:** Благодаря. (коментар от зала не се чува) Заповядайте. Процедура, господин Дяков иначе имахте за изказване време.

**Г-н Орлин Дяков:** Нямам за изказване.

**Г-н Пламен Рашев:** Е, как, Вие досега постоянно гласувахте ... Искахте изказване.

**Г-н Орлин Дяков:** Да, процедурата ми е следната ... Не, не съм искал изказване, моля ви.

**Г-н Пламен Рашев:** Прощавайте.

**Г-н Орлин Дяков:** Недейте. Значи, моето процедурно предложение е следното, досега имаше два въпроса единия към общинска администрация как приема материала и втория това разумно предложение на Роси Георгиева дали се приема от вносителите. Ако получим някакъв отговор от двете така ..., от двете места можем да вземем и някакво по-бързо решение. Благодаря.

**Г-н Пламен Рашев:** Странна процедура, то всичко си върви по реда. Господин Ганчев, заповядайте за изказване. (коментар от зала не се чува) Прощавайте, отново процедура, за пореден път, заповядайте.

**Г-н Светлозар Симеонов:** На основание чл. 88, ал. 2 ще искам почвика, да може администрацията да се подготви във връзка с цифрите, които се предлагат в момента. 10 минути почивка.

**Г-н Пламен Рашев:** Има процедурно предложение за почивка, така че 10 минути почивка.

**Почивка 10 минути.**

**Г-н Пламен Рашев:** ... Тези, които не са могли, един, Алисе, Станчев, Иван Григоров, Пламен Цветков, Дауд Ибрям, в такъв случай имаме кворум, да започваме. Последно имаше въпрос към вносителите свързано с конкретните предложения от зала. Но, господин Ганчев, преди Вас бяха зададени въпроси, за да отговорим, Вие сте следващо изказване. Заповядайте вносителите.

**Г-жа Биляна Кирова:** Уважаеми господин Председател, уважаеми господин Кмет, аз си записвах много подробно това, което колегите преди мен говорещи на трибуната изказаха и всъщност мислех накрая да взема отношение по всички точки. Сега, по отношение на предложението на г-жа Росица Георгиева, така постигнахме консенсус между двете предложения, нашето и нейното. И ще предложим текста да придобие следната редакция – Създава се нов параграф 28 със следния текст „За периодът 1 юни 2020-та до 14 септември 2020-та родителите, настойниците с доход за член от семейството за месеците март, април и май 2020 година до 363 лева заплащат сума в размер на таксата, която са заплащали до 31 май на тази година и съответно на предплатилите от посочената категория лица се възстановява сумата до 30 октомври 2020 година. Сега, ли да внеса ... Искам да направя изказване, не знам дали сега или после? Добре, сега, по отношение на законосъобразност и целесъобразност, да законосъобразно е и е целесъобразно, защото помагаме на хора в нужда като смятаме, че това в момента е една от най-засегнатите групи хора. Защо подпомагаме само 4-та група? Първо искам да направя уточнението, че това не са деца в 4-та група, това са деца завършили 4-та група и получили удостоверение по съответния ред, така че това са две различни групи и е хубаво да се прави тази разлика. Вярно е, че всички деца са за родителите си деца до края на живота им, но трябва да се прави разграничение между групите, за да не стават ей такива обърквания. По отношение на Закона за защита от дискриминация, госпожо Иванова, прочетете член 7, не Ви виждам в злата къде сте. Прочетете член 7 и повече няма да го коментирам този въпрос. Благодаря.

**Г-н Пламен Рашев:** Благодаря. Мнението на администрацията с направените корекции, ако обичате от администрацията.

**Г-н Енчо Енчев:** Приемаме и се радвам, че постигнаха консенсус вносителите заедно с г-жа Георгиева.

**Г-н Пламен Рашев:** Да, благодаря за приемане на материала. Господин Ганчев, заповядайте.

**Г-н Галин Ганчев:** Благодаря за думата. Уважаеми господин Председател, уважаеми господин Кмет, в комисията по образование аз се въздържах по тази точка исках тогава споделих много исках да чуя мнението на началника на Регионалното управление по образованието и сега го чух. Аз напълно я подкрепям, подкрепям г-жа Георгиева за това, защото това е най-правилното решение действително да продължат с таксите, които са плащали в 1-ва, 2-ра и 3-та група, а не с образователната услуга. След това спомням си, когато обсъждахме този въпрос преди 3 години, когато действително се говореше за таксите, нашите такси са най-ниските такси от всичките 7 големи града на България – София, Пловдив, Варна, Бургас, Русе, най-ниска, по-ниска от Плевен и Стара Загора. Но нека това действително да се случи, нямам нищо против и накрая от 137 записани първокласници ..., помолих колегите учители да проверят колко от децата ще ползват тази услуга, оказа се 24, 24 деца ще искат да ходят през лятото в детската градина. Така, че има такива деца, хубаво е ... А и още нещо исках да кажа, все пак не можах да разбера защо границата е 363 лв., примерно, а не 365 или да речем 400. Ако са 400, може би ще се съберат повече деца да ходят, повечето от децата ще бъдат при баби, дядовци и т.н. Благодаря ви.

**Г-н Пламен Рашев:** Реплика, господин Дяков. (коментар от зала не се чува) Досега, казвате, че няма да се изказвате? (коментар от зала не се чува) Сега искате, добре. Заповядайте. Ами, точно това, досега отричахте, че искате изказване, сега искате. Добре.

**Г-н Орлин Дяков:** Значи, господин Председателстващ, господин Кмете, колеги, аз щях да предложа да бъдат намалени таксите и на 4-та група. Това, което се предложи от колежката Георгиева е разумно. Аз искам да задам въпрос на администрацията, правени ли са изчисления какво всъщност ще струва това на общината? В смисъл какво ..., думата ощетена не е верна, но какво ще коства на общината едно подобно намаляване на таксите? Има ли някаква, има ли някаква статистика за това колко са децата тази година и на колко деца ще помогнем всъщност? В смисъл да получим някаква такава информация. И тъй като вероятно, не знам дали ще може да реагирате веднага ... (коментар от зала не се чува) Добре, чудесно.

**Г-н Пламен Рашев:** Господин Енчев, заповядайте.

**Г-н Енчо Енчев:** Уважаеми господин Дяков, да ние направихме разчети по предложението, което беше направено от колегите. Значи, по проучване, което направихме сред директорките на детски градини, подчертавам, защото то е субективно, истината ще излезе, когато реално родителите подадат заявление за реално посещение на децата. Така, че казвам по предварителното проучване, което направихме децата с доход под 363 лева са 136. Господин Ганчев преди малко каза, че има колко деца? 137 деца първокласници, от които 20 и няколко само. (коментар от зала не се чува) Да. Което означава, че ако тези 136 деца, всички 100% във всички детски градини ползват 50% намаление, защото за там правихме справка, това означава 6800 лева. Но г-н Ганчев каза 30% от децата евентуално ще отидат на детска градина, тоест става въпрос за между 2 и 3 хиляди лева според мен. Да, по тази сметка, която правихме за 50% сумата не е голяма. Въпросът, обаче според мене е социален и е жест, че общинския съвет действително мисли за тези хора и затова взема такова решение.

**Г-н Пламен Рашев:** Благодаря. Господин Бедрос Пехливанян, заповядайте за изказване.

**Г-н Бедрос Пехливанян:** Господин Кмет, господин Председател, колеги, искам един уточняващ въпроса, защото си говорихме с г-жа Георгиева. На мен не ми стана ясно следното нещо, така, значи ние смъкваме тази такса, такава става тя, каквото е била до май месец, нали така? А остава ли това ограничение от 363 лева? Или става, или остава за всички, които са от 4-та група, които са примерно от 1 юни да речем до 14-15 или до 31-ви, както предложи Георгиева, няма значение, остава ли това? Само да ни стане ясно този момент.

**Г-н Пламен Рашев:** Да, заповядайте от вносителите Биляна Кирова. (коментар от зала не се чува) Процедура, да, Александър Неделчев, да, заповядайте.

**Г-н Александър Неделчев:** Благодаря, господин Рашев. Не успях да преброя колко от колегите от ГЕРБ остана да се изкажат, за да се изкаже цялата група по едно нещо, което касае 2-3 хиляди лева, което стана ясно и което касае облекчаване финансовата тежест на една категория семейства, които са с доход под половин минимална заплата. Някой пита от къде тоз праг. Та мисля, че нещата са ясно до болка и предлагам да се прекратят изказванията.

**Г-н Пламен Рашев:** Благодаря. Процедура за прекратяване на изказванията.

**Ръчно гласували:**

**Г-н Дауд Ибрям –„за“;**

**г-н Иван Иванов – „за“;**

**д-р Теодора Константинова - „за“;**

**г-жа Елисавета Досева - „за“;**

**г-жа Йорданка Даневска – „за“;**

**г-н Иван Григоров – „за“;**

**КВОРУМ – 49. С 35 гласа „за”, 9 „против” и 5 „въздържали се” се прие предложението.**

**Г-н Пламен Рашев:** Биляна Кирова последно за уточнение на текста.

**Г-жа Биляна Кирова:** Господин Пехливанян, да Ви отговоря на въпроса. Ако бяхте ме слушали внимателно преди малко какво казах нямаше да има нужда да се изказвам сега. 363 лева прага остава. Този праг от къде се е появил? Ами от едно постановление, което Министерски съвет приема ежегодно, за да може да определи прага на бедност на територията на цялата страна. Прагът остава.

**Г-н Пламен Рашев:** Така, процедура на гласуване с направеното предложение и корекциите. Моля, гласуваме. (коментар от зала не се чува) Тези, които последно направи и Биляна прочете. Електронно 31 гласа „за”, „против” 2 и „въздържали се” 10. РъчноДауд Ибрям –„за“; Ели Досева - „за“; д-р Константинова - „за“; Митко Кунчев – „за“. Въздържали се двама още и трети г-н Григоров. 35 „за“, 2 „против“ и 14 „въздържали се“.

**КВОРУМ – 49. С 35 гласа „за”, 2 „против” и 14 „въздържали се” се прие**

**РЕШЕНИЕ № 192**

На основание чл. 21 ал. 2 във връзка с чл. 21, ал. 1, т. 23 от ЗМСМА, чл.8, ал. 6 и чл. 9 от Закона за местните данъци и такси, Общински съвет-Русе реши:

Приема Наредба за допълнение на Наредба №16 на Общински съвет - Русе, за определянето и администрирането на местните такси, цени на услуги и права на територията на Община Русе, както следва:

§. 1. Създава нов параграф 28 в Преходните и заключителни разпоредби на Наредба №16 на Общински съвет - Русе, за определянето и администрирането на местните такси, цени на услуги и права на територията на Община Русе със следния текст:

„**§28** За периода от 01.06.2020 до 14.09.2020 г. родителите/настойниците с доход за член от семейството за месеците март, април и май 2020 г. до 363,00 лв. заплащат сума в размер на таксата, която са заплащали до 31.05.2020 г. На предплатилите от посочената категория лица сумите се възстановяват в срок до 30.10.2020г.“

**28 Точка**

**К.л.192 Приемане на Наредба за изменение и допълнение на Наредба № 2, на Общински съвет – Русе, за начални цени за отдаване под наем на общински обекти със стопанско административно предназначение**

**Г-н Пламен Рашев:** Кой ще докладва? Заповядай, г-жа Георгиева.

**Г-жа Росица Георгиева:** Благодаря. Колеги, само времето да ми пуснете да не го наруша. Ще бъда много бърза, почти по всички комисии ние с г-н Тотев изложихме нашите съображения, мотивите. Най-вече те са два основни, които ще обобщя синтезирано. Първо, подкрепа на изключително малък бизнес, който се издържа от това да стопанисва обекти на територията на учебните заведения. И вторият мотив е, че те съгласно Наредба 8 и 37 на Министерството на здравеопазването се грижат за здравословното хранене на децата, на които това не им се харесва. Затова правим следното предложение, за да облекчим тези хора, за да спасим дейността, която те правят, защото ... Аз тук, колеги, съм направила справка за уч1ебните заведения на територията на града, които отдават, погледнахме конкретно лавките, защото тези като г-н Ганчев, който ръководи „Васил Левски“ и отдават така наречените книжарници са на пръстите на едната ми ръка. Затова предложението беше за обектите, разположение в учебните заведение, тоест всички обекти, които се намират в учебните заведения. Дали те ас лавки, книжарници и т.н., които не се ползват целогодишно за периода, за който не се използват се заплаща 5% от договорената наемна цена. Направих справка, защото тя е налична и при нас, от 20 учебни заведения се отдава в 16, в 4 трайно е спряло да се отдава. Най-високият наем е в едно училище средно, няма да го цитирам кое е с 840 лв. При сегашното предложение то трябва да плаща 168,17 на месец, при положение, че там ползвателите на тези услуги са само децата и много малка част от учениците през летните месеци, това просто е немислимо. С предложението става 42,04 лв. Това, което искам да кажа по отношение на финансовата обосновка, защото нали едно такова предложение трябва да е финансово обосновано. Тези приходи отиват за съответното учебно заведение. Знам, че колеги се въздържаха да подкрепят този материал, защото ще ощетим училищата, няма да ги ощетим. Защото вярно няма да взема 166 лева, а само 42, тъй като на някои училища ще припомня и г-н Енчев мисля, че ще ме подкрепи са с 200 и 300 хиляди преходен остатък. Така, че училището ... (коментар от зала не се чува) Да. Но тази сума освен да я използва за канцелария за него няма какво друго да му стигнат тези средства, но за този човек, който издържа едно работно място, това е въпрос на спасение на прехраната. Благодаря.

**Г-н Пламен Рашев: Благодарим.** Изказвания колеги? Да, г-н Неделчев, заповядайте.

**Г-н Александър Неделчев:** Благодаря. Уважаеми колеги, аз направих едно предложение на комисиите мисля, че Траян Тотев беше колегата като вносител. То касае една редакция в решението да добавим израза след които не се ползват целегодишно по независещи от наемателите причини. Имам предвид, че един наемател по една или друга причина може сам да реши да не го ползва 2 месеца, а не защото училището е във ваканция примерно или по някаква друга причина не работи. Това уточнение, ако го приемат да го добавим, иначе подкрепям.

**Г-н Пламен Рашев:** Така, Роси Георгиева.

**Г-жа Росица Георгиева:** Да, г-н Неделчев, предаде ми г-н Тотев, обаче „по независещи от тях причини няма да е много коректно, защото той може да си го отваря като дискотека и да си го затваря и то през учебно време и тогава няма да е в полза на децата. Затова за мен е важно, когато наистина няма учебен процес и няма на кого да предоставя съответната услуга, тогава да плащат тези 5%. (коментар от зала не се чува) По независещи ... Но се притеснявам някой директор да не му каже, ми то училището, щото има такъв термин, то не е затворено, то дори през лятото работи администрация, работи. Аз това ме притеснява, но той и да работи няма на кого. Затова по независещи ... никога не затваряме училище, дори и в пандемия там има администрация, която работи. Той може да реши и да каже има 5 човека администрация работи. Затова мен много ме притеснява „по независещи“.

**Г-н Пламен Рашев:** Обикновено като се приближава този, който има изказване прави дуплика след репликата.

**Г-н Александър Неделчев:** Колежке Георгиева, Вие фактически допълнихте моите аргументи, точно това имам предвид да добавим текста. Ако наемателят реши, пак казвам по някаква причина, негова си да не работи 2 месеца, това ще бъде във вреда на децата, нали, той може да се позове на тоз текст, не го ползвам целогодишно и ще платя само 5%, тъй съм решил. И затова, този текст по независещи от наемателите причини е важен, щото им отнема правото да хлопнат кепенците, когато на тях им скимне.

**Г-н Пламен Рашев:** Госпожа Николова, заповядайте.

**Г-жа Елеонора Николова:** Уважаеми господин Председателстващ, уважаеми господин Кмет, колеги, аз и в правна комисия отправих искане чрез г-н Даскалов да предаде на вносителите едни съображения, които предлагам да разискваме. Те са в посока на това, че хората са се явили на търг, тези, които са наематели. И като са се явили на търг са съобразили това неудобство да нямат печалба в определен период от време, тоест летните месеци, ваканциите, които по дефиниция не са посетени от ученици. И са направили своя баланс, своя разчет и са предложили оферта като са съобразили тези условия. Една голяма част от хората, които са могли да спечелят търговете не са направили тази оферта и са я направили по-висока, именно като са съобразявали тези неблагоприятни месеци. Тоест, когато ние променяме в движение правилата ние дискриминираме част от хората, които биха могли да бъдат равнопоставени по отношение на търговете, които са се провели. В този смисъл аз подкрепям предложението, то е разумно, рационално и справедливо. Една общинска наредба се изпълнява толкова по-добре, колкото съдържа елементи на справедливост и на равнопоставеност. И бих я подкрепила с измененията, които този текст да важи за периода за новите наематели, тоест за новите търгове, които хората ще се явят при равни условия. Бих се съгласила и по отношение на сегашните наематели, но обосновката тогава да бъде Ковид, защото действително хората, които са наематели първо целия период на карантината не можаха да работят. Сега се задават летни месеци, тоест те продължават да трупат загуби, най-малкото не могат да печелят от тези обекти. Но да направим така, че наредбата да важи за хората от момента, в който се провежда нов търг. Това е моето предложение. И не знам и господин кмета трябва да помисли по това, но има такъв момент, че ние не равнопоставяме участниците в процедурите. Благодаря ви.

**Г-н Пламен Рашев:** Благодаря. Реплика на г-жа Георгиева.

**Г-жа Росица Георгиева /реплика/:** Аз благодаря на г-жа Николова за нейните правни съображения, обаче аз като лаик в правото просто ще попитам нещо на това, което за да разсъждаваме, както казахте заедно. Една учебна година е 180 дни, в двата срока в най-добрия случай. Тази година, заради Ковид-а е 105. Така или иначе и без Ковид-а и с Ковид-а тези хора работят 180 дни и това, което плащат наистина е несправедливо според мен. Ако, обаче го направим от тук нататък, 4 въобще нямат наематели, двама са предсрочно прекратени, предстои нови процедури. Аз като наемател ще прекратя и тогава ще стане хаос. Аз не смятам, че е дискриминативно, както нали преди малко казаха. Вие ще кажете, Вие сте юрист. Затова, че други са се отказали, защото ние виждаме, че има трайно отказване освен това има и предсрочно отказване. И наистина искам да помислим върху хипотезата, ако го приемем от тук нататъка за тръжните процедури, които прави общината и те никак не са леки, господин Кмете, щото за всичко Вие отговаряте, просто директора подписва, дали няма всички да хвърлят и да се възползват от това? Не знам. Трябва да преценим тегловната тежест на двете ни решения.

**Г-н Пламен Рашев:** Други изказвания? По отношение мнение на администрацията по съответния казус ... Да, заповядайте, господин кмете.

**Г-н Пенчо Милков:** Уважаеми господин Тотев, уважаема госпожо Георгиева, уважаеми колеги, чисто юридическото ми становище, когато обсъждахме предложението беше абсолютно същото дали е равнопоставено. В крайна сметка в това предложение ние подпомагаме всички, но спрямо участвалите и неспечелилите. А в това, което вие предлагате, те могат действително да прекратят и да се прави нова процедура, което не е толкова страшно, щото тогава ще бъде спечелена при новите обстоятелства. В крайна сметка ние днеска по отношение на самите себе си, по отношение на партиите приехме точно това, че действа занапред и ще се сключват нови актове, нови договори. Тоест дори по аналогия, ако трябва да го обясня на не юристите нали е нещо подобно. Правилата действат занапред. Аз примерно като народен представител бях свидетел как се вкара нормата, тя се вкара, когато за политическите партии субсидията се направи нула и се вкара от управляващите като мярка, която да бъде подпомагаща, обаче понеже е материално-правна тя действа занапред и де факто не покри договорите, които в момента висяха. И не ги подпомогна партиите, те трябваше да се платят, и да си платим и вие и всички наемите до новите преподписвания. Така, че в този случай чисто юридически, ако вносителите са съгласни, няма нищо лошо да ползва занапред, има логика. А ако ще ползва висящите може да се реши с такъв текст, както предходното предложение на колегите, който да е като параграф към наредбата и да касае определен период на нормата, която да обясним защо. Нали, тогава добавяме мотив няма нищо лошо да касае тази година да ги подпомогнем, щото определено и те нищо не спечелват, а са направили разходи, имат договори с доставчиците.

**Г-н Пламен Рашев:** Вносителите по отношение на уточняващия текст, който г-н Неделчев направи и това предложение, което г-жа Николова направи.

**Г-жа Росица Георгиева**: Приемам предложението на г-н Неделчев, по независещи от тях причини значи нещо се е случило и те не могат да работят, включително и ваканциите. Въздържам се да приема предложението на г-жа Николова защото някои са сключили 2019-та има да чакат 5 години. Аз мисля, че сега трябва да бъде подпомагано и в тая норма ще важи от тук напред, така че ... (коментар от зала не се чува) Но, доколкото разбрах господин кмета каза от тук занапред, но докато ... (коментар от зала не се чува) Ама с оглед на Ковид до изтичане на договорите ли? Те са 5-годишни. Така, че разбирате ли къде ще се получи проблема? Ако е само за това лято ще е за Ковид. Обаче тези хора работят 180 дни в най-добрия случай, масово са от 135 до 154, тука има директор и заместник-директор.

**Г-н Пламен Рашев:** Госпожа Николова, ако може да направите конкретен текст, който да предложим, за да го приложим. Заповядайте, г-н Ганчев. Добре, че имате изказване, така тая пауза да я въведем. Заповядайте.

**Г-н Галин Ганчев:** Съвсем кратък ще бъда. В крайна сметка това касае второстепенните разпоредители с бюджетни кредити, каквито са директорите, тоест касае нас. Аз горе-долу средно печеля една сума, няма да казвам коя, каква, говоря за училището разбира се и като направих сметка, ако е 20%, както е било досега за тези летни месеци ще влязат някъде около 200 лева. Ако е на 5% ще загубим някъде около 120 лева. Дори бях съгласен и на нула трябва да ви кажа, защото действително тези хора, които са наели книжарница, лавка, аз имах още една малка лавка, защото децата са много, тя вече не работи, столовата беше отдадена под наем, също и там се отказаха. Така, че кой знае колко не печелят нито хората, които наемат помещения, нито учебните заведения. Напълно съм съгласен с предложението.

**Г-н Пламен Рашев:** Благодаря. Други изказващи се? Няма. Очакваме от г-жа Николова предложението, ако обича да го изчете на микрофона и да видим вносителите дали ще го приемат. Много странно няма шум в залата. Заповядайте, госпожо Николова. (коментар от зала не се чува) Да, да, заповядайте.

**Г-жа Елеонора Николова:** Така, както уточнихме, предлагам за периода от 01.01.2020 г. до 31.12.2020 наемателите да заплатят наемна цена, съобразно чл. 2, ал. 6, 6.1, която сега ще гласуваме. Което значи, че тази календарна година те ще се възползват от това.

**Г-н Пламен Рашев:** Така. Приемате ли, г-жа Георгиева и вносителите? Става дума за тази календарна година, а Вие наредбата може в края на годината отново да предложите, ако има отново пандемично време. Вносителите, ако обичате имате последно желание. Приехте на г-н Неделчев предложението, много ще се радваме предполагам всички, ако приемете и на г-жа Николова.

**Г-жа Росица Георгиева:** Ние ще приемем на г-жа Николова и то ще важи само за тази година. За следващата ще трябва да мислим текстове, в които ... (коментар от зала не се чува) Да. Така, че спасяваме поминъка за тази година, така ли се оказва? Добре.

**Г-н Пламен Рашев:** Така, благодаря. Което се предложи и от двамата допълнещи решението се приема от вносителите. Така вече е ясно. Гласуваме с промените, които и г-н Неделчев, и г-жа Николова предложиха. Заповядайте, процедура на гласуване. И вече стана сложно, тези, които имат ...

**Ръчно гласували:**

**г-жа Елисавета Досева - „за“;**

**д-р Теодора Константинова - „за“;**

**г-н Бедрос Пехливанян – „за“;**

**г-н Митко Кунчев – „за“;**

**проф. Михаил Илиев – „за“;**

**г-жа Наталия Кръстева – „за“.**

**КВОРУМ – 47. С 46 гласа „за”, 0 „против” и 1 „въздържали се” се прие**

**РЕШЕНИЕ № 193**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация (ЗМСМА), във връзка с чл. 8, ал. 1, ал.2 и ал.3 от Закона за общинската собственост (ЗОС), чл. 8 от Закона за нормативните актове (ЗНА), и чл. 79 от Административнопроцесуалния кодекс (АПК), Общински съвет – Русе реши:

1. Приема Наредба за изменение и допълнение на Наредба №2, на Общински съвет – Русе, за начални цени за отдаване под наем на общински обекти със стопанско административно предназначение, както следва:

**§ 1.** Чл. 2, ал. 6, 6.1 се изменя, както следва: За обектите, разположени в учебните заведения, които не се ползват целогодишно, за периода, в който не се използват, се заплаща 5% от договорената наемна цена.

**ПРЕХОДНИ ЗАКЛЮЧИТЕЛНИ РАЗПОРЕДБИ**

**§ 2.** Наредбата влиза в сила от момента на разгласяването ѝ чрез публикуване на интернет страницата на Общински съвет – Русе, съгласно чл. 78, ал. 3 от АПК.

§ 3. За периода от 01.01.2020 г. до 31.12.2020 г. наемателите да заплащат наемната цена съобразно чл.2, ал.6, т.6.1.

***Във връзка с гласуването по контролен лист №192/01.06.2020 г. общинският съветник Иво Пазарджиев е подал заявление за обявяване на конфликт на интереси с вх.№587/09.06.2020 г. на Общински съвет - Русе. На основание чл.63, ал.2 от Закона за противодействие на корупцията и отнемане на незаконно придобитото имущество декларацията се прилага към настоящия протокол.***

**29 Точка**

**К.л.173 Общо събрание на акционерите на „Университетска многопрофилна болница за активно лечение „Канев“ АД**

**Г-н Пламен Рашев:** Предложението е от Иво Пазарджиев, но ще я пропуснем явно. Господин Пазарджиев, готов ли сте? Вие чакахте отвънка изглежда. Точката, която предлагате е Общо събрание на акционерите на „Университетска многопрофилна болница за активно лечение „Канев“ АД. Заповядайте.

**Г-н Иво Пазарджиев:** Уважаеми колеги, предлагам на вашето внимание проект за решение във връзка с упълномощаване на представителите на Община Русе в общо събрание, с което им оказваме как да гласуват на въпросното общо събрание. Ако имате въпроси готов съм да отговоря.

**Г-н Пламен Рашев:** Имаме ли въпроси? Изказвания? Заповядайте, докторе.

**Д-р Кристиян Иванов**: ... Сега е добре. Каква е визията на общината във взаимоотношенията с болницата? Дали иска да си увеличава капитала за в бъдеще или просто постепенно да се оттегля от управлението и да се представи изцяло като държавна собственост? Това го питам просто, за да знаем как да се държим, какво ще ни бъде поведението на едно общо събрание. Иначе по двете точки е ясно как ще гласуваме.

**Г-н Пламен Рашев:** Да, заповядайте, господин Пазарджиев. Госпожа Николова изказване, да, заповядайте.

**Г-жа Елеонора Николова**: Само, за да обясня на уважаемия колега, в момента нашите представители в акционерното дружество, в общото събрание трябва да гласуват увеличение капитала на болницата с активите, които са придобити през тази година. Една част от тях са дарение от г-н Канев. Това е хемодиализното отделение и други придобити активи, с които задължително трябва да се увеличи капитала. От това следва, че капитала на общината съвсем малко в размера на няколко стотни се намалява. А какво ще бъде взаимоотношението от тук нататък това е много сложна тема и аз бих предложила на господин кмета това да бъде предмет на много сериозен дебат извън зала дори предварително, защото спора за това чий е терена продължава да стои и вие го знаете. И ако Община Русе иска много по-сериозно да се намеси в политиката на най-голямата болница, която е областна болница, това значи, че и по въпроса за участието в капитала той трябва да бъде решен след много сериозни дебати и анализ. Но тук всъщност имаме едно козметично увеличаване на капитал. Вземах думата, за да го изясним този въпрос. Благодаря ви.

**Г-н Пламен Рашев:** Други? Господин Пазарджиев, заповядайте.

**Г-н Иво Пазарджиев:** Всъщност това ,което д-р Кристиян Иванов постави като въпрос каква ще е нашата политика от тука нататък трябва да го решим всички ние общинските съветници, тъй като принципал на нашето участие е именно Общинския съвет като едноличен собственик на капитала на това дружество. Моето мнение е, че общината трябва да си защитава интересите. И искам да ви кажа, че имаме един такъв много добър пример, който е съвсем отскоро. Едно от многото дарения, което беше направено от името на едно търговско дружество, чийто управител е нашата бивша колежка Нина Крушева беше прието от болницата под условие, че ще се увеличи капитала на общината. Така, че това е един добър пример каква политика трябва да водим от тук нататък. Разбира се тя зависи от всички нас, както самия Вие казахте ясно е по самите предложения как ще се гласува. Благодаря.

**Г-н Пламен Рашев:** Други изказвания? Заповядайте, господин Иванов.

**Г-н Иван Костадинов Иванов:** Уважаеми господин Председателю, уважаеми господин Кмете, уважаеми колеги общински съветници, досега и аз смятах, че не зависи, то не, че се е променило нещо, не зависи от това какво ще правят нашите представители. Тъй или иначе собственика на мажоритарния пакет ще си вземе решението, включително за промяна на капитала. Но някак си сега като чух информация, че дарението на г-н Канев, което са дарения на болницата изведнъж се смятат като основание за увеличаване на капитала на държавата в това дружество не ми се струва справедливо. Според мен нашите представители трябва да поставят тоя въпрос и да гласуват против. А, пък как ще реагират по-нататък представителите на държавата, това си е техен въпрос, поне ще си кажем ясно. Аз не искам да се връщам на старите времена, когато общината изгради Хирургическия комплекс с пари собствени, основните бяха от приватизация, продажба на Младежкия дом и друга собственост. Дадохме парите, направихме Хирургически комплекс, дойде времето, не знам кой беше мисля на правителството на Иван Костов с едно постановление хайде това стана, одържавиха го на практика. И това да не го поставяме, че е изтекла вече водата. Но поне да покажем, че по някакъв начин ние се опитваме да защитим процента на нашето участие.

**Г-н Пламен Рашев:** Други изказвания? Ако няма по същество няма предложения, гласуваме материала, както е предложен. Моля, за гласуване, процедура на гласуване. Електронно резултата - 30гласа „за”, 4 „против”, „въздържали се” 2. Ръчно? Ели Досева - „за“; Веселко – „за“, Пехливанян – „за“, д-р Константинова – „въздържала се“; тримата другари „за“. 36 „за“, 3 „въздържали се“, 4 „против“ ... (коментар от зала не се чува) 37 „за“.

**КВОРУМ – 44. С 37 гласа „за”, 4 „против” и 3 „въздържали се” се прие**

**РЕШЕНИЕ № 194**

На основание чл.21, ал.1, т. 9 от ЗМСМА, във връзка с чл. 226 от ТЗ и чл. 17, т. 1 и 2 от Наредба № 9 за реда и условията за упражняване правата на Община Русе върху общинската част от капитала на търговските дружества, Общински съвет - Русе реши:

Упълномощава представителите на Община Русе в Общото събрание на „Университетска многопрофилна болница за активно лечение „Канев““ АД Гергана Николова, Кристиян Иванов, Луиза Попова и Иван Григоров да гласуват „ЗА“ по точки 11 и 12 от дневния ред на Общото събрание акционерите на дружеството, което ще се проведе на 22.06.2020 г. от 13 часа в град Русе, ул. „Независимост“ № 2, в заседателната зала на УМБАЛ „КАНЕВ“ АД, а при липса на кворум - на 17.07.2020 г. от 13 часа на същото място и при същия дневен ред.

**Г-н Пламен Рашев:** Заповядайте.

**Г-н Иво Пазарджиев:** Следваща точка 30-та, контролен лист ... (коментар от зала не се чува) Да, заповядайте. Господин Орлин Дяков за процедура.

**Г-н Орлин Дяков:** Аз знам, че това, което ще изговоря не е процедура в смисъла, в който ... Значи, виждате, господин Пазарджиев, че от един момент нататък тука гласуванията, всичко това става някаква мъка. Устройствата спират да работят, вероятно вече са остарели. Моето питане и моето как да го кажа, предложение е да си облекчим работата като закупим нещо ново, нещо по-модерно. Вероятно това няма да стане на юлската сесия, но се надявам, но се надявам от септември нататък наистина да имаме някакви по ..., някаква по-добра система за гласуване. Защото вижте аз не знам колко точки имаме още, ще се вдигат ръце, ще се брои, разбрахте ме. Благодаря.

**Г-н Иво Пазарджиев:** Благодаря на г-н Дяков. Аз мисля, че бях казал на предходна сесия, може и да не е било във ваше присъствие. Обмисляме през лятото да се направи един малък ремонт на тази зала и да се сложат устройства, които да бъдат окабелени и да бъдат независими от батерии. А, пък, дай Боже, общинските съветници да получат нови таблети, които да бъдат във връзка с ... , вече да нямаме материали на хартия, да се ползват за четене на материалите. Но, идеята ..., но идеята е да се гласува с устройства, които да са независими от батерия, да бъдат ..., за да нямаме тоя проблем със свършването на батерия. Благодаря и аз на г-н Дяков. Продължаваме със следващата точка.

**30 Точка**

**К.л.164** **Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия –довеждащи водопровод и електропровод до имот с идентификатор 47336.10.331 в м. „Вехтите лозя“, землище на гр. Мартен**

**Г-н Иво Пазарджиев:** Госпожа Магдалина Илиева ще докладва, заповядайте.

**Г-жа Магдалина Илиева:** Уважаеми колеги, предлагаме ви да вземете решение за одобряване на задание, разрешаване изработването на парцеларен план за техническа инфраструктура в местността „Вехтите лозя“ в землището на гр. Мартен. Приложени са искане, становища от ЕРП и ВиК, и всички необходими документи.

**Г-н Иво Пазарджиев:** Благодаря на г-жа Илиева. Има ли желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**г-жа Елисавета Досева – „за“;**

**д-р Теодора Константинова – „за“;**

**г-н Митко Кунчев – „за“;**

**г-н Бедрос Пехливанян – „за“;**

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 195**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ и заявления с вх. №УТ-16-21/30.03.2020 г. и №30-4123-1#1/23.04.2020 г. от „Артемида моделс“ ООД , Общински съвет - Русе реши:

1. Одобрява задание и разрешава изработване на подробен устройствен план /ПУП/ – парцеларен план за техническа инфраструктура извън урбанизираната територия – довеждащ водопровод и електропровод до имот с идентификатор 47336.10.331 в м. „Вехтите лозя“, землище на гр. Мартен през следните имоти:47336.63.369 – общинска публична собственост, 47336.64.75 – държавна публична собственост и 47336.10.70 – собственост на възложителя по първи вариант на трасета.

2. Дава предварително съгласие за утвърждаване на трасета на довеждащата инфраструктура за срок от една година.

**31 Точка**

**К.л.165 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – довеждащи водопровод и електропровод до имот с идентификатор 63427.299.42 в м. „Саръ баир“, землище на гр. Русе**

**Г-н Иво Пазарджиев:** Заповядайте, госпожо Илиева да докладвате.

**Г-жа Магдалина Илиева:** Господа съветници, предлагаме ви да вземете решение за одобряване на заданието и разрешаване изработването на парцеларния план за водопроводно отклонение за електрозахранване в местността „Саръ баир“ в землище на град Русе по искане на ЕТ „Нунки – Михаил Ханджиев“.

**Г-н Иво Пазарджиев:** Благодаря на г-жа Илиева. Има ли желаещи с въпроси и изказвания по точката? Не виждам. Процедура на гласуване, моля.

**Ръчно гласували:**

**д-р Теодора Константинова – „за“;**

**г-н Митко Кунчев – „за“;**

**г-н Бедрос Пехливанян – „за“;**

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 196**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ и заявления с вх. №УТ-16-23/01.04.2020 г. и №30-28-2#1/23.04.2020 г. от ЕТ „Нунки – Михаил Ханджиев“, Общински съвет - Русе реши:

1. Одобрява задание и разрешава изработване на подробен устройствен план /ПУП/ – парцеларен план за техническа инфраструктура извън урбанизираната територия – довеждащ водопровод и електропровод до имот с идентификатор 63427.299.42 в м. „Саръ баир“, землище на гр. Русе през следните имоти: 63427.299.26 и 63427.300.31 – общинска публична собственост и 63427.300.28 – частна собственост по първи вариант на трасета.

2. Дава предварително съгласие за утвърждаване на трасета на довеждащата инфраструктура за срок от една година.

**32 Точка**

**К.л.166 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – водопроводно отклонение до имот с идентификатор 65348.20.53 в м. „Корията“, землище на с. Сандрово**

**Г-н Иво Пазарджиев:** Госпожа Магдалина Илиева, заповядайте.

**Г-жа Магдалина Илиева: „**Строително оборудване“ ЕООД е внесло заявление а одобряване на задание за изработване на подробен устройствен план – парцеларен план за техническа инфраструктура и за даване на предварително съгласие за утвърждаване на трасе. Предлагам да вземете решение за одобрение.

**Г-н Иво Пазарджиев:** Благодаря на г-жа Илиева. Има ли желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**Д-р Милко Борисов – „за“**

**г-н Митко Кунчев – „за“;**

**г-н Бедрос Пехливанян – „за“;**

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 197**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ и заявление с вх. №УТ-16-25/10.04.2020 г. от „Строително оборудване“ ЕООД, Общински съвет - Русе реши:

1. Одобрява задание и разрешава изработване на подробен устройствен план /ПУП/ – парцеларен план за техническа инфраструктура извън урбанизираната територия – водопроводно отклонение до имот с идентификатор 65348.20.53 в м. „Корията“, землище на с. Сандрово през следните имоти общинска публична собственост: 65348.18.117 и 65348.68.69 с НТП „Пасища,мери“; 65348.20.119, 65348.68.65 и 65348.68.100 с НТП „Полски пътища“ по първи вариант на трасе.

2. Дава предварително съгласие за утвърждаване на трасе на довеждащата инфраструктура за срок от една година.

**33 Точка**

**К.л.167 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.169.741, находящ се в местността „Гълъбец“, гр. Русе**

**Г-н Иво Пазарджиев:** Заповядайте госпожо Илиева да докладвате.

**Г-жа Магдалина Илиева:** По искане на Мартин Димитров, частно лице предлагаме да вземете решение за изработване на подробен устройствен план – план за застрояване в местността „Гълъбец“, град Русе.

**Г-н Иво Пазарджиев:** Благодаря на г-жа Илиева. Има ли желаещи за изказвания и предложения по точката? Господин Иван Петров Иванов, заповядайте.

**Г-н Иван Петров Иванов**: Уважаеми господин Председател, колеги, първо бих искал да уточня, че питането ми е общо така да се изразя и касае много от преписките от подобен род характер, които ние разглеждаме на всяка сесия. Чудесно е, че дори в момент на пандемия частната инициатива не стихва и имаме подобен род преписки за одобряване, съгласуване на ПУП-ове, инвестиционни намерения и т.н. Така, само че в много голяма част от зоните, в които тези инвестиционни намерения са заявени с идеята да се осъществят няма ВиК поддържаща, водопреносна и канализационна система. Затова питанката ми е общината предвижда ли изграждането на такива съоръжения и ако да, кога и какво, и предвидени ли са пари в бюджета. Благодаря.

**Г-н Иво Пазарджиев:** Благодаря на г-н Иванов. Доктор Теодора Константинова за изказване ли или реплика? (коментар от зала не се чува) Изказване, заповядайте.

**Д-р Теодора Константинова**: Господин Иванов, мисля, че дори в началото на ситуирането на общинския съвет задавахте такъв въпрос. Аз многократно съм го задавала, защото подобни материали е имало винаги, във всички общински съвети, независимо кой е кмет или председател на общинския съвет. И отново задавам въпрос, дали в такива апетитни местности, защото се оказаха част от тях много апетитни, не би могло да се помисли за създаване на инфраструктура и да могат да бъдат с много по-добра стойност и да влязат много повече средства в бюджета на общината. Благодаря.

**Г-н Иво Пазарджиев:** Благодаря на д-р Константинова. Госпожа Магдалина Илиева виждам, че иска да отговори. Заповядайте.

**Г-жа Магдалина Илиева**: Както знаете в момента сме на последните фази по приемане на предварителния Общ устройствен план на Община Русе, съгласно, който урбанизираната територия се разширява в сравнение с плана, който е предхождащ предварителния Общ устройствен план. Всичко това всъщност ще доведе до това, че общината ще има нужда от много по-голям финансов ресурс, за да може да обгрижи и да даде на всички жители на града еднакви условия на живот така, както в центъра, на тези които живеят в центъра и тези, които живеят в покрайнините, и тези, които вече живеят или смятат да живеят в периферните зони, където все още инфраструктурата не е създадена. Тепърва ще започне общинския съвет да мисли по тези въпроси. Тепърва ще трябва да се мисли за осигуряване на финансов ресурс, защото не става въпрос само за електрозахранване и за водно захранване, за канализация, става въпрос за сметоизвозване, за сметопочистване и т.н. Това наистина е голям проблем, трябва от сега да знаят всички съветници, че трябва да се мисли за осигуряване на средства, за обгрижване еднакво на всички жители. Благодаря ви за този въпрос.

**Г-н Иво Пазарджиев:** Благодаря на г-жа Илиева. Госпожа Елеонора Николова за изказване. Заповядайте, г-жо Николова.

**Г-жа Елеонора Николова:** Аз съжалявам, че кмета не е тука, въпроса, който г-жа Константинова зададе е изключително резонен. Ние знаем как унищожихме града, архитектурната перла по начина с частично ... с изменение на частични регулационни планове, когато без да се държи сметка за квартално застрояване, за цялостна визия изникнаха блокове и блокчета, и сгради, включително и в територии, които бяха предназначени за зелени пространства. И това комплексно виждане и изграждане на кварталите беше унищожено. Сега сме на път да направим същото с тези крайградски вилни зони или полувилни, защото няма визия, няма Общ градоустройствен план за тях. Във всички материали, които разглеждаме, аз съм питала общинска администрация какво правим, тъй като ВиК казват, че нямат никаква възможност да подадат вода до тези терени, ЕРП-тата са малко по-оптикаеми. Това значи, че ние разрешавайки да се изработи план, а след това подавайки се на натиска да се разреши и съответното застрояване увеличаваме натиска върху общината, за това спешно и бързо да се доставят тези услуги, за които общината няма готовност. Не само няма готовност, общината няма виждане какво се случва с тези територии. Те ще бъдат застроени хаотично, съобразно инвестиционните намерения и възможности на отделните собственици, без ние да можем да се намесим точно в урбанизацията на тези територии. Затова предлагам, не е по повод точно на тази точка, предлагам на общинска администрация много внимателно да обсъди тези въпроси и да бъде много пестелива по отношение на внасянето на такива точки. Верно е, че инвеститорите ще натискат, но тук става въпрос за планове. На мен юристката, която обслужва малката община, както ние казваме, Териториалното и селищно устройство ми каза, ами госпожа Николова ние сега само одобряваме проект. Одобряваме проект, ама като сме одобрили проект, като сме казали „А“ трябва да кажем след това цялата азбука. Затова тези въпроси, решаване на парче не говорят нито добре за нас, нито за самата общинска администрация. Ние не знаем какво се случва с тези територии, а знаете, че ако искаме града да се развива, той може да се развива само в тази посока. Само в тази посока, всичко друго е застроено. Благодаря ви.

**Г-н Иво Пазарджиев:** Благодаря на г-жа Николова. Има ли други желаещи за изказвания и предложения по точката? Да, г-жа Магдалина Илиева, заповядайте. Елисавета Досева след нея.

**Г-жа Магдалина Илиева:** Сега, Вие сте права, абсолютно, г-жо Николова. Но, на етап, в който вече се разработи, разработва ПУП-а ние изискваме, когато съответното ..., когато ВиК-то декларира, че там няма разработена мрежа, ние изискваме разработването на парцеларен план за довеждаща инфраструктура – водопровод или електропровод. Така, че няма как да бъде одобрен, ако това не е направено. И отделно от това няма как извън урбанизирана територия ние да изграждаме инфраструктура. Пак повтарям, че тази територия ще бъде разширена, затова казвам, че ще бъдат необходими средства и нови сили на общината за разширяването на територия.

**Г-н Иво Пазарджиев:** Благодаря на г-жа Илиева. Елисавета Досева има думата.

**Г-жа Елисавета Досева:** Уважаеми господин Председател, колеги, лично аз съм нова в общинския съвет и поставих въпроса на г-н Пазарджиев, защо общинския съвет разглежда тези предложения за ПУП. Тъй като не бях запозната и се оказа, че в ЗУТ-а е прието това предложение да се разглежда от общинския съвет. Лично аз смятам, че не е от моята компетенция да преценя дали трябва да се застрои или не трябва да се застрои. Но може би това, което каза и г-жа Николова и това, което се говори дали трябва да има инфраструктура и редица други неща, ВиК, ЕРП-тата и т.н. може би, би трябвало, ако има архитектурен съвет, който също не знам дали има архитектурата такъв, това са хората, които разбират от тия неща. И общинският съвет да, да продължи по ЗУТ да одобрява или да не одобрява тези предложения за ПУП, но да се изгради една такава концепция за в бъдеще как ще се развива нашия град и къде трябва да се насочат усилията, за да се случат нещата добре, и за да има възможност за развитие и със съответните необходими неща, за да стане нормално за живеене, нормално за изграждане. Благодаря.

**Г-н Иво Пазарджиев:** Благодаря на г-жа Досева. Реплика за д-р Константинова. Вие за изказване ли, г-н Дяков? Господин Иванов, Вие за реплика ли сте или ... (коментар от зала не се чува) Не, Вие си кажете по каква процедура сте, помислете, докато е репликата на д-р Константинова.

**Д-р Теодора Константинова /реплика/:** И може би ще прозвучи кощунствено, благодаря, господин Председател за думата, но си мисля, че ако в същото темпо, както в предходните 8-10 години продължаваме да разпродаваме терените, накрая ще останем без терени. Прекрасни места покрай езерото на Николово, в различни Астарджийки и други, няма да ги изброявам. И тогава какъв ще бъде смисъла да направим съответно необходимите градоустройствени планове, ПУП-ове и т.н. и чак тогава да имаме инфраструктури, когато няма да имаме терени. И си мисля, че може би трябва да се помисли за временен мораториум върху продажбата на такива терени до изработване, да се побърза с това, до изработване на съответните планове. Благодаря.

**Г-н Иво Пазарджиев:** Господин Иван Петрова Иванов, Вие по каква процедура желаехте? (коментар от зала не се чува) Тоест искате да направите реплика на г-жа Досева? (коментар от зала не се чува) Не, имате възможност единствено реплика да възразите на изказването ѝ, тоест да възразите на изказването на г-жа Досева, сега.

**Г-н Иван Петрова Иванов /реплика/:** Уважаеми колеги, като председател на комисията по териториално устройство и строителство и като гражданин на този град вече 50 и кусур години, как да кажа, трябва да си милеем малко за Малката Виена.

**Г-н Иво Пазарджиев:** Моля да възразите на г-жа Досева, реплика имате в момента.

**Г-н Иван Петрова Иванов:** Когато мислим за развитието на града, свързано и с инфраструктурата и с новия бъдещ градоустройствен план мисля, че трябва да имаме визията не само за комуникациите и инфраструктурата ...

**Г-н Иво Пазарджиев:** Господин Иванов, отнемам Ви думата, не правите реплика в момента, а правите изказване по същество. Благодаря ви. Кметът на Община Русе беше заявил изказване. Господин Станчев, да направите процедурата след него? (коментар от зала не се чува) Да, благодаря ви. Господин Дяков също, да записал съм ви.

**Г-н Пенчо Милков**: Уважаеми колеги, няма начин да не взема думата. Още повече, че чух какво каза г-жа Николова макар да не бях в залата. Предвид възможностите техническите бях в кабинета си и ви чух какво казахте, кмета е тук, той Ви слуша и ви вижда и ... И темата ... винаги ..., винаги, при което нещо много важно, на тези точки се изказвах аз като общински съветник. И сега ще ви кажа нещо интересно, няма какво да пазите вече. Това, което вие го говорите трябваше двамата да го говорим 2011-та, поне Вас да ви бяха чули. И сега ще ви разкажа една история, от „Дрибак 1“ до „Дрибак 6“ всичко беше общинско. Когато през 2011 година като млад общински съветник слушах какво един кмет на Благоевград е направил, когато е станал кмет, той каза така – „Видях хубавите територии, които са земеделски, урегулирах ги и това ми струваше 70 000 лв., след което ги продавах урегулирани.“ Дотърчах тук, казах чудесната си идея и всичко след това се превърна само в поредица смешни мои изказвания. С господин Станчев поне се преборихме да има коефициент, коефициент, пари, само че вие ги продавахте по 500 лв. 500 кв.м. И на една сесия заставайки тук ви показах как на частния пазар беше влязла точка, човек, който си беше купил същите 500 квадрата за 12 000 лева вече от друг и влезе тук за ток. И като ви го показах се съгласихте, Станчев беше с мене общински съветник. Всичко е разпродадено в Дрибаците, това ще стане агломерация от Русе до Николово, прекрасен квартал, в който вече общината е допуснала всичко да се свършва хаотично. Разходете се с колите си, които са по-проходими да видите как се строят хубави къщи без регулация, регулирани са отделни ПУП-ове за отделните имоти и са като ... Въпросът, който ще излезе след малко или излезе писмения за гробището в това ..., оставено е на самотек, без регулация, абсолютно съм съгласен, само че ние в момента имаме 1-2 имота в това място там останали. Как да погледна глобално по въпроса? Аз гледах глобално по въпроса, има протоколи „Верба волант, скрипта манент“, то всичко е написано. И в моментът като отворите, елате всички и които разбирате от недвижими имоти, елате да ги видим. Елате да видите как точно под Телевизионната кула имоти съм изискал да видя, 6 общински имота и най-мъничкия в средата е купен частен. Защо? Защото той вече като го вземе този частен имот, всички вече шестте са вързани с този човек вече. Някой е гледал преди нас с вас и доста добре е играл билярд по имотите. Това искам да ви кажа. Прегръщам идеята и вас, но тя вече на този етап е неосъществима в този обем, който ние си мечтаем. Елате, готов съм да извадим картите, ние с арх. Бучуковска няколко пъти в моя кабинет и по повод на Общия устройствен план гледахме предназначението на териториите, и собствеността. Готов съм всеки да дойде извън сесиите, елате да го видим заедно. И ако някъде има нещо, което можем да регулираме съм „за“ да платим да се регулира първо, но такива общи територии няма останали общински.

**Г-н Иво Пазарджиев:** Моля, без разговори от място.

**Г-н Пенчо Милков:** Пояснявам и по повод на това, Общия устройствен план ще бъде приет в срок и тук проведох среща преди по-малко от седмица с двете организации на архитектите в Русе, точно за това, за да им кажа, че предстои последното, което видях аз. Тоест тя се е развила процедурата преди окончателното приемане. И дори преди окончателното приемане искаме разширен експертен съвет, за да влязат повече от архитектите от нашата гилдия. Защото, когато ви го внеса в общинския съвет тук няма архитекти в момента, преди беше арх. Илиев, арх. Силвия Алексиева, сега ги няма и ние не можем да вземем запознато решение, включително и аз. Затова с инж. Илиева решихме да направим разширен експертен съвет, да влязат от общността на архитектите хора, да ги прочетат и да ни дадат последно идеи, които да можем да вземем предвид. Благодаря ви.

**Г-н Иво Пазарджиев:** Благодаря на господин кмета. Господин Станчев беше заявил желание за процедурен въпрос, след него е г-н Дяков за изказване.

**Г-н Станимир Станчев:** Минаха 3 час от началото на следобедното заседание, от името на група 10 минути почивка.

**Г-н Иво Пазарджиев:** 17 и 35 е, моля в 17 и 45 всички съветници да бъдат по местата си.

**Почивка 10 минути.**

**Г-н Иво Пазарджиев:** Колеги, моля да влезете в залата. (коментар от зала не се чува) Да, влизат значителен брой общински съветници влизат ... Моля, да заемете местата си общинските съветници. (коментар от зала не се чува) Стартираме отново проверка на кворума. 25 са регистрирани, Деян Недков виждам. Иван Костадинов Иванов, д-р Константинов, видимо има повее в залата, имаме кворум, продължаваме по дневния ред. Следващият заявил изказване по точката е г-н Орлин Дяков. Заповядайте, господин Дяков за изказване.

**Г-н Орлин Дяков**: Аз имам един кратък въпрос. Вероятно, а и не съм и длъжен да знам, тези хора, които са построили къщи там къде плащат данъци, при нас в общината ли ги плащат? (коментар от зала не се чува) Защото, ако ги плащат при нас в общината съответно те ще имат и изисквания. И готови ли сме ние за техните изисквания, защото техните изисквания ще бъдат като на всички други, които си плащат данъците в града. Благодаря.

**Г-н Иво Пазарджиев:** Благодаря на г-н Дяков. Има ли други желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**Д-р Милко Борисов – „за“**

**г-н Александър Неделчев – „за“;**

**г-н Владо Владов – „за“;**

**д-р Теодора Константинова – „за“;**

**г-н Митко Кунчев – „за“;**

**г-жа Деана Тонева – „за“;**

**г-н Галин Ганчев – „за“;**

**г-н Бедрос Пехливанян – „за“.**

**КВОРУМ – 43. С 42 гласа „за”, 0 „против” и 1 „въздържали се” се прие**

**РЕШЕНИЕ № 198**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№УТ-27-25/23.03.2020г. от Мартин Йорданов Димитров, Общински съвет – Русе реши:

1. Одобрява задание за проектиране на подробен устройствен план (ПУП) – план за застрояване (ПЗ) на поземлен имот с идентификатор 63427.169.741, находящ се в местността „Гълъбец“, гр. Русе, като с плана за имота се определи смесена многофункционална зона разновидност 2 /Смф2/ с плътност на застрояване до 50%, коефициент на интензивност на застрояването до 2 и процент на озеленяване – минимум 20%. ПЗ да се изработи с ограничителни линии на застрояване, като бъдещото ново застрояване се предвижда да бъде с височина до 10 метра, като се ситуира на минимум два метра от външната граница на имота към обслужващия път от юг, на по 3 метра от двете странични имотни граници и на отстояние от по 3 метра от двете страни на преминаващия през имота водопровод, осигуряващо необходимия за експлоатацията му сервитут. От съществуващите в имота 3 броя сгради да се запази като елемент на ПЗ сградата с идентификатор 63427.169.741.1., разположена в северната част на имота. Проектът да се изработи в съответствие с изискванията на Наредба №8 за обема и съдържанието на устройствените планове и на чл.108, ал. 2 от ЗУТ. Да се съобразят изискванията и условията дадени с писма №30-9965-71#2/24.04.2020г. от „В и К“ ООД – Русе и 30-9965-71#1/21.04.2020г. от „ЕРП Север“ АД;
2. Разрешава изработване на план за застрояване на поземлен имот с идентификатор 63427.169.741, находящ се в местността „Гълъбец“, гр. Русе, в съответствие с одобреното в т.1 задание.

**34 Точка**

**К.л.168 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.166.152, находящ се в местността „АСТАРДЖИЙКА“, гр. Русе**

**Г-н Иво Пазарджиев:** Госпожа Магдалина Илиева ще докладвам виждам. Заповядайте.

**Г-жа Магдалина Илиева:** По искане на частно лице Венцислав Хинков предлагам за вземане на решение за разрешение на изработване на план за застрояване. Предвижда се свободно стояща вилна сграда. Имаме становище от ВиК и от ЕРП, и всички приложени документи.

**Г-н Иво Пазарджиев:** Благодаря на г-жа Илиева**.** Има ли желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**Д-р Милко Борисов – „за“**

**г-н Александър Неделчев – „за“;**

**г-н Владо Владов – „за“;**

**д-р Теодора Константинова – „за“;**

**г-н Митко Кунчев – „за“;**

**г-н Бедрос Пехливанян – „за“;**

**г-н Галин Ганчев – „за“;**

**г-жа Наталия Кръстева – „за“.**

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 199**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№УТ-27-26/31.03.2020 г. от Венцислав Стойчев Хинков, Общински съвет – Русе реши:

1. Одобрява задание за проектиране подробен устройствен план (ПУП) – план за застрояване (ПЗ) на поземлен имот с идентификатор 63427.166.152, находящ се в местността „АСТАРДЖИЙКА“, гр. Русе, като с плана за имота се определи вилна зона за застрояване /Ов/ с плътност на застрояване до 40%, коефициент на интензивност на застрояването до 0,8 и процент на озеленяване – минимум 50% и височина на застрояването Н до 7 метра. ПЗ да се изработи с ограничителни линии за ново вилно застрояване свободно разположени на по 4 метра от двете странични граници на имота, на 5 метра от външната граница на имота към обслужващия път от юг и на 6 метра от дъното на имота. Да се запази като елемент на ПЗ съществуващата свободно разположена в имота сграда със застроена площ от 15 квадратни метра. Проектът да се изработи в съответствие с изискванията на Наредба №8 за обема и съдържанието на устройствените планове и на чл.108, ал. 2 от ЗУТ. Да се съобразят изискванията и условията дадени с писма №30-9965-80#2/24.04.2020г. от „В и К“ ООД – Русе и 30-9965-80#1/22.04.2020г. от „ЕРП Север“ АД;
2. Разрешава изработване на ПЗ на поземлен имот с идентификатор 63427.166.152, находящ се в местността „АСТАРДЖИЙКА“, гр. Русе, в съответствие с одобреното в т.1 задание.

**35 Точка**

**К.л.169** **Даване на Разрешение за изработване на проект за подробен устройствен план – план за застрояване на поземлен имот с идентификатор 65348.68.176, находящ се в местността „Люцерните“, с. Сандрово, община Русе**

**Г-н Иво Пазарджиев:** Госпожа Магдалина Илиева ще докладва. Заповядайте.

**Г-жа Магдалина Илиева:** Поддържаме предложението си за разрешаване одобряване на задание за проектиране на план на застрояване в местността „Люцерните“ по искане на частно лице Камен Филипов, представител на фирма „С.У.К. 3“.

**Г-н Иво Пазарджиев:** Благодаря на г-жа Илиева**.** Има ли желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**Д-р Милко Борисов – „за“**

**г-н Александър Неделчев – „за“;**

**г-н Владо Владов – „за“;**

**д-р Теодора Константинова – „за“;**

**г-н Митко Кунчев – „за“;**

**г-н Бедрос Пехливанян – „за“;**

**г-н Галин Ганчев – „за“;**

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 200**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и с чл. 25, ал. 1 и ал. 3 от Наредба №7 за правила и нормативи за устройство на отделните видове територии и устройствени зони и искане с вх.№УТ-27-27/31.03.2020г. от Камен Олегов Филипов, управител на „С.У.К. 3“ ООД, Общински съвет – Русе реши:

1. Одобрява задание за проектиране на подробен устройствен план – план за застрояване на поземлен имот с идентификатор 65348.68.176, находящ се в местността „Люцерните“, с. Сандрово, община Русе, като с плана за имота се определи предимно производствена зона за застрояване /Пп/. Да се запазят като елементи на плана за застрояване съществуващите в имота сграда – краварник със застроена площ 623 квадратни метра и трафопост. Да се предвиди пристройка на съществуващата сграда в западна посока, като ограничителната линия на застрояване се ситуира на 6, 56 метра от западната странична имотна граница. Да се спазят изискванията на чл. 25, ал. 1 и ал. 3 от Наредба №7 за правила и нормативи за устройство на отделните видове територии и устройствени зони. Проектът да се изработи в съответствие с изискванията на Наредба №8 за обема и съдържанието на устройствените планове и на чл.108, ал. 2 от ЗУТ. Да се съобразят изискванията и условията дадени с писма №30-9965-79#2/05.05.2020г. от „В и К“ ООД – Русе и 30-9965-79#1/21.04.2020г. от „ЕРП Север“ АД;
2. Разрешава изработване на план за застрояване на поземлен имот с идентификатор 65348.68.176, находящ се в местността „Люцерните“, с. Сандрово, община Русе, в съответствие с одобреното в т.1 задание.

**36 Точка**

**К.л.170 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.11.148, находящ се в кв. ДЗС, гр. Русе**

**Г-н Иво Пазарджиев:** Госпожа Магдалина Илиева ще докладва. Заповядайте.

**Г-жа Магдалина Илиева:** По искане на Цветомир Ангелов управител на фирма Дичиа ЕООД предлагаме да вземете решение за одобряване на задание за подробен устройствен план – план на застрояване за собствения му имот. Предвижда се запазване на съществуваща сграда и застрояване до нея, приложение са становища от ВиК и от ЕРП.

**Г-н Иво Пазарджиев:** Благодаря на г-жа Илиева**.** Има ли желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**Д-р Милко Борисов – „за“**

**г-н Александър Неделчев – „за“;**

**г-н Владо Владов – „за“;**

**д-р Теодора Константинова – „за“;**

**г-н Митко Кунчев – „за“;**

**г-н Бедрос Пехливанян – „за“;**

**г-н Галин Ганчев – „за“;**

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 201**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№УТ-27-28/01.04.2020г. от Цветомир Дичев Ангелов, управител на „Дичия“ ЕООД, Общински съвет – Русе реши:

1. Одобрява задание за проектиране на подробен устройствен план – план за застрояване на поземлен имот с идентификатор 63427.11.148, находящ се в кв. ДЗС, гр. Русе, като с плана за имота се определи смесена многофункционална зона за застрояване от разновидност 2 /Смф2/. Да се предвиди запазването като елемент на плана за застрояване на съществуващата в югоизточната част на имота сграда, а ограничителните линии за новото застрояване да се разположат свободно в имота на минимум 25 метра от края на платното за движение на републикански път I-2 Русе-Варна съобразно нормата на чл. 6, ал. 1 от закона за пътищата. Проектът да се изработи в съответствие с изискванията на Наредба №8 за обема и съдържанието на устройствените планове и на чл.108, ал. 2 от ЗУТ. Да се съобразят изискванията и условията дадени с писма №30-9965-78#2/21.05.2020г. от „В и К“ ООД – Русе и 30-9965-78#1/22.04.2020г. от „ЕРП Север“ АД;
2. Разрешава изработване на план за застрояване на поземлен имот с идентификатор 63427.11.148, находящ се в кв. ДЗС, гр. Русе, в съответствие с одобреното в т.1 задание.

**37 Точка**

**К.л.174 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.153.2368, находящ се в местност „Караач“, гр. Русе**

**Г-н Иво Пазарджиев:** Заповядайте, госпожо Илиева да докладвате.

**Г-жа Магдалина Илиева:** По искане на Динко Дечев, собственик на имота в местността „Караач“ предлагам да се вземе решение за одобряване на задание, разрешаване на ПУП. Тук случая е по-особен, предвижда се свързано застрояване със съседен имот, във връзка с ..., който вече е с променено предназначение, затова ние също трябва ..., вие трябва да се произнесете по даване разрешение за промяна на предназначението на имота на Динко Дечев. Приложена е заповедта за ПУП на съседния имот.

**Г-н Иво Пазарджиев:** Благодаря на г-жа Илиева**.** Има ли желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**Д-р Милко Борисов – „за“**

**г-н Александър Неделчев – „за“;**

**г-н Владо Владов – „за“;**

**д-р Теодора Константинова – „за“;**

**г-н Митко Кунчев – „за“;**

**г-н Бедрос Пехливанян – „за“;**

**г-н Галин Ганчев – „за“;**

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 202**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№УТ-27-24/23.03.2020г. от Динко Дечев Дечев и от Севчук Себайдинов Салиев, Общински съвет – Русе реши:

1. Одобрява задание за проектиране на подробен устройствен план (ПУП) – план за застрояване(ПЗ) на поземлен имот с идентификатор 63427.153.2368, находящ се в местност „Караач“, гр. Русе, като с плана за имота се определи смесена многофункционална зона за застрояване от разновидност 2 /Смф2/. ПЗ да се изработи с ограничителни линии на застрояване разположени на 3 метра от външната границата на имота към бул. „Гоце Делчев“, на 3 метра от двете странични граници и на 5 метра от дъното му. На южната странична граница на имота към ПИ 63427.153.2354 да се установи свързано застрояване със задължителна линия на застрояване с дълбочина на застрояването 16 метра и височина на застрояването Н до 7,5 метра. ПУП следва да се изработи едновременно за двата имота (за ПИ 63427.153.2354 и ПИ 63427.153.2368), като се има предвид издадената заповед №РД-01-1045/07.052020г., с която е разрешено изработването на изменение на плана за застрояване на ПИ 63427.153.2354. Проектът да се изработи в съответствие с изискванията на Наредба №8 за обема и съдържанието на устройствените планове и на чл.108, ал. 2 от ЗУТ. Да се съобразят изискванията и условията дадени с писма №30-9965-73#2/05.05.2020г. от „В и К“ ООД – Русе и 30-9965-73#1/16.04.2020г. от „ЕРП Север“ АД;
2. Разрешава изработване на ПУП - ПЗ на поземлен имот с идентификатор 63427.153.2368, в местност „Караач“, гр. Русе, в съответствие с одобреното в т.1 задание.

**38 Точка**

**К.л.175 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.300.38, находящ се в местност „Саръ баир“, гр. Русе**

**Г-н Иво Пазарджиев:** Госпожа Магдалина Илиева ще докладва, заповядайте.

**Г-жа Магдалина Илиева:** Става въпрос за имот, собственост на управителя на фирма Ирис – Станимир Иванов. Имотът е голям 19 декара, предвижда се план на застрояване с височина до 15 метра, с необходимите законови отстояния и има приложени становища на ВиК и на ЕРП.

**Г-н Иво Пазарджиев:** Благодаря на г-жа Илиева**.** Има ли желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**Д-р Милко Борисов – „за“**

**г-н Александър Неделчев – „за“;**

**г-н Владо Владов – „за“;**

**д-р Теодора Константинова – „за“;**

**г-н Митко Кунчев – „за“;**

**г-н Бедрос Пехливанян – „за“;**

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 203**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№УТ-27-30/21.04.2020г. от Станимир Ивелинов Иванов, упълномощен представител на „ИРИС“ АД по пълномощно рег.№217 от 18.03.2020г., Общински съвет – Русе реши:

1. Одобрява задание за проектиране на подробен устройствен план (ПУП) – план за застрояване (ПЗ) на поземлен имот с идентификатор 63427.300.38, находящ се в местност „Саръ баир“, гр. Русе С плана да се определи Смесена многофункционална зона – разновидност 2 /Смф2/, като се предвиди свободно застрояване за многофункционални сгради със смесено предназначение с максимална височина Н до 15 м., плътност на застрояване до 50%, коефициент на интензивност на застрояване – до 2 и озеленяване – минимум 20%. ПЗ да се изработи с ограничителни линии на застрояване, разположени на 10 метра от външната границата на имота към обслужващия път от североизток, на 3 метра от югоизточната странична имотна граница, на 6 метра от дъното на имота и на 10 метра от северозападната странична имотна граница. ПУП да се изработи в съответствие с изискванията на Наредба №8 за обема и съдържанието на устройствените планове и на чл.108, ал. 2 от ЗУТ. Да се съобразят изискванията и условията дадени с писма №30-9965-89#2/21.05.2020г. от „В и К“ ООД – Русе и 30-9965-89#1/08.05.2020г. от „ЕРП Север“ АД;
2. Разрешава изработване на ПУП - ПЗ на поземлен имот с идентификатор 63427.300.38, находящ се в местност „Саръ баир“, гр. Русе, в съответствие с одобреното в т.1 задание.

**Г-н Иво Пазарджиев:** Уважаеми колеги, тъй като е 17:57 часа. А съгласно нашия правилник можем да работим до 18:00 часа или да удължим времето ни с един час. Правя процедурно предложение да удължим нашата работа с 1 час, тоест до 19:00. Моля за процедура на гласуване.

**Ръчно гласували:**

**Д-р Милко Борисов – „за“**

**г-н Александър Неделчев – „за“;**

**г-н Владо Владов – „за“;**

**д-р Теодора Константинова – „за“;**

**г-н Митко Кунчев – „за“;**

**г-н Бедрос Пехливанян – „против“;**

**г-н Галин Ганчев – „против“.**

**КВОРУМ – 44. С 27 гласа „за”, 12 „против” и 6 „въздържали се” се прие процедурното предложение.**

**39 Точка**

**К.л.191 Приемане на решение по Сигнал с вх. № 259/27.02.2020г. до Комисията по етика**

**Г-н Иво Пазарджиев:** Кой ще докладва предложението? Председателят на комисията по етика г-н Косю Станев, заповядайте.

**Г-н Косю Станев:** Благодаря. Уважаеми господин Председател, уважаеми господин Милков, уважаеми колеги, още в началото искам да благодаря на колегите, които участваха в работата на комисията за коректния добронамерен тон. Ние не сме съдебен или някакъв полицейски разследващ орган. Санкциите, които можем да наложим са в повечето случаи морални. Сега, така, както е формулирано в общинския съвет е постъпил сигнал от председателя на съвета с входящ номер, няма да го чета, имате го, до комисията по етика. Комисията се събра на две заседания, разгледа подробно сигнала и реши ..., тъй като не всички сме високо образовани юристи, допуснали сме грешка при отпечатването и формулирането на решението. Сега ще прочета така, както предлагам да бъде като окончателно решение, пък вие или ще ме подкрепите или не. Отправя забележка към: г-жа Елеонора Николова, г-н Иван Григоров и г-н Деян Недков, членове на групата от общински съветници с наименование СДС – СДС – ДБГ - ССБ – БНД и Движение 21. Господин Станимир Станчев не е присъствал в залата, така че можем само да му кажем, друг път не прави така. Благодаря.

**Г-н Иво Пазарджиев:** Има ли, новата формулировка има ли я някъде писмено? (коментар от зала не се чува) Уважаеми колеги има ли желаещи за изказване и предложение по точката? Асен Даскалов, заповядайте.

**Г-н Асен Даскалов:** Уважаеми колеги, аз ще гласувам против предложението на комисията и в първоначалния вариант, който получихме, и в сегашния. Считам, че не можем да накажем повече от един човек за подобно деяние и тъй като сега се предлагат трима души, нали аз лично не съм съгласен. Направи ми впечатление, обаче някои неща в протокола от заседание на комисията от 9 март – „Едва ли някой ще си позволи при такава реакция от страна на комисията по етика на председателя на Общинския съвет да си позволи друг път да не се обмисли постъпката“ на г-жа Симеонова. Господин Станев „Самопризнанието ѝ мисля, че е нормално и така достойно. Ние би трябвало да го уважим и да го внесем на сесия“. Първо, нали не виждам връзката между изказванията и предложението за решение. А на г-жа Симеонова това, което е споменала и аз наистина се надявах, че това няма никога да се повтори. За съжаление днес може би имаше подобен случай. Призовавам колегите, нали и з като Траян преди няколко сесии, не го правете, спазвайте нашите принципи и духа на работа на общинския съвет. Благодаря ви.

**Г-н Иво Пазарджиев:** Благодаря на г-н Даскалов. Елка Симеонова има думата за изказване.

**Г-жа Елка Симеонова:** Уважаеми господин Председател, господин Кмет, колеги, вземам отношение, тъй като е замесено моето име и за съжаление репликите, които е хванал протокола са извън контекста. Искам да кажа, че случката, неприятната случка беше на сесията през месец февруари. Веднага след това беше свикана комисията ... е неудобно. Доста месеци по-късно предвид пандемията отново беше свикана тази комисия и аз тогава, доколкото си спомням направих едно изказване да престанем да се вторачваме в едно лице, в случая г-жа Николова, тъй като за мене всичко някак си приключи. В тоя смисъл аз също смятам, че материала не би трябвало да бъде подкрепен.

**Г-н Иво Пазарджиев:** Благодаря на г-жа Симеонова. Има ли други желаещи за изказване и предложение по точката? Госпожа Росица Георгиева, заповядайте.

**Г-жа Росица Георгиева:** Уважаеми колеги, в залата малко са юристите, по-голяма част, ако гледаме общия брой сме хора, които не сме юристи. Да, имаше един хубав анекдот „Аз знам, че вие тук не сте юристи казал един като влязъл, но че всички се правите на такива, не го знаех“. По отношение на решението, за което спомена г-н Даскалов, ние, аз себе си не чувствам за юрист, нямам никакви претенции, но не съм и съдник. Има кой да съди и поради тази причина, тъй като пък аз се водя от принципите, които са залегнати в Библията, ако има провинение, то няма колективно наказание. Аз съм изключително против това да бъде наказана цяла една група, защото аз мисля, че и в съда, пък и ние, когато хванем някой да преписва по време на държавен зрелостен изпит, наказваме този, който е преписал, а не цялата зала. Така, че ние няма да съдим, само ще помоля всички ние тук, децата ни гледат, не знам колко ни гледат възрастните, но децата ни гледат, ние сме техния пример. Да им даваме такъв пример, от който да не се срамуваме.

**Г-н Иво Пазарджиев:** Благодаря на г-жа Георгиева. Има ли други желаещи за изказвания? Господин Пехливанян, заповядайте.

**Г-н Бедрос Пехливанян:** Господин Председател, господин Кмет, колеги, от дългата ми практика като общински съветник, аз го казах и на една от комисиите, мисля, че това е втората комисия, която се събира по даден сигнал. И през другите комисии, решението, ако въобще беше вземато на тази, на такава комисия си оставаше там ... Сега, разни процедури, че трябвало да мине през решение на общински съвет и т.н. , окей, да. Мисля, че както бяха и предишните решения на тези комисии съвсем спокойно можеше това да си остане. А наистина това, което го каза и г-жа Георгиева да намъмрим, да наказваме цяла група и т.н., еми да накажем целия общински съвет.

**Г-н Иво Пазарджиев:** Благодаря на г-н Пехливанян. Има ли други желаещи за изказвания и предложения по точката? Господин Косю Станев, заповядайте.

**Г-н Косю Станев:** Разбирам вашите мотиви и наистина съм съгласен, така е. Затова не случайно започнах с добрия тон и с опита на колегите да бъде коректни, да не обидим никого. Но след внесен сигнал, официален, аз не можех да не реагирам и да не създам някакъв документ, който да ви предложа. Благодаря.

**Г-н Иво Пазарджиев:** Благодаря на г-н Станев. Има ли други желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**г-жа Елисавета Досева – „за“;**

**г-н Александър Неделчев – „за“;**

**г-н Владо Владов – „против“;**

**д-р Милко Борисов – „за“**

**д-р Теодора Константинова – „въздържал се“;**

**г-н Митко Кунчев – „за“;**

**г-н Бедрос Пехливанян – „против“;**

**г-н Галин Ганчев – „против“.**

**КВОРУМ – 44. С 16 гласа „за”, 18 „против” и 10 „въздържали се” не се прие предложението.**

**Г-н Иво Пазарджиев:** Владо Владов за обяснение на отрицателен вот, заповядайте.

**Г-н Владо Владов /обяснение на отрицателен вот/:** Уважаеми господин Кмет, уважаеми колеги, гласувах отрицателно защо? Чухме становище на комисия, днеска нещата се повтарят. Знам, че комисията, няма тука да режем глави, да наказваме, както казва г-н Пехливанян целия съвет. Идеята е ние сме избрани от гражданите и трябва да сме някакъв пример. Еди път, втори път, кой пример сме ние всъщност? На кои граждани, на кои избиратели, затова съм гласувал против. Благодаря. Само, извинявам се ще има от нашата група, от мен персонално сигнал към днескашната ситуация, на която съм пряк свидетел. И ако предният път казал, рекъл, не видял, днес се случи пред очите ми, защото г-н Недков излезе покрай мен, трябваше да изляза след него, аз видях гласуването. И ако утре някой не казал, не видял, моите очи срещу вашите. Благодаря.

**Г-н Иво Пазарджиев:** А видяхте ли ... Не сте видял, кой е гласувал, обаче с неговото устройство. Добре, благодаря на г-н Владов. Приключихме с тази точка предполагам вече.

**40 Точка**

**Питания**

**Г-н Иво Пазарджиев**: Започваме с питанията и от предходната сесия, и от настоящата сесия. Продължаваме с устен отговор на питането на проф. Михаил Илиев. Неговото питане е с вх.№ 482 на Общински съвет – Русе от 15.05.2020 г. Господин Димитър Недев ще прочете отговора.

**Г-н Димитър Недев:** Уважаеми г-н Илиев, ще се гледам да бъда максимално кратък и точен по Вашето питане. Защо тази година се забави косенето на трева в кварталите междублоковите пространства, защо не се обявява публично график, както това се е случвало през изминалите години? Ако има публичен график самите граждани ще могат да следят кога ще се коси в района, в който живеят. Сигналите, които получихме, са за кварталите „Здравец“ и „Възраждане“, където тревата достига до 1 метър. В същото време тревата на входно–изходните участъци, които са лицето на града не е косена изобщо, макар че е висока повече от метър. Какво предвиждате да се подобри тази дейност? Ще Ви отговоря накратко, косенето на трева, както и снеговалежа е един ежегоден процес. Косенето на трева в град Русе стартира обичайно в месеци март и април, в зависимост от атмосферните условия. През тази година дейностите по косене на трева започнаха в края на месец март, като голяма част от междублоковите пространства, централните райони, паркове, алеи, почти всичко към настоящия момент е косено, като на места е косено два и дори повече пъти. Що се отнася до публичност на информацията, на сайта на Община Русе може да се види, всеки ден да се следи в кой район се коси, в кой район се мете, в кой район се мият улиците и всеки един може да си направи изводите дали се коси, дали се мете, мие в града, в град Русе или не. За съжаление аз се опитах да намеря за предни години, не успях да намеря подобни графици, които да са публикувани на страницата на общината. Точка 2 „В периода на извънредното положение сметосъбиране и сметоизвозването в гарда беше под всякаква критика. Обичайна гледка са преливащите кошчета и контейнери, дори в центъра на града. В този смисъл, обмисляте ли да ангажирате сметосъбиращата фирма да изготви нов график, в който контейнерите и кошчетата за боклук да се изпразват по-често?“ Услугите за събиране на отпадъци и транспортиране на битовите отпадъци се осъществяват, съгласно сключения договор за сметопочистване на територията на гр. Русе. Дейността се извършва по график. За периодът след 13 март голяма част от жителите на гр. Русе останаха по домовете си и за съжаление около контейнерите имаше не битови отпадъци, а по-скоро строителни материали, изхвърлени легла, кушетки и други, които не попадат в тая категория, но които също се почистват. Чистотата на обслужваните съдове за отпадъци тип „Бобър“ е съгласно договорираното в договора за сметосъбиране и сметоизвозване. Определени улици освен еднократно извозвани, също определени райони в квартали като „Възраждане“ и „Чародейка“ се обслужват не по 1 път, а по повече от 1 път. Кошчетата, които са разложени на територията на Община Русе се почистват ежедневно. Като за района на централната градска част се извършват няколко пъти на ден. Използването на съдовете за битови отпадъци от търговски обекти не по предназначение и нерегламентирано води до замърсяване на площадките на съдове, води до замърсяване на прилежащите територии около съдовете и затруднява обществената хигиена. За информация на всички, служителите в отдел „Екология“, от известно време и служителите в отдел „Транспорт“ ежегодно правят проверки, ежедневно правят проверки и съставят констативни протоколи за състоянието и извършени нарушения. При констатирани проверки и установени нарушения се съставят констативни протоколи с предписания и актове за административни нарушения. По точка 3 „Със затоплянето на времето все повече бездомни кучета в града. Все повече са бездомните кучета в града. Моля да предоставите справка за заловените, кастрирани, пуснати бездомни кучета от началото на година, като се направи сравнение с минал период?“ Няма да описвам надълго и нашироко промените, които постъпиха в Общински приют от месец януари тази година след смяната на управителя и ще цитирам само факти. За 2020 г. заловени до 30 април бездомни кучета 249, за 2019 г. – 382, за 2018-та – 291, 2017-та – 298. Т.е. 2020 г. само за месец април количеството заловени е почти същото, както годините 2017-та и 2018-та. Кастрирани 2020-та – 97, 2019-та – 306, 2018-та – 136, 2017-та – 213. Осиновени, за 2020 г. – 158, 2019-та – 184, 2018-та – 135, 2017-та – 164. До месец април или за 4 календарни месеца са осиновени повече кучета, отколкото са осиновени за годините 17-та и 18-та и почти същия брой кучета за цялата 2019 г. Върнати – 2020 г. – 17 кучета, 2019 г. – 151, 2018-та – 133, 2017-та – 134 кучета. Мисля, че сами по себе си цифрите говорят и не е нужно да ги коментираме. Вие като човек, който се занимавате и с цифри, може да направите сами изводи за работата на Общински приют. „Какво стана с обещанието Ви да миете редовно уличната мрежа, нещо, което не се случи дори по време на извънредното положение, когато това трябваше да е сериозно застъпено като основна здравна мярка?“ Преди малко обявих, че в началото на месец май, мисля, че дори за улиците беше и по-рано ежедневно на страницата на Община Русе има информация за улиците, които предстои да се мият, има график за миене, както през деня, така и през нощта и ако трябва да наблегнем на периода след 13 март тази дейност продължи да се извършва и не само, че не спря, но улиците се дезинфекцираха с помощта на собствени сили, използвайки поделенията на ОП „Комунални дейности“, „Паркстрой“ и „Спортни имоти“.

**Г-н Иво Пазарджиев**: Благодаря на г-н Недев. Професор Илиев, имате право на 2 уточняващи въпроса.

**Г-н Михаил Илиев**: Уважаеми г-н Недев, уважаеми колеги, аз приемам отговорите, макар че те не ме удовлетворяват напълно, защото виждайки какво е състоянието, не съм удовлетворен не от отговора, а от състоянието, кошчетата не са добре и т.н. По какъв начин се определя графика за събиране на контейнерите? Съобразен ли е с магазини и други, които изхвърлят много кашони и други неща и още по обяд тези, край магазинчетата контейнерите са пълни и трябва да се изпразват поне 2 пъти на ден. Мога ли да вляза и да видя примерно утре коя улица ще се мие, защото не съм убеден, че въобще се мие улицата, а запрашеността в града е огромна. Винаги се дава тука така, преди как е било, сега как е било. Аз не съм бил в предния Общински съвет общински съветник. Мен ме интересува сега какво е положението и как ще се оправяме, защото хората не са доволни. Смятат, че улиците не се почистват, смятат, че контейнерите не се изхвърлят. И сега, ако искате да отидем до кея, по бул. „Придунавски“ ще видите на какво приличат кошчетата…

**Г-н Иво Пазарджиев:** Моля, без реплики от място. Благодаря на проф. Илиев. Господин Недев има думата.

**Г-н Димитър Недев:** Нека да не ходим по кея, защото кеят е строителна площадка и там не би трябвало да има дори кошчета. (коментар от зала не се чува)

**Г-н Иво Пазарджиев**: Проф. Илиев, моля без реплики от място.

**Г-н Димитър Недев**: Кошчетата за отпадъци се изхвърлят и се почистват, както и районите около кошчетата всеки ден, търговските обекти би трябвало да имат собствени съдове за смет, които да използват. За съжаление може би голяма част от тях нямат. Що се отнася до почистването и събирането на съдовете за смет тип „Бобър“ почистването е регламентирано със заповед на кмета, съгласно условията на обществената поръчка, която е проведена. Както ви казах за някои места, тъй като отдел „Екология“ е забелязал и има информация, че се пълнят повече, има извозване 2 пъти. Но не мога да се съглася, че гр. Русе не е чист. И на мен ми се иска да бъде по-чист. Информацията е от хората, които идват при нас и това, което те виждат. Да, чистенето и хигиената на града са съгласно условията на действащите договори.

**Г-н Иво Пазарджиев**: Благодаря на г-н Недев. Следващо питане е с входящ, от Орлин Дяков то е от предходна сесия, относно ... (коментар от зала не се чува) 488, вх. № 488….(коментар от зала). Елате, ще Ви го дам, има го. (коментар от зала не се чува) Ето го Вашето питане.

**Г-н Орлин Дяков**: Уважаеми г-н Милков, през последните няколко месеца бяха проведени редица конкурси за директори на общински предприятия.

**Г-н Иво Пазарджиев**: Не, не, г-н Дяков, не е това питането. Ето Ви го това, което е от предната сесия. Това е новото Ви, от тая сесия

**Г-н Орлин Дяков: Да.**

**Г-н Иво Пазарджиев: Ето Ви го това ...**

**Г-н Орлин Дяков**: Там стана грешка и аз се отказах от това питане.

**Г-н Иво Пазарджиев**: Не знам, значи процедурата е на сесия. Вие не сте пуснали заявление за отказ нещо от питане. (коментар от зала не се чува) Бедрос няма право да оттегли питане. Добре, в такъв случай седнете. Това го оттегляте това питане ли?

**Г-н Орлин Дяков:** Да, да оттеглям го.

**Г-н Иво Пазарджиев**: Господин Недев, нещо искате да кажете ли? Заповядайте.

**Г-н Димитър Недев:** Да, аз искам да кажа по повод питането на г-н Дяков, нищо, че е оттеглено. Значи, не знам дали това е начин на работа или някой от някого е преписвал, но получихме за една сесия 2 идентични на 100 % питания. Явно този, който пише питанията, трябва да му направите забележка да внимава другия път.

**Г-н Иво Пазарджиев**: Ама те бяха, господин Недев, те бяха подписани от г-н Дяков и от г-н Илиев. Аз ги гледах и се учудих, ама както и да е.

**Г-н Димитър Недев**: Не искам да коментирам.

**Г-н Иво Пазарджиев**: Следващото питане е от д-р Теодора Константинова, Деана Тонева и Митко Кунчев относно незаконно сметища на територията на община Русе. Кой ще представи питането? Д-р Константинова, заповядайте.

**Д-р Теодора Константинова**: Благодаря, господин Председател. Уважаеми господин Кмет, уважаеми колеги, моето питане е относно незаконни сметища на територията на община Русе. Уважаеми господин Милков, в хода на прокурорски проверки в България, са установени близо 2000 незаконни сметища. На обществеността е известно за нерегламентирания внос на отпадъци от други страни и тяхното депониране на терени, без съответното предназначение. Прокуратурата предлага на МОСВ да засили контрола по отношение премахването на незаконните сметища, а също така и санкциите. Нашите въпроси към Вас са: първо, установени ли са на територията на Русенска община незаконни сметища, какъв брой и какво е предприето по отношение на тяхното премахване? Второ, какви мерки са взети за предотвратяване на нови такива? И третият въпрос е установено ли е от компетентните органи, наличие на терени с депонирани отпадъци от други страни, за каквито имаше сигнали в някои медии?

**Г-н Иво Пазарджиев**: Г-н Недев ще отговори, заповядайте.

**Г-н Димитър Недев**: Уважаема д-р Константинова, уважаема г-жа Тонева, уважаеми г-н Кунчев, дами и господа, в отговор на вашите въпроси:„Установени ли са на територията на община Русе незаконни сметища, какъв брой и какво е предприето по отношение на тяхното премахване?“ На територията на Община Русе за периода 01.01.2020 г – 31.05.2020 г. има установени 22 бр. нерегламентирани замърсявания. 14 от тях са на терен общинска собственост. Почистването на същите е възложено на Общинско предприятие „Паркстрой“. За останалите 8, които са частна собственост са съставени и изпратени констативни протоколи на собствениците с дадени предписания за почистване в определен срок. Към момента 4 от тях са почистени в срок, за другите 2 срокът за почистване тече. Има съставен 1 брой Акт за установяване на административно нарушение. Искам още нещо да поясня. Само за периода 01.01.2020 г. – 30 април предприятие „Паркстрой“ съвместно с ОП „Комунални дейности“ са извозили 850 тона отпадъци, като само от района Сарайски мост, т.е. това са отпадъци без Сарайския мост, са извозени 1350 тона строителни отпадъци. Това са отпадъци, които никой не е видял, но са изхвърляни от някого и тези отпадъци, тяхното почистване се прави с наши пари, с общински пари, с парите на гражданите на гр. Русе. Мисля, че не е лошо да припомним, че всяка година около 250 000 лв. отиват за тая дейност. Какво прави Община Русе? На Сарайския мост, в района на Сарайския мост и на Пухлево дере вече има монтирани камери за видеонаблюдение, така че освен по сигнали, Община Русе започва да монтира и на такива конкретни места допълнително камери за наблюдение, с цел установяване на нарушителите и заплащане съответно при констатирани нарушения на всички последващи дейности. Мисля, че по тоя начин отговорих и на втора точка. Точка 3 „Установено ли е от компетентните органи, наличие на терени с депонирани отпадъци от друга страна, за каквато има сигнали в някои медии?“ В общинска администрация в края на месец февруари постъпи писмо от РИОСВ, относно зачестилите случаи на незаконен трансграничен превоз на отпадъци с цел обезвреждането им на територията на Република България. С писмото са дадени предписания за спазване на изискванията за депониране на отпадъци, съгласно Наредба №6 от 27.08.2013 г. за условията и изискванията за изграждане и експлоатация на депа и на други съоръжения и инсталации за оползотворяване на тези отпадъци, а именно: приемането на отпадъците да се извършва след представяне на документация от притежателя на отпадъците; отпадъците да бъдат приемани на територията на депо в съответствие с условията в разрешението за извършване на този вид дейности или с комплексно разрешително; отпадъците да отговарят на критериите за приемане, установени в Наредба №6; лицата, заявили депониране да представят становище съгласно чл.35, ал.6, т.1 и 2 от Наредба №6 до Директора на РИОСВ-Русе или на Изпълнителния директор на Изпълнителна агенция по околната среда. В тази връзка Община Русе е уведомила Операторът на Регионално депо-Русе – „Берус“ ООД за спазването на всички предписания, като в случай на доставка на отпадъци, предмет на трансграничен внос, съгласно Регламент 1013 от 2006 г. е необходимо незабавно да бъде уведомена Община Русе и РИОСВ-Русе. На 08.06.2020 г. е извършена съвместна проверка на Регионално депо-Русе с представители на Община Русе и РИОСВ-Русе. В ходът на проверката е извършена документална проверка на приетите количества отпадъци за периода 01.01.2019 г. - 31.05.2020 г., като не е установено наличие и приемане на отпадък, получен в резултат на третиране на отпадъци извън България и върнати обратно на територията ѝ, както и наличието на жалби и сигнали за дейността на Регионално депо – Русе.

**Г-н Иво Пазарджиев:** Благодаря на г-н Недев. Д-р Константинова има право на 2 уточняващи въпроса или на становище по отговора.

**Д-р Теодора Константинова:** Много благодаря за изчерпателните отговори. По отговорът на точка 2 би трябвало и се обръщам към русенските граждани да се активизират и ако бъдат свидетели на подобни нерегламентирани сметища, още по-сериозно и по-активно да сигнализират устно или писмено, за да може да се реагира. По трета точка моя въпрос беше свързан с наличие на терени, нали не на Регионалното депо и оператора на Регионалното депо, а на терени, защото сме свидетели в медиите колко много терени се оказаха без да са официално депо и лицензирани по тази дейност в цяла България. Имаше в ..., не мога да се сетя на коя дата също имаше информация, че и тук около Русе има подобни отпадъци, които са от чужбина, без да има необходимите условия, законни. И заради това писах терени, за да може да получим отговор дали компетентните органи правят проверки и дали такива има. Благодаря за отговора.

**Г-н Иво Пазарджиев**: Благодаря на д-р Константинова. Г-н Недев иска да добави нещо.

**Г-н Димитър Недев**: Само да уточня. По данни на РИОСВ няма такива терени на територията на Община Русе.

**Г-н Иво Пазарджиев**: Благодаря на г-н Недев. Следващото питане, то е последното от предходната сесия на г-н Бедрос Пехливанян, относно предприемане на икономически мерки след извънредното положение в страната и внасяне на нова структура от Община Русе.

**Г-н Бедрос Пехливанян**: Така, само едно изречение, господин заместник-кмете затова са толкова въпросите на всички колеги, защото при такъв лежерен и спокоен начин на работа, мисля, че на всеки общински съветник минимум 2 или 3 сътрудника ще му трябват, за да съберем всичко. Може би са към 70 въпроса, които трябва да задаваме. Сега конкретно, въпроса от миналата сесия - предприемане на икономически мерки след извънредното положение в страната и внасяне на нова структура от Община Русе. На последната сесия на Общинския съвет, провела се през месец април ГЕРБ предложи редица икономически мерки, свързани с подпомагането на бизнеса след извънредното положение в страната. По този повод, бих искал да получа отговор какво Общината възнамерява да предприеме в тази посока и ще въведе ли мерки, предложени от доста хора от бизнеса: първо, какъв е ускореният контрол и заплащане на извършената дейност от фирмите, с които Община Русе е сключила договори. Правен ли е анализ на общинската собственост, с цел предоставяне на подходящи сгради и помещения за споделени работни пространства на малки бизнеси след приключване на извънредното положение, като обектите бъдат рекламирани и промотирани по подходящ начин? Трето, удължаване на срока на действие на разрешителните за извършване на търговия на открито от 6 месеца на 1 година. Четвърто, преглед на процесите, касаещи взаимодействието между общинската администрация и физически и юридически лица, с цел драстично намаляване на административната тежест и сроковете за изпълнение. Пето, чрез общинска фондация „Русе – град на свободния дух“ да се създаде фонд за стипендии и грантове за развитие на художници, малки неправителствени организации, частни инициативи и галерии, които да подпомогнат културните дейци и в следващите поне две години. И шеста точка активна маркетингова кампания за промотиране на община Русе в съседните държави, която да влезе в сила веднага след отменяне на извънредното положение. И вторият ми въпрос, който разбрахме, че това е рецепта щом се зададе въпрос, явно бързо се реагира и вече имаме общинска структура. Въпросът беше - „Вече 6 месеца управлявате Община Русе, г-н Милков, и все още няма ясна визия за структурата и екипа, който ще работи до края на мандата, като изключим заместник-кметовете. Въпросът ми беше: Възнамерявате ли да внесете нова структура, която от тази сесия вече е факт?“ Благодаря ви.

**Г-н Иво Пазарджиев**: Г-жа Златомира Стефанова ще отговори на питането.

**Г-жа Златомира Стефанова**: Уважаеми господин Пехливанян, Във връзка с Ваше питане с вх.№487/15.05.2020 г. Ви информирам следното: по първата точка: Ускорен контрол и заплащане на извършената дейност от фирмите, с които Община Русе е сключила договори. Община Русе е осъществявала и продължава да осъществява постоянен контрол по всички договори за извършване на дейност и/ или предоставяне на услуги. По отношение на заплащането, същото се извършва след предоставяне на необходимите документи, във възможно най-кратки срокове. За периода на извънредното положение от 13 март на Министъра на здравеопазването, в Община Русе е въведена дистанционна форма на работа, като близо 50% от служителите са използвали този метод за извършване на трудова дейност и независимо от това за същия период, общинска администрация е създала необходимата организация за работния процес, като дейностите по контрол и по разплащане на извършена дейност са осъществявани в срок, в съответствие с договорните задължения и установените законови срокове. По повод точка 2 Анализ на общинската собственост, с цел предоставяне на подходящи сгради и помещения за споделени работни пространства на малки бизнеси след приключване на извънредното положение, като обектите бъдат рекламирани и промотирани по подходящия начин - На първо място Ви информирам, че с Решение №63 и Решение №64 приети с протокол №5/10.02.2020 г. на Общинския съвет в Русе са приети съответно „Стратегия за управлението и разпореждането с общинската собственост за периода 2019 г. – 2023 г.“ и „Годишната програма за управление и разпореждане с имотите, общинска собственост в Община Русе“. В двата документа е направен анализ на общинската собственост, както в „Годишната програма за управление и разпореждане с имотите, общинска собственост в Община Русе“ са описани конкретни имоти, които са предвидени за управление и разпореждане. Предвид гореизложеното Ви информирам, че за реда за отдаване под наем е уреден в Закона за общинската собственост, а конкретно за Община Русе в Наредба №1 за общинската собственост на Общински съвет – Русе. Съгласно чл. 11, ал. 1 и ал. 2 от Закона за общинската собственост, имоти и вещи - общинска собственост, се управляват в интерес на населението в общината съобразно разпоредбите на закона и с грижата на добър стопанин, същите се използват съобразно предназначението им и за нуждите, за които са предоставени. Предоставените имоти и вещи не могат да се преотстъпват за ползване, да се ползват съвместно по договор с трети лица, да се отдават под наем или да се пренаемат, освен в случаите, предвидени в закона. Съгласно чл. 14. ал. 2 от ЗОС свободни нежилищни имоти или части от тях – общинска собственост, се отдават под наем от кмета на общината след провеждане на публичен търг или публично оповестен конкурс, освен, ако в закон е предвидено предоставянето под наем да се извършва без търг или конкурс или е определен друг ред. Въз основа на резултатите от търга или конкурса се сключва договор за наем от кмета на общината или от оправомощено от него длъжностно лице. При отдаване под наем на имоти публична общинска собственост описания ред за отдаване под наем става след решение на общинския съвет. Съгласно разпоредбата на чл. 15, ал. 7 от ЗОС наемните правоотношения се прекратяват когато помещенията се ползват в нарушение на забранените по чл. 11 от същия закон. Предвид гореизложеното „..предоставяне на подходящи сгради и помещения за споделени работни пространства на малки бизнеси..“е в противоречие с законоустановените норми, предвид смисъла на формулираната препоръка, предполагащ съвместно ползване на общински помещения от две или повече лица. Точка 3 - Удължаване на срока на действие на разрешителните за извършване на търговия на открито от 6 месеца на 1 година. Търговската дейност на открито на територията на Община Русе се извършва при спазване на разпоредбите написани в Наредба №5 за търговската дейност на територията на Община Русе, на Общинския съвет в Русе. Съгласно разпоредбата на чл. 13, ал. 1 от Наредба №5 на Общинския съвет в Русе търговска дейност на открито е тази, която се осъществява върху терени или части от терени общинска собственост. Съгласно чл. 15, ал. 1 от същата наредба търговска дейност на открито се извършва от физически и юридически лица, получили от кмета на общината или от оправомощено от него лице разрешение за ползване на мястото. В Наредба №5 на Общински съвет – Русе не е определен срок на действие за разрешителните за извършване на търговска дейност на открито. Съгласно чл. 20, ал. 3, търговците, извършващи търговия на открито, заплащат такса определена съгласно Наредба № 16 на Общински съвет – Русе, преди издаване на разрешението за посочения период в искането. Номерът на платежния документ, размерът на таксата и срокът, за който се издава разрешението за ползване на място, се вписват в разрешителното от упълномощено от кмета длъжностно лице. При ползване на място за повече от един месец таксите се заплащат преди изтичане на срока, посочен в разрешителното. Предвид гореизложеното Ви информирам, че срокът на действие на разрешителните за извършване на търговия на открито се удължава при всяко плащане извършено от съответния търговец, но тъй като питането беше направено в предния месец, бих искала да добавя към Вашето питане, че в момента се разглежда промяна в Наредба 5 и това предложение ще бъде взето впредвид, за което благодарим. Четвърта точка - Преглед на процесите, касаещи взаимодействието между общинската администрация и физически и юридически лица, с цел драстично намаляване на административната тежест и сроковете за изпълнение. Община Русе предоставя редица електронни услуги съобразно „Единен модел за заявяване, заплащане и предоставяне на електронни услуги“, който представя модел на основния работен процес при заявяване, заплащане и предоставяне на електронни административни услуги (ЕАУ) и реализацията му чрез ресурсите на електронното управление. Що се касае до административната тежест и сроковете за изпълнение на предоставяните от Община Русе административни услуги Ви информирам, че за всяка предоставяна от общината административна услуга има законово определени срокове, които администрацията спазва. Петата точка - Чрез общинска фондация „Русе – град на свободния дух“ да се създаде фонд за стипендии и грантове за развитие на художници, малки неправителствени организации, частни инициативи и галерии, които да подпомогнат културните дейци в следващите две години.Съгласно целите на Фондация „Русе – град на свободния дух“ и средствата за тяхното осъществяване, заложени в Учредителния акт на организацията, още през 2014 година бяха създадени фондовете „Лицата на Русе“ и „Местни инициативи“, които съществуват и до днес. Целта на фонд „Лицата на Русе“ е да стимулира дейността на талантливи русенци, изявяващи се в различни сфери на: науката, образованието, изкуството, културата и спорта, които със своите постижения, популяризират дунавския град в национален и международен мащаб. Лицата се подпомагат, когато им предстои изява в страната и в чужбина, на базата на постигнат отличен резултат, съобразно критериите, заложени в „Правила за подпомагане чрез дарение или грант/в пари или в натура/ и награждаване на лица с изявени дарби от Община Русе“, утвърдени от Управителния съвет на Фондацията и публикувани в сайта на организацията. Средствата се отпускат след свободен прием на кандидатури, които трябва да отговарят на определените критерии, при равнопоставеност и прозрачност, при изискване на строга отчетност. Целта на фонд „Местни инициативи“ е да се организират и подкрепят събития, които да разчупят утвърдения модел за общуване и да се даде възможност за реализиране на иновативните идеи в областта на културата, изкуството, образованието, науката, новите технологии и масовия спорт, които създават „чувство за общност“ и намират трайно място в събитийния календар на Русе. Относно критериите за финансиране са въведени „Правила за реда и условията за финансиране на местни инициативи в Община Русе чрез Фондация „Русе – град на свободния дух““. Те също са утвърдени от Управителния съвет на Фондацията и са публикувани в сайта на организацията. За финансиране от този фонд се организират конкурси с определена насоченост, с цел прозрачност и равнопоставеност на юридическите лица, които могат да бъдат културни институти, образователни институти, неправителствените организации и др. Утвърдената от Управителния съвет комисия и екипа на Фондацията следят дали проектите отговарят на критериите, дали разходите са целесъобразни и отговарят на изискванията на Закона за счетоводството, а впоследствие се изисква и строга отчетност от бенефициентите. Извинявам се много и аз съм изморена, обаче наистина цялото говорене не мога да се съсреточа. Да, мога да прескоча някой абзац, но мисля че трябва да отговоря на г-н Пехливанян. Средствата във фондовете се формират от малко над 50 000 лв., част от общинските средства, които организацията получава годишно и от дарения от физически и юридически лица, които често са под условие за конкретен проект. Обявяването на извънредното положение в България, въведените строги мерки на социална изолация и отмяна на публичните събития от 13 март до 14 май създадоха затруднения, както за набирането на кандидатури за подпомагане, така и за набирането на средства във фондовете. От една страна се ограничи възможността за реализиране на проекти, които да привличат участници и публика, а от друга - фирмите работят с намалени обороти и търпят финансови загуби. През тази година във Фондацията е постъпила, до момента, който сте питали обаче само една кандидатура за подкрепа на лице с изявени дарби. Тя беше свързана с участие инициатива в Казахстан, която заради пандемията беше отменена. Факт е, че въпреки проведените преговори с представители на бизнеса, до този момент Фондация „Русе – град на свободния дух“ има сключени два договора за дарение. Те са с воля за подпомагане на конкретни събития от утвърдената от Общинския съвет - Русе програма. Размерът на средствата е 4500 лв. и все още към този момент не бяха преведени към сметката на Фондацията. С разхлабването на мерките след 13 май се даде възможност да се подпомагат творци, творчески групи, неправителствени организации и др., както и набирането на средства за фондовете да се възстанови. Фондация „Русе – град на свободния дух“ ще бъде отворена за творчески идеи и в готовност да ги подкрепи по грантова схема, съобразно събраните средства във фондовете. Това ще се осъществи чрез свободен прием на предложения или конкурсен принцип. Заповедите на Министъра на здравеопазването относно провеждането на публични събития налагат да бъдат поставени и ограничения към бенефициентите, които ще бъдат вмъкнати в правилата за подпомагане. Във връзка с казаното по-горе изразявам становище, че Фондация „Град на свободния дух“ от 2014 година до настоящия момент е работила и ще работи за подпомагането на проекти на творци и творчески общности в различни области на изкуството, в областта на науката, образованието и масовия спорт. Разкриването на нов фонд е ненужно, тъй като ще препокрива целите на вече създадените фондове. Нов фонд би дублирал и предназначението на действащата Програма на мерките за закрила на лица с изявени дарби на Община Русе. Шеста точка и последна, всъщност предпоследна и за структурата имаше: Активна маркетингова кампания за промотиране на Община Русе в съседните държави, която да влезе в сила след отменяне на извънредното положение. Глобалната пандемия от Ковид-19 оказа най-силно икономическо влияние върху туризма. Реално и все още е така, въпреки че това е отговорено към май месец, няма универсални решения и протоколи за начина на практикуване на туризъм, както в международен, така и в национален аспект. Това специфично положение прави рекламирането на туризма в традиционните печатни издания, туристически списания, пътеводители неоправдано, с оглед профила на потенциалните туристи в това специфично положение. С оглед ограничението на придвижване на хора и препоръките в световен и национален мащаб, акцентът в промотиране на дестинацията е върху вътрешния туризъм и онлайн кампании за популяризирането на Русе като туристическа дестинация, както и подобряването на брандовия имидж на общината. Акцент в кампаниите за привличане на туристи са събития от културния и събитиен календар на града и региона. На този етап ограниченията в реализирането на такъв тип събития са непреодолима пречка за привличане на туристи в региона и в Русе. До уточняване на възможните дейности и практики Община Русе планира имиджова реклама общо за дестинацията, която следва да се реализира чрез: служителите на Туристическия информационен център ще са на постоянно разположение за потенциални въпроси и запитвания чрез специално създадените лайф чат и интегрирани чат ботове, които ще отговарят на потенциалните запитвания на гостите и жителите на града. “Pull” маркетинг кампания чрез използването на възможностите, предоставяни от социалните медии и оползотворяването на вече създадените Facebook страница и Youtube канал, където да се публикува актуална информация за предстоящите събития в Русе, както и снимков и видеоматериал от вече отминали такива. Популяризиране на дигиталните версии на туристическите гидове на Община Русе, които се намират на онлайн туристическия портал visitruse.info. Гидовете са двуезични – на български и английски, предоставят възможност на евентуалните посетители да се запознаят със забележителностите в Русе и региона, както и да намерят информация за местата за хранене и настаняване. Подобряване на функционалността на онлайн туристическия портал visitruse.info, която да спомогне за увеличаването на трафика и броя на достигнатите лица. В момента сайтът е достъпен на български и английски, а немска версия е в процес на разработка. Content Marketing чрез различни блог-материали. Search Engine Optimisation – оптимизацията на съдържанието, което предлага, с цел то да бъде по-откриваемо от търсачките и съответно по-високо позиционирано по време на търсене. Използване на Goodle Ads за персонализиране рекламите чрез търсените от хората ключови думи и интереси. Използване на инструментите на Google Analytics, Social Media Marketing и др. Изпълнението на тези стъпки ще даде възможност на Община Русе да популяризира своите туристически ресурси сред възможно най-широка аудитория и възможно най-голям брой информационни канали без да се изразходват значими ресурси. При възможност за реализиране на значими за региона събития имаме възможност чрез дигиталния и интернет маркетинг да достигнем с конкретен акцент до възможни потребители не само в съседни държави, а и в по-широк кръг такива. Едно допълнение ще направя, също така беше отложено нашето общо събрание. Град Русе е член на Дунавския туристически регион, който също е една прекрасна инициатива, която градът е предприел. Тя също ще бъде стартирана и ще се включи град Русе в популяризирането на целия Дунавски туристически регион. Така, последното, по отношение на твърдението Ви, че все още няма ясна визия за структура и екипа, който ръководя и относно въпроса дали възнамерявам да внеса нова структура за управление, Ви информирам следното - Община Русе има точна и ясна представа за това как ще изглежда новата структура за управление и същата ще бъде най-скоро внесена, както и беше внесена. Благодаря.

**Г-н Иво Пазарджиев:** Благодаря на г-жа Стефанова. Г-н Пехливанян има право на уточняващи въпроси или на становище по отговора.

**Г-н Бедрос Пехливанян**: Много благодаря за изчерпателните отговори на заместник-кметицата г-жа Стефанова, само видях, че по първа точка и по трета има добра насока по отношение на разрешителните за извършване на търговия на открито. Само бих искал да дам една малка яснота и пояснение по т.2 за анализ на общинската собственост. Имах предвид следното: това, което е в момента по отношение на доста магазини, които са празни и по центъра, и по други места, идеята беше за промотиране на нашата общинска собственост, защото по нашата наредба нашите цени са атрактивни, доста по-атрактивни отколкото на частния пазар. Затова идеята беше в тази точка втора да се направи не само анализ, но и представяне, добро представяне, защото имаме много в тази област. В момента имаме много. Така на вторият ми въпрос по отношение на структурата, много кратък: как виждате картотекиране и настаняване в един отдел? Как виждате картотекиране и настаняване в един отдел, дали е законно? Как виждате картотекиране и настаняване жилищно в един отдел и дали е законно?

**Г-н Иво Пазарджиев**: Да, г-жа Стефанова ще отговори на двата уточняващи въпроса.

**Г-жа Златомира Стефанова**: Г-н Пехливанян, благодаря, приемам забележката ви по точка 2, но това разбрахме от питането ви, това направих, т.е. от предложението ви, това направихме. Относно дали картотекиране и ...

**Г-н Иво Пазарджиев**: Това не е уточняващ въпрос, нов въпрос е на практика.

**Г-жа Златомира Стефанова: ...** нов въпрос е мога да кажа, че е проверено от юристите ни. За мене това беше много изненадващо, че картотекирането е отделено всъщност от Жилфонд и смятам, че цялата тази, целият този процес най-функционално трябва да се случва по този начин. Тъй като самият Жилфонд, ако бъдете на комисиите за настаняване ще видите, че двама човека тук в общината картотекират и те трябва да определят дали тези хора ще влязат, а всъщност какъв е контрола им. Какъв е капацитета на изискванията на жилфонд? Затова смятам, че

**Г-н Иво Пазарджиев**: Да, благодаря, г-жо Стефанова. Следващото питане е от Орлин Дяков относно купуването на пътно-маркировъчна машина на стойност 161 000 лв.

**Г-н Орлин Дяков**: Уважаеми г-н Милков, при корекция на бюджета на сесията на 04. 05. 2020 г. беше заявено купуването на пътно-маркировъчна машина на стойност 161 000 лв. за дейността на ОП „Комунални дейности”. Моля да ми отговорите на следните въпроси - Има ли предварително заявени консумативи за машината в обществената поръчка за доставки на общината? Има ли обучен персонал за работа с горепосочената машина? Благодаря.

**Г-н Иво Пазарджиев**: Г-н Димитър Недев ще отговори.

**Г-н Димитър Недев**: Уважаеми г-н Дяков, в отговор на вашите въпроси по първа точка: Има ли предварително заявени консумативи за машината в обществената поръчка? Отговорът ви е не, няма. Има ли обучен персонал за работа с горепосочената машина? Отговорът ми е същия, не, няма.

**Г-н Иво Пазарджиев**: Благодаря на г-н Недев. Имате ли уточняващи въпроси, заповядайте.

**Г-н Орлин Дяков**: Ами, нито може да я заредим тая машина, нито има кой да работи с нея. Нищо не разбирам. 161 000 лв. даваме за машина, за която нито има консумативи, нито има персонал, който да работи с нея. Значи, моята информация е, че багера, който притежава „Комунални дейности“ е доста стар и трудно вече така се работи с него.

**Г-н Иво Пазарджиев**: Имате ли уточняващи въпроси или това е становището ви по отговора?

**Г-н Орлин Дяков**: Ами, доуточняващият въпрос е дали ще се закупи, нека да довърша, да. Имало е желание да се закупи багер, а не тази машина. Това е въпросът ми? И всъщност ние в момента си купуваме паметник според мене.

**Г-н Иво Пазарджиев**: Да, благодаря на г-н Дяков. Г-н Недев има думата.

**Г-н Димитър Недев**: Ами, може би са купувани паметници, но сега се купува техника, г-н Дяков. Значи, вие задавате следните въпроси, значи първо няма как да има обучен персонал за работа с нова машина, след като тя не е доставено и едно от условията за доставка на машината е персоналът да бъде обучен. Същият персонал, който работи на друга машина, но с друг вид боя, за която боя между другото ние плащаме 10,80 на литър при средна пазарна цена за периода 2018-2020 г. 2,60 – 3,80. А вие ме питате за боя, която в момента струва, по-хубава боя, която издържа 3 години и е на цена 5,60. За сравнение тази боя за 3 години трябва да се плати 6 пъти по 10,80. Сам можете да го сметнете. И после питате защо няма, защо маркировката е изтрита, защо има дупки? Еми как да няма? Да ви дам ли още малко факти по договорите за доставка на материали? (коментар от зала не се чува) Оградно парно по договор за доставка на материали на цена 420 лв., при пазарна цена в момента 38 лв., разлика и загуба за общината е 380 лв. За боята ви споменах. За фракцията, и двата вида фракция са на цена 31 лв. по договор, при пазарни цени 12 лв., загуба по 19 лв. на тон. И знаете ли какво излиза накрая? Че, за да изпълним договора, общината ще бъде на загуба 600 000 лв. само по този договор и то само за една година. И после питаме има ли дупки, къде е маркировката, изхвърлени ли са кошчетата и т.н.

**Г-н Иво Пазарджиев:** Благодаря на г-н Недев. Г-н Дяков има право в рамките на 1 минута на становище относно отговора. (коментар от зла не се чува) Проф. Илиев, благодаря за изказването от място. (коментар от зала не се чува) Господин Дяков, заповядайте.

**Г-н Орлин Дяков:** Колеги, може ли да се държиме малко по-възпитано, г-н председател? Какво значи това Дяков, театъра, какво значи тия викове, нищо не разбирам от цялата ситуация. Аз запитах още на предния Общински съвет, тъй като имаме информация, че тази машина няма да може да се използва. Никъде в това, което питам, не се занимавам с нещата, които ми казахте. Какво е било не знам. Аз питам сега какво става. Значи, ако наистина ние купуваме нещо, което не може да ползваме, да не обясняваме какво е било. Питах може ли да го ползваме това. И двата отговора са не. А какво е било, как е било, добре ние сме лоши, вие сте страхотни. Ние сме лошите, вие сте страхотни. Сега питам може ли да го ползваме това нещо, което купуваме ...

**Г-н Иво Пазарджиев:** Времето ви изтече.

**Г-н Орлин Дяков**: Да. И има ли условия да се работи.

**Г-н Иво Пазарджиев**: Благодаря. Благодаря, г-н Дяков. Кметът на Община Русе има думата.

**Г-н Пенчо Милков**: Г-н Дяков, Вие не сте лош, Вие сте прекрасен в това, в което се занимавате. Изобщо не сте лош човек, нито лош професионалист. Въпросът е, че тази машина, за която вие говорите има прогнозна стойност, максимална 161 000. В град, който скоро се сдоби с паяк за вдигане на коли за 300 000. Аз не съм влизал още в кабината на тоя „паяк“, винаги съм си мислил, че вътре има сигурно има и масажни кресла с живи масажисти. Нямам идея за 300 000 лв. за паяк, ще отида да го видя. Обаче, чуйте ме, когато си купим тази машина ние ще слагаме на цена 5,50 пазарна, 6 да е боя, която вие виждате по пътя за Варна или където и ще да е в нормалния свят. Красива, триизмерна, издръжлива, а тука са ми слагали водна боя на цена 10,80, при пазарна цена 2,80 години и после се питаме защо изчезва. Ами, то в това е бизнеса са изчезва. Като тия химикали дето изчезват. Така, че Вие не сте лош, просто може би не сте знаели за това. Така, че затова ви дадохме тия обяснения. Не, няма, защото е нова, защото няма такава в общината и защото ще искаме да обучим персонала като я доставят. И след което има ли такива бои? Не, няма, защото договора е за водни бои на цена 10,50 при пазарна цена 2,80. И всички други неща, защо купувал Русе най-скъпия асфалт в цяла България и това ще ви го разкажа много скоро. Благодаря.

**Г-н Иво Пазарджиев:** Благодаря на господин кмета. Следващото питане е от Елка Симеонова, обаче тъй като сега аз ..., чета, накрая на него има за допълнителни въпроси 3 заповеди, които г-жо Симеонова аз тези заповеди ... има ги на сайта на министерството на здравеопазването и последното, което е свилен Иванов за указания. Аз му изпратих на г-н Свилен Иванов Вашето питане за указания, но тъй като е 19 часа утре предлагам да продължим в 9 часа с всички питания и изказванията на граждани, които имаме и от ... (коментар от зала не се чува) добре, направете процедурно предложение, ако имате такова. Да, заповядайте, д-р Константинова.

**Д-р Теодора Константинова:** Господин Председател, уважаеми колеги ...

**Г-н Иво Пазарджиев:** Моля да седнете по местата си, тъй като не е приключило заседанието.

**Д-р Теодора Константинова:** ... тъй като ние сме работещи хора и трябва да изпълняваме и служебните си ангажименти и задължения, много от нас имат отложени и вече заложени за утре работа, за личната ми да не говоря, за да нямам конфликт на интереси лични. Моля да отложим за следваща сесия отговора на въпросите, които останаха на питанията, както направихме предходната сесия. Утре всеки си е планирал своите ангажименти и надали е подходящо, предлагам да бъде отговорено на следваща сесия.

**Г-н Иво Пазарджиев:** Има процедурно предложение от д-р Теодора Константинова да бъдат отложени всички останали питания, които са и изказванията на граждани, да бъдат ... Има такова процедурно предложение отговорите на граждани и питанията, които имаме за настоящата сесия да бъдат за следващата сесия. Господин Пехливанян за обратно процедурно предложение има думата, заповядайте.

**Г-н Бедрос Пехливанян:** Господин Председател, д-р Константинова, няма никакъв проблем, обаче преди бяха само 1-2 питания, които бяха останали. Сега аз точно говорихме с председателя те са 6 или 7, има и граждани, така че ... Не знам, както ...

**Г-н Иво Пазарджиев:** Росица Георгиева също има думата, заповядайте. (коментар от зала не се чува) вижте правилника, ако смятате, че имаме право ...

**Г-жа Росица Георгиева:** Значи, ние трябва да вземем някакво становище и то окончателно, щото те питанията ще продължават и колкото да отлагаме няма да ... Обаче само искам да ви кажа, че аз съм служител на Министерство на образованието, как да уведомя сега министъра за утре за неплатен отпуск? Просто това е невъзможно и моето отсъствие от сесията утре няма да е ... И много от нас сме ... Така няма да ... въобще няма да го решим.

**Г-н Иво Пазарджиев:** Благодаря на Росица Георгиева. 9коментар от зала не се чува) Това вече ще бъде на дневния ред като го гласуваме на председателски съвет. Колеги, процедурно предложение от д-р Константинова за отлагане на всички питания, които не са изчетени на настоящата сесия и изказванията на граждани за следващо заседание. Подлагам на гласуване процедурното предложение. С устройства, моля ви. Няма ли? Добре. Гласуваме „за“, Искрен Илиев брои. Не, гласувайте ръчно, гласуваме с вдигане на ръка. Всички гласуват с вдигане на ръка – 23 „за“, 24, 25 – 25 „за“. Против? 1, 2, 4 виждам, 5 20 и колко „за“ бяха? 25 „за“. 5 „против“. Въздържали се? Изброи ли ги? Добре. Колеги, моля „въздържали се“ да вдигнат ръка отново. С 25 гласа „за“, 5 „против“ и 9 „въздържали се“ процедурното предложение е прието. Благодаря на всички за участието. Приятна вечер.

***Забележка*:** На основание на чл. 96, ал. 2 от Правилника за организацията и дейността на Общински съвет-Русе, неговите комисии и взаимодействието му с общинската администрация протоколите с резултатите от поименното гласуване са приложени към настоящия протокол.

**ИЗГОТВИЛ: ПРЕДСЕДАТЕЛ:**

**/ П. Денчева-Лукова / / Иво Пазарджиев /**